
CAPITOLUL 
STAREŢUL TADEI- 

| O VIAŢĂ, O PILDĂ 

DESĂVÂRŞITĂ 


Venind dinspre Belgrad, pe auto- 

stradă, înainte de Pojarevaţ faci la dreapta, apoi de la Petrovaţ pe 
Mlava la stânga, pe coastă, o iei către Homolie, spre Kucevo — aşa 
se ajunge la Melniţa. Satul e la poalele unui deal destul de mare, cu 
casele împrăştiate precum nişte oi cu scufii roşii, căutând iarbă mai 
bună pe câmpia blândă peste care privirea răzbate până la celălalt 
deal; păsări şi nori plutesc, iar tunetele, pe vreme rea, se sfădesc. 
În faţa podului Melniţei, o bucată de fâşie de asfalt coteşte şerpuitoare 
la dreapta, urcă şi coboară printre case, trece dincolo de mijlocul 
satului şi capătul drumului local, şi sfârşeşte dintr'odată la poalele 
dealului cenuşiu de piatră, chiar înspre pârâul liniştit, domol şi timid, 
ascuns printre copacii dimprejur. Într'adevăr, ca un flăcău îndărătnic 
de la sat, el merge mai departe printre crestele pietroase, dar fără 
mantaua de asfalt. Peste râu, la stânga, se află Mănăstirea Vitovniţa 
— ca şi cum Însuşi Preaînaltul, cu puterea mâinii Lui şi în bună 
aşezare, tocmai aici, în fundul sufletului văii Homolie, a pogorât una 
din mănăstirile Sfântului Munte. Oare, altminteri, ar fi întins în faţa 
mănăstirii drumul de pământ roşu, sărbătoresc, pe lângă câmp, şi pe 
lângă livada de-abia sădită, tocmai până în faţa porţilor? 


CTITORIA 
CRAIULUI MILUTIN 
Mergem la Părintele Arhiman- 


drit Tadei. Nu-i nici prima, nici ultima dată, slavă Domnului! Cel mai 

mare duhovnic al Ortodoxiei, spun unii, cel mai mare theolog, „mo- 
nah duhovnicesc, văzător cu duhul”... În orice caz, o personalitate 
pe care n'o întâlneşti la tot pasul. Personalitate nu după nume, ci 
prin vieţuire! 

Ne temem, oare va voi să ne primească? Nu dacă vrea, ci dacă poate. 
Nu sântem nişte trecători curioşi, întâmplători. Se apropie praznicele: 
Sfântul Nicolae, Naşterea Domnului, Anul Nou, Boboteaza, Sfântul 
loan Botezătorul, Sfântul Sava... Prilej după prilej, ca măcar într'o 
dimineaţă să nu fim prost dispuşi, ca măcar într'o zi să nu fim nervoşi, 
ca măcar o dată să fim împreună, în dragoste şi cu toţi laolaltă. De 
aceea am plecat la Vitovniţa, de aceea şi mergem la Părintele Tadei. 


„IATĂ OGRĂZILE, 

IATĂ PORŢILE PALATULUI, 
MĂ VA PRIMI ÎN 

CURTEA BISERICII, 
NECUNOSCUTĂ...” 


„„„scria vestitul poet şi pictor Sârb 
Giura lakşici la jumătatea veacului trecut, în poezia „Drumul spre 
Gorniak,” păşind nu departe de aici; stăm şi noi nehotărâţi înaintea 
porţilor mănăstirii. Ascultăm cu luare-aminte liniştea, cercetăm 
cu privirea — totul e nemişcat. Nici o umbră, nici o adiere de vânt. 
Trecem pe lângă primele clădiri ale mănăstirii, urcăm pe coastă, uşor, 
şovăielnic. Prin intrarea îngustă, după câţiva paşi, ajungem parcă la 
inimă, în faţa bisericii Adormirii Maicii Domnului. În stânga — una, în 
dreapta — încă două clădiri. Peste întreaga privelişte, precum coroana 
unui rege, domneşte crucea de pe zidul apropiat, înaintea căreia omul 
simte nevoia să cadă în genunchi (căci este singur şi mândru!). 

Aici, spune tradiţia, a fost odinioară o mină, în apropierea unei 


aşezări. O dată cu apa, s'a dus totul. Apoi au venit monahii să se 

nevoiască în peşterile pe care apa le-a lăsat în urmă, ca nişte răni. 
Biserica, după aceeaşi tradiţie, a fost ridicată de Sfântul Crai Milutin. 
Întâia dată este pomenită în anul 1552. A fost pictată în 1856, chiar 
în vremea în care Giura lakşici scria versurile amintite mai sus. Pe 
peretele de la miazănoapte, înlăuntrul bisericii, cu prilejul unei 
restaurări din veacul trecut, a fost descoperit un înscris în Slavonă şi 
în Armeană din anul 1218, adus cine ştie de unde, cine ştie prin a cui 
trudă şi din care biserică... 

„Părinte, vă fac metanie... Voi aştepta... Am timp...” Un tânăr simplu 
şi cu o pătură pestriță pe umeri face ocolul mesei de lemn de sub via 
pe care toamna a desfrunzit-o demult. De cealaltă parte — o figură 
firavă, cu barbă căruntă, lungă, înveşmântată călugăreşte. Părintele 
Tadei! Tânărul îi sărută mâna. Ne apropiem şi noi de el. E rece ca o 
zi noroasă de Decembrie, delicată precum glasul care răzbate din 
barbă. De pe bancă, băgăm de seamă că am fost văzuţi. Se vede un 
drum, un deal pietros, dincolo de el — pârâul Vitovniţa, o potecă 
roşie şi nedumerirea noastră înaintea porţilor. Toate, ca în palmă... 
Părintele Tadei vorbeşte în ritmul respirației sale — cu întreruperi, 
când mai repede, când mai domol. În şoaptă. Scurtează unele 


cuvinte. Este vădit că face eforturi pentru a vorbi. 


„VEL TRĂI NUMAI 
CINCI ANI! 

S'a născut la Petrovaţ, pe 19 Oc- 
tombrie 1914, şi de timpuriu a avut „chemare.” Haina călugărească, 
judecând după cum arată, parcă i-a fost menită. Carne nu a voit să 
mănânce. Nici la vârsta asta nu doreşte ouă sau vreun pahar cu lapte. 
Mâncărurile gătite cu untdelemn nu îi plac. A încercat să le mănânce 
cu sila. În zadar. Nu vrea trupul. lată că se poate trăi şi fără carne 


şi untdelemn! Chiar şi doctorii din ziua de astăzi spun că postul 

prelungeşte viaţa. În 1932, aceştia i-au spus că nu va supravieţui 
dincolo de anul 1937. 

S'a îmbolnăvit grav de plămâni. Cei de-un leat cu dânsul se bucurau 
de tinereţe, iar el se lupta pentru viaţă — tuberculoză. Un consiliu de 
doctori s'a consultat cum să-l ajute. A refuzat tratamentul. „Deci, 
cu ce putere să o îndure, dacă nu mănâncă carne?” Doctorii s'au 


pr 


supărat: „N'o să ne înveţi tu pe noi!” Unul dintre ei, o femeie, i-a 


zis: „Dacă te supui, poate te vei însănătoşi. Aşa, mai ai cel mult cinci 


pr 


ani de trăit, nu mai mult!” Bine. Cinci, cinci! Mănăstirea îl aştepta. 
Cel puţin, ştia cât timp va petrece în ea. Şi unde în altă parte ar fi 
putut să stea atâţia ani? La Mănăstirea Milkovo de lângă Svilainiţa, 
pe Morava, îl aşteptau 30 de Ruşi. Nu mâncau carne! La intrare, 
întâlneşte un frate: „Starețul este aici?” „Da!” „Poţi să mă duci la el?” 
„Haide!” Acesta, după şopron, împreună cu ceilalţi fraţi, amesteca 
cu picioarele tina cu pleava. „Trebuie să zideşti cât e pace. Vrei să 


pr 


fii monah?” „Vreau!” „Ei bine, condu-l pe fratele să ia gustarea 
de dimineaţă,” a spus stareţul, „arată-i şi odaia să se odihnească. 
Este sâmbătă, la noapte avem priveghere.” Nu era obişnuit... Aşa a 
început. A treia zi a rămas pentru totdeauna. 

Prima ascultare a fost de paznic al viei. Şi apoi încă multe ascultări 
şi multe săptămâni, toată viaţa slăvind pe Dumnezeu şi aşteptându- 
şi sfârşitul. Din această pricină îl şi interesa viaţa cel mai mult. Ce 
este, unde duce, unde începe şi unde se sfârşeşte? Fraţii din obşte 
îl ajutau. A învăţat limba Rusă, în care, alături de Greacă şi Siriacă, 
sânt traduse toate lucrările Sfinţilor Părinţi. S'a ostenit să pătrundă 
simţirile, cugetările acestora, să le înveţe cuvintele de învăţătură. Şi 
a izbutit. lar când Arhimandritul Iosif s'a mutat în veşnicie, Ruşii de 
la Mănăstirea Milkovo au plecat la mănăstirile Tuman şi Kalenici. 
Tânărul frate a luat calea spre Mănăstirea Gorniak, ctitoria Cneazului 


Lazăr, unde, în 1935, s'a închinoviat. 

„CLOPOTNIȚA 
SE CUTREMURĂ, 
CLOPOTUL SE LEAGĂNĂ, 
ŞI DIN BISERICĂ SE AUDE 
BLÂND RUGĂCIUNEA...” 


Şcoala a urmat-o la Mănăstirea 
Rakoviţa, pentru ca apoi, la dorinţa Patriarhului Varnava, să petreacă 
douăzeci de ani în Eparhia Belgradului. Al Doilea Război Mondial, 
de altfel, l-a găsit la Patriarhia din Peci. 

Întâia oară a fost arestat când încerca să treacă în Eparhia Banatului,! 
la episcopul locului de atunci, mai târziu Mitropolit al Zagrebului 
- Damaschin. Acolo era şi pâine din belşug. La Belgrad — aproape 
nimic. Însă, doar pentru că a trecut Dunărea noaptea, a fost arestat 
în gară şi predat Poliţiei Speciale. A început interogatoriul: „Aşadar, 
îl cunoşti pe acesta, îl cunoşti pe acela...” 


„ORGANIZEAZĂ O CELULĂ 
COMUNISTĂ!” 

„Slavă lui Dumnezeu, nu cunoş- 
team pe nimeni! În actul care mi s-a adus, scria: «A fugit în Banat 
ca să organizeze o celulă comunistă!» Eu, să organizez? Călăuză, 
sau partizan, sau comunist! Să nu-ţi vină să crezi. M'a liniştit (ca un 
«coleg») şi s'a ocupat sincer să mă elibereze. Şi m'au eliberat...” 

Un zâmbet se revarsă pe chipul Stareţului şi Soarele răsare din 
spatele lui, ca şi cum încerca să răzbată printre nori. 

A doua oară a fost surghiunit în Petrovaţul natal. A ajuns la Petrovaţ 
şi a încercat să obţină un permis de liberă trecere. A fost închis fără 


explicaţii şi condamnat la moarte! Peste drum de Primărie, într'o 


1 Episcopia Banatului Sârbesc, cu scaunul la Vârşeţ, cuprinzând provincia autonomă 
Voivodina. (n.red.) 

prăvălie, s'a întâlnit cu un pandur de-ai lui Nedici, care l-a întrebat pe 
ocolite, dacă este cineva în pădure şi ce se întâmplă acolo. Părintele 
a intrat după el până în biroul primarului, apoi a ieşit şi au apărut 
în uşă doi Nemţi! 

L-au închis într'o încăpere mică cu o sobă. Doi oameni puneau 
lemne pe foc şi se încălzeau. Lângă ei, câte un sac. Erau ţărani săraci, 
veniţi în zona Nişului, ce cultivau tutun şi făceau contrabandă cu 
el, vânzându-l în Petrovaţ — cât să-şi cumpere o ţuică. l-au arestat şi 
aşteptau... Lângă zid se afla o laviţă îngustă. 

„Stăteam întins şi mă gândeam că nu mai este scăpare! Eram 
deznădăjduit. Dintr'o dată, s-a ivit înaintea mea un tânăr. Uniforma 
lui era ca în frescă. Înalt, de frumuseţe desăvârşită. Pe pământ nu 
este unul ca acesta. Avea o panglică de aur pe umeri. Pe cap nu 
avea coif, dar ceva îi acoperea fruntea. Deasupra, o pană frumoasă. 
În mâini ţinea un sul şi mă privea. Limpede ca ziua: un Înger, 
mângâiere de la Domnul! Îşi desfăcu sulul pe care-l ţinea în mâini 
şi-mi zise: «Priveşte,» (pe sul era harta Serbiei) «nu te teme, nici nu 
te înfricoşa, căci va trebui pe mulţi să mângâi şi să îmbărbătezi. Ai 
înţeles?» M'am uitat să văd dacă şi ceilalţi au auzit ce-mi spunea 
Îngerul. Atunci nu ştiam că în lumea duhovnicească se vorbeşte prin 
gânduri. Gândul lui îmi glăsuia în minte. Apoi a dispărut. Ştiam că e 
o mângâiere din Ceruri, dar tot credeam că nu mai am mult de trăit. 
M'am înşelat. Asta se întâmpla în 1943, prima şi singura dată când 
am văzut în chip viu pe trimisul lui Dumnezeu. Mai târziu l-am 
văzut numai în vis...” 

Tot ceea ce este de la oameni trece, spune poporul. Numai Dumnezeu 
este veşnic — să vadă şi să tămăduiască rănile, să mângâie, dar să 
şi mustre. Părintele Tadei s'a ferit dinadins, în toate chipurile cu 
putinţă, de stăreţia la mănăstire. Nu este lucru lesne să-i călăuzeşti 


pe oameni... 

„A ÎNCEPUT ÎN '75...” 

„Trebuia să fiu pus a şasea oară 
stareţ la Pocainiţa, şi ştiam că acolo voi avea mare necaz. «Nu sânt 
potrivit să fiu stareţ,» le explicam, «sânt închis în mine.» Într'o noapte, 
visez cămă aflu înaintea Domnului. Purta epitrahil, peste el un omofor, 
larg, peste umeri, iar apoi încă un epitrahil. «De ce te războieşti, dacă 
nu ai ascultare?» m'a întrebat şi m'a învăţat: «Fiecare ascultare trebuie 
împlinită cu dragoste deplină, râvnă, credincioşie şi fără să dai atenţie 
pizmei şi răutăţii ce te înconjoară şi te loveşte.» Apoi m'a închinat de 
trei ori, de la cap până la picioare. De trei ori. A luat epitrahilul şi l-a 
pus peste mine... Asta-i o sarcină, o cruce care trebuie purtată. L-am 
rugat deja de trei ori pe Vlădică să mă slobozească de sarcină. Nu mai 
am putere, omule! Vreau să am numai puţină pace!” 

În curând, s'a auzit despre unele dintre visele Părintelui Tadei. Mai 
întâi printre monahi. Printre ei se număra şi episcopul de astăzi al 
Herțegovinei, Athanasie (Ieftici), totodată profesor la Facultatea de 
Theologie din Belgrad. Mai întâi, acesta a cercetat de departe despre 
visele Părintelui Tadei, despre vederea înainte duhovnicească a 
părintelui. I-a plăcut ce a auzit. Apoi, l-a chemat să vorbească cu el, 
să i se plângă, să caute sfat, să schimbe gânduri. 

După aceea, şi lumea obişnuită a început să vină la el. Cu necazul de 
braţ, haidem la Părintele Tadei! 

„Până în 1975, am fost întru totul retras. Nu mergeam nicăieri, 
societatea nu mă interesa. Fie din pricina sănătăţii, fie din pricina 
firii. La Kârnievo, un sat dincolo de Morava, se afla cea mai puternică 
mişcare a bogomiliţilor. Se deosebea, mai cu seamă fratele Dragi. 
Nu era arhitect, dar a condus cu succes lucrări de construire a unor 
biserici. În acea vreme, mă aflam la parohia Vlaşki Dol, aproape de 
Alexandrovaţ. Au venit o dată să mă ducă la o adunare de-a lor. Cum 


să merg? Nu am ieşit nicăieri, nici nu ştiu să mă port cu oamenii. Au 

venit la mănăstire, dar nu am vrut să merg cu ei. Au mai venit odată 
şi apoi încă o dată. Întrebaţi-l pe Vlădica, eu am încercat să scap — 
«Doar dacă el blagosloveşte... Ce să fac eu, călugăr, printre mireni?» 
M'am înşelat, Vlădica a blagoslovit şi astfel a început totul...” 

Din toate părţile! Cuvânt peste cuvânt, chin peste chin, toate sau 
aşezat în sufletul Părintelui Tadei. Oamenii au început să vină şi 
organizat, cu autocare! Necazul nu-l întreabă pe Părintele Tadei de 
sănătate, ci-i egoist. Iar inima a început să-i slăbească. În urmă cu 
şase ani a avut un atac de cord, apoi un altul. Dacă pe suflet stă o 
rană, chiar de e străină, trupul pătimeşte. 

„Anul trecut, probabil din pricina tensiunii, arterele mele erau 
împovărate. Atacul de cord era gata. Nu m'am speriat. Omul trebuie 
să muncească, să lucreze, ca inima să aibă suficient sânge.” 

De ce vin oamenii, de fapt? 

„Nici eu nu ştiu! Să-şi spună necazul, poate să schimbăm gânduri. 
Multora le e mai bine, după aceea. lar eu trebuie să vorbesc în fiecare 
zi. Dacă mi-ar fi plămânii din oţel, şi tot ar avea de suferit. Toate 
aceste necazuri au înrâurire asupra omului. Mă întreabă de toate, iar 
eu nu ştiu, nu mă pricep să mă descurc cu oamenii... 

Până anul trecut nici nu am simţit bătrâneţea. Nici la urcatul, nici la 
coborâtul scărilor. Acum mi-am pierdut puterea, nu pot să vorbesc 
mult. Iar ceea ce vine, se pare că aşa trebuie să fie... În ultimele două 
luni, însă, am mari suferinţe sufleteşti. Nici în război nu am pătimit 


aşa. Trebuie, aşadar, să trec şi prin asta...” 


„DUMNEZEU RĂSPUNDE, 
NU EU” 

Vin două femei. Îi sărută mâna. 

Se opresc să vorbească. Apoi pleacă. Un tânăr începe să vorbească, 


stând ghemuit, rezemat de zidul bisericii. Nu ar vrea să plece. 


Pace și bucurie 
în DUHUL SFÂNT | 16 


„Suferinţa? E a gândului, pricinuită de gânduri. Duhurile răutăţii 
fac tulburare între fraţi. Asta mă doare cel mai mult. Am avut feluriţi 
fraţi în aproape cincizeci de ani de stăreţie, dar aşa nelinişte lăuntrică 
între fraţi n'am avut până acum. Se vede că sânt vremurile din urmă! 
Priveşte ce fac duhurile cele de mai dedesubt ale pământului cu 
oamenii! În lumea toată, nu numai la noi! Nu ai pace nici în casă...” 
Tace. Respiră greu. Şi gândurile, numai, parcă îl dor. 

Cândva, acum aproape opt ani, a venit un om cu ochii în lacrimi. 
„Ce s'a întâmplat, care-ţi e necazul?” Din doi fii, unul, cândva 
student strălucit la medicină, nu s'a mai dus de doi ani la cursuri. 
Nu mai are nici o fărâmă de voinţă în el. Nu ştie încotro va merge, 
ce va face. Pe copil îl doare cel mai mult. „Nu te îngrijora!,” îi spune 
Părintele Iadei. „Cere-i să alerge în fiecare zi până la Avala — mai 
cu seamă în zilele de lucru, când nu este nimeni prin parcuri. Este 
vlăguit şi peste măsură de obosit din pricina învăţăturii.” „Să-l 
aduc să vorbiţi cu el?” „Nu e nevoie! Vom vorbi când voi veni la 
Belgrad.” S'au întâlnit lângă biserica Sfântului Gheorghe, pe dealul 
Banovo. „Ce mai face fiul tău?” „E foarte bine! I-a trecut totul parcă 
luat cu mâna!” „Nu avea oxigen suficient. Creierul nu putea să 
lucreze. Era vlăguit. Atunci omul îşi pierde şi voinţa de a trăi.” Mai 
apoi, acest S. a dorit să scrie o carte. „Poţi să o faci, i-am zis. Nu pot 
să opresc pe nimeni să facă asta, dar am dreptul să-ţi cer ca numele 
meu şi al mănăstirii să nu fie pomenit în această carte. A găsit, însă, 
o fotografie de a mea la un profesor şi a pus-o pe coperta cărţii sale. 
Când s'a aflat despre asta, oamenii au venit să le spun soarta, ca la 
ghicitoare!” 

De ce se spune despre dumneavoastră că sânteţi un om înainte- 


văzător cu duhul? „Ei, uite aşa, stau la fereastră şi văd totul...”? 


2 Joc de cuvinte: în limba Sârbă, „văzător cu duhul” se spune prozorliv, ce cuprinde 
cuvântul prozor — fereastră. (n.tr.). 

Râde din inimă, neprefăcut, ca un copil. Soarele se strecoară timid în 
spatele zidului, în spatele Părintelui Tadei. 

„Oamenii vin la mine cu întrebări nemaiauzite, dar Dumnezeu ştie 
de ce au trebuinţă. Eu nu. Ei cred că eu le răspund gândurilor lor, 
dar Dumnezeu le răspunde, nu eu...” 

Când se vorbeşte aşa despre viaţă, ne descoperim pe noi înşine... 
Iată, au venit fratele S. şi soţia lui, din B. Trebuie să vorbesc şi cu ei. 
„Doar un cuvânt!,” strigăm în acelaşi timp. 

„Vin oamenii...,” continuă Părintele ca pentru sine. „lar eu am mai 
multă trebuinţă de mângâiere decât ei! Ha, ha!... Odată, două rude 
au adus o femeie care îşi târa picioarele pe pământ. Nu putea să 
păşească. «A fost» spun ei, «la doctor şi nu i-au găsit nimic.» «Îi sânt 
slăbiţi nervii?» «Aşa spun...» «De când?» «De şase ani.» «Păi, eu sânt 
mai bolnav decât tine! De 50 de ani sânt bolnav! Tu nu eşti bolnavă.» 
M'am dus să-i «citesc» şi să meargă singură acasă. Mă întorc, nimic! 
Are bărbat şi doi copii. Bărbatul a părăsit-o. Cum altfel! Cine va 
pregăti copiii pentru şcoală? Cine îi va găti? «Tu nu eşti bolnavă 
trupeşte, ci în cuget.» Ea priveşte. «Eşti împovărată peste măsură. 
Fii, dar, veselă! Cântă! Cântă, şi ţi se va întoarce şi bărbatul acasă.» 
Ea mă priveşte din nou, şi dintr'odată se odihneşte, şi fuge ca din 
puşcă către automobil. «Ce s'a întâmplat cu ea?,» strigau ceilalţi doi. 


«S'a vindecat,» le-am zis, «nu mai este bolnavă».” 


„PREASFÂNTA MAICĂ 
MI-A SPUS...” 
Iarăşi i s'a luminat chipul şi din 
barbă s'a ivit un zâmbet. 
„Noi adunăm roadele gândurilor şi dorințelor noastre. Unii spun 
că gândurile nu înseamnă nimic. Cum să nu însemne, omule?! Sânt 


o putere şi o forţă uriaşă. Dacă gândurile şi dorinţele nu sânt bune, 

nici rodul lor nu este bun. Nicăieri nu este pace, nici linişte — nici în 
mănăstire, nici în lume, nici în familia evlavioasă, nicăieri.” Cum ne 
sânt gândurile cu care ne îndeletnicim, aşa ne este şi viaţa. 
Părintele Tadei s'a gândit odată să meargă pentru totdeauna 
în Sfântul Munte, la Hilandar, însă nu avea binecuvântarea 
episcopului şi nici a tatălui său, care la vremea aceea, în 1959, trăia 
încă. Neîndoielnic, nu îi era menit să meargă, căci nici clima de 
acolo nu îi era prielnică. 

„Înainte de asta, eram la Patriarhia din Peci. Mi-a trimis igumenul 
mănăstirii Jicea un frate. Era bolnav cu nervii. Nu m'am putut 
înţelege cu el şi l-am trimis acasă... La Hilandar m'am simţit cel mai 
bine. Mă gândeam la inimă. Într'o noapte, am visat că noi, călugării 
aghioriţi, mergeam pentru binecuvântare la Preasfânta Maică, 
igumena Sfântului Munte. Fraţii treceau şi îi sărutau mâna. Când am 
trecut şi eu, am rugat-o să-L roage pe Fiul ei şi Dumnezeul nostru 
să mă ierte de păcatele pe care le-am făcut în viaţă. Aşteptam să-mi 
spună ceva. «Nu-i nimic asta,» răspunde. «Ţie îţi sânt nervii slăbiţi. 
Foarte mult.» Aşa mi-a spus Preasfânta Maică. Apoi, şi la parohia 
din Bistriţa doctorii mi-au confirmat asta. Mi-am amintit de acel om 
sărman... apoi, şi clima acolo este atât de grea. Poate că tocmai de 
aceea Sfântul Părinte Sava a blagoslovit să se bea câte un pahar de 
vin sau rachiu. Mie nu mi-au priit. De îndată începea să-mi palpite 
inima. Nervii nu suportă alcoolul. Şi, din această pricină, a trebuit să 
mă întorc. Presiunea atmosferică este foarte greu de suportat...” 
Întreaga viaţă a bunului şi cuviosului Părinte Tadei este înveşmântată 
într'un vis, într'o înţelepciune. Aşa stând lucrurile, ne interesează ce 
crede despre „noii credincioşi,” foştii comunişti, care astăzi, cu mâna 
pe inimă, sânt majoritatea. De ce se vorbeşte despre ei zeflemisitor? 
Pentru că este o ruşine să te pocăieşti? Parcă am uitat pilda fiului 


pierdut şi apoi regăsit. 

„Umblă despre ei vorba că ar fi athei, ştiţi — dar, de fapt, athei nu 
există. Şi vrăjmaşul crede şi tremură, numai să nu facă binele. Nu 
vrea binele! Nu este om care să nu creadă în Dumnezeu, nu există 
nici o făptură raţională pe pământ care să nu tânjească din toată 
inima ei după viaţă. Cu toţii vrem să trăim veşnic, tânjim din toată 
inima după iubirea absolută. Şi dacă este iubire, să nu se schimbe. Să 
dăinuie veşnic. Aşadar, tânjim după binele absolut, iar Dumnezeu 
este viaţă, Dumnezeu este dragoste, Dumnezeu este pace, Dumnezeu 
este bucurie — după acestea tânjim din inimă. lar potrivnici sânt, dar 
nu pot face nimic împotriva Lui. Noi, aşadar, singuri, prin gândurile 
noastre rele, ne complicăm viaţa!” 


CHIAR ŞI ÎN SERBIA 
SÂNT SATANIŞTI? 

Vai! Un zâmbet plin de bună- 
tate se preschimbă deodată în cuvinte aspre: „Se apropie sfârşitul! 
E vremea ca pământul să-şi încheie misiunea. Cu o iuţeală 
nemaiîntâlnită, căci nu mai putem să nădăjduim la nimic bun din 
lumea aceasta. Tineretul nostru este otrăvit. Cu totul. Mai cu seamă 
copiii intelectualilor. Aceştia au unul sau doi copii. Le fac toate 
poftele, îi răsfaţă, îi învaţă să se iubească pe sine. lar caracterul 
copiilor se clădeşte până la vârsta de 5 ani, şi tocmai la vârsta 
aceea părinţii le îngăduie totul. Ce se întâmplă, când cresc? Nu 
vor să semene cu părinţii lor... şi devin satanişti! Încă înainte de 
destrămarea lugoslaviei se ştia că la Zagreb şi la Liubliana se găseşte 
o ramură americană de satanişti. Acum sânt pretutindeni. Mulţi, şi 
în Serbia. Din această pricină nu putem să nădăjduim la vreun bine. 
Peste 20 de ani vor fi în guvernele tuturor ţărilor. Nu vor să asculte 
nici de tată, nici de mamă, o, omule! În zadar le vorbeşti, ei cred că 


te-ai ramolit. A trecut vremea ta, a venit a lui. Sună înfricoşător, dar 

numai omul este vinovat de toate acestea. A venit sfârşitul veacului. 
Cele zidite nu au fost păzite... Din pricina zavistiei duhurilor 
răutăţii a căzut neamul omenesc. Şi numai Cel ce ne-a zidit poate 
să ne mântuiască. A venit, a luat asupra sa omul, ca să preschimbe 
firea noastră şi să o învieze. Numai El. Nimeni altcineva nu poate 
face asta. Dar nu l-au primit! Evreii încă îl aşteaptă pe Hristos, să 
vină, să îi elibereze din robia Romană şi să lărgească domnia lui 
Israil, căruia îi vor sluji toţi. Dar va fi înainte de sfârşit, când va veni 
Antihrist! Antihrist va fi preşedintele Naţiunilor Unite, stăpânul 
lumii. La Geneva, înainte de război, Societatea Naţiunilor nu îşi 
alegea preşedinte, ci numai secretarul general. Preşedintele va fi 
primul şi ultimul! Şi de aceea se grăbesc să unească lumea până la 
anul 2000. Mai cu seamă Americanii. Noi, însă, avem Apocalipsa lui 
loan Theologul... Un American a descris, nu demult, cum se vor 
distruge, cum se vor nimici Americanii singuri. 


EXISTĂ, EXISTĂ MÂNTUIRE! 

Nu numai asta îl munceşte pe 
părintele Tadei. Îl mai doare şi-l arde încă ceva: 
- Germanii nu ne rabdă. Nu pot să conceapă Sârbii şi Serbia. Socotesc 
că noi am distrus Imperiul Austro-Ungar. De aceea au şi sprijinit 
Croaţia să sfărâme lugoslavia, le-au promis turnuri şi oraşe. Şi ce 
s'a întâmplat? S'au războit Sârbi cu Sârbi! Ne războim între noi, om 
bun! Croaţii, după căderea celui de-al Doilea Imperiu Roman de 
Apus, s'au împărţit în mici cnezate şi aproape au dispărut. Mai sânt 
câţiva în Zagorie şi Zagreb. În ţara lor, sânt chiar oameni de-ai noştri! 
Sârbi! Acei Sârbi care au trecut la Biserica Apuseană, sub apăsare, în 
istorie. O parte din ei s'au dus şi în Rusia. Alţii au primit Islamul, 
sub Turci. Sârb cu Sârb se războieşte, pentru binele Germanilor! 


După nimicirea flotei Spaniole, aceştia au intrat pe scena mondială. 

Istoria cunoscută a lumii este de ceva mai mult de 5000 de ani. Despre 
ceea ce a fost mai înainte, se poate numai presupune. Cunoaştem, 
însă, că Babilonienii au fost primii pe scena lumii. Au urmat 
Egiptenii, apoi Grecii, Romanii Greci, de aici au venit Germanii. Şi 
îşi menţin poziţia cu tărie, căci acum sânt la rând Slovenii. De aceea 
a şi pornit Hitler la război pentru o domnie de încă 1000 de ani. 
Uneltesc împotriva noastră. Nu se gândesc oamenii noştri, om bun, 
nu se gândesc!” 

- Optimism, daţi-ne optimism, Părinte... să aşteptăm cu nădejde 
praznicul ce se apropie. 

- Vestiţi-le cititorilor dumneavoastră şi tuturor celorlalţi să fie buni, 
pentru binele lor! Să se îndeletnicească cu gânduri paşnice, bune şi 
liniştite. Dacă stăpânul casei este împovărat de gânduri, nici copilul 
mic nu va avea pace şi linişte de ele. Domnul se osteneşte. Nu ne 
va lăsa nici flămânzi, nici însetaţi, nici goi, nici bolnavi. Nu-i aşa? 
Pentru asta trebuie să ne ostenim. Gânduri paşnice, liniştite, pline 
de bunătate şi dragoste... Noi sântem un aparat cugetător deosebit 
de precis, o, omule! De aceea, gândurile noastre au înrâurire nu 
numai asupra sistemului nervos al fiinţelor raţionale, ci şi asupra 
lumii plantelor şi animalelor. Fiecare dintre noi aşteaptă iubire şi 
atenţie. lar acesta este cel mai mărunt lucru, căci noi nu pricepem ce 
putere uriaşă sânt gândurile noastre. Este nevoie numai de puţină 
cumpănire ca să vezi dacă aproapele îţi dă gânduri pline de iubire şi 
bunătate sau altfel de gânduri. Tocmai de aceea trebuie să te rogi. 

- Ne apărăm cu dragostea! 

- Da, aşa este! Dumnezeu este dragoste. Celui ce foloseşte dragostea, 
îi dă Dumnezeu şi fericire şi folos. 

- Este totuşi mântuire pentru noi? 

- Fireşte, dar ar trebui să ne schimbăm din nou. În cuget. Să se înnoiască 


sufletul şi totul va fi bine. Veţi vedea şi singuri. Slavă lui Dumnezeu! 

- Mulţumim, Părinte... 

Sărutându-i mâna şi primind blagoslovenie de drum, intrăm înainte 
de a pleca în Biserica Adormirii Maicii Domnului. În semiîntunericul 
plin de harul lui Dumnezeu, ne răsună încă în urechi cuvintele 
Părintelui Tadei... Tadei... Tadei... 

O dată clopotul din turnul alb s'a auzit, 

În tânăra inimă de trei ori a răsunat,; 

Cântă liniştit sfinții călugări... 

Olga conducea şi tăcea. Eu, doar tăceam. Sfântul Nicolae, Naşterea 
Domnului, Anul Nou, Botezul Domnului... ne erau aproape şi în 
timp şi în inimă. 


Zoran Stanişici 

CAPITOLUL 
| | DUMNEZEU 
VOIEŞTE SĂ FACĂ 
DIN NOI, OAMENII, 
DUMNEZEI 


DUMNEZEU ESTE LUMINĂ: 


Avva părinte, doriți să ne spuneți Părintele Tadei/ Dumnezeu atât 
ceva despre Sfântul Simeon Noul de tare doreşte să facă bine din 
Theolog? noi, oamenii, încât numai pentru 
aceasta S'a pogorât şi S'a întru- 
pat. Ajunge numai bună-voinţa noastră ca El să ne ridice la o înălţime 
aşa de mare! Căci unde este bună învoire, acolo nu mai este nici o 
oprelişte (la aşa ceva). 
Dumnezeu este Lumină; Lumină fără de hotar, de necuprins. 
În El este Lumină - una singură în unirea firii dumnezeieşti şi 
nedespărţită în ipostasurile lui Dumnezeu. Tatăl este Lumină, Fiul 
este Lumină, Duhul Sfânt este Lumină - trei ipostasuri (persoane) 
sânt o singură Lumină; simplă, neamestecată, atemporală, 
atotveşnică, asemenea în cinstire şi în slăvire. Tot ceea ce este 
de la Dumnezeu este Lumină, căci ni se dăruieşte din Lumină. 
Viaţa însăşi este Lumină, nesfârşită Lumină. Dragostea, Pacea, 
Adevărul, Împărăţia Cerurilor sânt Lumină. Raiul, bunătatea, 
pământul Raiului celor blânzi, cununile vieţii sânt lumină. Însăşi 
cămaşa sfinţilor este Lumină. lisus Hristos Mântuitorul şi A-toate- 
Împăratul este Lumină. lată cum vorbeşte despre asta Sfântul 


Simeon Noul Cuvântător-de-Dumnezeu: 


3 Convorbire duhovnicească cu Starețul Tadei, 17.06.1984, Mănăstirea Vitovniţa. 
Înregistrare audio. 

VEDENIA SFÂNTULUI 
SIMEON NOUL THEOLOG 

Într'o zi Tu pre cale m'ai întâlnit; 
iar atunci, pentru întâiaşi dată, strălucit-ai naintea ochilor mei celor slabi 
preacinstita lumină a dumnezeieştii feţei Tale; şi eu, în ceasul acela, am 
pierdut şi puțina lumină pre carea, cum mi se părea, o aveam, neputând 
a Te cunoaşte. Şi cum am putut a vedea pre Tine şi a cunoaşte Cine eşti, 
când nici măcar la lumina feței Tale nu am putut căuta, nici pricepe? De 
atunci, binevoit-ai cu preamare îngăduință adesea a mă cerceta la vremea 
şederii mele la izvor (adică, la vremea lacrămilor). Şi ai cufundat capul meu 
în apă şi mi-ai dat a vedea tot mai cu degrab lumina feței Tale. Şi îndatăşi 
ai plecat, nevăzut făcându-te şi neînvrednicindu-mă a pricepe Cine eşti, ce 
faci aici, de unde vii şi unde te duci! lată, nici acum nu-mi dai a pricepe! 
Şi aşa viind la mine, şi plecând, oareşce îndelungă vreme, Tu, puțin 
câte puţin, arătatu-mi-le-ai din ce în ce mai limpede, şi spălatu-m ai cu 
apele Tale din ce în ce mai vârtos, şi dăruitu-mi-ai a vedea Lumina din 
ce în ce mai lămurit, din ce în ce mai îmbelşugat! Făcând aceasta pentru 
mine îndelungată vreme, Iu m'ai învrednicit în cele din urmă a vedea o 
înfricoşată taină. Odată, când venit-ai spălându-mă, eu am văzut fulgerele 
care mă acopereau şi razele feței Tale carile se amestecau cu apa, şi privind 
spre mine, scăldat de prealuminoasele şi strălucitoarele ape, făcutu-m'am 
ca văpaia. Cum s'a întâmplat aceasta, de unde, şi cine fost-a dătătorul? Ci 
nu ştiu, numai spălat eu mă bucuram, sporind în credință, întărindu-mă 
în nădejde şi înălțându-mă la ceruri. Dupre preamultă vreme petrecută aşa, 
în harul Tău, iarăşi am văzut o înfricoşată taină. Văzut-am că Iu m'ai luat, 
suind la ceruri şi pre mine luându-mă cu Tine — doar că nu ştiu de m'ai 
luat cu trup sau fără de trup? Numai Tu ştii, Cela ce ai săvârşit aceasta. 
Şi apoi am petrecut acolo un răstimp, minunându-mă de mărirea slavei. Şi 
iarăşi m'am aprins de nemăsurata ei înălțime şi tot m'am cutremurat, iar 


Tu iarăşi m'ai lăsat singur pre pământul întru carele şedeam mai nainte. 

Venind întru sinemi, m'am aflat în locul unde plângeam şi mă minunam 
că orfan sânt. Pentru aceasta, la scurtă vreme apoi, cum şedeam eu jos, 
bine ai voit a-mi arăta sus, în cerurile carile se deschideau, fața Ta cea 
precum Soarele, neplăsmuită şi neînchipată. Dar nici atunci nu mi-ai dat 
a cunoaşte Cine eşti. Şi iarăşi mi le-ai arătat într acelaşi fel adeseori, şi 
iarăşi, nimica grăind, Te-ai ascuns. Eu, din nou, cu lacrămi, căutat-am 
a Te vedea, când la urmă, de mare tristețe şi mâhnire apăsat, întru totul 
am uitat de mine însumi şi de lumea întreagă din jur şi toate ce sânt în 
lume, nețiind în sinemi nimic din tot ce este văzut. Atunci din nou mi 
Te-ai arătat — Cel nevăzut, Cel neatins, Cel necuprins. Atunci am simţit 
cum cureți mintea mea, cum deschizi mai mult ochii sufletului meu şi-mi 
dai a vedea mai cu desăvârşire slava Ta; şi însuți Te faci tot mai mare, şi 
în strălucirea Ta te lărgeşti tot mai mult; şi mi s'a părut că, gonindu-se 
întunericul, le apropii din ce în ce mai mult — aşa cum adesea se întâmplă 
în lumea materialnică. O, Doamne, aşa şi mie arătatu-mi-s'a că Tu, Cel 
nemişcat, Te mişti; Iu, Cel neschimbat, le schimbi; Tu, cel fără de chip, 
iei chip. 


ÎMPREUNĂ-CUVÂNTARE 
CU DOMNUL 
Şi când ai curățat deplin mintea 
mea, lămurit mi le-ai arătat în Lumina Duhului; şi câtă vreme mintea 
mea Te-a privit mai limpede şi mai curat, mi-ai părut că ieşi de undeva; şi 
îmi dăruieşti a vedea trăsăturile Feţei Tale celei neplăsmuite. Atunci Tu ai 
făcut de am ieşit din ceastă lumea, iar mie îmi părea că şi din trup (Ci nu 
mi-ai dat limpede a pricepe), dar nemăsurat ai strălucit şi, dupre cum mi 
s'a părut, arătatu-mi- Te-ai tot întreg mie — carele bine am văzut. Şi când 
Te-am întrebat: „O, Doamne, cine eşti?,” atuncea ai învrednicit pentru 
întâia oară pre mine, curvariul, a auzi şi preadulcele Tău glas. Şi atât de 


dulce şi blând grăit-ai cu mine, încât eram ca afară din sinemi, şi mă minu- 

nam şi tremuram şi cugetam în mine zicând: „Ce slavă este aceasta şi ce-i 
această mare strălucire şi din ce pricină şi cum m'am făcut vrednic unor 
astfel de bunătăţi?” lar tu mi-ai grăit: „Eu sânt Dumnezeu, Carele din 
dragoste pentru tine S'a făcut om, şi pentru că M'ai căutat din tot sufletul 
tău, astăzi fi-vei frate al Meu, şi prieten şi moştenitor al Meu!” Auzind 
acestea, cu totul m'am cutremurat şi toată vârtutea mea a pierit, şi puţin 
a lipsit să-mi iasă sufletul. Adunându-mă puțin, am zis: „Cine sânt eu, 
Doamne, şi ce bine am făcut, eu, lipsitul şi mişelul, a mă învrednici de 
aşa bunătăți şi a mă face împreună-părtaş şi împreună-moştenitor al 
Slavei Tale?” Şi, totodată, am socotit aceasta o slavă şi o bucurie mai 
presus de toată mintea, iar Tu, Stăpâne al meu şi Hristoase, iarăşi ai zis: 
„Eu vorbesc ție ca un prieten unui prieten întru Duhul Sfânt, Carele 
împreună cu mine grăieşte ție. Ţi-am dăruit acestea numai pentru buna ta 
voire şi din pricina credinței tale, şi încă voii mai da ție — că tu, pre carele 
gol am zidit, ce altceva în afară de bună-voire ai al tău bun, sau când ai 
avut vreodată ceva, ca Eu să primesc dela tine şi în schimbul aceluia să-ți 
dăruiesc aceasta? De altfel, până ce nu te vei dezlega de trup întru totul, 
nu vei vedea ce este desăvârşit, nici nu vei putea să vieţuieşti aici întreg.” 
lar când eu, la auzul acestora, am zis: „Doamne, ce poate fi mai strălucit 
şi mai mărit decât acestea? M'aş mulțămi să fiu în slava aceasta şi apoi să 
mor,” mi-ai răspuns: „Preste măsură de mic este sufletul tău, omule, de te 
mulțămeşti numai cu aceste bunătăţi. Că cele ce s'au gătit a fi se osebesc 
de cestea aşa cum se osebeşte cerul pre hârtie zugrăvit de cerul adevărat; 
dar neasemuit mai mult se osebeşte slava viitoare de cestea carile acum 
priveşti.” Grăind acestea, ai tăcut şi încet, încet, ascunsu-le-ai dela ochii 
mei, dulce şi minunate Doamne al meu! Nu ştiu de m'am depărtat Eu de 
Tine sau Iu plecat-ai dela mine. Altminterea, mi s'a părut ca şi cum am 
venit de undeva şi am intrat în locuinta de mai nainte, şi cu mintea cu 
totul m'am întors întru sinemi! 

A DOUA ÎMPREUNĂ- 
CUVÂNTARE CU DOMNUL 

Dupre aceasta, pomenind minunată 
slava Ta şi cuvintele Tale, Doamne, plâns-am; am plâns şi când mergeam, 
şi când şedeam, şi când mâncam, şi când beam, şi când mă rugam şi aveam 
negrăită bucurie că am cunoscut pre Tine — Ziditorul a toată zidirea. Şi cum 
aş putea să nu mă bucur? Şi iarăşi, apoi, aflatu-m'a din nou mâhniciunea, 
mâhniciunea că de mult nu Te-am mai văzut. Şi, în această puternică dorire 
ca iarăşi să te văd, o dată m'am apropiat de sfânta icoană a Preasfintei Maicii 
Tale să o sărut şi i-am căzut înainte, rugându-mă. lară Tu, ca mai nainte a 
mă trezi, Te-ai arătat înlăuntrul săracei mele inimi, preschimbându-o toată 
întru Lumină. Atunci priceput-am că cu adevărat Te am înlăuntrul meu, şi 
de atunci am început să Te iubesc nu numai din pricina pomenirii, adică nu 
numai pentru că mi-am amintit de Tine şi de slava Ta, ci pentru că cred cu 
adevărat că înlăuntrul meu am pre Line, Dragoste Ipostatnică; că dragostea 
adevărată Tu eşti, Dumnezeule! Văzând cum această dragoste creşte de la o 
zi la alta şi grăieşte întotdeauna cu mine sau, mai bine zis, văzând cum Tu, 
prin ea, mă înveți şi mă luminezi şi mă înțelepțeşti, mă bucur veselindu- 
mă ca unul ce a biruit toată nădejdea şi credința; precum Sfântul Apostol 
Pavel spune: „Însă nădejdea carea se vede nu este nădejde; căci ceea ce vede 
cineva, pentru ce o şi nădăjduieşte?” /Rom. 8:24] Şi Tu, Doamne, iarăşi mi- 
ai grăit:,, Ascultă în Cine să nădăjduieşti: aşa cum tu uneori, de priveşti 
Soarele în apă, nu vezi Soarele singur, aşa să înţelegi şi ceea ce este înlăuntrul 
tău; închide pre tine şi te osteneşte ca totdeauna să Mă vezi curat şi limpede 
înlăuntrul tău, precum Soarele în apa limpede. De faci aşa, te vei învrednici 


mai apoi dupre moarte a Mă vedea precum mai nainte am grăit ție.” 


Părintele Tadei / Să vedem acum, 
în limba Rusă ce spune mai departe... Sfântul Simeon Noul Cuvân- 


tător-de-Dumnezeu, după aceea, s'a mâhnit şi a simţit cum Domnul 

l-a părăsit. Şi când a intrat în biserica Maicii Domnului, dintr'o dată 
a văzut înlăuntrul său o Lumină negrăită, iar inima i s'a lărgit! Dar 
nu a înţeles. Şi Domnul i-a spus: „Învață să Mă vezi întotdeauna 
precum priveşti soarele în apa limpede. Şi, de nu te vei osteni a face 
aşa, şi întru nimic vei stărui, de nici un folos nu-ţi va fi. Mai mult, 
şi aceste cuvinte îţi vor fi spre osândă. Căci cel ce este în tovărăşia 
împăratului lumesc, dacă cade din dragostea împăratului, tot 
vieţuieşte pe pământ în vreun fel. Dar cel ce cade de la dragostea 
Mea, acela dintr'o dată scăpătează, şi vrăjmaşii Mei îl prind de 
îndată. Şi, din pricina iubirii lui de mai înainte faţă de Mine, aceştia 
se poartă nemilos cu dânsul, cât nu se poate spune. Pentru aceasta, 
necontenit osteneşte-te a Mă vedea.” Şi, de aceea, el a lucrat neîncetat 
rugăciunea lui lisus. 


SUFLETUL TREBUIE 

SĂ RESPINGĂ CONȘTIENT 

RĂUL 
Părintele Tadei/ Odată m'am 
gândit şi eu că Sfinţii Părinţi, când au primit în dar harul, l-au păstrat 
întreaga viaţă. Însă aici se spune să nu nădăjduim la aceasta. Domnul 
dă fiecărui credincios râvnitor harul în dar, însă cere sufletului să 
lepede conştient, în mod absolut, răul şi să se întoarcă cu totul spre 
bine - înspre Domnul. Să lepede răul în chip conştient! Răul trebuie 
biruit cu pace şi linişte, cu gânduri liniştite şi paşnice. De aceea ni 
se şi întâmplă multe necazuri şi suferinţe de-a lungul vieţii. Sfinţii 
Părinţi spun că, dacă nu ne smerim singuri, Domnul nu va conteni 
să ne smerească. Adeseori va da peste noi un necaz care ne aduce 
multe dureri — până ce nu vom învăţa să-l biruim prin pace şi linişte 
şi să nu îi dăm însemnătate. De aceea, cei ce-L iubesc pe Domnul 


trec prin multe greutăţi. Mai mult, şi cei mai apropiaţi ai noştri se 

întâmplă câteodată să ne dispreţuiască, să ne respingă. Trebuie să îi 
înţelegem cu pace şi deplină înţelegere, să nu-i osândim niciodată! 
Pentru că noi toţi sântem aici în luptă, toţi aceşti semeni ai noştri, de 
un sânge cu noi, apropiaţi şi îndepărtați, toţi sântem în aceeaşi luptă! 
Să înţelegem că, atunci când şi noi am fost în situaţia lor, poate că 
am fost mai răi în purtarea noastră (decât sânt ei faţă de semeni), de 
aceea trebuie să ne smerim. 


DACĂ AI NECAZURI, 
ÎNSEAMNĂ CĂ DUMNEZEU 
TE IUBEŞTE 

Părintele Tadei/ După aceasta 

vom şti cât de mult ne iubeşte Domnul: dacă El ne dă încercări grele 

şi avem multe necazuri în viaţă! Sfinţii Părinţi spun: „Dacă vezi că ai 


pr 


pace netulburată, ai grijă că nu eşti pe calea cea bună!” Îi faci, aşadar, 
cumva vrăjmaşului pe voie; el nu se atinge de tine pentru că te are în 
puterea sa. De petreci bine şi n'ai multe ispite, înseamnă că el te ţine, 
iar tu nici nu înţelegi că eşti în puterea lui. lată, aşa şi aceşti spiritişti 
ai noştri sânt în puterea duhurilor căzute, dar n'o înţeleg. Nu vor 
deloc să-şi vină în fire. Ei nu vor niciodată să asculte, să se lepede de 


acest rău, căci sânt sub stăpânirea duhurilor vicleniei. 


VRĂJMAŞUL CELOR 
CUCERNICI ADESEORI 
ATACĂ DE-A DREAPTA ŞI ÎI 
SUPUNE 


Părintele Tadei/ Vrăjmaşul îi is- 
piteşte pe cei evlavioşi de-a dreapta. Nu va lovi dintr'o dată de-a 
stânga, căci ştie că va fi respins, ci aşa (adică, de-a dreapta). Şi atunci 


stă într'o parte şi caută să vadă dacă aceia vor primi cele ce li se vor 

arăta. El se arată în chip de înger, în chipul Domnului şi-al sfinţilor 
şi „descoperă” felurite taine şi întâmplări. Toate acestea sânt amăgiri 
ale lui. Vedeţi că şi oamenii fac trucuri, cu atât mai mult duhurile 


rele fac trucuri duhovnicești! 


Şi cum pot înțelege oamenii că Părintele Tadei/ Oamenii nu pot 
aceasta nu este un lucru bun? pricepe de la început. Pot, dar 
trebuie să pătimească multe. Un 

har aparte al lui Dumnezeu trebuie să lucreze asupra lor, şi e nevoie de 
multă rugăciune pentru ei —, dar aceasta e un lucru foarte greu. Dacă 
ne rugăm pentru cineva care este cu totul stăpânit de duhurile rele, 
atunci trebuie să purtăm această povară — duhurile de sub văzduhuri 
se vor îndrepta atunci spre noi, căci dorim şi cerem Domnului să-l 


smulgă pe cel robit din stăpânirea lor. 


Oare un astfel de om a meritat aşa Părintele Tadei/ Fiecare om are 
ceva din pricina vieții lui de mai voie liberă să se hotărască. Ne-a 
înainte? fost dată judecata, ca să vedem 
ce este bine şi ce este rău. Şi, 
deoarece nu sântem desăvârşiţi, Domnul lucrează prin Sfânta Sa 
Biserică. Preotul poate să aibă o purtare rea, o viaţă rea, dar nu-i este 
îngăduit să propovăduiască nimic în afară de ceea ce propovăduieşte 
Sfânta Biserică. Sfânta Biserică, călăuzită de Sfântul Duh! Dar 
spiritiştii noştri nu vor să asculte de ce le spune Biserica, ei ascultă 
de ce li se spune la şedinţele lor. Ei fac acestea, şi este lucru de foc. 
Duhurile pun stăpânire pe ei prin faptul că aceştia fac multe fapte 
bune, privind din afară. 
Noi sântem chemaţi să facem fapte bune, dar nu ne mântuim prin 
fapte. Căci, dacă ne-am mântui prin fapte, nu ar mai fi fost nevoie 


să vină Domnul Dumnezeu ca să ne mântuiască. Noi ne mântuim 

numai prin mila lui Dumnezeu. Harul lui Dumnezeu ne mântuieşte. 
Domnul ne mântuieşte. Pentru lucrarea virtuţilor primim răsplată, 
dar mântuirea este a Domnului! 


Părinte igumen, aceasta înseamnă Părintele Tadei/ Când omul este 
că atunci când în om domneşte o în puterea diavolilor, atunci în el 
oarecare pace, starea asta a lui nu este o pace îndelungată şi minci- 
este bună?  noasă; el n'are ispite şi diavolul 
nu se atinge de el. Noi, însă, 
avem pace şi linişte vremelnică, apoi o vreme iar război. Domnul 
îngăduie aceasta ca să fim luptători puternici şi să ştim cum să 
biruim acest rău. Căci trebuie să treacă o vreme, până ce dobândim 
iscusinţa duhovnicească de a respinge, de a birui însuşirea cea rea, 
care din copilărie s'a înrădăcinat în noi şi se arată foarte des. Avem 
trebuinţă de oameni iscusiţi, care au trecut ei înşişi prin aceste trepte 
de curăţire, ca să ne lămurească cum şi în ce fel să biruim, cum să 
redobândim şi să păstram pacea lăuntrică. 
Sfântul Isaac Sirul ne spune: „Păzeşte pacea lăuntrică cu orice chip. Să 
nu dai pacea ta lăuntrică pentru nimic din lumea aceasta. Împacă-te 


cu tine însuţi, şi se va împăca cu tine şi cerul, şi pământul.” 


Dar este greu să ne împăcăm cu Părintele Tadei/ Pacea lăuntrică 
noi înşine! se găseşte acolo unde nu mai e 

nici o grijă a lumii acesteia, nici 

un interes, nici măcar în ceea ce priveşte propria persoană (ne-am 


slobozit, adică, de noi înşine şi de lumea aceasta). 


Mai are atunci omul gânduri? Părintele Tadei / Atunci este li- 
nişte. Nu are gânduri... Cum ne 


sânt gândurile, aşa ne este şi viaţa. Dacă gândurile ne sânt liniştite, 

paşnice, bune, blânde — şi viaţa ne este bună. Dacă gândurile noastre 
sânt nimicitoare, atunci nu avem nici pace, nici linişte. Dacă cineva 
ne zice ceva care nu-i după voia noastră, de îndată răbufnim! Aşa se 
vede întocmai unde ne găsim duhovniceşte. Şi trebuie să învăţăm să 
fim cu pace. Ce ne priveşte pe noi că cineva, acolo, se ceartă? Acolo 
unul vatămă pe altul, iar aici noi ne revoltăm, deşi nu participăm 
acolo, nu sântem părtaşi acolo. Este treaba lor! Vedeţi cât sântem de 


slabi, cât de greu ne păstrăm pacea lăuntrică? 


De ce este nevoie pentru Părintele Tadei / Trebuie să avem 
dobândirea şi păstrarea păcii  luare-aminte în toate. Luare- 
lăuntrice? aminte, şi să fie judecată în toate. 
Căci Domnul l-a spus lui lisus 
Navi: „Orice vei lucra, cugetă mai întâi adânc la toate.” 
Dacă cugetăm mai înainte la ceea ce spunem, de va fi de folos cuiva; 
dacă judecăm că ceea ce vom spune nu cumva va face decât rău şi 
nu va aduce nici un folos, atunci este mai bine să tăcem. Totul — cu 
judecată. Când se judecă, atunci este luare-aminte. Luarea-aminte 
este de trebuinţă şi pentru rugăciune. Luarea-aminte trebuie să 
meargă înainte, în faţa rugăciunii. Să ştim ce cerem, pentru ce ne 
rugăm! Vedeţi, când ne adresăm cu vreo rugăminte unei persoane, 
spunem: „Ştii, sânt încredinţat că mă vei ajuta, dacă te ocupi de 
cutare lucru.” Ne concentrăm la cuvintele pe care i le spunem 
aceluia. 
Şi dacă unui om ne adresăm astfel, cu deplină luare-aminte, cum ar 
trebui atunci să ne adresăm Domnului vieţii noastre? Dacă ne-am 
învăţat să ne abatem cu mintea de la rugăciune, o citim din amintire 
sau din cărţi, dar nu luăm parte nici cu inima, nici cu simţirea — 
numai citim, şi nici nu ştim ce am citit. 

Părinte, mă interesează această 
atenție, dobândirea acestei luări- 
aminte; oare omul trebuie să 
lucreze tăcerea înaintea rugăciunii, 
tăcerea înaintea Domnului? Cum 
trebuie să „tacă” omul înaintea lui 


Dumnezeu? 


Părintele Tadei/ Sfinţii Părinţi 
spun că pentru rugăciune este 
nevoie de o viaţă cu totul fără de 
griji.* Noi ne rugăm împrăştiat. 
Nu ne-am predat voii Domnului, 
ci încă mai credem că trebuie să 
ne îngrijim de toate şi că Domnul 


are multe alte griji cu lumea 
întreagă, cu tot cosmosul. Întrebarea: „Oare El se va gândi la noi 


sau nu?” înseamnă că avem puţină credinţă, că nu avem încredere. 
Dar Domnul se gândeşte la toate. Vedeţi, noi trebuie să privim în EI. 


Iată, spune EI: „Aceasta este viaţa cea vâc! nică, să te cunoască pre 
cel unul adevărat Dumnezeu, şi pre carele ai trimis, lisus Hristos.” 
/lo. 17:3/ Aceasta înseamnă că fiecare întâmplare, cea mai măruntă 
întâmplare ce are loc în jurul nostru şi cu noi arată întotdeauna 
purtarea de grijă a Domnului şi îngăduinţa Sa. Nimic în cosmos nu 
se întâmplă fără purtarea de grijă şi îngăduinţa Sa. Tot ce-i nobil şi 
înalt este pronia lui Dumnezeu. Tot ce vedem că-i haotic, Dumnezeu 
ştie de ce a îngăduit să fie şi până unde a îngăduit! Trebuie să credem 
că El este pretutindeni de faţă. 

Dacă am trăi aşa, adică pretutindeni şi neîncetat înaintea Domnului, 
fiecare lucrare a noastră ar fi din inimă! Noi nu lucrăm pentru oa- 
meni, lucrăm pentru Dumnezeu! Fiecare lucrare este dumnezeiască, 
de la Dumnezeu. Atunci nu vom mai fi reţinuţi. Şi, câtă vreme va fi 
în noi această reţinere, nu ne vom învrednici de Împărăţia Cerurilor. 
În toate sântem rezervaţi, în fiecare lucrare, în toate parcă nu ne dăm 
pe noi înşine fără rezerve! lar Domnul neîncetat se dă pe Sine, fără 


rezerve, şi vrea ca şi noi să fim la fel. lar noi sântem întotdeauna re- 


4 Lipsită, adică, de îngrijorări lumeşti, de preocupare pentru cele materiale, potrivit 
cuvântului Liturghiei: „Toată grija cea lumească, acum să lepădăm.” (n.red.) 

ţinuţi, şi această reţinere ne desparte de Domnul şi de Împărăţia 
Cerurilor! De aceea, trebuie să deprindem de aici viaţa cerească, 
să fim pe deplin ascultători şi desăvârşit credincioşi faţă de voia 
lui Dumnezeu, orice s'ar întâmpla cu noi. Să le primim pe toate ca 
din mâna Domnului; să nu ne gândim la nimic. lar cele din jur? El 
ştie ce putem noi răbda şi ce nu putem; ce va îngădui şi ce nu va 
îngădui. El ştie dacă vom putea duce o ispită. El îngăduie ispitei 
să vină asupra noastră ca s'o putem birui în pace şi, mai târziu, 
când va veni o ispită asemănătoare, ea trebuie să treacă nebăgată în 
seamă — căci noi nu mai luăm parte, nu ne mai implicăm „aparatul 
cugetător” în aceste întâmplări. 

Întâmplările curg pe făgaşul lor, iar noi ne încâlcim în ele, nu ne 
păzim pacea lăuntrică, ne amestecăm acolo unde nu trebuie. Când 
Domnul îngăduie, întâmplarea îşi urmează cursul ei. Dacă am 
dobândit deja pacea lăuntrică, ea va trece pe lângă noi şi nu ne va 


atinge. Dacă, însă, participăm la ea, vom suferi. 


Cum poate fi cunoscut Dumnezeu? Părintele Tadei/ Cu adevărat, 
lată, Sfântului Simeon i S'a Sfântul Simeon Noul Cuvântă- 
arătat vreme îndelungată chiar ca  tor-de-Dumnezeu înfăţişa vre- 

persoană, iar acum nu se mai arată mea sa ca o vreme în care nu se 

astfel! mai întâmplau cele din vechime, 

când Domnul se arăta oamenilor 

şi săvârşea minuni! Unii s'au ridicat foarte tare împotriva Sfântului 

Simeon. El a zugrăvit nemincinos întâmplările vieţii sale. Şi aceasta 

tocmai pentru ca să se vadă că Domnul este acelaşi, în toate timpurile. 

Şi Sfântul Simeon, aşadar, a avut multe necazuri şi a trecut în viaţă 
prin multe greutăţi. 

Vedeţi, şi el povesteşte că, deşi a dobândit mângâiere mare, mai apoi 


însă s'a abătut asupra sa urâtul (apatia sufletească), şi nepăsarea faţă 

de toate, chiar şi faţă de mântuire. Şi a gândit aşa: „Domnul m'a 
uitat cu totul şi m'a părăsit, şi-a ridicat mâna Sale de la mine,” şi 
apoi: „Dar ce am făcut de m'a părăsit Domnul într'atât?” Astfel, el 
se smerea pe sine şi Domnul i-a dat să-L vadă într'aşa măsura, încât 
să Îl caute nemângâiat, să dorească a fi nedespărţit de El. Domnul 


7 


îngăduie să înotăm puţin spre „adâncuri,” iar atunci când vedem 
că nu avem putere să mai înotăm şi strigăm: „Doamne, mântuieşte- 
mă!,” dar nimic nu se întâmplă, trebuie să mai dăm singuri puţin 
din mâini în toate părţile. lar când starea este cea mai critică, atunci 


ne mântuieşte Domnul, precum pe Sfântul Apostol Petru. 


Atunci când omul îşi recunoaşte Părintele Tadei/ Cu adevărat, 

neputința, neputința de a se lupta, pentru că se smereşte sufletul. 

când simte că este cel mai lepădat L-au întrebat pe Sfântul Simeon 

dintre toți? Noul Cuvântător-de-Dumnezeu 

— pe el, ca şi pe ceilalţi Sfinţi 

Părinţi: „Cum este cu putinţă ca omul să se simtă cel mai păcătos 

dintre toţi cei de pe pământ? Cum se poate aşa ceva?” lar el a 

răspuns sincer: „Aşa mă simt!” Cu adevărat, harul lui Dumnezeu 

păzeşte sufletul în smerenie. Şi omul simte cu adevărat că este cel 
mai mic din toată Zidirea, chiar şi decât duhurile ce au căzut! 


HARUL LUI DUMNEZEU 
ŢINE SUFLETUL 
ÎN SMERENIE 
Părintele Tadei/ Un astfel de 
simţământ înseamnă că Harul lui Dumnezeu păzeşte sufletul în 
starea de smerenie. Căci, dacă nu ar fi aşa, noi, cei ce sântem foarte 
slabi, de îndată am crede că avem ceva - şi ce să avem, că n'am 


dobândit nimic? Nu avem nimic! Sfântul Apostol Pavel spune că 

dacă un Creştin nu s'a întărit în gândul că, atâta vreme cât trăieşte 
în Hristos, este bine şi tot ce săvârşeşte Hristos este bun; dacă un 
Creştin nu gândeşte că Hristos Mântuitorul le face, că EI le lucrează 
pe acestea ale sale — zadarnică este credinţa Creştinului! Vedeţi, noi 
nu avem nimic al nostru. Sântem o armă în mâinile Domnului şi 
trebuie să-l fim întru totul credincioşi. Şi EI, prin sfânta Sa voie, ne 


va călăuzi. 


TREBUIE SĂ FACEM 
ASCULTARE 

Părintele Tadei/ lată, vedeţi, şi 
mie ascultarea mi-a fost foarte grea. În 1943, când am fost închis a 
doua oară de Nemţi, mi s'a spus să nu mă tem de moarte — am crezut 
că a doua oară nu voi mai ieşi viu din închisoarea Nemţilor. Întâia 
oară, m'au bănuit că am plecat în Banat pentru a întemeia o celulă 
comunistă. Şi aşa am fost eu înregistrat la Nemţi. Apoi, când am fost 
închis a doua oară, am căzut duhovniceşte şi mă gândeam: „Nu mai 
este viaţă pentru mine. Nu voi mai ieşi viu din închisorile Nemţilor! 
Gata, s'a sfârşit!” Şi eram atât de deznădăjduit... Atunci mi s'a arătat 
un tânăr — şi a fost limpede că nu era din lumea aceasta! — care mi-a 
arătat o hartă şi mi-a zis: „Să nu te temi şi să nu te înspăimânţi, căci 
trebuie încă pe mulţi să-i îmbărbătezi şi să-i mângâi!” Dar, iarăşi, 
atunci nu am înţeles. Abia mai târziu am priceput, când Părintele 
Ars6nie mi-a scris să nu zăbovesc, ci să vin de îndată în Sfântul 
Munte, spunând: „Vlădica va îngădui.” Şi văd că vlădicăi nu i-a fost 
voia să vin, şi nu mi-a îngăduit! Şi când am fost prima oară în Sfântul 
Munte (1959-1960) a trebuit să mă întorc, căci nici acolo nu i-a fost 
pe plac (episcopului). Atunci m'am gândit de ce nu mi-e îngăduit să 
rămân. După aceea, mi-am amintit cele întâmplate în 1943. Trebuia 


să fac ascultare. Dar, spun asta din inimă, mi-a fost foarte greu! Dacă 

Domnul nu ar fi ridicat această povară, eu nu aş fi putut singur, 
nu aş fi putut să-mi scot acest gând din capul meu — aşa că, vedeţi, 
trebuie să facem ascultare cât timp ne dă Domnul viaţă şi sănătate. 


Dar slavă lui Dumnezeu că, totuşi, mi-a ridicat povara aceasta! 


Cum să se păzească omul de iubirea Părintele Tadei/ Lucrarea hari- 
de slavă deşartă? că, care se dobândeşte în dar, du- 

rează câtă vreme atenţia lăuntrică 

a omului e unită cu Dumnezeu. Omul se osteneşte, lucrează, toate 
pentru Domnul le face! Toate pentru Domnul! Şi-L caută pe Domnul 
pretutindeni, în toată zidirea. El este pretutindenea. El este viaţa. Şi 
pretutindenea este Cel ce pune în mişcare viaţa. El pretutindeni este 
de faţă. Câtă vreme atenţia omului este îndreptată către Domnul şi 


Împărăţia Cerurilor, el priveşte lumea ca pe Dumnezeu. 


ÎNDATĂ CE LUAREA- 
AMINTE SE ABATE DE LA 
DOMNUL, PIERDEM PACEA 
LĂUNTRICĂ 


Părintele  Tadei/ Vedeţi, în 
fiecare se odihneşte Domnul, tainic, indiferent dacă omul acela îl 
cinsteşte sau nu! El este acolo, în centrul vieţii. El mişcă viaţa. 
El este Dătător de viaţă. Şi câtă vreme această luare-aminte este 
mai cu seamă aici, în inimă, atunci se păstrează pacea lăuntrică 
şi bucuria dumnezeiască care se dă în dar începătorilor. Apoi, de 
îndată ce atenţia noastră se abate puţin de la Domnul şi se lipeşte 
de vreun lucru din lumea aceasta, fie de cele neînsufleţite, fie de o 
făptură vie, pierdem de îndată pacea lăuntrică, căci omul nu poate 
umbla pe două căi. Lucrul căruia i-am dat atenţie intră degrabă 


înlăuntrul nostru şi ocupă Scaunul Domnului, cucereşte inima. Şi 


Starețul TADEI 
mănăstirea Vitovniţa | 39 


acesta poate fi orice: slavă, cinste, bogăţie, frumuseţe. De îndată 
ce ceva (din lumea aceasta) se înalţă pe Scaunul lui Dumnezeu, 
atunci va şi prinde viaţă înlăuntrul nostru. În funcţie de acest lucru 
căruia îi dăm toată atenţia, un simţământ corespunzător va trăi 
înlăuntrul nostru. 


Câţi oameni se vor mântui? Părintele Tadei/ Păi, Domnul 
ştie! Domnul vrea ca toţi să se 
mântuiască. Toţi sântem chemaţi. Dar mulţi sânt cei chemaţi, puţini 
aleşi! Să ne rugăm Domnului să fim în rândul aleşilor Săi. Să nu ne 
părăsească, căci sântem slabi. Sântem firi atât de iubitoare de lumea 
aceasta! Nu sântem ca îngerii. Îngerii nu se îndrăgostesc de lucruri. 
Dar noi, orice vedem că ne ajută şi e după gustul nostru, degrabă am 
vrea să fie al nostru. Şi de îndată ce-l dobândim, degrabă ne plictisim 
de lucrul acela. Şi numai pentru puţin timp, şi de îndată trecem la alt 
lucru. Am dori altceva. Şi niciodată nu sântem mulţumiţi de aceste 
simţăminte ale noastre. Dacă noi sântem astfel, ce să aşteptăm de 
la semenii noştri — când noi sântem atât de nestatornici? Acum 
una, mâine alta, poimâine a treia... Aşadar, trebuie să ne lipim de 
ceea ce este neclintit. Noi căutăm reazem aici pe pământ, şi fiecare 
sprijin piere. Nu avem acel sprijin care să fie neschimbător, statornic. 
Singurul astfel de sprijin este Domnul. El este neschimbător, acelaşi, 
în veci. Şi cine nădăjduieşte în El nu va fi ruşinat! 


De ce căutăm cu încăpățânare Părintele Tadei/ Pentru că sân- 
sprijin lumesc, când ştim că acesta tem slabi. Noi sântem copii. Şi, 
nu este constant? fiind copiii Tatălui ceresc, trebuie 

să căutăm sprijin la Părintele 

nostru. Da! Sântem născuţi trupeşte din părinţi pământeşti, şi căutăm 


sprijin de la părinţii trupeşti. Dar ei au griji, nu sânt nici ei neatinşi 

de griji. Vin asupra lor necazuri şi greutăţi, şi aşa ei caută spre noi 
şi noi căutăm spre ei. Spun: „Ai cap, judecă! Acum eşti mare.” 
Dar Tatăl ceresc niciodată nu se fereşte să ne ajute. El se îngrijeşte 
întotdeauna de noi, ne călăuzeşte neîncetat, dacă inima noastră este 
unită cu El. Dar dacă noi căutăm sprijin în lumea aceasta... Copilul 
caută susţinere, dar, aici în lume, cu greu o va găsi! Este foarte greu 
să găseşti în viaţă oameni de-un cuget cu tine. Spun Sfinţii Părinţi: 
„Dacă ai găsit în viaţă un om de un cuget cu tine, ai aflat mântuire.” 
Şi aşa ceva e foarte greu de găsit! 

Eu am găsit în viaţa mea două persoane care întreaga lor viaţă au 
petrecut-o căsătoriţi, în chipul cel mai desăvârşit şi mai bun... În 
urmă cu câţiva ani, am mai găsit încă una. V'am mai povestit despre 
I., acum răposat. Este interesant felul în care Dumnezeu l-a unit cu 
soţia lui. S'au căsătorit în urmă cu treizeci de ani. Şi zicea el: „Eu şi 
soţia mea Mira nici măcar o dată nu ne-am spus un cuvânt aspru 
unul altuia. Ceea ce eu vreau, vrea şi Mira mea. Ce vrea Mira mea, 
vreau şi eu.” Şi era o fire iute, şi avea o ascultare grea, aici, pe pământ 
— era miliţian. Venea în contact cu tot felul de caractere şi persoane 
rele, iar acolo (la serviciu) starea sufletească i se strica, încât ajungea 
acasă prost dispus, dar Mira ştia întotdeauna să-l aştepte astfel încât 
el să se liniştească de îndată. Căsuţa lui era rai! 

Să ne amintim cum vorbea Sfântul Simeon despre sine: „Eu nu am 
ţinut îndelungate posturi, nu am petrecut fără de somn nopţi, nu am 
dormit pe pământul gol, nici alte osteneli nu am săvârşit. Ci numai 
am căutat la neputinţa mea şi am umilit pre mine însumi, şi Domnul 


m'a mântuit.” 


Aşadar, toate acestea nu sânt de Părintele Tadei/ Sfântul Simeon 
trebuință? spune: „În acea mare zi (a Jude- 


căţii), nu se va întreba sufletul omului dacă s'a rugat, dacă a postit, 

dacă a săvârşit în viaţă vreo faptă bună. Ci fieştecare suflet se va 
cerceta cu de-amăruntul dacă are ceva asemănător cu Mântuitorul 
Hristos” — adică, dacă omul are trăsăturile de caracter ale lui 
Hristos, Mântuitorul. 

Noi sântem chemaţi să fim rugători, ostenitori, să facem binele, dar 
dacă nu ne ostenim să ne clădim trăsăturile de caracter, atunci totul 
este în zadar. 

Ziditorul nu are aceeaşi fire cu zidirea. Focul minţii este mult mai 
tăinuit în minte, decât focul simţitor din simţiri. În alt loc se spune: 
„Pentru viaţa trupească trebuie să fie treze simţămintele trupeştilor 
simţuri. Pentru viaţa duhovnicească, de trebuinţă este trezvia inimii. 
lar viaţa duhovnicească este viaţa lucrătoare fără luarea-parte a 


trupeştilor simţuri.” 


Numai lucrarea minții, fără Părintele Tadei/ Viaţa duhovni- 
simțuri?  cească este o viaţă a minţii, înăl- 

ţată mai presus de toate simţurile 

lumii acesteia şi mai presus de toate dorinţele! Monahismul este 
lepădare de lume şi de tot ce este din lume, lepădare de voile şi de 
poftele noastre. Sufletul care s'a întovărăşit cu Dumnezeu este blând 
şi smerit. Când se roagă şi când cugetă, întotdeauna stă înaintea feţei 


lui Dumnezeu, nu-şi îngăduie să rătăcească ici şi colo. 


Despre aceasta am dorit să vă întreb: „Nu este păcat mai mare decât 
rugăciunea fără frica lui Dumnezeu.” Dar ce este frica de Dumnezeu? 
Nu pot să înțeleg asta, fiindcă eu socotesc că, dacă sânt în dragostea lui 
Dumnezeu, pentru ce mă voi mai înfricoşa? 

Părintele Tadei / Frica de Dum- 

nezeu nu este o frică animalică, din lumea aceasta. Noi ne temem 


mereu cu o frică animalică, dobitocească. Trebuie să biruim această 

frică în noi! Ea este o trăsătură diavolească. Ne temem neîncetat. 
Viaţa noastră este în frică: frica pentru ziua de mâine, pentru viitor, 
pentru ce se va întâmpla, pentru ce va fi?... — aceasta este o frică 
dobitocească. Frica lui Dumnezeu este atunci când Îl iubiţi pe 
Dumnezeu, când Îl iubiţi cu adevărat, din toată inima; atunci veţi 
căuta cu întreaga voastră ființă să nu-L mâhniţi nu numai prin 
cuvinte, prin lucrări şi prin viaţă, ci nici prin gânduri. Aşadar, să 
căutaţi întru toate să faceţi voia Sa, să fie mulţumit. Aceasta este 
frica lui Dumnezeu: cu nimic să nu-L mâhnim pe Părintele nostru! 
Nici prin viaţa noastră, nici prin gândurile noastre — căci mintea 
noastră vrea să se amestece peste tot, să-şi vâre botul pretutindeni, 
şi unde trebuie şi unde nu trebuie, apoi îl socotim vinovat pe altul. 
Numai noi sântem vinovaţi: am devenit delăsători, ne gândim la 
lucruri în care nu trebuie să intrăm. 

Sau sântem între oameni, în colectiv, acolo unde lucrăm. Ei se ceartă, 
se sfădesc la şedinţe. De aceea, Sfinţii Părinţi spun că în adunare cel 
mai bun lucru este să taci. Lasă-i pe alţii să facă propuneri, tu taci şi 
ascultă. Şi, dacă ţi se cere, dacă trebuie să vorbeşti, spune ceva care 
nu ar vătăma pe nimeni, care nu ar atinge vrednicia nimănui. Bine 
este să nu ne amestecăm. la aminte la lucrul tău şi păzeşte-ţi pacea. 
lată ce se întâmplă cu mine: eu vreau să apăr dreptatea, iar nedreptatea 
mă biruieşte într'un anume fel! Da, dar vedeţi ce spune Sfântul Apostol 
Pavel? „Acela este sluga Domnului, care poate răbda nedreptatea.” 


Bine, nedreptatea față de noi, dar Părintele Tadei / Da, asta ne chi- 
nedreptatea faţă de celălalt?  nuie pe noi! Noi putem apăra 
dreptatea, dar fi-va oare ea înţe- 

leasă? Şi, dacă Domnul a îngăduit o nedreptate, ştie de ce a făcut- 
o. Nu vom putea noi s'o împiedicăm prin puterea cuvintelor. Prin 


cuvinte putem numai să rănim demnitatea cuiva, şi aşa să se poarte 

şi mai înverşunat faţă de acela pe care-l apărăm! Noi apărăm, dar 
de fapt complicăm lucrurile. Dacă este cineva acolo sub stăpânirea 
duhurilor răutăţii şi înlăuntrul lui mişună numai răul, vrem noi 
să înrâurim cu ceva prin cuvintele noastre? Nu, dimpotrivă, chiar 
dacă spunem ceva apărând pe cineva de nedreptate, încă mai rău 
îi va fi aceluia. Mai bine să ne adresăm din inimă Celui ce împarte 
dreptatea. Domnul să rânduiască acestea! 

Într'o adunare Creştină, unde erau şi oameni de alte religii, se 
găsea şi un Chinez. Fiecare şi-a spus părerea sa şi a argumentat- 
o, răstimp în care el n'a spus nimic. Când întrunirea s'a încheiat 
cu bine, frumos, slavă lui Dumnezeu!, aceia îl întreabă: „Ie rugăm, 
spune-ne, tu de ce nu ai făcut nici o propunere, de ce ai tăcut tot 
timpul? Măcar să fi spus ceva.” lar el răspunde: „Eu, în tot timpul 
acesta, m'am rugat la Dumnezeu pentru această adunare la care 
ne-am strâns, ca Dumnezeu să rezolve problema noastră în felul 
cel mai frumos şi mai bun, ca să se ajungă la o hotărâre ce ne va 
fi de folos tuturor!” lată cum trebuie să apărăm dreptatea! Dacă 
se va spune un cuvânt, acesta nu va fi înţeles, ci şi mai mult va 
răni pe cineva. Trebuie să ne adresăm Celui Preaînalt, trebuie să ne 
adresăm Puterii ce stăpâneşte minţile tuturor, mintea fiecăruia, şi 
totul atunci se va linişti. 


Eu o'aş mai întreba încă ceva Părintele Tadei/ Noi nu ştim 
despre această pace duhovnicească. nici ce va fi peste un minut- 
AȚi spus că nu trebuie să avem nici două cu noi. Viitorul nu este în 

un gând la lucrurile lumeşti. Dar puterea noastră. Trebuie, aşadar, 
sânt gânduri pe care trebuie să le să ne slobozim de aşa ceva. Toate 
avem pentru ce vom face în viitor acestea trebuie să le încredinţăm 
— sau este aceasta numai o stare, o în mâinile Domnului. El este 


simţire? singurul urzitor al planurilor 

care ştie ce va fi cu lumea aceasta. Noi, să fim liberi de apăsarea 
acestor gânduri: „Ce va fi?,” „Cum va fi?” — să fim liberi; să fim 
iubitori de libertatea Domnului. 

Oamenii caută pace, libertate. Ei nu ştiu, săracii, ce este libertatea. Ei 
cred că libertatea (materială) este totul. Dar nu, toate acestea ale lor 
sânt robie! Ne înrobim neîncetat; dacă avem totul şi orice, această 
bogăţie ne înrobeşte, şi nu avem pace, linişte... 

Putem merge unde vrem, putem face ce vrem, dar, iarăşi, asta nu e 
libertate! Libertatea este acea slobozenie a Domnului, când omul se 
slobozeşte din tirania gândurilor, când nu-l mai tiranizează nici un 
cuget, când trăieşte în pace. E este atunci neîntrerupt în rugăciune, 
neîncetat ascultă pe Domnul, face toate după conştiinţă şi se nevoieşte. 
Fiecare lucru îl săvârşeşte din inimă. Întreaga noastră fiinţă trebuie să 
fie părtaşă şi în rugăciune, şi în muncă, şi în toate. Să nu fim războinici 
de partea nedreptăţii, să nu ne luptăm cu nimeni. Să nu ne războim 
în cuget. Să fim împăcaţi cu toţi, să nu primim vătămare în inimă. 
Lasă-le să treacă! Astăzi ne răneşte unul, mâine cine ştie cine altul. 
Mereu dăm atenţie acestor jigniri, dar trebuie să le biruim pe toate cu 
pace. Să nu le primim în inimă! Şi, dacă nu le primim în inimă, atunci 
vrăjmaşul vrea să ne rănească; dar, dacă îl ignorăm, se depărtează de la 
noi, nu ne mai tulbură pacea lăuntrică. Şi apoi oamenii văd: ne rănesc, 
ne jignesc, iar în cele din urmă dau din umeri; apoi se minunează: 
„Cum ai dobândit, omule, pacea, de nu te afectează viaţa asta? Noi ne 
enervăm, te jignim, şi tu — nimic! Nu te simţi rănit. Cum reuşeşti asta? 


pr 


Cum poţi să fii aşa? Noi nu avem putere!” Dumnezeu ne păzeşte. 
Dar pot eu viețui fără gânduri? Părintele Tadei/ Da, poţi fi fără 
gânduri. Vezi ce spun Sfinţii 
Părinţi: „Când simţirea, mintea şi voia se unesc, atunci aceasta 


putere se adună în inimă.” Pentru o viaţa duhovnicească trebuie o 

inimă trează. lar inima este trează atunci când omul lucrează din 
inimă, atunci ea se încălzeşte. Întotdeauna neîncetat se încălzeşte, 
întotdeauna se înflăcărează. Mereu aşa, toate, fiecare lucrare! Faceţi 
totul din inimă. 

Eh, dar când se ivesc pe neaşteptate talazurile luptei, ne copleşesc 
gândurile cu griji de tot felul! Atunci trebuie să alergăm degrabă 
acolo, acasă, cum spune Domnul, şi să tăcem. Pentru că nu putem 
să alungăm de îndată gândurile, să tăcem. Să tăcem. Nu trebuie să 
ne gândim la acestea. Are Domnul socoteala Sa, ştie ce putem şi ce 
nu putem. Şi, atunci când tăcem, ne smerim. Atunci trebuie să-i dăm 
de lucru minţii noastre, căci a învăţat să rătăcească. Să-i dăm minţii 
de lucru să se roage. Să se roage din inimă! Şi atunci aşa, treptat, să 
ne deprindem să ne rugăm şi rugăciunea ni se face obicei, ca orice 
lucrare, pe care o înveţi şi apoi, fără să te mai gândeşti la ea, mâinile 
lucrează, şi se împlineşte lucrul. Aşa şi rugăciunea, treptat. Apoi 
ajunge deprindere. Aşa că roagă-te înlăuntrul tău, fără cuvinte, iar 
când Domnul va vedea osteneala, cum Îl căutăm din inimă şi dorim 
să fim cu El în veci, nedespărţiţi, atunci El ne dă puterea Harului, 
şi inima se va ruga apoi neîncetat. Lucrăm şi ascultăm înlăuntrul 


nostru rugăciunea. 


Pe mine mă interesează, la rugăciune, dacă să mă rog având în minte 

imaginea mea proprie despre Dumnezeu sau lui Dumnezeu însuşi? Căci 

eu pe Dumnezeu, ca persoană, nu pot să-L înţeleg. 

Părintele Tadei/ Vedeţi, la rugă- 

ciune nu trebuie să ne gândim la nimic: nici o imagine, nici o 
închipuire. 


Nu ca gând, ci mai mult ca o oarecare simțire nedesluşită. Şi, de îndată ce 


încep o anumită închipuire, atunci chiar încetează totul. 

Părintele Tadei / Ştim că Domnul 
Mântuitorul a fost om. lar noi îl cunoaştem ca om. Vedeţi cât de mult 
S'a apropiat El de noi! Să fie ca noi nu numai după duh, ci şi după 
trup; căci sântem din neamul Lui. Sântem ai Lui. Şi dacă sântem ai 
Lui, atunci trebuie să ne apropiem de EI cu inima. Când ne gândim 
adesea la cineva, noi îl iubim pe acela. Înţelegeţi? Pentru că este cu 
neputinţă să iubeşti o persoană, dacă nu-i dai atenţie multă vreme, 
dacă nu îi închini gândurile. 
La fel cugetăm şi la Dumnezeu, neîncetat, ştiind că toată puterea şi 
tăria sânt în stăpânirea Lui. Numai El pe toate le poate şi toate sânt ale 
Lui. Atunci, de ce să ne întoarcem către altcineva — şi către cine? Cine 
este mai puternic decât EI ca să ne ajute? Ştiţi, învăţăm să ne apropiem 
cu inima de El. Şi EI este aici, în inimă; nu e departe, este în centrul 
vieţii şi pune viaţa în mişcare. lar când ne întoarcem spre Domnul, 
atunci inima începe să se înflăcăreze, să ardă. Inima se încălzeşte; şi, 
cu cât se adună puterile cugetului oamenilor într'un punct, cu cât se 
adună mai puternic, atunci cu atât mai mult se naşte o flacără şi totul 
se săvârşeşte din inimă. Vei vedea apoi cum cele din jurul nostru se 
schimbă; şi cugetarea celor împrăştiaţi, până şi aceea se schimbă, căci 
răspândim pace. Îşi schimbă gândurile lor şi cei ce trăiesc împreună 
cu noi. Se schimbă! Dacă mai înainte erau împovăraţi, acum le este 
bine în preajma noastră. La început se războiau cu noi neîncetat, iar 
acum văd că sântem luminoşi. Nu le răspundem cu aceeaşi măsură, 
ci avem gânduri paşnice, pline de dragoste şi bunătate faţă de ei. Nu 
ne vrăjmăşim cu ei. Am încetat războiul, nu ne mai luptăm cu nimeni. 
Vrem pace. Şi când este război între două părţi, una dintre ele trebuie 
să cedeze, pentru a se face pace. lar aceştia sântem noi. Domnul a 


spus să-i iubim pe vrăjmaşi, să ne rugăm pentru ei. lată, vedeţi! 
Când mă adresez Domnului, am un simțământ nedesluşit. Ca şi cum 

Dumnezeu este o persoană. Am sentimentul că e chiar ca o ființă, dar fără 
vreo însuşire precisă, fără ceea ce ştim despre Dumnezeu. Dar mă tem ca 
nu cumva prin asta diavolul să mă înşele, să nu născocesc înlăuntrul meu 
ceva ce nu este, de fapt, Dumnezeu? 
Părintele Tadei/ Când te rogi, 
trebuie să fii cu mare luare-aminte la cuvintele pe care le rosteşti. 
Atenţia să-ţi fie acolo! Mintea este în stare să plăsmuiască orice. În 
gânduri putem să ne facem orice chip! Şi atunci, parcă ni se arată 
ceva, sântem cu totul încredinţaţi de ceea ce ni se arată. Nu, asta nu! 
Atunci sântem cu adevărat împrăştiaţi, zdrobiţi. lar Sfinţii Părinţi 
tâlcuiesc să cugetăm numai la patru lucruri în vremea rugăciunii. 
Nu să ai gânduri, ci să ai conştiinţa acelor lucruri în minte — şi 
anume, să cugeţi la moarte, la judecată, la Rai şi la iad. Acestea sânt 
cele patru lucruri. 
Moartea. Fiecare să ştie de moartea sa, să aibă înaintea ochilor 
sfârşitul vieţii, să aibă conştiinţa că viaţa aceasta este foarte scurtă. 
Viaţa trece iute, bătrâneţea vine ca fulgerul. Iată, parcă ieri s'a sfârşit 
al Doilea Război Mondial, şi au trecut patruzeci de ani. Da! S'au dus 
patruzeci de ani, aproape o viaţă de om. Grabnic trece viaţa! Deci, 
gândul că viaţa trece grabnic este conştiinţa morţii. Trebuie, aşadar, 
să cugetăm la moarte. 
Judecata. Cugetarea la judecată înseamnă să avem conştiinţa că va 
trebui să dăm răspuns pentru viaţa noastră. Noi, ca fiinţe cugetătoare, 
vom da răspuns cum am folosit în viaţa această putere din lăuntrul 
nostru, o putere dumnezeiască — căci noi nu avem viaţă cu de la sine 
putere, ci ne-a fost dăruită. Ce am făcut bun cu viaţa noastră? Am 
contribuit la pace şi linişte în lume, sau la haos? Oare n'am contribuit 
mai mult la starea de haos? De aceea, trebuie să ne ostenim neîncetat 
să avem gânduri paşnice, liniştite, bune — gânduri dumnezeieşti. 


Aceasta înseamnă cugetarea la moarte, la judecată, la rai şi la iad. 

Nu să avem gânduri, ci să avem conştiinţa acestor lucruri, până ce 
se întipăreşte înlăuntrul nostru. Putem să cugetăm şi o jumătate de 
zi, până ce dobândim această conştiinţă, numai să o avem în noi. 
Aşadar, cugetarea la moarte, judecată, la rai şi la iad! Şi trebuie să 
fim cu luare-aminte la cuvinte: ce cerem, pentru ce ne rugăm, ce 
rostim. Acolo trebuie să fie atenţia! 

Dumnezeu ni se arată numai la mare nevoie, căci dacă ni se arată ceva 
din lumea duhovnicească, noi sântem slabi şi nu putem de îndată să 
cunoaştem ce este (dacă sânt duhuri căzute sau nu). Sântem capete 
înfierbântate şi, gata, sufletul se pierde! Sfinţii Părinţi se rugau cel 
mai mult să nu aibă nici o vedenie, să nu li se arate nimic. Când 
sufletului îi este de cea mai mare trebuinţă să fie mângâiat, când 
nu avem mângâiere de la aproapele nostru, atunci Domnul însuşi 
ne va mângâia. Ne va da aşa ceva la mare nevoie, când nu primim 
de la nimeni alinare, când nu poate să ne mângâie, nici măcar prin 
aproapele nostru. 


Dar aceste gânduri despre Rai, 
despre ind, despre înfricoşata 
judecată şi despre moarte — cum 


trebuie să aibă omul aceste 


Părintele Tadei/ Să luăm, de 
pildă, Crezul. Citim Crezul, care 
este simvolul (adunarea) credin- 
ţei noastre, consfințit la Sfintele 


gânduri? Sânt ele legate de  Soboare ca noi să ne întărim în 


conținutul rugăciunii? credinţă, să ştim în ce credem. 
Şi când citim cu luare-aminte 
tot ce scrie în simvolul credinţei, avem reprezentarea acestuia. 
De pildă, când citim: „Cred întru Unul Dumnezeu, Tatăl,” avem 
conştiinţa că Dumnezeu este Unul; apoi: „Şi întru Unul Domnul 
Iisus Hristos... Carele din Tatăl s'au născut mai nainte de toţi vecii, 
lumină din lumină” — toate acestea le ştim; nu cugetăm la ele, ci 


avem conştiinţa lor. 

Este vorba aici despre credință fără Părintele Tadei/ Da, aşa este. 

cercetare? Înseamnă că mintea este ocupată 

cu privirea (lăuntrică). Pentru că 

vrea să se mişte, dar tu o pui la lucrarea asta; şi, cu luare-aminte, să 
fii atent la minte ce rosteşte, cum se roagă, ce cere în rugăciune. 


Eu sânt, însă, mai conştientă de Părintele Tadei/ Când este la 
sfinția voastră decât de Dumnezeu. rugăciune, omul să nu gândească, 
ci să fie ca un nimic. Sfinţii Părinţi 
spun aşa: „Când se roagă, omul trebuie să aibă gândul că în lumea 
aceasta nu are pe nimeni.” E numai el şi Dumnezeu, şi atunci el se 
adresează lui Dumnezeu, nu mai este nimeni altcineva. Nu mai este 
nimeni în univers în afară de ei doi, înţelegeţi? Omul nu trebuie să se 
preocupe la rugăciune de sine, căci, atunci când o facem, ne gândim la 
nevoile noastre şi aşa ne facem rău nouă înşine cel mai mult. Nu alţii 
ne împiedică, ci noi singuri ne punem oprelişti. Cea mai mare piedică 
a noastră sântem noi înşine! Ne gândim aşa: „Răul este acolo, afară, 
ne dă târcoale!,” dar dacă nu am avea deja răul înlăuntru, nici nu s'ar 
agăța de noi! Răul este înlăuntrul nostru, dar nu este el vinovat, ci 
noi sântem vinovaţi că l-am primit şi, aşa, am tulburat pacea. Nu am 
păzit pacea. 
Cineva ne ceartă, ne aţâţă. Fie! Acela are voie liberă. Să îşi împlinească 
fiecare lucrarea sa. Noi avem lucrarea noastră — să ne păzim pacea 
lăuntrică! 


Doresc să vă întreb dacă Părintele Tadei/ Da, el era rugă- 
duhovnicul sfinţiei voastre, tor neîncetat. Îşi aştepta mereu 
Părintele Amordsie, a dobândit sfârşitul vieţii. În vreo discuţie, 
rugăciunea lui lisus? când spunea ceva, făcea inima 


omului să se zdrobească. Ştiţi, 

răspândea o mare mângâiere... Dădea mărturie despre cum 
trebuie omul să se apere, despre cum să se roage mintea, cum să se 
ostenească, cum să ajungă cu adevărat un fiu al lui Dumnezeu. Căci, 
după cum spun Sfinţii Părinţi: „Dacă se înlătură prilejul (gândul 
păcătos dintru început), atunci biruinţa se dobândeşte fără luptă.” 
Dacă se lucrează aşa şi se deprinde aceasta încă din zilele tinereţii, 
este pentru fiecare de mare folos. 

Am un astfel de fiu duhovnicesc, e în lume, dar vieţuieşte mai bine 
decât un monah. l-am spus să înlăture prilejul. I-am zis: „Vei vedea 
singur, te vei deprinde, îţi vei spune: «Nu trebuie să mă gândesc 
la asta!» Vei vedea, vei avea pace şi linişte.” Şi el a împlinit acest 
cuvânt. A înţeles ceea ce i-am spus atunci — că, dacă se respinge 
prilejul, biruinţa este câştigată fără luptă. Fără nici o luptă! Şi el 
respinge prilejul neîncetat. Acum este în pace deplină. Este un om 
masiv, are aproape o sută de kilograme, de necrezut; nu este gras, ci 
foarte puternic. Dar plin de pace! 

Părinţii îl silesc să se căsătorească, îi zic: „Acum ai terminat stagiul 

militar şi trebuie să se însori!” lar el spune: „Nu ştiu, dar parcă- 
s jugănit!” Eu îi zic: „Nu eşti, omule, jugănit! Păzeşte-te bine, să 
nu cazi în înşelare şi să primeşti iarăşi prilejul gândurilor.” Căci 
patimile trupeşti nu se pot aprinde din nou fără „filmul” gândurilor 
păcătoase, fără privirea acestor „filme,” fără prilejul la care începi 
apoi să te gândeşti. Trupul este liniştit când nu are aceste gânduri 
pătimaşe. l-am zis: „Să nu te amăgeşti! Şi, dacă vei primi, vei vedea 
apoi că nu eşti jugănit.” 

Zice el: „Mă silesc să mă căsătoresc, iar eu nu vreau.” Este liniştit, 
femeile nu au nici o înrâurire asupra lui. Şi, într'o zi, a vrut 
să primească de încercare „filmul,” gândul. „Ce mă fac acum, 
părinte, nu mai pot să mi-l scot din minte!?” „Vezi, dar, cât este 


de primejdios? Acum trebuie să te duci la rugăciune, trebuie să-ţi 

juleşti puţin genunchii şi mâinile să se usuce puţin! Trebuie să te rogi 
Domnului, şi apoi îţi va fi iarăşi bine.” Şi apoi mi-a zis: „A, de-acum 
nu mai mă joc eu cu încercări, nu-mi mai trebuie!” Vedeţi, a împlinit 
acestea şi are pace. Acum vrea ca şi prietenii lui, alături de care a 
trăit întreaga viaţă, să fie neprihăniţi; dacă nu vor, să se căsătorească 
şi să aibă femeie, dar să nu ducă o astfel de viaţă (în curvie). El le 
propovăduieşte şi lor, dar i-am zis: „Să nu te avânţi mult, căci apoi 
nu vei mai putea să ieşi nici tu. Vrăjmaşii atacă după aceea, căci îi 
smulgi din mâinile lor.” Şi să ştiţi că l-au atacat. A avut multe lupte 
cu ei, vrăjmaşii l-au lovit; a venit atunci la mine învineţit tot, snopit 
în bătaie, de parcă era lovit cu ciomege. Mucenic! De necrezut! 

lată cum trebuie să trăim! lar noi acceptăm totul: ce-i în guşă, şi-n 
căpuşă. Nu-i bine, vezi? Primeşti gândurile pătimaşe, şi apoi nu ai 
pace, nu ai linişte. Dacă te deprinzi să respingi prilejul, eşti în pace. 
Nu îţi închipuieşti nimic şi nu primeşti nici un chip, nici o imagine. 


Ar fi bine, părinte, să ne spuneți 
ceva despre curăţenia vieții în 
căsnicie, precum şi despre puterea 
bărbatului asupra femeii. Ce spun 
Sfinții Părinți despre asta? 


Părintele Tadei/ La înfrânare 
trupească nu au fost chemaţi 
numai monahii. Ei fac acest 
legământ (al fecioriei). Sânt 


cunoscute cele trei făgăduinţei 


călugăreşti: ascultarea, curăţia, 
neagoniseala. Acestea sânt cele trei făgăduinţe de căpătâi. 
Nu numai monahul trebuie să fie înfrânat trupeşte, ci toţi! Căsnicia 
nu este pentru mulţumirea patimilor, ci pentru naşterea de prunci. 
Dar omul este tulburat! Din pricina Căderii, totul s'a stricat. Vedeţi, 
în natură toate au curgerea şi rânduiala lor, în timp ce omul nu le 
mai are. Totul în el este schimonosit, totul este strâmb. Din această 
pricină, pentru că sântem neascultători, pentru că am călcat porunca 


Tatălui Ceresc, totul s'a stricat în noi. Toate trebuie să se aşeze din 

nou, de aceea trebuie să căutăm să ne împodobim cu înfrânarea. 
Înfrânarea este pentru toţi, nu numai pentru monahi, ci pentru 
fiecare! Căci nu se va îndreptăţi nici bărbat, nici femeie, dacă îşi 
vor mulţumi patimile. Căsnicia este, se spune, pentru naşterea de 
copii, nu pentru săturarea patimilor. Şi vor da răspuns înaintea lui 
Dumnezeu, căci nu s'au înfrânat, da! 

Se cunoaşte, şi Apostolul spune lămurit ca soţii să nu se înfrâneze 
peste măsură de mult, ca nu cumva vrăjmaşul să nu-i ispitească. 
Cei doi trebuie să se înfrâneze cu înţelegere reciprocă. Când şi cum 
trebuie să se înfrâneze? Se ştie când trebuie să se înfrâneze de la 
unirea trupească: în vremea posturilor şi în praznicele mari. 

Iar ascultarea femeii de bărbat este rânduită din pricina Căderii. 
Mai întâi a căzut strămoaşa noastră Eva; a intrat păcatul mai întâi 
în ea şi, apoi, în strămoşul nostru Adam, când a ascultat-o pe Eva. 
Domnul i-a spus Evei: „Pentru că ai ascultat de şarpe, voia îţi va fi 
stăpânită de bărbatul tău.” /vezi Fac. 3:16/ Voia femeii, din partea 
Domnului, este supusă puterii bărbatului, indiferent ce fel de bărbat 
este acela: bun sau nu, beţiv sau stricat. Pentru mamele noastre, 
cuvântul bărbatului lor trebuie să fie lucru sfânt! lar acest lucru este 
anevoie de îndeplinit. Femeile nu sânt de acord cu aceasta; de cele 
mai multe ori, săvârşesc o astfel de călcare şi mamele noastre, şi prin 
această încălcare aduc răul asupra lor, asupra bărbatului şi copiilor 
lor. Aceasta este o neascultare duhovnicească, din pricina căreia apar 
urmări, mai apoi, viaţa întreagă. De aceea este tulburare în familie, 
din pricina neascultării. 

Am vorbit despre asta cu un Evreu. El m'a surprins mult, ştiţi? În 
timpul ocupaţiei (germane), în anul 1943, a venit o credincioasă 
bogomolită din Belgrad. A adus cu ea unele lucruri, un palton de 
iarnă şi încă ceva, şi m'a rugat să mă rog pentru prietena ei, care 


lucrează în M. şi are un fiu care lucrează în acelaşi M. Şi mi-a spus 

această credincioasă că prietena ei are o fată de nouă ani, paralizată, 
care nu poate să se descurce singură, este înapoiată mintal, şi ar 
dori să-l împărtăşească pe copil; şi eu să mă rog stăruitor pentru 
vindecarea acestui copil. Eu am primit, m'am rugat şi m'am tot rugat. 
Când am început să mă rog stăruitor, a năvălit asupra mea duhul 
curviei! O, omule, nu mai puteam! Am alergat atunci la duhovnicul 
meu şi i-am spus: „Când încetez să mă rog, am pace. De cum încep 

să mă rog pentru ei, îmi pierd pacea 


Şi ce ați făcut? Părintele Tadei/ Am primit da- 
ruri pentru ascultare. Am primit 
plată. Trebuia acum să lucrez. ...Am mers atunci la duhovnic şi 
am plâns, iar el mi-a spus: „Să te rogi, să te rogi mai departe!” Şi 
apoi am văzut că şi Cuviosul Serafim din Sarov a avut necazuri din 
pricina aceasta. De cum lăsăm rugăciunea pentru ei, aveam pace. 
De cum începeam să mă rog, iarăşi aceleaşi lupte... A venit din nou 
credincioasa aceea şi i-am spus: „le rog ceva, în privinţa acestei 
prietene... Voi vă cunoaşteţi, sânteţi sincere şi vă ştiţi viaţa una 
alteia. Vrei să-mi povesteşti ceva despre ea? Ce este cu ea? Am o 
ispită mare când mă rog pentru ei, ce poate fi?” 
Şi am aflat atunci că a fost căsătorită cu un Evreu din Bitola, şi au 
trăit acolo, au avut copii. lar mai apoi, când a rămas însărcinată cu 
această fetiţă, în timp ce lucra în M., s'a hotărât să nu mai trăiască 
cu Evreul, bărbatul ei. Atunci Evreul a rugat-o: „lată, vezi, afacerile 
ne merg bine” (el era negustor), „toate acestea vor rămâne copiilor 
noştri. Iu eşti Creştină, nu-ţi stau împotrivă; acum eşti însărcinată, 
şi când vei naşte, să botezi copilul. Numai să rămâi cu mine!” Dar 
ea nu a primit, voia să plece. Şi a rugat-o el şi a tot rugat-o, dar fără 
folos. „Rămâi măcar până ce se naşte copilul, să îl creşti, şi apoi, dacă 


nu mai vrei, poţi să pleci. Unde pleci acum?” Însă ea nu primea. Voia 

să plece. lar el i-a spus la sfârşit: „Dacă eşti atât de încăpăţânată şi 

nu vrei, ce va fi să naşti vei purta dintr'un loc în altul!” Aşa i-a spus. 
lar femeia a născut un copil sănătos, care apoi s'a îmbolnăvit şi a 
rămas paralizat. Toate cele pe care bărbatul i le-a spus s'au întâmplat 
întocmai — tot ce i-a spus când l-a întristat. Şi am văzut atunci că 
bărbatul are mare putere asupra femeii! Ea nu era căsătorită cu el (la 
biserică), dar se uniseră. Când vă uniţi, acceptaţi aşadar şi căsnicia; 
aceasta este purtarea de grijă a lui Dumnezeu - sânt uniţi, iar el, 
bărbatul, are putere asupra ei. 

Şi aşa am văzut ce mare putere are bărbatul asupra soţiei sale! Tot 
aşa cum şi părinţii au o mare putere asupra copiilor lor. Şi părinţii 
duhovniceşti au aceeaşi putere mare: episcopul asupra întregii sale 
eparhii, preotul asupra întregii sale parohii. 


Ce se poate spune despre felul în Părintele Tadei/ Societatea soco- 
care societatea de astăzi caută să  teşte că astăzi femeia este foarte 
emancipeze femeia, în sensul de a supusă. Nu-i aşa! Da, vedeţi, dacă 
se despărți şi mai mult de bărbat? mamele voastre nu ar fi făcut 
neascultare, să ştiţi că totul ar fi 
fost altfel — în întregul mediu, în familie, chiar şi în stat. Cu totul altfel 
ar fi fost! Căci noi călcăm porunca lui Dumnezeu. Şi când este călcată 
porunca lui Dumnezeu, aceasta are urmări grave. Urmări cumplite! 
lată, de pildă, dacă nu ascultăm pe părinţi în ceva şi aceştia rămân 
întristaţi din pricina noastră, vom pătimi viaţa întreagă din pricina 
urmărilor acestei neascultări. 


Dar aşa stau lucrurile şi când omul se hotărăşte pentru călugărie? Dacă 
părinții nu vor accepta aceasta în vreun fel, căci se întristează sau nu pot 
s'o înţeleagă? Cât vom purta noi, de-a lungul vieţii, urmările acestei lipse 

de binecuvântare părintească? 

Părintele Tadei/ Vom avea con- 
secinţe de-a lungul întregii vieţi. Vedeţi, dacă părinţii noştri ar fi 
necredincioşi şi vrăjmaşi neostoiţi ai lui Dumnezeu, atunci ei nu sânt 
sub ocrotirea Harului lui Dumnezeu. Dar pentru că părinţii noştri 
nu sânt potrivnici lui Dumnezeu, atunci avem de îndurat urmările 
neascultării lor. Nu ştiu după ce dorinţe să ne călăuzim. Dacă nu 
avem binecuvântarea părinţilor, nu merge cum trebuie. 


Este bine să asculți de părinţi, dar Părintele Tadei/ Părintele este 
ce va fi cu părinţii care fac prunc- părinte. El este sfânt pentru 
ucidere? Trebuie să ascultăm şi de copilul său, oricum ar fi. Dacă 
părinții care avortează? copilul îl mâhneşte şi părintele 
spune: „Fiule, vei avea de tras 
întreaga ta viaţă, să ştii!,” aşa se va şi întâmpla, căci este o putere, 
putere dumnezeiască, care se dă părinţilor şi nu se ia îndărăt. 
În ziua Înfricoşatei Judecăţi, toţi vom da răspuns. Şi părinţii, la rândul 
lor, vor da răspuns, pentru toate vor răspunde — dar aici au putere 
asupra copiilor. Când spun ei „Aşa este!”, hotărât este! Sânt astfel de 
pilde printre Sfinţii Părinţi, care, tot aşa, au spus cuvânt şi, gata, s'a 
hotărât! Cu Sfântul Spiridon al Trimithundei s'a întâmplat aşa. 
Un neguţător s'a întors acasă după doi ani şi o găseşte pe soţia 
lui însărcinată. EI îi spune: „Ce ai făcut?” „Nu ştiu, eu...” Îi spune 
bărbatul: „Să ne înţelegem, eu vreau să rămân căsătorit cu tine mai 
departe, dar să-mi mărturiseşti cu cine ai rămas grea, căci nu vreau 


pr 


să-l mai primesc pe bărbatul acela!” Dar ea nu a vrut să recunoască. 
Ela tot rugat-o, dar fără folos. A mers atunci la episcop să se jeluiască: 
„O s'o aduc la tine, Vlădică, să se spovedească şi să-ţi spună, ca să 
ne urmăm viaţa mai departe.” A adus-o neguţătorul pe femeie, dar 
ea nu vroia nici să audă ce-i cerea episcopul, nimic! O mustră el, 


se mânie, dar ea nici nici măcar nu voia să audă. Vlădica i-a spus 

atunci: „Nu vei naşte, până ce nu vei recunoaşte cu cine ai rămas 
însărcinată. Soţul tău vrea să trăiască mai departe cu tine, dar să te 
pocăieşti, să spui şi să mărturiseşti. Altfel nu vei putea naşte!” Şi aşa 


s'a şi întâmplat: când a venit vremea să nască. Nu a putut! 

CAPITOLUL 


| | | CUM SĂ 
DEPRINDEM 


ASCULTAREA 


ASCULTAREA DE TATĂL 
CERESC ŞI DE PĂRINŢII 
TRUPEŞTI 


Părinte Tadei, cum să 

deprindem ascultarea şi cum putem 
ajunge la Hristos în chipul cel mai 
nedureros, ferindu-ne de cursele 
propriei noastre minţi — dacă aşa 


ceva este cu putință? 


Părintele Tadei/ Ascultarea se 
învaţă din sânul familiei, aici 
se arată ascultarea. În măsura 
în care nu sântem ascultători 
faţă de părinţii noştri, în casa 


noastră, cu greu ne vom închina 


viaţa noastră lui Hristos. 

Din pricina neascultării am fost alungaţi din Rai. Deprindem 
ascultarea, când vedem ce am făcut prin neascultare... am nimicit 
viaţa pe pământul nostru şi catastrofa ameninţă totul. Întreaga lume 
este atât de copleşită, pentru neascultarea noastră. O neascultare 
faţă de părinţi îi însoţeşte pe copii de-a lungul întregii vieţi. Nici eu 
nu am ştiut la vremea mea că nu trebuie să-ţi răneşti părinţii, nici cu 
gândurile, nici să fim supăraţi pe părinţii noştri. 

Părinţii noştri pot fi oameni păcătoşi, pot fi părinţi răi, pot fi tâlhari, 
pot fi în tot felul dar, pentru noi, ei trebuie să fie sfinţenie; iar pentru 
ce sânt ei, pentru cum le este caracterul, vor răspunde înaintea 
lui Dumnezeu, ca şi pentru noi, copiii lor. Nu noi răspundem 
pentru ei. Ei trebuie să fie pentru noi sfinţenie, ca să putem avea 


binecuvântarea lui Dumnezeu, să nu ne facem călcători de lege, căci, 

dacă nu ne cinstim părinţii, nu putem avea până la sfârşitul vieţii 


binecuvântarea vieţii şi cale dreaptă. 


PRIN GÂNDURILE 
NOASTRE FĂURIM FIE 
ARMONIE, FIE TULBURARE 
- ÎN LĂUNTRUL ŞI ÎN JURUL 
NOSTRU 


Părintele Tadei/ Acum culegem 
roadele poftelor şi gândurilor noastre, din pricina neascultării faţă 
de Tatăl Ceresc şi faţă de părinţii noştri de pe pământ. Gândurile 
noastre sânt atât de puternice, atât de pătrunzătoare, încât nu ne 
putem gândi. Noi, prin gândurile noastre, făurim fie orânduială, fie 
neorânduială înlăuntrul nostru, în jurul nostru, în lume, în cosmos. 
Putem fi şi un mare bine, şi un mare rău. Deşi sântem mici, multe 
din acestea (din lume) ţin de gândurile şi de dorinţele noastre! 

lată, acum culegem roadele gândurilor şi dorințelor noastre! Rele 
ne sânt gândurile, rele ne sânt dorinţele, şi nu avem ajutor — toate 
acestea sânt din pricina neascultării noastre faţă de părinţi şi faţă de 
cei bătrâni. Aşa curge viaţa noastră! Îi învinuim pe toţi ceilalţi, mereu 
vrem să îndreptăm toate în jurul nostru, dar niciodată nu începem 
cu noi înşine. Aceasta este marea noastră greşeală, a tuturor celor 
ce dorim să îndreptăm totul în jurul nostru, şi nu ne îndreptăm mai 
întâi pe noi înşine! Dacă fiecare ar începe mai întâi să se îndrepte pe 
sine, nu ar fi acest rău în lume, căci puţine sânt astfel de pilde de 
viaţă (de îndreptare a sinelui). Sânt multe lucruri folositoare de citit 
în cărţi, sânt şi unele pilde personale, dar întrebarea este dacă putem 
să le punem pe toate în lucrare în viaţa noastră — toate acestea. Viaţa 
spune mai mult decât cuvintele. Atunci când vedem un suflet smerit 


şi blând, care nu ştie să se mânie, care nu ştie să cugete răul, nici să 

ocărască, nici să osândească, care nu se mânie nici când îl necăjim, 
atunci acel om ne rămâne ca pildă toată viaţa noastră şi vrem şi noi 
să fim aşa. Căci băgăm de seamă că omul acela, în inima sa smerită 
şi blândă, a biruit răul cu ajutorul lui Dumnezeu - asupra sa, răul 
nu mai are înrâurire. În afară, el este înconjurat de tulburare, dar 


aceasta nu se atinge de lăuntrul inimii sale, nu îi tulbură pacea. 


ASCULTAREA ÎNCEPE 

DIN CASA PĂRINŢILOR 
Părintele Tadei/ lată de unde 
începe ascultarea, din casa părinţilor, de mic, din leagăn — şi rămâne 
cu noi până la sfârşitul vieţii, căci întotdeauna, de-a lungul întregii 
vieţi, vom avea ceva de învăţat şi spre desăvârşire — căci şi Îngerii 
şi Sfinţii se desăvârşesc, trec nesfârşit din cunoaştere în cunoaştere, 
din putere în putere. Aşa şi noi, aici pe pământ, asemenea — ne 


desăvârşim în bine sau cădem în cugetare mişelească. 


TOT BINELE ŞI RĂUL 

IZVORĂSC DIN GÂNDURI 
Părintele Tadei / Tot binele şi tot 
răul izvorăsc din gânduri. Gândul este, aşadar, o uriaşă putere şi tărie. 
Gândul înrâureşte nu numai fiinţele raţionale şi lumea dobitoacelor; 
gândurile noastre au înrâurire şi asupra lumii plantelor, au înrâurire 
asupra a tot ceea ce vieţuieşte. Dacă avem gânduri de pace, de linişte, 
de bunătate şi de blândeţe, ele ne dau pace şi nouă, şi tuturor celor 
din jurul nostru, ele răzbat din noi. lar când sântem împovăraţi de 
multe griji, necazuri, atunci pizmuim mult şi sântem plini de ură 
faţă de mulţi — acestea sânt gânduri ucigătoare, care nimicesc pacea 
din lăuntrul nostru şi din jurul nostru, şi de aceea nu avem pace, nici 


linişte. Noi înşine nu sântem conştienţi de ceea ce facem în sânul 

familiei. Prin gândurile noastre, tulburăm adeseori pacea; facem din 
Rai, iad, prin gândurile noastre. Numai că sânt puţini cei care-şi vin 
în fire şi care înţeleg că din noi înşine (din gândurile noastre) izvorăşte 


şi binele, şi răul. 


NUMAI DOMNUL ÎL 

ÎNŢELEGE PE OM, CĂCI A 

LUAT FIRE OMENEASCĂ 
Părintele Tadei/ Nimeni altcine- 
va nu ar fi putut să ne mântuiască, în afară de Cel ce ne-a zidit. 
Domnul ar fi putut să ne mântuiască şi în alt chip, prin puterile şi 
tăriile Sale. Dar Ela luat asupra Sa firea noastră — ca să ne înveţe prin 
pilda Sa de viaţă, ca să luăm pilduire de la EI, ca să îl putem accepta. 
Dacă ne-ar fi mântuit în alt chip, am fi răspuns de îndată: „Iu eşti 
un Dumnezeu Atotputernic, la Tine toate sânt cu putinţă — Tu nu 
ai fost om, aşa cum sânt eu, ca să simţi foamea şi setea, durerea 
şi întristarea!” De aceea a luat Domnul asupra Sa omul întreg. Şi 
Apostolii, în Sfintele Scripturi, înfăţişează viaţa Mântuitorului 
Hristos şi spun că El a avut în viaţă mai multe ceasuri de mâhnire, 
decât de bucurie. Nimeni nu L-a văzut vreodată să râdă, aşa cum 
noi râdem când vedem ceva ne aduce bucurie, ci întotdeauna a 
fost întristat din pricina faptelor noastre şi pe toate le-a luat asupra 
Sa. Când a luat fire omenească, a luat asupra Sa întreaga povară 
a neamului omenesc — şi până în ziua de astăzi El duce asupra Sa 
povara omenirii. Dar iată ce facem noi! Nu L-am înţeles, deşi a fost 


om ca şi noi — întru toate în afară de păcat, fără îndoială. 


„FIULE, DĂ-MI INIMA TA! 


Părintele Tadei / În Domnul pu- 


tem să ne curăţim, când ne unim în cuget cu El. Încă din Vechiul 

Legământ, El spune: „Fiule, dă-mi inima ta!” /Pil. 23:26/ EI este 
în întregime dragoste, iar noi sântem născuţi din iubirea Sa 
dumnezeiască; ca părinte, El doreşte să-i întoarcem ceea ce ne-a dat 
— întocmai ca şi părinţii noştri de pe pământ, care ne fac mult bine 
în viaţă, care ne-au născut, care ne-au purtat de grijă, care au jertfit 
toate ale lor pentru noi şi, pe bună dreptate, vor să le întoarcem ceea 
ce ne-au dat şi ne-au dăruit de la ei. lar noi de multe ori îi rănim, iar 
ei se întristează — şi apoi ne mirăm de ce ne loveşte ceva în viaţă. 
Gândul mâhnit al părintelui împiedică viaţa copiilor, pentru că 
atunci vrăjmaşul are intrare, pentru că atunci ne-am făcut călcători de 
lege. Legea lumească ne pedepseşte, de fiecare dată, când săvârşim 
o fărădelege. 


Daţi-mi voie să vă întreb, părinte: Părintele Tadei / Nimeni nu se 
atunci când este tulburare în va înrăi din pricina binelui! O 
familie, cât poate să ajute rugăciunea femeie a venit să se plângă de 
la liniştirea acelor persoane? bărbatul ei că se îmbată, că e 
nervos, iar eu i-am spus: „Sigur 
nu s'a îmbătat cu apă rece!” Nu, s'a mâhnit dintr'o pricină oarecare 
şi, ca să alunge de la sine întristarea asta într'un fel, a băut puţin, 
apoi s'a gândit că aşa s'a mai dus puţin din mâhnire — însă pe urmă 
s'a preschimbat într'un obicei şi omul de acum nu a mai putut să 
se lepede. „Cu siguranţă că l-ai mâhnit cu ceva, prin viaţa ta, prin 
faptele tale, prin purtarea ta; ori, dacă nu prin asta, prin gândurile 
tale. Nu ai fost mulţumită de ceva sau ai gândit altceva asemenea 
când pornit în căsătorie cu el, iar căsătoria e lucru sfânt!” Nu 
trebuie să tulburăm această pace a căsniciei; iar pacea se strică nu 
numai prin gesturi şi cuvinte, ci şi prin gânduri, căci cuvintele sânt 
gânduri rostite. 


Sânt multe astfel de gânduri. Omul poate să facă din Rai, iad. În 

urmă cu câţiva ani a avut loc o întâmplare interesantă. Au venit aici 
doi oameni căsătoriţi, dăruiţi de Domnul cu frumuseţe trupească — nu 
am mai întâlnit o astfel de pereche, în care bărbatul şi femeia să fie atât 
de frumos împodobiţi de Domnul, ceva de negrăit! Era vreme rece şi 
am slujit în paraclis, apoi, când slujba s'a sfârşit, ei au căutat să mă 
întrebe: „Am venit să ne plângem de ceva!” „Ce este?,” zic. „Ne-am 
luat din dragoste, am trăit bine, întotdeauna a fost pace, Rai, în familia 
noastră, mult vreme... desfătare. Dar, de ceva vreme, ne enervăm din 
orice fleac, nu avem pace şi linişte... Cel mai dureros este că avem un 
fiu de şase ani — din această pricină am venit. Copilul s'a înstrăinat de 
ceva vreme de noi cu totul, nu vrea nici să ne mai vorbească — merge 
la bunici, iar apoi nu vrea nici să vorbească cu noi. Noi vorbim cu el, 
dar el tace întruna. Îi cumpărăm lucruri scumpe, care-i plac — jucării, 
haine, mâncare, ciocolată, tot felul de dulciuri, îi dăm de toate. El le 
ia şi începe să le rupă, să le calce în picioare — şi dulciuri, şi ciocolată, 
pe toate acestea le loveşte cu piciorul şi pleacă la bunici, iar pe noi ne 
lasă. Nu ştim ce să facem! Copilul e sănătos... Ce se întâmplă cu el? Nu 
putem să înţelegem! Asta-i cea mai mare durere a noastră. Nu vrea să 
vină nici la mine, tatăl lui, nici la mama lui. Ce poate să însemne asta? 
Copilul e sănătos, nu-i bolnav...” lar eu le zic: „Copilul nu vrea un 
astfel de tată şi o astfel de mamă, aşa cum sânteţi voi. Dar din ce cauză, 
care-i taina? El vrea să aibă tată şi mamă, dar nu are nici tată, nici 
mamă! Aţi fost vreodată mulţumiţi? Eu întreb întotdeauna, dacă aţi 
avut binecuvântare de la părinţi (pentru căsătorie). Mi-aţi spus că nu 
aţi avut probleme din partea părinţilor: «Părinţii noştri, înainte ca noi 
să ne îndrăgostim, erau prieteni deja şi au hotărât să ne căsătorească.» 
Aţi avut binecuvântarea părinţilor, v'aţi unit din dragoste şi aţi avut 
pace, casa v'a fost ca un Rai! Şi iată ce aţi făcut acum: prin gândurile 
voastre, aţi tulburat totul! Aţi fost, până de curând, fericiţi în căsnicia 


voastră, nu v'aţi lăsat niciodată pradă închipuirii — iar acum, când 

priveşti vreo femeie care-ţi place, de îndată i-ai dat inima, inima ta 
a plecat cu ea; iar tu, ca femeie, dacă ai privit vreun bărbat pe placul 
tău, inima ta a plecat după el. Acum sânteţi uniţi doar trupeşte, dar 
în duh nu: unul preacurveşte într'o parte, celălalt în cealaltă! Slavă 
Domnului, că totuşi nu aţi călcat cununa căsătoriei! Copilul simte 
asta şi nu-i trebuie un astfel de tată şi o astfel de mamă, căci nu 
sânteţi nici împreună, nici cu el, ci despărțiți şi aţi făcut din Rai, prin 
gândurile voastre, iad în casă. Nu vedeţi ce faceţi?” 

Mai sânt şi alte pilde. Fratele meu cel mai mic lucrează în Austria; e 
născut în 1929 şi toţi ai lui sânt acolo la muncă — întreaga lui familie. 
Are o casă în satul Porodina, lângă Jabar. În urmă cu şase ani, au venit 
cu toţii în vacanţă şi l-au vizitat pe alt frate al meu (născut în 1923, 
locuieşte în Smederevo şi a ieşit la pensie) şi toţi împreună au plecat 
spre Jabar. Eu, a doua zi de dimineaţă, am pornit spre Belgrad — căci 
avem un tractor şi se stricase o piesă, iar piesa aceea nu se putea găsi 
nici la Petrovaţ, nici la Pojarevaţ şi trebuia să merg la Belgrad. Am 
găsit piesa aceea şi am cumpărat-o. lar acum mă întorceam - hai să 
merg în vizită la frate-meu, să văd ce mai face el şi cumnata! „Au fost 
la noi ieri,” mi se spune, „Dragoliub şi toţi ai lui, au venit în vacanţă. 
Vrei să mergem să-i vizităm?” „Da!” A pornit maşina, iar fratele meu, 
nora şi cu mine am plecat spre Jabar. De cum am intrat în casă — o 
primă încăpere mare, o masă mare; în jurul mesei, în număr mare, 
veniseră prieteni, neamuri şi vecini; bătrâni şi tineri; bărbaţi şi femei 
— o masă lungă, la care şedeau toţi. S'au dus să aducă scaune pentru 
mine, pentru frate-meu şi cumnată-mea; lângă uşă era o canapea şi eu 
m'am aşezat pe marginea ei. Au adus un scaun să stau şi eu la masă, 
dar nu am vrut — mie îmi era bine acolo, să îi văd pe toţi. La celălalt 
capăt şedea o tânără cu copilul ei. După o vreme, ea spuse: „Ce mă 
enervează copilul ăsta!” Cum poate fi un copil enervant pentru 


mama lui?! Copilul îi întorcea capul, nu o lăsa să privească într'un 

loc anume, tot arăta cu degetul spre uşă: „Mama, mama, afară!” — nu 
ştia să vorbească bine, era mic. Ea se apăra de mânuţele lui, iar el îi 
întorcea capul cu mânuţele ca să nu privească într'acolo. „Nu ştiu ce 
să mă fac cu copilul ăsta, atât de mult mă enervează!,” tot spunea ea. 
Mă uitam, şi copilul în continuare îi întorcea capul cu mâinile, încât 
nu îi dădea voie mamei să privească, iar ea se apăra — tot voia să iasă 
afară. M'am gândit că copilul nu făcea asta în zadar, avea cu siguranţă 
ceva — de fapt, ea se uita la un tânăr de la masă. Îl privea şi inima ei 
a plecat acolo, iar copilul mic a simţit-o de îndată şi nu-i îngăduia 
mamei să privească într'acolo, ci o trăgea afară. Apoi copilul nu a mai 
vrut să mai stea la ea; a venit cumnata mea şi i-a spus: „Vino tu, ferice 
de mine, la bunica!” Niciodată n'o văzuse copilul pe această bunică! 
A venit copilul la bunică, nu mai avea nevoie de mamă... 

Le-am zis şi eu acelora: „Vedeţi, copilul acela încă nu ştia bine să 
vorbească, dar de îndată a văzut că mama nu e cu el, nici cu tatăl lui, 
şi a vrut să plece afară!... Copilul vostru are şase ani, este de multă 
vreme cu voi, iar voi i-aţi pricinuit durere copilului — aceasta este o 
mare durere! Măcar să fi avut ori tată, ori mamă, dar el nu are nici 
tată, nici mamă.” 

„Întoarceţi-vă,” le-am spus, „şi fiţi ceea ce aţi fost cândva - iar 
copilul va fi iar la locul său, totul va înceta.” lată, vedeţi ce facem 


noi? Facem iad în familia noastră. 


DESPRE POLITICIENI, 
APĂRAREA CASEI, 
POCĂINŢĂ, UNIMEA 
CUGETULUI, PUTEREA 
LUI DUMNEZEU 


Părintele Tadei/ La fel, nici po- 


liticienii nu pot fi uniţi. Oare a fost vreodată în istoria omenirii un 

stat mic, care să aibă aproape o sută de partide? Nu a fost niciodată, 
nici nu va fi vreodată — mă îndoiesc că va fi! Aşadar, nu sântem uniţi, 
sântem cu totul dezbinaţi. Dacă oamenii ar lăsa aceste partide... — 
căci statul are gospodărie, omule, cu multe mădulare, şi această 
gospodărie trebuie păzită! Dacă membrii acestei gospodării nu sânt 
într'un cuget, atunci nu poate fi nici propăşire, nici patrie — atunci 
este zâzanie, tulburare, un iad. lată, vedeţi ce facem! 

Dacă politicienii s'ar uni ca măcar să-şi apere ţara... Însă, politicienii 
se sfădesc, fiecare trage de partea sa... Trebuie să le lăsăm pe acestea 
şi să fim într'un cuget în apărarea casei şi a gospodăriilor. 

Dacă ne-am uni, ar pieri vrăjmaşii noştri! Întreaga lume s'ar putea 
ridica împotriva noastră, şi-ar fugi cu toţii de noi — pentru că asta- 
i o putere uriaşă. Nu sântem conştienţi că în noi este energie 
dumnezeiască, viaţă dumnezeiască —omule, nu pricepem! Avem pildă 
istoria poporului Israilitean. Vechiul Legământ este istoria poporului 
lui Israil. De fiecare dată când Vechiul Israil s'a îndepărtat de Domnul, 
poporul Filistenilor, puţin la număr, i-a decimat şi i-a supus; de fiecare 
dată când Vechiul Israil s'a pocăit din adâncul sufletului, Domnul i-a 
mântuit şi, cu puţini oameni, au biruit duşmani numeroşi. 

Aşa şi cu noi: dacă am fi uniţi, dacă am fi într'un cuget ca să ne apărăm 
casa, ne-am apăra de vrăjmaşi şi aceştia nu ne-ar putea face nimic căci 
de aşa ceva, mii şi mii sânt puşi pe fugă. De ce? Pentru că este o uriaşă 
putere dumnezeiască unită; este tărie şi cuget. Vedeţi, totul izvorăşte 
din gânduri: şi binele, şi răul. Puterea cugetului în noi, cugetul 
dumnezeiesc, unit într'una — aceasta este o putere dumnezeiască. 


x kă 


Părintele Tadei/ lată, există un 


computer care are multe informaţii — înghite multe, înghite totul. Se 

spune că i se zice „Fiara,” dar computerul care este înlăuntrul nostru 


este mult mai precis decât cel material. 


Computerul nostru nu este Părintele Tadei / ...Şi ecranul este 

curățit?... spart! Nu vedem nimic, totul pare 

întors invers. Dacă am fi paşnici, 

liniştiţi, lipsiţi de viclenie, simpli şi neîmprăştiaţi, ecranul nostru ar 

fi cu totul curat şi nu ne-ar trebui nici o legătură radio, nici telefon, 

nimic — am putea să vedem la depărtare şi în afara galaxiei, nu numai 

pe faţa pământului! Omul ne trimite gândul, iar noi de îndată primim 
„legătura” şi vorbim! 


Părinte drag, credeți că aşa ceva Părintele Tadei/ Multe se pot 
este lesne şi cu putință de împlinit face, numai că puţine sânt sufle- 
într'un mediu urban? tele smerite şi blânde, care vor 
să ierte totul din inimă şi care 
se roagă la Dumnezeu să pună stavilă răului! Puţine sânt astfel de 
suflete... Dacă ar fi îndeajuns de multe suflete smerite şi blânde, răul 
nu ar birui. 
Acum se vrea ca neamul omenesc să se unească în „(noua) ordine 
mondială.” Dar nici măcar Europa nu se poate uni! lar ei se miră 
cum de nu este cu putinţă, deşi slujesc cu atâta credincioşie 
diavolului. Diavolul însuşi se plânge că nu poate împlini planul 
şi dorinţele lor drăceşti — şi asta, din pricina ortodocşilor! ...deşi 
noi, ortodocşii, ne-am îndepărtat foarte mult de la bine şi adeseori 
sântem mai nelegiuiţi decât politheiştii şi necredincioşii, deşi ne 
numim Creştini. Aşadar, noi sântem aşa, dar totuşi sânt printre noi 
suflete smerite şi blânde, care se roagă necurmat lui Dumnezeu, 
ca Domnul să stăvilească răul. Şi, pentru astfel de suflete 


dreptslăvitoare (ortodoxe), nu numai din punct de vedere fizic, ci 

şi raţional-cugetător, nu se îngăduie împlinirea acestui plan. Aceste 
suflete sânt smerite şi blânde; neîntrerupt se roagă lui Dumnezeu; 
nu ştiu să se mânie; nu se jignesc; pe toate le iartă. Noi îi ocărâm, ne 
supărăm pe ei, îi lovim, iar ei nu se mânie. lată, din pricina unora 
ca aceştia şi a copiiilor nevinovaţi, Soarele străluceşte şi Domnul ne 
binecuvântează! 

Şi dacă în fiecare instituţie, în fiecare gospodărie ar fi măcar 
o persoană care să slujească cu credincioşie lui Dumnezeu, ce 
înţelegere ar fi atunci în lume! Adeseori, dau pilda surorii I. Ea 
dorea să-şi părăsească locul de muncă. Încă pe când eram la 
mănăstirea de maici din Tuman, ea venise cu un grup şi mi se 
plângea: „Nu se mai poate! Oamenii se rănesc cumplit unii pe alţii! 
Nu se mai poate, trebuie să-mi caut un alt loc de muncă!” „Să nu 
faci asta,” i-am zis eu, „să nu cauţi un alt loc, toate locurile sânt 
ocupate, puţini sânt cei ce ies la pensie, mulţi aşteaptă un loc de 
muncă. Mai bine încetează să te mai războieşti, nu te mai lupta 
cu ei!” „Dar eu nu mă războiesc cu nimeni!” „Da,” i-am răspuns, 
„nu te războieşti fizic, ci în cuget — şi acesta este acelaşi război. Nu 
eşti mulţumită cu situaţia în care te afli.” „Dar nimeni nu poate să 
rabde asta!,” spunea ea. „Da, de unul singur nu se poate — dar, cu 
ajutorul lui Dumnezeu, vei putea. Nimeni nu ştie dacă tu te rogi 
sau nu — acesta este lucrul lăuntric al fiecărui suflet. Când te jignesc, 
tu să nu-i jigneşti, să nu le întorci jignirea — nu numai cu cuvinte, ci 
să te osteneşti ca nici în gânduri să nu vatămi! Roagă-te la Domnul 
să le dea înger bun şi ca nici pe tine să nu te uite Domnul. Nu vei 
putea să câştigi asta degrabă, dar, dacă te vei ruga astfel neîncetat 
înlăuntrul tău, vei vedea cu timpul cum gândurile de la locul de 
muncă se schimbă, vei băga de seamă că oamenii se schimbă, că 
tu însăţi te vei schimba.” Aceasta se întâmpla în 1980, pe când mă 


aflam la mânăstirea Tuman. 

Nu am ştiut dacă ea va pune în lucrare cele spuse în viaţa ei. În 1981, 
am fost mutat aici, la Vitovniţa. Aveam aici o căsuţă, cu o bucătărie, 
şi ea a venit, s'a aşezat înaintea mea — eu şedeam aici, lângă acest 
gutui bătrân. Grupul de oameni sosise înaintea bisericii, iar din 
rândul lor iese sora I. şi vine direct la mine: „Blagosloviţi, părinte!” 
„Domnul să te blagoslovească!” „Vai, părinte, nu am ştiut că toţi 
sânt buni.” „S'a întâmplat asta la locul de muncă?,” i-am zis eu. „Da, 
s'au schimbat — o minune, s'au schimbat cu toţii! Acum nu mă mai 
jignesc, şi bag de seamă că şi eu m'am schimbat.” „Te-ai împăcat 
cu toţi?” „Cu o persoană nu am putut multă vreme să mă împac 
- m'a jignit mult, şi eu pe ea.” „Dar ai pus început bun relaţiilor 
cu ea?”,„,Da!,” mi-a zis. „Cum ai izbutit?,” am întrebat eu. „Am citit 
Sfânta Scriptură şi am văzut că Domnul ne porunceşte să-i iubim pe 
vrăjmaşii noştri; mi-am spus în sine-mi: «Trebuie s'o iubeşti cum ştii 
şi cum poţi, căci Domnul aşa porunceşte!» Şi acum sântem cele mai 
bune prietene!” mi-a spus ea. 

Vedeţi? Din cei mai înverşunaţi duşmani, acum sânt cele mai bune 
prietene! Dacă în fiecare întreprindere ar fi câte un astfel de suflet 
care să se roage aşa... lată, vedeţi cum se făureşte pacea? Este 
nevoie de o persoană care să fie neîntrerupt în legătură cu Domnul, 
şi atunci, din acea persoană izvorăşte o aşa pace! — şi în familie, 
şi în întreprindere, şi în stat, şi pretutindeni. Din sufletele blânde 
şi smerite, care pe toate le iartă şi care pe toţi îi iubesc, răzbate 
pacea; şi noi, cu ajutorul lui Dumnezeu, în tovărăşia lor, ne lepădăm 
gândurile apăsătoare şi depresive. 


Părinte Tadei, mă iertați. Dacă Dumnezeu este unul, de ce ideea unirii 
omenirii în dragoste sub un Dumnezeu ar fi diavolească? Oare noi, 
ca ortodocşi, trebuie să-i jisnim pe buddhişti — care, după părerea mea 


personală, nu sânt deloc răi şi au virtuți poate şi mai mari decât noi? 

Părintele Tadei/ Nu trebuie 
niciodată să jignim! Noi sântem chemaţi să fim ca îngerii, şi am 
fost astfel înainte de Cădere — dar am căzut şi acum sântem copiii 
părinţilor căzuţi. Noi nu trebuie niciodată să jignim. Îngerii niciodată 
nu vatămă; nici noi, niciodată, nu trebuie să rănim pe cineva — nici 
prin gânduri, nici prin purtare, nici prin viaţă. Dacă am face aşa, ar 
fi armonie în lume şi nu ar mai fi neorânduială.5 


ASCULTAREA ESTE POARTĂ 

DE INTRARE ÎN RAI 
Părintele Tadei/ Din pricina ne- 
ascultării, am fost alungaţi din Rai. Ne-a fost dat să ne desăvârşim 


în dragoste, căci Iatăl ne-a zis: „Nu vă atingeţi de aceasta!” Aşadar, 
în ascultare trebuie să crească dragostea. Ascultarea este acum 
intrare în Rai. Cuvântul părinţilor noştri este lucru sfânt — şi, dacă 
este pentru noi sfânt, avem binecuvântarea lui Dumnezeu. Dar, din 
păcate, sântem neîncetat călcători de lege (în privinţa ascultării). 


Îmi cer iertare, ați putea să-mi răspundeţi: dacă Dumnezeu este unul, e rău 
ca omenirea să se unească întru una sub Domnul Dumnezeu? 
Părintele Tadei/ Așa ceva nu-i 

păcat, căci Domnul de aceea a şi venit, să ne unească...$ 


Părinte, vă pot întreba cum şi în ce măsură să îl ajutăm pe un om? 


5 Răspunsul Starețul Tadei trebuie înţeles în contextul îndemnului patristic „Urăşte 
păcatul, dar iubeşte pe păcătos.” Astfel, sântem chemaţi să-i iubim pe toţi oamenii, 
după cuvântul lui Hristos: „lubeşte pre aproapele tău ca însuţi pre tine”; dar şi să ne 
ferim de învățături greşite, care nu duc la mântuire - erezii, păgânism etc.: „Feriţi- 
vă de prorocii mincinoşi, carii vin la voi în haine de oi, iar pre dinlăuntru sânt lupi 
răpitori.” (n.red.) 

6 Iar unirea dorită de Dumnezeu, după chipul Sfintei Treimi, este una „în Duh şi 
adevăr,” nu o unire politică, după socoteala omenească. (n.red.) 

Cum să nu-l slăbim şi să-l abatem de la calea vieții, rânduită lui prin aju- 
torul nostru — prin amestecul nostru? 

Părintele Tadei/ Prin viaţă se 

spune mai mult decât prin cuvinte. Când duhul este smerit, 
blând, neviclean şi simplu, el radiază, nu trebuie să spună nimic. 
Venim în apropierea lui, iar el izvorăşte căldură. Prin bunătatea 
sa, omul lărgeşte cercul din jurul său, poartă bunătatea şi aceasta 
se răspândeşte; de aceea se spune mai mult prin viaţă decât prin 
cuvinte. lată ce spune Sfântul Apostol: „Cuvântul ucide, omule, 


pr 


dacă nu-l înţelegem drept 


DESPRE MIŞCAREA 
BOGOMOLIŢILOR ŞI 
VLĂDICA NICOLAE 
(VELIMIROVICI) 


Părintele Tadei/ lată, vedem ce 
se întâmplă şi cu noi, Creştinii din lumea întreagă — dar şi în Biserica 
noastră... Noi sântem vinovaţi, numai preoţii; noi nu am acceptat 
mişcarea bogomoliţilor. Marea lor parte au fost ostaşi în război. Tatăl 
meu a fost la război, în anii 1912-1913 cu Turcii şi cu Bulgarii, în anii 
1914-1915 cu Austria şi cu Germania. „Mulţi,” spunea el, „se rugau 
la Dumnezeu să-şi vadă vetrele şi casa lor, familia lor, să-i păzească 
Dumnezeu în viaţă, să aibă o viaţă nouă — şi Domnul i-a păzit în 
viaţă.” Cei care au făcut legământ, cei care au văzut moartea înaintea 
ochilor, când s'au întors acasă, au început să se roage maitare lui 
Dumnezeu. Ei au întemeiat comunităţi Creştine, însă Biserica nu 
i-a acceptat: nici preoţii, nici episcopii! lar apoi, din Apus, între 
bogomoliţi a intrat spiritismul. Şi au început să aibă aşa-zise vedenii 
cu Maica lui Dumnezeu şi cu îngerii, iar ei credeau toate acestea. 


Când s'a văzut că Sârbii noştri în curând nu vor mai fi ortodocşi, ci 

vor deveni cu toţi spiritişti, atunci cei din Soborul Arhieresc s'au 
dezmeticit şi l-au însărcinat pe Vlădica Nicolae (Velimirovici) să intre 
între bogomoliţi şi să stăvilească ceea ce se întâmpla, cum ştie şi cum 
se pricepe. Vlădica Nicolae a intrat în rândurile lor şi, într adevăr, 
a organizat mai multe călătorii de pelerinaj la Mănăstirea Hilandar 
(din Sfântul Munte). Acolo erau monahi iscusiţi şi s'a ţinut un 
seminar pentru toţi fruntaşii mişcării bogomoliţilor. Fiecare judeţ 
avea fruntaşul şi comunitatea sa. Toţi aceştia au mers cu Vlădica 
Nicolae şi el, slavă Domnului!, a izbutit să alunge spiritismul din 
sânul evlaviosului nostru popor — însă au şi rămas destui dintre 
spiritişti. În Belgrad sânt foarte mulţi spiritişti, precum şi în Zemun 
şi Sangeac; sânt dintre ei şi în Voivodina. Nu li se poate dovedi că-s 
spiritişti, pentru că ei, neştiind, slujesc cu tărie satanei. Ei se socotesc 
duhovniceşti, lor li se fac „descoperiri” — dar nu ştiu cui slujesc! Abia 
la sfârşitul vieţii vor vedea... 


Ce mesaj puteți transmite acestui popor Sârb al nostru? Pare-se că are 

multă răutate şi puţină dragoste, bunătate. Ce mesaj poate să ne dea 

Părintele Tadei? 

Părintele Tadei/ Trebuie să ne 

smerim, căci smerenia este desăvârşirea vieţii Creştine, dar noi sântem 

mândri şi din această pricină pătimim. Repet neîncetat cuvintele lui 
Dostoievski: „Smereşte-te, om mândru!” 


Părinte, spunem că sântem un popor ceresc şi că trebuie să ne mântuim, dar 
mi se pare că se pune prea mult accent pe colectiv. Eu cred că fiecare trebuie să 
se lupte pentru sufletul său; dacă s'a mântuit pe sine, a contribuit îndeajuns 
la mântuirea neamului. Puteţi să-mi spuneți ceva despre aceasta? 
Părintele Tadei/ Dacă fiecare ar 


începe de la sine, nu ar mai fi atâta rău. Dorim fiecare să-l îndreptăm 

pe celălalt — tată sau mamă; iar taţii şi mamele sânt de-acum bătrâni, 


iar gândirea lor nu se mai poate schimba. 


Părinte Tudei, aş dori să vă întreb 
dacă există vreo profeție veche din 
Orient despre epoca Kali Yuga, în 
care este prevestit întocmai tot ce se 
va întâmpla. Puteţi comenta puțin 

aceasta? 


Părintele 'Tadei / De această pro- 
rocie nu am auzit şi nu ştiu ce 
să zic. Există felurite prorocii... 
aşa avem, de pildă, în poporul 
nostru, cele de la Ujiţe, Tarabici. 
Cei din Tarabici au fost oameni 


simpli, ţărani cucernici, dar nu 
erau chiar atât de bine îndrumați în adâncul înţelegerii vieţii 
Creştine, nici în înţelegerea luptei gândurilor dintre duhurile rele 
şi îngeri. Căci, vedeţi, în prorociile lor se vede şi lucrarea duhurilor 
răutăţii — se vădesc şi ele, ca prorocie. Şi duhurile spun ceea ce 
ştiu, ce li se îngăduie să cunoască (de către Dumnezeu); ele nu sânt 
atotştiutoare, dar dobândesc degrabă înştiinţare despre ceea ce se 
întâmplă în cutare ţinut, într'o vreme sau alta... 


Fă 


Părintele Tadei/ Tot binele vine 


de la Izvorul Vieţii, Dumnezeu; iar tot răul, se ştie de unde izvorăşte. 


Părintele Tadei/ Nici îngerii, 
nici sfinţii, nici oamenii nu săvârşesc minuni, ci numai Dumnezeu 
săvârşeşte. EI este pretutindeni prezent, El săvârşeşte minuni prin 
noi, prin sfinţi, prin îngeri. 

DUPĂ CUM ESTE DE BLÂND 
ŞI DE SMERIT DUHUL 
OMULUI, EL SPOREŞTE 

ÎN CUNOAŞTERE 


Părintele Tadei/ Noi sântem 
taine pentru noi înşine; ne mirăm cum lucrează organismul acesta 
al nostru fără voia noastră, căci nu există nici o organizaţie pe 
lume în care fiecare să-şi facă lucrarea cu atâta sârguinţă precum 
în trupul nostru. 

Dumnezeu este o taină pentru toată zidirea; Dumnezeu este şi în noi 
şi, de aceea, sântem taine pentru noi înşine. Dumnezeu se descoperă 
numai sufletelor blânde şi smerite. El este pretutindeni prezent; El 
este taină. Noi cunoaştem puţin despre El - câte ceva ni se descoperă 
din natură, dar sântem înconjurați de taine. După cum este de smerit 
şi de blând duhul omului, el sporeşte în cunoaştere. 


Părintele Tadei/ Cel în care 
domneşte dreptatea şi milosârdia, va dobândi viaţă şi se va izbăvi 
de moarte. 


x 


L-aş ruga pe Părintele 

Tadei să ne spună câte ceva despre 
Părintele Amowrosie, despre chipul 
său duhovnicesc, fiindcă socotesc 
că putem primi O frumoasă 


învățătură. 

Părintele Tadei/ De la părintele 
Arhimandrit Amvrosie am luat 
aminte cum, de la stareţii săi, 
a căpătat dreapta înţelegere că 
Domnul ne cere să ne preschim- 


băm în dragoste. El însuşi era 

cuprins de o astfel de dragoste! Niciodată el nu i-a făcut vreo 
mustrare vreunui monah, nici vreunui frate. Nu a dojenit niciodată 
pe nimeni, nu a pedepsit niciodată pe nimeni. Şi erau probleme, 
fireşte, ca pretutindeni, în fiecare casă — multe astfel de neplăceri. 
Dar el niciodată nu a spus: „De ce ai făcut aşa şi nu altminteri?” Pe 
toate acestea le încredința Domnului, ca Domnul să le rânduiască. 
Niciodată, pe nimeni nu a mustrat. Am văzut asta pe mine însumi. 
Cea dintâi ascultare a fost să păzesc via — şi, bineînţeles, din pricina 
mea via a fost jefuită. Atunci mi-au dat ascultare să păzesc oile. 
Aveam o livadă lângă Morava. Mi-au dat să citesc Ceaslovul, dar 
eu am adormit şi dintr'o dată m'am trezit: oile nu mai erau, toate 
plecaseră la țarină. Şi mâncau oile fasolea. Ştiam că va veni stăpânul 
țarinei, el era dijmaş de-al nostru, şi se va plânge la stareţ, care mă 
va mustra că nu am păzit bine. A venit omul acela, s'a plâns la stareţ, 
dar pe mine nu m'a mustrat nimeni, ci doar a venit iconomul şi mi- 
a spus: „Batiuşka a blagoslovit altă ascultare pentru tine, să păzeşti 
vacile.”7 Şi apa Moravei a ridicat mâl peste măsură, şi dijmaşii au 
făcut acolo grădini. Aveam şase vaci, iar eu citeam din Ceaslov; 
le număr, toate vacile erau acolo — mi se părea că toate vacile erau 
acolo! Însă, când am privit din nou, lipsea o vacă bătrână! Ea trecuse 
într'o grădină, apoi într'alta şi distrusese tot — şi de abia începuseră 
să dea căpăţânile de varză! Am stat şi mam gândit: „Acum va veni 
stăpânul să mă bată cu sapa!” Acesta a venit mai târziu la mănăstire 
să se plângă de grădina distrusă. A venit mai târziu iconomul şi mi- 
a spus: „Batiuşka a blagoslovit pentru tine o altă ascultare, vei fi 
trapezar şi la biserică te vei îngriji de cădelniţă.” Nimeni, omule, 
care să spună: „De ce nu ai păzit vacile, ce-ai făcut?” — nimeni, nimic, 
nimeni să mă mustre. De necrezut! 

Din Arhimandritul Amvrosie se revărsa o dragoste aparte, nemaiîn- 


7 „Părintele” — termen afectuos în tradiţia slavonă, dat stareţilor sau preoţilor. (n.red.) 

tâlnită. Aceasta se vedea în el. Înseamnă că el a înţeles drept viaţa de 
la stareţii săi din Sihăstria Optinei, a înţeles ceea ce este mai de preţ 
- dragostea. 


Dar pe Sfântul loan Maximovici Părintele Tadei/ A fost profesor 
l-ați cunoscut? în Bitola şi în timpul vacanței, în 
fiecare vară, venea la Milkovo. 
Îmi amintesc de o întâmplare cu el. Iconom al mănăstirii era pe 
atunci Părintele Petru, odinioară guvernator în Rusia, într'o mare 
gubernie, mai mare decât toată Serbia! El a poruncit obştii şi 
oaspeţilor să mergem să plivim grădina. Mie mi-a fost încredinţat 
să merg cu leromonahul loan, Sfântul episcop loan de mai târziu. 
Eu de-o parte, până la jumătate, iar el de cealaltă parte, până la 
jumătate! L-am întrebat ceva, iar el a început să-mi povestească ceva 
din Vieţile Sfinţilor, şi astfel, dintr'una în alta, ne-am luat cu vorba. 
Părintele Petru a băgat asta de seamă — el controla totul — şi a început 
să-l mustre pe Părintele loan: „De ce vorbeşti cu el? Nu lucrezi şi îi 
ţii şi pe alţii din lucru, iar treaba trebuie făcută!” La care Părintele 
loan îi răspunde: „lartă, Batiuşka, iartă! Voi munci.” Era foarte 
evlavios, avea experienţă duhovnicească din viaţa personală; citise 
mult din Sfinţii Părinţi şi ştia multe lucruri ziditoare; când începea 
să povestească, eu doar şedeam şi îl ascultam, dar Părintele Petru 
băga de seamă şi ne mustra de îndată... 


Părinte, v'aş ruga să ne vorbiți despre mâncarea de carne, în măsura în care 
cunoaşteţi acest subiect, şi despre efectul acesteia asupra sănătății omului. 

Părintele Tadei/ lată, vedeţi, 
organismul omului nu este făcut pentru carne. După potop, Domnul 
i-a arătat strămoşului Noe că poate să mănânce şi animale, precum 


şi ierburi. 


Starețul TADEI 
mănăstirea Vitovniţa | 77 


Obişnuiţi să spuneți că în 
mănăstire este lesne să fii bun, dar 
pe mine mă interesează dacă 

chiar aşa este — oare calea curățirii 
şi îndumnezeirii în mănăstire 

nu este mai anevoioasă, căci aici 
se manifestă şi mai mult toate 


slăbiciunile omeneşti? 


Părintele Tadei/ În mănăstire 
este mai uşor. Mulţi sânt sloboziţi 
de felurite ispite lumeşti, se vine 
mai puţin în contact cu lumea 
- aceasta este totuşi o înlesnire. 
Ţine mult de omul însuşi, de 
simţămintele cu care intră în 


mănăstire. Acelaşi lucru care se 


cere de la călugări şi de la maici, 
se cere şi de la fiecare Creştin. Sfinţii Părinţi spun că între monahi 
şi mireni nu sânt deosebiri, în afară de lipsa Cununiei. Ceea ce se 
cere de la monahi, se cere şi de la mireni. În călugărie este mai uşor, 
căci monahul nu este împovărat cu viaţa de familie, nu trebuie să se 
îngrijească de soţie şi de copii, să-i îndrume pe copii pe cale, să-i aşeze 
la casa lor. Monahul se gândeşte numai la sine şi trebuie să se roage 
pentru lumea întreagă -— şi, în aceasta, el are o mare despovărare. 
Mireanul poate să dobândească o treaptă duhovnicească mai înaltă 
înaintea lui Dumnezeu, în smerenie şi blândeţe, decât cel ce a fost 
monah şi a trăit întreaga viaţă în feciorie, dar nu s'a ostenit să 
dobândească treapta desăvârşirii care i se cere. Căci celui ce nu se 
roagă, nu-i ajută nici locul, nici lucrul sfânt. 

Ştim că Ortodoxia nu recunoaşte Părintele Tadei / Ba viaţa de apoi 
viața de apoi şi reîncarcarea, de ce? o recunoaşte, reîncarnarea n'o 
recunoaşte! Viaţa de dincolo de 
mormânt există, dar reîncarnarea nu există. Reîncarnarea este o idee 
filosofică pe care vrăjmaşul a izbutit să le-o bage în cap orientalilor, 
asiaticilor. Este o filosofie atât de nimicnicească, încât nici nu trebuie 
să ne gândim la ea, cu atât mai mult să vorbim despre ea. Ea spune 


că dacă omul nu a trăit în viaţa aceasta nobil şi bine, mai apoi, 

într'o nouă viaţă, el se transformă în fiară sau în alte dobitoace, care 
trebuie să se chinuie — şi tot aşa. Şi ştiţi care se spune că este cel mai 
desăvârşit chip de reîncarnare pentru femei? Să fie vacă — pentru că 


ce e vaca pentru indieni? Vaca este animal sfânt. 


DESPRE PUTERILE 
DUMNEZEIEŞTI ALE 
DUHULUI 
Părintele Tadei/ Vedeţi, fiecare 
om are înlăuntrul său o însuşire dumnezeiască - în timpul odihnei, 
în timpul somnului, duhul lui despovărează, în mare măsură, trupul; 
altminteri, trupul nu ar putea să se odihnească niciodată. 
Atunci, noi vorbim aici, iar altcineva doarme şi nu este deloc prezent 
aici. Sânt unii cărora Domnul le dă în somn ca duhul lor să meargă 
în locuri felurite, iar apoi, după 10-20-30 de ani, vin în locul pe care 
l-au visat şi văd că totul le este cunoscut, ca şi cum ar fi trăit acolo. 
Aceasta i s'a întâmplat şi Sfântului loan din Kronştadt. 
Când era copil, a visat Kronştadtul, dar nu a ştiut că este Kronştadt. 
Când, mai târziu, a studiat la Academia din Petrograd, a cunoscut o 
fată a cărei părinţi erau din Kronştad. S'au înţeles să se căsătorească, 
dar să trăiască ca frate şi soră, apoi el a fost hirotonit. Şi când a 
venit în Kronştadt, a văzut că totul îi era cunoscut: cunoscută îi 
era biserica, ulițele, totul, şi nu mai fusese niciodată în Kronştad:t. 
Abia mai târziu şi-a amintit că, pe când era copil, a fost în vis în 
KronştadEt. 
Mai este încă o însuşire dumnezeiască, foarte înaltă, care arareori 
se vădeşte. Deoarece în noi este o energie dumnezeiască, o viaţă 
dumnezeiască, dacă ne unim cu Domnul, putem „trăi” viaţa unei 
persoane din pântecele mamei sale până la sfârşitul vieţii lui — totul 


se arată cumva în noi, întreaga viaţă a acelei persoane, ca într'un 

film. Vedeţi, aceasta este o însuşire dumnezeiască din lăuntrul 
nostru, dar pentru astfel de însuşiri duhurile rele au izbutit să le 
bage în cap unora ideea că omul, pesemne, se naşte din nou — ca să 
creadă în reîncarnare. 


Părintele Tadei/ Fiecare om are 
rostul său şi numai el poate să împlinească acest rost. 


NOI SÂNTEM CREŞTINI 
NUMAI PE HÂRTIE 


De ce ne naştem, părinte? Părintele Tadei/ Dacă Domnul, 
după căderea noastră, nu ar fi 
îngăduit să ne naştem, neamul omenesc s'ar fi stins. Dar trebuia 
să se înmulțească neamul omenesc, ca să plinească numărul acelor 
îngeri care au căzut — şi numărul acesta este uriaş. 
Încă din veacul al şaselea a dorit Domnul să nimicească această 
lume, însă pentru rugăciunile Maicii Sale şi a trei suflete preacurate 
a prelungit timpul lumii acesteia; dar pe noi nu ne-a lăsat fără 
vargă! A îngăduit să se ivească Mahomed şi să ne prigonească, pe 
noi, Noul Israil. Musulmanii sânt un bici pentru Creştini! Domnul 
a îngăduit ca fiul nelegiuit, Arabii, să-l prigonească pe cel legiuit, 
Noul Israil. Domnul putea să oprească aceasta. Domnul s'a născut în 
Palestina; la fel, Preasfânta Maică şi Apostolii. Asia Mică este plină 
de sfinţi, oameni buni! Acolo este şi Sfântul Grigorie Cuvântătorul- 
de-Dumnezeu. Dar ei nu au putut să-l înduplece pe Domnul să fie 
iarăşi Creştini aici (în Asia Mică), aşa cum a fost odinioară — asta-i 


îngăduinţa lui Dumnezeu. Noi sântem Creştini pe hârtie; după faptă, 

ce sântem? Adeseori sântem mai răi decât necredincioşii şi decât 


politheiştii, de aceea primim încă toiege pe spinare. 

CAPITOLUL 


| PUTEREA 
V GÂNDURILOR BUNE 


CUM NE SÂNT GÂNDURILE, 

AŞA NE ESTE ŞI VIAŢA 

Părintele Tadei/ Din gânduri iz- 

vorăşte totul, şi binele şi răul. Gândurile noastre se înfăptuiesc. 
Vedem cum tot ceea ce este zidit, şi pe faţa pământului, şi în univers, 
a fost zidit de Gândul lui Dumnezeu în timp şi spaţiu. 
Cum ne sânt gândurile, aşa ne este şi viaţa. Oamenii dau puţină 
atenţie faptului acesta, dar Dumnezeu ne descoperă că gândul este o 
putere uriaşă. Duhul se manifestă prin trup, trup cugetător. Aceasta 
putere a gândului pune în mişcare materia. Trupul este, în sine, doar 
mort, fără duh. 


PLANTELE NE ÎNTORC 
IUBIREA CU IUBIRE 
Părintele Tadei/ Vedeţi că există 
o energie de viaţă şi în plante... Şi plantele cugetă, omule! Ne „citesc” 
gândurile. Aşa cum ne purtăm noi cu ele, aşa se poartă şi ele cu 
noi. Ne întorc aceeaşi iubire cu iubire. Poporul spune: „Seceri ce-ai 
semănat.” 


DOMNUL NU VA PĂRĂSI 
POPORUL NOSTRU 
Părintele Tadei/ O, dacă sar 


schimba-la-faţă poporul nostru, cât de bine ar fi! Ar înceta relele, ar 

înceta aceste necazuri, această tulburare de acum — nimeni în pace, 
nimeni mulţumit! Slavă lui Dumnezeu, nădăjduiesc că Domnul 
nu va lăsa poporul nostru, căci mulţi sânt cei ce se roagă înaintea 
Scaunului lui Dumnezeu — Maica Preasfântă, îngerii, sfinţii. Şi avem 
mângâiere de la Domnul şi prin Sfinţii Părinţi. 


ÎNSEAMNĂ CĂ SÂNTEM 
IUBIȚI DE DUMNEZEU, 
DE S'A RIDICAT LUMEA 
ÎNTREAGĂ ÎMPOTRIVA 
NOASTRĂS 


Părintele Tadei/ După ce vom 
cunoaşte că sântem iubiţi de Dumnezeu? 

lată după ce: dacă Domnul ne poartă prin multe necazuri, prin multe 
pătimiri, multe suferinţe şi multe dureri de inimă, înseamnă că sântem 
dragi Domnului. Şi El ne ocroteşte. Dacă lumea întreagă s'a ridicat 
împotriva noastră, înseamnă că-i sântem dragi lui Dumnezeu. Nu s'a 
mai întâmplat ca lumea întreagă să se ridice împotriva unui popor mic. 
Înseamnă că-l sântem dragi lui Dumnezeu şi că ne păzeşte, altminteri 
ne-ar fi înghiţit, nu am mai fi existat. Deşi ca ortodocşi ne-am răcit 
mult, sânt printre ortodocşi multe suflete smerite şi blânde care se 
roagă Domnului să stăvilească răul. Pentru aceşti smeriţi şi blânzi nu 
se poate înfăptui noul plan (instaurarea noii ordini mondiale).” Pentru 
că globaliştii slujesc cu credincioşie satanei, i se plâng că nu pot să- 
şi înfăptuiască planul din pricina ortodocşilor. De aceea pătimesc 
ortodocşii. Dar ei (globaliştii) nu ştiu din ce pricină nu pot să-şi 
înfăptuiască planul. Din pricina acestor suflete smerite şi blânde, care 


se roagă lui Dumnezeu, nu pot ei să-şi înfăptuiască planul... 


8 Probabil o referinţă la campania NATO din 1999 împotriva Serbiei. (n.tr.) 
9 Pe care organizaţia mondială doreşte să o instaureze. (n.tr.) 

NE SÂNTEM NOUĂ ÎNŞINE 
CEI MAI MARI VRĂJMAŞI, 
DIN PRICINA GÂNDURILOR 
ŞI DORINȚELOR RELE 


Părintele Tadei/ Dumnezeu 
este pretutindenea; bineînţeles că este şi când ne rugăm Lui din 
inimă în fiecare zi. Atunci să înmulţim rugăciunile, să ne rugăm 
Domnului din inimă ca poporul nostru să se pocăiască, să se 
întoarcă către bine, pentru binele său. Atunci vom vedea cum 
se schimbă situaţia! Se schimbă cu totul situaţia în jurul nostru. 
Treptat, încetează vrăjmăşiile. Căci noi singuri ne sântem cei mai 
mari vrăjmaşi, din pricina gândurilor şi dorințelor rele. Acestea 
ne năruiesc din lăuntru şi din afară; au o înrâurire negativă 
pretutindeni, şi asupra celor dimprejur, şi asupra vecinilor noştri. 
Gândurile pătrund, omule! Pătrund în veşnicie, nu numai aici, pe 


faţa pământului. 


DIN PRICINA CĂDERII 

OMULUI, TOTUL SUFERĂ 
Părintele Tadei/ Sântem o 
fiinţă ciudată. Cu multe sântem răsplătiți de Domnul, iar noi 
nu pricepem asta. Am căzut şi, din pricina căderii omului, totul 
pătimeşte — natura toată, căci omul a fost zidit cel din urmă, ca 
să fie stăpânul întregii lumi materiale. Strămoşii noştri trăiau ca 
îngerii, ca duhurile, materia era plină de duh, şi nu aşa grosolană 

ca astăzi. 

După călcarea poruncii lui Dumnezeu, de îndată s'a ivit grosolănia. 
De aceea Apostolul Pavel spune: „Toată zidirea împreună suspină şi 
împreună are durere până acum.” /Rom. 8:22 / Natura aşteaptă să 


fim izbăviţi, ca să fie şi ea slobozită de stricăciune, căci acum este 

stricăcioasă şi schimbătoare. Iar în noi, în organismul nostru, sânt 
toate mineralele cu putinţă care există în cosmos. Am fost stăpâni, 
iar acum totul s'a ridicat împotriva noastră, căci sântem vinovaţi 
pentru căderea tuturor. Trebuie să ne îndreptăm, ca totul în jurul 
nostru să se înnoiască. 


TOTUL SE ÎNTÂMPLĂ 
FIE DUPĂ PRONIA, FIE 
DUPĂ ÎNGĂDUINŢA LUI 
DUMNEZEU 


Părintele Tadei/ Nimic nu se 
întâmplă pe faţa pământului, nici în univers, fără pronia sau fără 
îngăduinţa lui Dumnezeu. Tot ce este nobil şi înalt e purtarea de grijă 
a lui Dumnezeu, iar tot ce este negativ e îngăduinţă de la Domnul; El 
ştie de ce a îngăduit lucrul acela şi până când va dura. Dacă puterile 
cugetătoare netrupeşti şi puterile gândurilor ar avea trup, iar noi, 
oamenii, am putea face ce vrem, ar fi un haos îngrozitor nu numai 
pe faţa pământului, ci şi în cosmos. Dumnezeu este pretutindenea şi 
este Lumină de neatins, energie care cuprinde totul. 

La Dumnezeu nu este trecut, viitor sau prezent. Pentru El este 
întotdeauna astăzi, veşnicie. Totul prin El se ţine. El ştie de ce a 
îngăduit să se întâmple ceva. lar noi, oamenii, prin gândurile şi 
dorinţele noastre adeseori numai complicăm lucrurile. Numai 
noi, oamenii, putem să ne împotrivim voii lui Dumnezeu, în timp 
ce îngerii şi sfinţii se supun întru totul voii lui Dumnezeu. lar noi, 
copiii lui Adam şi ai Evei, ne împotrivim. Domnul are mai multe 
probleme cu noi, cei credincioşi, decât cu aceia care sânt întru totul 


înstrăinaţi de Dumnezeu. 

DOMNUL NE-A PORUNCIT 
SĂ NE IUBIM VRĂJMAŞII 
NU PENTRU EI, 

CI PENTRU NOI 


Părintele Tadei/ Dumnezeu poa- 
te să ne izbăvească de tot răul, dar noi singuri ne ţinem cu tărie de 
rău. De ce a poruncit Domnul să ne iubim vrăjmaşii? Nu pentru 
ei, ci pentru noi. Căci atâta timp cât ţinem în noi gândul despre 
vătămarea pe care ne-au adus-o vrăjmaşii, prietenii sau cei de un 
neam cu noi, nu avem pace şi nici linişte. Trebuie să ne lepădăm 
de asta. Cum? Trebuie să iertăm din inimă. Dacă se iartă din 
inimă, e ca şi cum nu a fost nimic. Apoi nu mai avem aceste munci 
lăuntrice, care nu ne dau pace şi linişte. lertat este — atunci pacea 


a pus stăpânire. 


NU TREBUIE SĂ NE 
GÂNDIM LA RĂU SUB NICI 
UN CHIP 
Părintele Tadei/ Omul bun şi 
desăvârşit nu ştie să-şi urască vrăjmaşul, ci îi doreşte binele. Această 
bunătate îl scapă de neorânduială şi pe el şi pe vrăjmaş. Duşmanul 
nu mai are putere să atace. lar dacă cugetăm răul, adăugăm un rău 
uriaş, dăm putere răului. Nu trebuie să ne gândim la rău deloc. 


BUNĂTATEA - PUTERE 
URIAŞĂ 
Părintele Tadei / Dacă toţi ar dori 
să se unească în bunătate, ar vedea ce putere uriaşă şi nemaiîntâlnită 
este. Armonia ar fi pretutindeni şi în tot locul! 

ÎNCETEAZĂ SĂ TE 

RĂZBOIEŞTI CU 

GÂNDURILE 
Părintele Tadei/ În anii 1980, 
când eram la Mănăstirea Tuman, a venit la mine o femeie care lucra 
la „Galenic,” care mi s'a plâns că trebuie să-şi părăsească locul de 
muncă, fiindcă nu mai poate să lucreze acolo din pricina marilor 
jigniri pe care le rabdă. l-am spus: „Să nu-ţi părăseşti locul de muncă, 
locurile de muncă sânt ocupate, este greu să găseşti să te angajezi, 
şi încetează să te mai războieşti.” „Dar nu mă războiesc cu nimeni,” 
mi-a spus ea. „Fizic nu,” îi spun eu, „dar te războieşti în cuget. Nu 
eşti mulţumită cu situaţia în care te afli, cu locul de muncă, cu cei 
din comunitatea de la serviciu.” „Dar asta nu se poate niciodată” 
spuse ea. „Nu se poate, dar cu ajutorul lui Dumnezeu o să se poată. 
Roagă-te lui Dumnezeu să dea înger bun tuturor, şi pe tine să nu te 
uite. Şi vei vedea, cu timpul, cum cercul gândurilor de la locul de 

muncă se schimbă.” 

Apoi, cam prin 1984, a venit la mine la mănăstire, la Vitovniţa; a 
ieşit dintr'un grup şi mi-a spus: „Blagosloviţi, părinte! Eu, părinte, 
n'am ştiut că toţi oamenii sânt buni, acolo, la locul de muncă. Aşa 
este! Este o minune că toţi oamenii s'au schimbat, nu mă mai jignesc. 
Numai cu o persoană n'am putut să mă împac multă vreme. Mă 
jisnea foarte mult.” „Dar ai restabilit înţelegerea cu ea?” „Da.” 
„Cum?” „Citesc în Sfânta Scriptură şi văd că Domnul a poruncit 
să-i iubim şi pe vrăjmaşii noştri. Îmi spun mie însămi: «Să o iubeşti 
cum ştii, căci aşa a poruncit Domnul!» Acum sântem cele mai bune 
prietene.” Dacă am avea astfel de oameni pretutindeni, iată armonia 


în ţară, omule! 

DESPRE DUMNEZEU 
ŞI DESPRE NOI 
Părintele Tadei/ Domnul a spus 
că dragostea este desăvârşirea şi El doreşte ca noi, ca fii ai Săi, să 
avem această însuşire dumnezeiască. 
Domnul ne-a dat totul, dar noi primim greu. Domnul ne va îndruma, 
când ne dă harul şi puterea Sa. Atunci putem fi cu El pretutindeni. 


RĂUL NU ESTE ZIDIT, 

CI ESTE REAUA 
ÎNTREBUINŢARE A BINELUI 
DE CĂTRE FIINȚELE 
RAŢIONALE 


Părintele Tadei/ Noima vieţii 
noastre este să ne întoarcem în sânul lui Dumnezeu şi să dobândim 
harul Duhului Sfânt, să fim călăuziţi de Duhul Sfânt. Să ne întoarcem 
la starea cea dintru început. Să fim întotdeauna bucuroşi, întotdeauna 
paşnici, liniştiţi, să nu fie rău în noi şi atunci nici în jurul nostru nu 
va fi rău, căci gândurile ne sânt întotdeauna bune. Căci răul nu este 
zidit, ci este reaua întrebuințare a binelui de către fiinţele raţionale. 

Ce este răul în duhurile căzute? Cugetarea lor. Căci ele nu au trupuri 
fizice (materiale) ca să păcătuiască cu ceva, ci păcătuiesc în cuget. lar 
noi sântem la fel, mai întâi săvârşim răul în cuget, şi abia apoi şi fizic. 


SĂ NE PRESCHIMBĂM, SĂ 
FIM BUNI PENTRU BINELE 
NOSTRU 

Părintele Tadei/ Să ne dea Dum- 

nezeu putere şi tărie să ne preschimbăm duhovniceşte — şi poporul 


nostru şi lumea întreagă. Vedem că mai este puţin timp, şi duhurile 

răutăţii văd că vremea este scurtă, şi doresc ca nimeni să nu se 
slobozească de gândurile lor diavoleşti. Astfel, chiar şi copiii mici 
învaţă să se împotrivească părinţilor, ca apoi, când cresc, să-şi bată 
joc de ei. Vedeţi ce fac duhurile răutăţii cu tineretul nostru: tinerii îşi 
jignesc părinţii, jignesc totul, nu au pace, nu au linişte. 

Dar se poate săvârşi binele: fiecare să înceapă cu sine, să se schimbe 
duhovniceşte; să fim buni pentru binele nostru. Să avem gânduri 
bune, paşnice, liniştite. Dacă vom avea astfel de gânduri, ele vor 
răzbate din noi. Oriunde am merge, ele vor ieşi la iveală. Vedeţi, 
sufletul smerit şi blând este atât de plăcut, din aceste suflete parcă 
răzbate o căldură! Nu trebuie nici măcar să ne spună ceva, şi ne este 
atât de plăcut când sântem cu ele. Aşadar, dacă fiecare ar începe 
cu sine, atunci va fi înnoirea noastră! Înnoirea binelui, înlăuntrul 
nostru, în jurul nostru şi pretutindeni! În stat şi în afara statului. În 
ţară şi în afara ţării. Ne-am face şi noi pildă de viaţă, aşa cum era 
odinioară. 

Am auzit bătrânii povestind cum era poporul nostru până la 1912, 
până la războiul cu Turcii. Toţi cei vârstnici purtau mătănii şi se 
rugau lui Dumnezeu. După aceea, însă, a fost mai puţină bunătate, 
şi după Primul Război Mondial aproape s'a pierdut cu totul. Cei 
bătrâni, care ştiu cum era viaţa între Primul şi al Doilea Război 
Mondial şi cum este acum viaţa, după al Doilea Război Mondial, 
văd o mare diferenţă, cumplită. De necrezut, mie mi se pare ca şi 


cum lumea aceasta a ieşit din iad, omule! 


SÂNTEM ÎNTR'O 
NEÎNCETATĂ LUPTĂ A 
GÂNDURILOR 

Părintele Tadei/ Sântem într'o 

neîncetată luptă a gândurilor. Războiul gândurilor nu conteneşte în 

noi. Numai prin rugăciunea către Dumnezeu putem lupta împotriva 
acestui război. Domnul este luptător, ostaş pentru noi. Când ne 
încredinţăm Lui — iată mântuirea noastră! 


SÂNTEM O MARE TAINĂ 
PENTRU NOI ÎNŞINE 

Părintele Tadei/ Sântem fiinţe 
minunate şi ne mirăm neîncetat câte taine sânt în jurul nostru, de 
neînțeles pentru noi. Tot ceea ce am înţeles până acum este foarte 
puţin. 
Sântem o mare taină, îndeosebi pentru noi înşine. Ce sântem? — 
cugetăm la asta, dar nu ştim. Nimeni nu ne-a întrebat când ne vom 
naşte, nimeni nu ne-a întrebat când trebuie să părăsim această 
planetă. Viaţa noastră este foarte scurtă. Dar şi pentru această vreme 
scurtă a vieţii ne sânt date multe posibilităţi să ne desăvârşim în 
bine. Să ne întoarcem spre Binele desăvârşit. Abia atunci ni se va 
lărgi orizontul şi lucrurile ni se vor limpezi: de ce există această 
lume şi pentru ce este aşa. Vom înţelege că sântem călcători de 
lege. Că neîncetat tulburăm dragostea, pacea şi bucuria. Şi, dacă ne 
unim cu Izvorul Vieţii, totul se limpezeşte. Noi, Creştinii, sântem 
chemaţi să răspândim pacea dumnezeiască, să lărgim atmosfera 
cerurilor, care este pacea şi bucuria îngerească. Puţini la număr sânt 
cei ce pot pricepe că oamenii trebuie să fie aşa — izvor al binelui, 
păcii şi liniştii. 
Cu rugăciunile Preasfintei Maici, ale îngerilor şi sfinţilor, Dumnezeu 
ne va mântui şi feri de mari necazuri. Dacă ne-am uni în cuget, ar fi 
mare putere şi nimeni nu ar putea să se împotrivească. Este putere 


dumnezeiască unită. 

CAPITOLUL 


V 


SLAVĂ LUI 
DUMNEZEU 
PENTRU TOATE 
Cuvânt de învăţătură rostit de 


Starețul Tadei în Joia Mare 
a anului 1997. 


TREBUIE SĂ PRACTICĂM 

NEÎNCETAT O RESPIRAȚIE 

CORECTĂ 
Părintele Tadei/ Creierul nostru 
consumă mult oxigen, aproximativ 80% din oxigenul pe care-l 
purtăm în noi, şi trebuie ca întregul organism să primească din acest 
oxigen al său. Dacă nu este îndeajuns oxigen, nu avem voinţă să 
muncim, nu avem prospeţime - nici fizică, nici psihică, şi atunci ne 
mirăm: ce se întâmplă cu noi? lată, muncim şi respirăm cu numai o 
pătrime din plămâni, ceea ce este puţin — de aceea se recomandă şi 
bătrânilor şi tinerilor să alerge, căci atunci când alergi, vrei, nu vrei, 
trebuie să respiri adânc! De aceea, trebuie să ne exersăm permanent, 
ca toate încheieturile să se pună în mişcare, să nu ne înţepenim. Căci 
artroza începe din tinereţe, nu am ajuns încă la treizeci de ani şi ea 
deja a început! Tuturor ne place să mâncăm până ne săturăm şi asta 
e o mare problemă. Organismul primeşte atâta cât are trebuinţă şi 
respinge ce poate, iar ceea ce nu poate mistui se depune pe oase şi 
pe muşchi. Şi iată, artrita este mai primejdioasă decât reumatismul! 

Artrita poate paraliza întregul om. 


Părinte, puteţi să ne spuneţi Părintele Tadei / Orice rugăciune 
câteva cuvinte despre rugăciune? este bună. Rugăciunea înseamnă 
Ce rugăciune recomandați, care gânduri bune; atunci rugăciunea 


este prima? dă rod bun. Când omul lucrează 

ceva, trebuie să lucreze în linişte şi să-şi adune gândurile, să nu le 
îngăduie să rătăcească ici-colo. Omul trebuie să lucreze aici, în viaţa 
aceasta, ca viaţa să îi fie mişcată (de rugăciune) — şi toate aceste din 
centru, din inimă! Cinurile îngereşti nu se roagă ca noi. Ei tânjesc cu 
toată inima după Dumnezeu şi cunosc că au în ei energie dumnezeiască 
şi că Dumnezeu pune în mişcare această energie a Sa în ei, aşa cum 
o pune în mişcare şi în noi. Ei tânjesc cu întreaga lor fiinţă după 
Dumnezeu. Pentru că sânt legaţi cu întreaga lor fiinţă de Domnul, 
ei tânjesc cu inima după Dumnezeu. Aceasta este cea mai puternică 


rugăciune, şi pentru o astfel de rugăciune trebuie să exersăm aici. 


TOT CEEA CE SE ÎNTÂMPLĂ, 
SE ÎNTÂMPLĂ DUPĂ 

VOIA MÂNTUITOARE 

A LUI DUMNEZEU 


Părintele Tadei/ Nici aici, pe 
pământ, nici în ceruri — nimic nu se întâmplă fără Pronia şi fără 
îngăduinţa lui Dumnezeu. Tot ceea ce este desăvârşit şi înalt, totul 
este din Pronia lui Dumnezeu. Dar, de asemenea, şi tot ceea ce este 
haotic este îngăduit de Domnul. El ştie de ce este îngăduit şi până 
când va dura. Dacă noi am fi fiinţe raţionale fără trup, duhuri, şi am 
putea să facem ce vrem şi cum vrem, S'ar stârni un haos cumplit 
- şi aceasta nu numai pe pământ, ci oriunde se află duhuri. Ar fi 


înfricoşător pretutindeni! 


DUMNEZEU 
A LUAT FIREA NOASTRĂ 
CA SĂ NE MÂNTUIASCĂ 
Părintele Tadei/ Noi sântem 


fiinţe mărginite, iar o fiinţă mărginită nu poate să dea la nesfârşit 

de la sine. Dar, deşi sântem limitați, noi dorim să realizăm totul — 
însă, sântem mici şi copii ai părinţilor căzuţi, şi din această cauză 
pătimim neîncetat. Căci strămoşii noştri au căzut din ascultare şi, 
din această pricină, s'a tulburat întreaga noastră rânduială. De 
aceea, trebuie să ne întoarcem la starea cea dintru început — dar 
cine ne va întoarce? Numai Dumnezeu poate face asta! Dumnezeu 
ar fi putut să ne mântuiască şi în alt chip, dar cum am fi putut 
noi, atunci, să-L înţelegem? El a luat asupra Sa firea noastră, ca 
să o aducă în starea ei cea dintru început. Dumnezeu este numai 
dragoste, este tot iubire. A venit, a luat firea noastră asupra Sa, Sa 
schimbat la faţă şi a înviat — şi a adus-o la starea cea dintru început, 
cum era atunci când a fost zidită. Dar, iată, nu L-am înţeles cu 
inima! Însă El aşteaptă neîncetat să ne venim în fire — noi ne venim 


anevoie în sine! 


HRANA DUHOVNICEASCĂ 
ŞI HRANA TRUPEASCĂ 
Părintele Tadei/ Toată hrana 
îngerească este mulţumire, laudă, mărire a Slavei lui Dumnezeu. 
Îngerii se hrănescîn cuget. Noi, de asemenea, ne hrănim duhovniceşte 
şi în cuget, iar trupul material caută hrană materială. 


OMUL ESTE O MARE TAINĂ! 

Părintele Tadei/ Da, omul este o 
mare taină! Strămoşii au fost nemuritori şi materia în întregul cosmos 
a fost plină de materie înduhovnicită. Strămoşii noştri au avut trup 
din materie înduhovnicită şi se mişcau cu o viteză nemaipomenită, 
mai iute decât gândul! 

Adam era stăpânul lumii materiale, a cosmosului. Dumnezeu i-a 


poruncit: „Creşteţi şi vă înmulţiţi şi stăpâniţi pământul” — aşadar, 

materia. Naşterea, aşa cum are loc acum pe pământ, a îngăduit-o 
Domnul după Cădere — căci, dacă nu ar fi îngăduit aceasta, neamul 
omenesc s'ar fi stins. 

Trebuie ca neamul omenesc să umple întregul cosmos, pentru că nu 
toate făpturile dintru început şi-au păstrat starea lor - întâiul între 
cei asemenea, satana, a căzut, căci Dumnezeu era taină şi pentru 
el. Căderea oamenilor a fost din pricina pizmei duhurilor răutăţii 
şi, dintr'o dată, totul s'a năruit şi s'a schimbat. Duhurile răutăţii se 
străduiesc ca nici un suflet să nu se slobozească, cu nici un preţ, din 
legăturile gândurilor lor, pentru ca toţi oamenii să devină răi — căci 
iadul este stare de cuget a sufletului. 

Când a fost zdrobit stăpânul întregii lumi materiale, cosmosul, 
strămoşii noştri, tot ce le era supus, lumea materială, a fost şi ea 
zdrobită, şi-a pierdut starea cea dintru început. De aceea spune 
Apostolul Pavel: „Ioată zidirea împreună suspină, aşteptând iz- 
băvirea fiilor lui Dumnezeu.” /cf. Rom. 8:19-23/ Aceşti fii a lui 
Dumnezeu sântem noi, şi toată firea aşteaptă să se slobozească de 
nestatornicie şi stricăciune. Acum este stricăcioasă şi schimbătoare, 
dar ea a fost neschimbătoare şi veşnică. De aceea aşteptăm a Doua 
Venire a Domnului. Toate acestea trebuie să treacă şi totul trebuie 
să fie zidit din nou, cum spune Domnul: „lată toate trec, şi toate noi 
trebuie să vie, cer nou şi pământ nou.” Ne gândim cum va fi asta — 
iată, Domnul ne descoperă taina, cum se va întâmpla. De demult, 
ne-a descoperit Domnul că, dacă materia atinge viteza luminii, ea 
încetează să mai existe. Se preschimbă în energie nevăzută - acest 
lucru este confirmat în mod experimental. Până de curând am ştiut 
numai despre viteza luminii, dar acum se cunosc şi alte viteze — şi, 
cine ştie, poate vom afla şi de altele. Dar Domnul le-a descoperit 
oamenilor că viteza luminii este foarte lentă, de numai trei sute de mii 


de kilometri pe secundă. Este mai lentă decât viteza unei particule 

de energie care o numesc tahion, care străbate într'o clipă distanţe 
uriaşe, galaxii de-ale noastre, ale căror diametru este de cincizeci de 
milioane de ani-lumină. Vedeţi ce mare este această viteză?! 


DESPRE DUMNEZEU, 
DESPRE ENERGIILE 
DUMNEZEIEŞTII, 
DESPRE COSMOS 


Părintele Tadei / Dumnezeu este 
pretutindenea, peste tot se găseşte energia Sa. Vedem că şi gândurile 
noastre se înfăptuiesc; ştim atunci că şi gândurile dumnezeieşti s'au 
împlinit. Vedem multe din cele ce sânt pe pământ, dar şi-n univers, 
în sistemul solar... 

Nu le putem vedea pe acestea cu ochii, dar le putem vedea cu 
telescopul. Cu telescoape puternice au fost descoperite multe 
galaxii, care au dimensiuni şi forme diferite. Unele sânt fusiforme, 
altele au formă de disc, iar galaxia noastră are trei braţe, în spirală. 
Calea Lactee — aceasta este zona din galaxia unde sânt stelele cele 
mai aglomerate - o vedem cu ochiul liber. Venus -— şase luni o 
vedem la răsărit, şase luni o vedem la apus. Când stă după Soare, o 
vedem ca luceafăr de seară, iar când stă în faţa Soarelui ca luceafăr 


de noapte... 


SE APROPIE A DOUA 
VENIRE, IAR OAMENII NU 
VOR SĂ-ŞI VINĂ ÎN FIRE 
Părintele Tadei/ Multe ne-a des- 
coperit Domnul din acestea, şi neîncetat ne descoperă, dar tu- 
turor acestor taine pe care ni le-a descoperit Domnul noi le dăm 


o întrebuințare rea. Şi acum, slavă lui Dumnezeu, vedem din 

împrejurările în care trăim că planeta noastră se apropie de sfârşitul 
misiunii ei — se apropie a Doua Venire a Domnului, când Domnul va 
zidi toate din nou; dar este foarte trist că oamenii nu-şi vin deloc în 
fire, că duhurile nu-şi vin în sine — asta e foarte trist. 

Iată, vedeţi numai ce facem noi cu ţara noastră (Serbia), oameni buni! 
Avem de toate, dar n'avem pace şi linişte. Am făcut din Rai, iad. Aici, 
orice semeni, creşte... dacă ne-am vedea pe ale noastre; dacă ni s'ar lua 


şi această grădină, şi de-am fi în vreun ţinut unde nu creşte nimic. 


SLAVĂ LUI DUMNEZEU 
PENTRU TOATE 
Părintele Tadei / Slavă lui Dum- 
nezeu pentru toate! Trebuie să ne ostenim să fim buni, căci ne ducem 
în veşnicie cu trăsăturile noastre de caracter. Gândurile bune şi 
dorinţele bune ne dau binele încă de aici. Aici se câştigă Raiul, aici 
trebuie să biruim tot gândul rău — să stăpânească duhul peste materie, 


să se înalțe duhul mai presus de toate mărunţişurile lumii acesteia! 

CAPITOLUL 


VI 


PRIN GÂNDURILE 
NOASTRE, FACEM 
ARMONIE SAU 
NEORÂNDUIALĂ ÎN 
ÎNTREAGA ZIDIRE 


Cuvânt de învăţătură rostit de 
Starețul Tadei la 18 Mai 1997, 
în Mănăstirea Vitovniţa. 


Înregistrare audio. 


GÂNDURILE NOASTRE RELE 

SÂNT VINOVATE DE TOATE 

Părintele Tadei/ Multe probleme 

sânt astăzi, în secolul al 20-lea, în familie. Mai cu seamă, este o oarecare 
nemulţumire şi nerăbdare. Oamenii sânt nemulţumiţi şi nici ei nu ştiu 
de ce; îşi răspund grosolan şi cu nemulţumire unii altora. 
Vedeţi, aici, pe pământ, şi în întregul cosmos se împlineşte gândul 
lui Dumnezeu despre timp şi spaţiu. Şi, vedeţi, gândurile noastre 
sânt o putere şi-o forţă uriaşă. Însă noi nu luăm aminte la aceasta, 
la gândurile noastre, nici la faptul că ele se împlinesc. Avem atât de 
puţină luare aminte (duhovnicească) la noi înşine, la gândurile şi la 
dorinţele noastre! Putem să-i învinovăţim pe toţi şi pe fiecare, dar 
pentru ce se întâmplă în familia noastră, cu cei din jurul nostru şi la 
locul de muncă, cel mai mult noi sântem vinovaţi — asta pentru că nu 
dăm atenţie gândurilor şi dorințelor noastre. 
Situaţia este grea nu numai la noi, ci şi în lume. De ce? Gândurile, 
dorinţele ne sânt rele, nu există pace nici în noi, nici în jurul nostru, 
nici în semenii noştri. Gândurile noastre călătoresc pe pământ. Este 
tulburare în întregul univers. Omul este mic, dar poate face şi mare 


bine, şi mare rău — după cum îi sânt gândurile şi dorinţele. 


DESPRE CĂDEREA OMULUI 


Părintele Tadei / Dumnezeu a zi- 


dit lumea din dragostea Sa dumnezeiască şi vrea ca fiii Săi să aibă 

însuşirile Lui de caracter. Noi sântem o revărsare a iubirii dum- 
nezeieşti — adâncurile lui Dumnezeu, căci toate acestea sânt aşa 
cum sânt, nimeni nu le poate atinge. Mai întâi a fost zidită lumea 
duhovnicească, Cerurile, iar apoi Domnul a zidit lumea materială 
şi pe om. Omul este, aşadar, zidit la sfârşit, spre a fi stăpân al lumii 
materiale. Pământul lui Dumnezeu şi universul — toate sânt bunuri 
ale omului. 

Şi când Satana a auzit că această nouă zidire trebuie să se 
înmulțească şi să umple pământul, a ştiut că el, ca potrivnic al 
binelui, va fi izolat în chipul acesta - de aceea trebuia să împingă 
această nouă făptură, care se ivise, spre a călca porunca lui 
Dumnezeu, cu urmări catastrofale pentru om. Este taina lui 
Dumnezeu de ce a îngăduit asta. EI singur ştie. Aşa s'a întâmplat! 
Cea dintâi a căzut strămoaşa Eva, apoi şi Adam, căci cei căsătoriţi 
trebuie să fie într'un cuget. Eu n'am ştiut asta. Am ştiut numai 
că părinţii au mare putere asupra copiilor lor, şi orice doresc şi 
cugetă despre copiii lor se împlineşte. De aceea, părintele trebuie 
să chibzuiască bine ce gândeşte despre copiii săi. Părinţii trebuie 
să îndure multe şi pe toate să le ierte. 


NOI SÂNTEM VINOVAȚI, 
PRIN CUGEI, DE STAREA 
DIN ŢARA NOASTRĂ 
Părintele Tadei / Îi certăm pen- 
tru starea de acum, de aici, de la noi din ţară, pe cei ce conduc 
acum statul. Spunem că ei sânt vinovaţi, am dori să îi schimbăm. 
Dar cine sânt ei? Nu-s copiii noştri? Toţi sânt copiii noştri. Şi dorim 
să îi schimbăm! „Haide să-i schimbăm! Să vină alţii, pe care noi îi 


pr 


dorim!” Dar nu sânt oare şi aceştia copii noştri? Sânt. Ei, şi pot fi 


mai răi decât aceştia care sânt acum. lar vinovaţi sântem noi toţi! 

Noi, cei bătrâni, sântem cei mai vinovaţi pentru toate. Nu le-am dat 
copiilor noştri pildă de viaţă. lar dacă nu avem proprii noştri copii, 
tot sântem vinovaţi de toate. Vinovaţi de toată această situaţie din 
ţara noastră, din Biserica noastră, din univers! Noi, prin gândurile 
noastre, facem haos şi în cosmos. Căci gândurile noastre se pun 
în lucrare ca fapte ale noastre. Prin cuget se înfăptuieşte, aşa 
cum cugetul lui Dumnezeu se face faptă. Sântem lumina iubirii 
dumnezeieşti şi în noi este energie dumnezeiască a cugetului, viaţă 
dumnezeiască şi gând dumnezeiesc care se înfăptuiesc, iar noi nu 


sântem conştienţi de asta... 


OMUL ÎNRÂUREŞTIE PRIN 

CUGET TOATĂ FĂPTURA 
Părintele Tadei / Gândurile noas- 
tre se împlinesc. Gândurile noastre sânt o mare putere. De aceea, ele tre- 
buie să fie desăvârşite şi curate, căci noi răspândim, sântem o centrală 
nespus de puternică (a gândurilor), o centrală de recepţie şi emisie. 
Gândurile noastre au o înrâurire de necrezut. Oamenii de ştiinţă 
au descoperit că gândurile noastre au înrâurire nu numai asupra 
fiinţelor şi asupra lumii animalelor, ci şi asupra lumii plantelor. Şi 

lumea plantelor are sistemul său nervos. 

Cum ne sânt gândurile cu care ne îndeletnicim, aşa ne este şi viaţa. 
Dacă gândurile noastre sânt paşnice, liniştite, bune, blânde şi 
smerite, este pace în noi. Ea răzbate din noi şi atunci lucrează asupra 
sistemului nervos al tuturor fiinţelor, fie înţelegătoare, fie animale, 
fie din lumea plantelor. Şi toţi aşteaptă de la noi dragoste, atenţie şi 
cinstire. lar noi dăm cel mai puţin din acestea, pentru că nu ţinem 


cont de aparatul nostru cugetător. Numai puţini o fac... 

DESPRE LUPTA CUGETULUI 
PENTRU PACEA ŞI LINIŞTEA 
MINŢII 
Părintele Tadei/ Şi Sfinţii Părinţi 
au avut mari probleme cu ei înşişi. Unii dintre Sfinţii Părinţi spun: 
„Mintea noastră este rătăcitoare. Rătăceşte neîncetat şi nu poate 
în nici un chip să se smerească până nu vine Cel ce singur este 
puternic să o smerească.” Dacă Sfinţii Părinţi au avut această luptă, 
înseamnă că toţi trebuie să ţinem minte asta — şi anume, că trebuie 
să ne ostenim să fim buni. Aşadar, mintea omului nu poate să se 
smerească până ce nu vine Cel puternic, Duhul Sfânt, până ce Duhul 
Sfânt nu-l luminează pe om. Omul îşi vine atunci în fire şi începe să 
cugete drept, şi pricepe că gândurile paşnice şi liniştite sânt pline 
de dragoste, bunătate, iertare, pace şi linişte. De ce ne-a poruncit 
Domnul să-i iubim pe vrăjmaşi, să ne rugăm pentru ei? Nu pentru ei, 
om bun, ci pentru noi! Câtă vreme ţinem în noi gânduri în privinţa 
vătămării pe care ne-au adus-o duşmanii, prietenii, rudele, semenii, 
nu avem pace şi nici linişte. 
Dacă stăpânul familiei este foarte împovărat cu griji pentru traiul 
şi asigurarea hranei familiei, săracul, nu are pace! Toţi din casă sânt 
atunci tulburaţi şi le este greu. Simt greutatea, dar nu ştiu ce-i la 
mijloc. Vedeţi cum gândurile noastre au înrâurire peste toate? Şi, 
fireşte, din pricina acestor gânduri ale noastre adeseori se întâmplă 


şi neînţelegeri în familie. 


RĂZBOIUL GÂNDURILOR 
ÎNTRE SOACRĂ ŞI NORĂ 
Părintele Tadei/ Mulţi de asta 
vin. lată, azi dimineaţă a venit o mamă cu fiul ei. A venit de mai 


multe ori şi s'a plâns că îi este greu, că nu-şi iubeşte nora. lar eu 

i-am spus: „Nora e tânără şi nu poate să înţeleagă că trebuie să 
îşi iubească soacra ca pe mama ei, dar tu eşti deja în vârstă — tu, 
atunci, trebuie să te gândeşti la toate. Este după cele ale firii ca aici, 
pe pământ, în lumea aceasta, mama, după ce îşi căsătoreşte fiul, 
să înceapă să nu-şi suporte nora, chiar de ar fi aceasta şi înger. Pe 
dinafară totul este frumos, nimic nu se vede, dar nemulțumirea ei 
este lăuntrică. Nora nu ştie această taină a vieţii: că trebuie să se 
roage Domnului ca Să-i dea înger bun soacrei sale, iar ei Să-i dea 
putere să o iubească pe soacră ca pe mama ei — abia atunci bagă de 
seamă acest război lăuntric (al soacrei). Vedeţi, fiecare război fizic 
începe mai întâi în cuget. Mai întâi oamenii nu se rabdă în cuget, 
mai apoi încep să se nimicească unul pe celălalt. Tot ceea ce se 
întâmplă, se întâmplă pe baza cugetului... În mare măsură, această 
mamă nu putea deloc să înţeleagă ce-i spuneam. Vedeam că este 
foarte rănită, foarte întristată, şi a trebuit să vorbesc a doua zi mai 
mult cu ea. Şi i-am spus: „Înţelege, pricepe, nu încerca nimic mai 
mult! Dacă nora nu este bună, roagă-te Domnului să-i dea înger 
bun norei tale, şi pe tine Domnul să nu te uite, şi roagă-L să-ţi 
ia această povară a cugetului de pe inimă - tot ce ai împotriva 
norei tale, şi nu numai împotriva norei, ci şi împotriva oricui te- 
a vătămat — ca Domnul să-ţi dea putere să-i iubeşti pe toţi! Dacă 
vei avea faţă de toţi gânduri de pace, de linişte, pline de dragoste 
şi bunătate, în scurt timp vei vedea cum se vor schimba cei din 
jurul tău. Şi nora se va schimba. Ştii că tu o baţi în chip cumplit 
şi neîncetat? Nu o baţi fizic, dar tu nu poţi s'o rabzi cu gândul, şi 
atunci nu este pace şi linişte în casă. Şi nici bărbatul ei, fiul tău, nu 
are pace din pricina asta. Osteneşte-te să o iubeşti. Anevoie este, 
da... Dar ştii de ce n'o iubeşti pe nora ta?” „Nu ştiu, spune ea.” 
„Pentru că ţi-a luat fiul. Fiul nu mai este la tatăl şi la mama lui, ca 


atunci când era mic. Stă în cele ale firii ca omul să se unească cu 

soţia sa. Mama doreşte să-şi căsătorească fiul şi se bucură că s'a 
căsătorit. Dar apoi suferă cel mai mult. De acum fiul se întoarce mai 
mult spre soţie, nu o mai întreabă pe mamă dacă-i este sete, dacă-i 
este foame, şi astfel începe războiul gândurilor la mamă. Poţi să faci 
asta la nesfârşit, şi la sfârşitul sfârşiturilor vei vedea că nu ai realizat 
nimic. Încearcă ceea ce ţi-am zis să faci şi vei vedea că, în scurt timp, 
totul se va schimba.” 


SĂ FIM LINIŞTIŢI ŞI CU 

PACE, ŞI SĂ IERTĂM TOATE 
Părintele Tadei / lar noi, aşa cum 
sântem, de îndată ce ne indispune ceva, nu ştim să răspundem cu 
bunătate, ci întotdeauna tăios. Şi numai înrăutăţim starea: dacă nu 
sântem mulţumiţi înlăuntrul nostru, fraţii toţi sânt posomorâţi. Nu 
numai aşa, ci şi între noi ne rănim. Aşadar, trebuie să fiu liniştit, cu 
pace şi să iert totul. Dar ce să fac altceva? Trebuie să iert totul, să-i 

iubesc, să nu ţin răul în mine. 


LUPTA GÂNDURILOR 

ÎN MĂNĂSTIRE 
Părintele Tadei / Noi ne-am adu- 
nat în mănăstire din toate părţile, sântem educați în diferite regiuni. 
Unul este peste măsură de simţitor, altul este nesimţitor şi vatămă 
pe celălalt — toată obştea trebuie să răbdăm şi să ajungem cumva, 
treptat, să fim uniţi într'un cuget, ca toţi să fim într'o direcţie. lar 
stareţul mânăstirii este acela care trebuie să ne dea pildă de viaţă. Şi 
dacă el este mulţumit (în cuget), atunci nimeni nu este nemulţumit. 

DACĂ AVEM PACE 
ÎNLĂUNTRUL NOSTRU, 
O VOM RĂSPÂNDI 

ŞI CELORLALŢI 


Părintele Tadei/ De aceea, tre- 
buie să vă osteniţi să fie pace în casa voastră. Din fiecare dintre noi 
izvorăşte pacea. Mai întâi trebuie să avem pacea în noi, şi apoi o vom 
răspândi şi celorlalţi. Vedeţi că sânt foarte puţini aici pe pământ cei 
smeriţi şi blânzi, dar sânt fericiţi. Nu se vatămă, chiar dacă-i răneşti. 
Oricum te-ai purta cu ei, sânt în pace şi liniştiţi, te plâng doar pe tine 
că te chinui atât. 


ENERGIA CUGETULUI 
MÂNIOS ESTE URIAŞĂ 
Părintele Tadei/ Când ai gân- 
duri de nemulţumire, ele lucrează cumplit de distrugător în tine. 
Mi-a spus asta cineva sau am citit pe undeva: omul, când este foarte 
mânios, consumă atâta energie, încât cu acea energie ar putea să 
tragă o mare garnitură de tren, de nu ştiu câte vagoane, nu ştiu câţi 
kilometri... 


FIECARE TREBUIE SĂ 
ÎNCEAPĂ CU SINE 
Părintele Tadei/ De necrezut 
în ce măsură ne chinuim singuri! lar pe omul smerit poţi să-l şi 
loveşti, el doar te căinează pe tine pentru că te chinui singur! Aceştia 
sânt puţini la număr pe pământ, dar pentru ei străluceşte Soarele. 
Este binecuvântare de la Dumnezeu şi pentru copiii mici. De aceea 
osteniţi-vă să aveţi gânduri şi doriri bune. Vedeţi că noi, acum, 


adunăm roadele dorințelor şi gândurilor noastre. Nimeni altul nu 

este vinovat, decât noi singuri. Întotdeauna începem dinafară, vrem 
să îndreptăm pe ceilalţi, dar niciodată nu începem de la noi. Fiecare 
trebuie să înceapă de la sine, căci prin viaţă se spun mai multe decât 


prin cuvinte. 


FIECARE DOREŞTIE 
SĂ SE APROPIE DE 
SUFLETUL SMERIT 
Părintele Tadei/ Putem auzi 
multe lucruri ziditoare, dar întrebarea este dacă vom pune în lucrare 
toate acestea în viaţa noastră. Însă, când vedem vreun suflet smerit 
şi blând, care nu se vatămă nici dacă-l răneşti, care-i întotdeauna 
în pace, liniştit, bun, atunci vine asupra noastră, cum se spune, ca 
o căldură după un îngheţ. Gândurile lui sânt întotdeauna pline de 
bucurie, pretutindeni în jurul lui, în toate părţile, se revarsă pacea. 
El întotdeauna are pace, gânduri paşnice, întotdeauna linişte, 
harul lui Dumnezeu. Şi toţi doresc să se apropie de acest suflet. De 
ce? Pentru că are gânduri paşnice, iar pacea are înrâurire asupra 
sistemului nervos al tuturor fiinţelor vii. Vedeţi, mulţi se minunează 
cum se apropiau fiarele de sfinţi, asemeni animalelor domesticite. 
Fiarele nu-i atacau pe sfinţi. lar acesta-i un lucru simplu, nu este 
vreo înţelepciune! Sfinţii nu aveau frică, nici măcar de moarte, şi 
mai întâi în cuget — şi atunci îi iubeau toţi, nu numai oamenii, ci şi 
animalele. Vedeţi, atunci când câinele atacă, el de fapt se apără. Dacă 
aveţi înlăuntrul vostru frică de animale, el latră şi vă atacă. Aceasta 
este pentru că frica noastră înrâureşte în chip rău asupra sistemului 
lui nervos, şi el se apără. Dar dacă avem dragoste faţă de animale, 
el nu ne va ataca. Se va apropia de noi ca unul îmblânzit. Asemenea 
este şi cu sfinţii. 

NOI, PRIN GÂNDURILE 
NOASTRE, SĂVÂRŞIM 
ARMONIE SAU 
NEORÂNDUIALĂ ÎN ZIDIRE 


Părintele Tadei / La noi, la Petro- 
vaţ, era un părinte B. Era un om puţin cam aspru, răspundea aspru, 
dorea disciplină, dar iubea foarte mult animalele. Întotdeauna erau o 
mulţime în jurul lui, fie câini şi pisici, fie altele din lumea animalelor. 
Şi într'o zi, toamna, a intrat să sfințească cu aghiasmă casa unuia 
dintre enoriaşi, care avea un câine ciobănesc german, mare cât un 
vițel. Probabil că stăpânul a venit la poartă şi a răspuns, iar câinele 
s'a smucit dintr'o dată şi a sărit de-a dreptul pe părinte. Am crezut 
că va rămâne din părinte numai mantia. Dar el şi-a întins mâinile: 
„Hai să ne luăm la trântă.” Câinele doar şi-a pus labele pe umerii 
părintelui şi a început să-l lingă. S'au minunat toţi, dar părintele 
le-a spus: „EI ştie că iubesc animalele, ştie că-l iubesc.” Şi a trecut 
câinele pe lângă el. lată, vedeţi ce înseamnă gândurile bune, pline de 
dragoste şi bunătate?! Dacă animalele se alipesc de noi, de ce, atunci, 
nu ar face asta şi oamenii, fiinţe raţionale? Căci, prin gândurile 


noastre, noi facem armonie sau neorânduială. 


TOT CEEA CE DUMNEZEU 
NE-A DESCOPERIT, NOI AM 
ÎNTREBUINȚAT RĂU 
Părintele Tadei/ Tot ceea ce 
Dumnezeu ne-a descoperit, noi am întrebuințat rău. Această rea 
întrebuințare produce pretutindeni în lume multă otravă... lată, încă 
se experimentează cu energia atomică, iar aceasta răspândeşte o 
radiaţie uriaşă. Tot globul pământesc este plin de radiaţie, iar despre 


asta nici nu se îndrăzneşte să se vorbească, ca să nu se facă panică 

în lume. Vedeţi şi voi, sânteţi sănătoşi, nu sânteţi bolnavi, nu aveţi 
nimic, dar sânteţi oarecum moleşiţi. Vă este somn tot timpul, aţi 
dormi tot timpul, n'aveţi voinţă de muncă - toate acestea sânt din 
pricina radiaţiei! 

Anul trecut (1996) am avut un atac de cord şi m'am dus la Băile 
Vreoci, dar nu era locul potrivit pentru mine. Apa e caldă acolo, iar 
mie îmi trebuie apă rece. Mi-au recomandat o staţiune balneară de 
la graniţa cu Bulgaria. M'am dus acolo şi am înnoptat la mănăstirea 
Sfântului loan Theologul. Eu uitasem că acolo, de cealaltă parte 
a graniţei, cu câţiva ani în urmă explodase un reactor la centrala 
nucleară Bulgară. De cum am ajuns seara la mănăstire, am simţit 
cum mă strânge ceva în gât. Văd că aerul este bun, apa curată, îmi 
prieşte, e bună, dar nu am putut să mănânc din mâncarea pe care 
o găteau acolo. Am gustat câte ceva, că şi ei gătesc mai cu seamă 
carne, pe care din copilărie nu am putut s'o mănânc. Dar o bătrână 
bună, binefăcătoare a mănăstirii, care trăieşte mai jos de hotelul 
staţiunii balneare, s'a hotărât să-mi gătească de post. Şi îmi aducea 
în fiecare zi micul dejun. Într'o zi mi-a spus: „Vă place laptele 
bătut?” „Îmi place,” îi spun eu. „Şi mie îmi place mult,” zise ea. „Voi 
lua dimineaţa de la săteni lapte bătut şi când vă voi aduce micul 
dejun, voi aduce şi lapte bătut.” A venit cu micul dejun. Eu am luat 
lapte bătut cu lingura şi simţeam că iarăşi mă strânge gâtul. Era din 
pricina radiaţiei. Animalele, acolo, pasc şi când, uneori, un val de 
radiaţii (praf poluat) este adus de vânt, atunci animalele mănâncă şi 
laptele lor se iradiază. lar bătrâna, pentru că îi plăcea laptele bătut, 
l-a băut şi de îndată i s'a făcut rău. A fost dusă degrabă la spital şi 
a supravieţuit. Dimineaţa următoare, bătrâna n'a mai venit 
să-mi aducă micul dejun. M'am dus eu la ea, acolo unde zăcea, şi 
am întrebat-o: „Ce ai?” „Păi, era să mor, Părinte Tadei.” Eu i-am 


spus: „Ai mâncat mult lapte bătut?” „Da, am mâncat!,” răspunse ea. 

„Eu am încercat o linguriţă, şi a doua, şi a treia — dar mai mult nu am 


pr 


mai vrut să iau. lată, asta e!” „Dar eu n'am ştiut...” lată ce înseamnă 


radiaţia. Pe cât mi-a folosit acolo, pe atât m'am păgubit. 


DESPRE EDUCAŢIA 
COPIILOR 

Părintele Tadei / Vedeţi, tineretul 
nostru — şi nu numai al nostru, ci din întreaga lume -— este nimicit. 
Mai cu seamă copiii de intelectuali. Ei au mult timp să îl dedice 
copiilor lor, şi... se deprind copiii să facă după voia lor. 
Ştiu şi eu asta, pentru că am fost copil născut înainte de vreme, 
subdezvoltat, şi nu am putut mânca — am supt până la trei ani. Nu 
puteam să mănânc mâncăruri prăjite. Nici în ziua de astăzi nu doresc 
să beau lapte sau să mănânc ouă. De aceea, însă, părinţii au avut 
probleme să mă oprească de la dulciuri. Am încetat să mănânc din 
acestea pe la vârsta de 22-23 de ani, căci depăşisem măsura! Acum 
pot să mănânc puţin dulce, dar nu mă mai atrage ca înainte. Deci: 
problema este când fiul vrea asta, vrea aialaltă, şi toate i se fac după 
voie. Acum am îmbătrânit şi încă mai aştept pe cineva care să-mi 
facă pe voie. Dar cum se întâmplă asta? Nici regii, nici împărații nu 
fac după cum voiesc. 
Asta e o problema a copiilor, iar trăsăturile de caracter se formează 
până la vârsta de cinci ani. Copilul plânge când e lăsat singur, iar 
părinţii, iubitori faţă de copil, îi fac toate poftele. Câtă vreme copiii 
sânt mici, şi problemele sânt mici, dar când copiii cresc şi se fac oameni 
mari, şi problemele se fac mari, căci nu mai pot fi mulţumiţi. 
A fost aici o doctoriţă din Bitola. Avea un fiu. Bărbatul ei este doctor. 
Fiul ei s'a înscris la facultate, dar nu vrea să înveţe. A distrus deja trei 
maşini. Slavă lui Dumnezeu că a rămas viu! Şi acum vrea iarăşi să i 


se cumpere o maşină nouă. Ea îmi spune: „Când vin de la serviciu, 

văd că se năpusteşte asupra tatălui lui, îl prinde de gât şi îi cere bani! 
Şi apoi vine la mine şi face la fel!” Mă întreba, săraca, ce să facă. 

Eu i-am zis: „Pe nimeni nu puteţi învinui pentru asta, în afară de voi. 
Un singur fiu aţi avut, i-aţi făcut toate după voia lui când era mic. 
Acum a crescut, şi nu mai aveţi posibilitatea... Dar el nu vrea să ştie 
de asta! Vrea numai să i se facă pe plac, căci voi aşa l-aţi deprins. Din 
pricina asta, copiii noştri vor totul după voia lor. Nu sânt în stare să 
se îngrijească de viaţa lor, de sine, cu atât mai puţin de alţii!” 

Copiii de intelectuali (şi de la noi, şi din întreaga lume), ai căror părinţi 
le-au dat totul, care le-au făcut tot ce au dorit, acum nu mai ştiu ce 
să mai facă - şi se fac satanişti, omule! Au încercat de toate, şi acum 
slujesc pe faţă Satanei. Mulţi se sinucid. Cumplit, cumplit... Dacă nu 
sânt în stare să aibă grijă de viaţa lor, cum îi vor ajuta pe alţii? Din 


această pricină, nu putem să nădăjduim că viitorul va fi mai bun. 


NU MAI ESTE POCĂINŢĂ 
ÎN LUME 
Părintele Tadei/ Nu mai este 
pocăință în lume! Nu numai la aceia care nu sânt îndrumați, cei 
necredincioşi, ci nu mai este, om bun!, pocăință, nici măcar la cei 
credincioşi, care de mici au fost învăţaţi în credinţă. 


DOMNUL ESTE CEL CE 

SPOVEDEŞTE PRIN PREOT 
Părintele Tadei/ Omul a depăşit 
măsura în multe lucruri, şi nu mai are pace, şi trebuie să se ducă să 
se plângă cuiva. Când te plângi unui prieten, de îndată îţi este mai 
uşor. Vine atunci la preot, căci preotul are har de la Dumnezeu ca 
să-ţi dea ajutor. De fapt, Domnul este Cel ce spovedeşte, Domnul 
slujeşte Liturghia, Domnul pe toate le rânduieşte, EI slujeşte, EI 

împărtăşeşte, El le împlineşte pe toate prin noi... Şi oamenii se 


gândesc prea puţin la acestea. 


SE GRĂBEŞTE VREMEA -— 
CEI CE SLUJESC SATANEI 
SE GRĂBESC SĂ UNEASCĂ 
LUMEA 


Părintele Tadei / Se zice că Naţi- 
unile Unite slujesc în chip deschis Satanei. Pe mine m'a mirat asta. 
„Cum se poate, om bun, asta?” „Da, se poate!,” mi s'a zis, „au chiar 
şi un ritual.” Satana vrea ca lumea să se unească, să se instaleze noua 
ordine până în 2000. E vrea asta de la ei, căci este putere cugetătoare 
şi se osteneşte să influenţeze oamenii, să se abată cu toţii în direcţia pe 
care o doreşte. Dar asta nu se poate, spun ei, „din pricina ortodocşilor.” 
Ortodocşii nu stânjenesc atât din punct de vedere fizic, cât în cuget. 
Cu toate că şi noi, ortodocşii, ne-am depărtat mult de bine, totuşi între 
dreptslăvitori mai sânt multe suflete smerite şi blânde, care se roagă 
din inimă lui Dumnezeu să mântuiască lumea. De aceea, Satana nu 
poate să înrâurească fără reţinere asupra gândurilor oamenilor. 

S'a iuţit timpul! Când lumea se va uni definitiv, abia atunci va fi 
ales preşedintele Naţiunilor Unite, stăpânul lumii. El va fi primul şi 
ultimul preşedinte (al Naţiunilor Unite). 

Înaintea celui de-al Doilea Război Mondial, era Societatea Naţiunilor. 
Nici atunci nu se alegea preşedinte, ci numai secretar. După al Doilea 
Război Mondial, iarăşi, nu se alegea preşedinte, ci numai secretar. 
Şi acum oamenii vor ca lumea să se unească cât mai repede. lar 
Domnul va îngădui asta. 

Domnul a vrut în veacul al şaselea să nimicească lumea aceasta. L- 
a mâniat pe Domnul acea luptă lăuntrică din Biserică. Erau mulţi 


eretici... Şi care erau ereticii cei mai însemnați? Cei mai importanţi 

aveau educaţie înaltă, creştini ortodocşi. Mai mult, adeseori erau şi 
preoţi, slujitori, precum a fost odinioară Arie — primul care a iscat 
o schismă, şi după el şi mulţi alţii. Şi Dumnezeu s'a mâniat pentru 
toate acestea. Şi a vrut să nimicească lumea. Dar, pentru rugăciunea 
Preasfintei Maici şi a trei suflete care se rugau pentru pământul 
nostru, Domnul a prelungit viaţa acestei lumi. Eu însumi, în 
tinereţe, am citit asta, în Rusă, în cartea cu întrebări şi răspunsuri a 
Cuviosului Varsanufie. Mam gândit că voi reţine numele celor care 
s'au rugat. Unul era în Corinth, altul în Roma, al treilea în Patriarhia 
din lerusalim. Apoi le-am uitat. Când vestitul nostru Părinte Iustin 
(Popovici) a tradus „Vieţile Sfinţilor,” a tradus fragmente şi din cartea 
„Întrebări şi răspunsuri” a Sfântului Varsanufie, şi aşa am aflat că în 
Corinth era Cuviosul Ilie, iar în Roma Cuviosul loan. Înseamnă că 
pentru rugăciunile Preasfintei Maici, ale Sfinţilor Varsanufie, Ilie şi 
loan, Domnul a prelungit viaţa lumii. 

Dar nu am rămas fără pedeapsă, căci Creştinii au fost, adeseori, 
mai desfrânaţi în faptele şi viaţa lor chiar decât păgânii. De aceea, 
Domnul a îngăduit ca fiul nelegitim să-l prigonească pe cel legitim. 
Noi, Creştinii, sântem Noul Israil, copiii legiuiţi. Arabii sânt de 
obârşie Israiliteană, sânt copiii fiului roabei Agar, Ismail. Domnul a 
îngăduit să se ivească Mahomed, şi el este biciul Creştinilor. Domnul 
nu vrea să ridice acest bici până în ziua de astăzi, căci nu sântem aşa 
cum ar trebui să fim. 


ACUM, PENTRU TINERET, 
NOAPTEA ESTE ZI ŞI ZIUA 
NOAPTE - ŞI ATUNCI LA CE 
PUTEM NĂDĂJDUI BUN? 


Părintele Tadei / Cei mai bătrâni 


ştiu cum era poporul nostru înainte de război, şi cum este acum, 

după război. Se deosebeşte mult, necrezut de mult! Şi înainte de 
război erau jocuri în toate oraşele, în toate satele, tinerii se adunau 
la joc, dar acesta începea imediat după micul dejun şi de îndată ce 
Soarele era la apus, toţi mergeau la casele lor. Dar acum tineretul 
nostru iese la 10-11 seara, iar acum noaptea este zi şi ziua noapte. La 


ce putem să nădăjduim bun de aici? Vedeţi ce vreme grea a venit?! 


Văd că este foarte importantă dragostea faţă de aproapele nostru. Însă, pe 
mine mă interesează ce credeți despre atitudinea Ortodoxiei faţă de aceste noi 
religii, secte care au năpădit Belgradul — precum, de pildă, Adventiştii? 
Părintele Tadei / Se apropie vre- 
mea când planeta noastră îşi va încheia rostul. Toţi aceştia trebuie să 
vină. Ei sânt prorocii mincinoşi despre care Însuşi Domnul, dar şi 
Apostolii, au vorbit: înainte de sfârşitul lumii vor ieşi mulţi proroci 
mincinoşi. Unii vor spune: „lată-L pe Hristos la noi,” alţii vor spune: 
„lată-L la noi!” Domnul ne spune, ca şi Apostolul: „Să nu ieşiţi, să 
nu mergeţi la ei!” Aceasta înseamnă să nu se iasă din Biserică! Toţi 
aceia sânt proroci mincinoşi. 
Iată, noi am pierdut timpul între Primul şi al Doilea Război Mondial. 
Nu am primit Mişcarea Bogomoliţilor. Aceasta a început să se 
dezvolte imediat după Primul Război Mondial. Au fost bogomoliţi 
şi mai înainte, dar în massă au început să se roage lui Dumnezeu 
ostaşii noştri care au fost pe frontul din Thessalonic. 
Cei ce au văzut multe suferinţe au întemeiat mişcarea Bogomoliţilor, 
şi se rugau împreună, lui Dumnezeu (pe front). Mulţi aveau familii 
şi copiii erau rămaşi acasă, în Serbia. De aceea, se rugau cu osârdie 
lui Dumnezeu să le păzească viaţa, ca să-şi revadă familiile. 
De aceea, când aceştia s'au întors vii şi şi-au văzut familiile, au adus 
mulţumire printr'o viaţă nouă. Cei ce s'au întors vii şi-au crescut 


urmaşii după cum i-au făgăduit lui Dumnezeu. 

DIAVOLUL DUCE RĂZBOI 
ÎMPOTRIVA EPISCOPILOR 
ŞI PREOŢILOR 

Părintele Tadei/ Diavolul caută 

să-i năruiască pe episcopi şi preoţi, căci apoi îi este lesne să îi înşele 


pe toţi ceilalţi! 


SUFERINŢA ŞI CURĂŢIA 
CREDINȚEI 


Oare se poate spune că cu cât este mai puternic binele, cu atât este mai tare 

şi răul care atacă acest bine, şi că comunismul a venit asupra țărilor orto- 

doxe tocmai pentru că Ortodoxia a păzit cel mai bine credinţa în Hristos? 
Părintele Tadei / Da, dar Rusia a 
trebuit să pătimească mult. 


Dar Ortodoxia a fost foarte puternică în Rusia, înainte de Revoluţie? 
Părintele Tadei /Da, dar nu aşa 
ca acum. În Mănăstirea Sfântului Panteleimon din Sfântul Munte, 
în schiturile ei, erau câteva mii de monahi din Rusia. Un călugăr 
se ruga mult şi se tânguia: „Pentru ce ai îngăduit, Doamne, să 
pătimească atât Biserica şi să cadă într'atât poporul?” Se tânguia 
neîncetat. Şi Domnul Însuşi i Sa arătat şi i-a spus: „Oare plângi tu 
mai mult decât Mine pentru acest popor Rus? Eu l-am născut. Eu 
i-am dat totul. Tu nici nu l-ai născut, nici nu te-ai îngrijit de el, dar 
te jeleşti. Când aveau de toate, rar intra cineva în Sfânta Biserică. 
Şi, iată, acum vin cu miile”... 


Slavă lui Dumnezeu, poporul Rus are acum evlavie adevărată! 

ÎN LUME STĂPÂNEŞTE 
DUHUL JAFULUI 
Părintele Tadei/ Vedem cum în 
lumea aceasta, mai cu seamă în Apus, dar şi la noi, pretutindeni, 
stăpâneşte duhul materialist — altfel spus, numai jaf. Omului nu-i 
pasă de nimic. Nu-şi mai cinsteşte nici tatăl, nici mama, nici fratele, 
nici sora — numai banii-gheaţă ai săi şi planurile să nu i se strice. Îi 


va ucide şi pe tată şi pe mamă — vedeţi ce face... 


OMUL TREBUIE 

SĂ-ŞI PĂZEASCĂ PACEA 

GÂNDURILOR 
Părintele Tadei/ Omul îşi face 
singur această tulburare a gândurilor. Îşi este sieşi fie prieten, fie 
vrăjmaş. Nu trebuie să dăm atenţie împrejurărilor în care trăim. 
Omul trebuie să-şi păzească pacea. Unul dintre Sfinţii Părinţi, 
un psiholog neasemuit, Sfântul Isaac Sirul, spunea: „Să nu îţi dai 
pacea lăuntrică pentru nimic din lumea aceasta. Păzeşte-ţi cu orice 
preţ pacea lăuntrică. Împacă-te cu tine însuţi, iar atunci şi cerul şi 


pământul se vor împăca cu tine.” 


PRIN LUMEA ACEASTA 

TREC MAI BINE 

CEI CE NU LUCREAZĂ 
Părintele Tadei/ Acum, după 
cum vedem, şi în societate şi în lumea bisericească, lucrurile stau 
aşa: cel ce munceşte, pe toate le poartă; cel ce nu munceşte, care nu 
face nimic, trece mai bine şi are plată mai bună. lar asupra celui ce 

munceşte, toate se adună. 

TREBUIE SĂ FACEŢI DIN 

INIMĂ FIECARE LUCRARE 
Părintele Tadei / Fiecare lucrare, 
pe lumea asta, este o lucrare dumnezeiască. Fiecare muncă trebuie 
făcută din inimă, nu ca pentru oameni, ci ca pentru Dumnezeu. 
Căci Dumnezeu este prezent pretutindeni. Aceasta este planeta, 
universul lui Dumnezeu. Indiferent cine se află la conducerea 
fabricii, a întreprinderii, dacă e un director conştient de îndatoririle 
pe care le are sau nu, dacă munceşte corect sau nu, va răspunde 
pentru asta. Trebuie să lucrăm nu ca pentru oameni, ci ca pentru 
Dumnezeu. Căci, atunci când nu muncim ca pentru Dumnezeu, 
când sântem rezervaţi şi zicem de îndată: „Nu mai vreau să lucrez 
pentru trântorul ăsta, care nu face nimic, şi îmi opreşte din salariu!,” 
atunci nu muncim din inimă, ci rezervat, adică nici bine, nici rău. lar 
Domnul zice: „Dacă nu vei fi nici fierbinte, nici rece, te voi scuipa 


din gura mea.” Fii fie rece, fie fierbinte! 


LUPTA GÂNDURILOR 
ŞI BOALA TRUPEASCĂ 
Părintele Tadei/ Nu lua aminte 
ce îţi zice careva, dacă te jigneşte. Tu osteneşte-te, roagă-te lui 
Dumnezeu să-i iubeşti pe toţi. 
Roagă-te Domnului să le dea tuturor Înger bun, ca tu să ai pace 
înlăuntrul tău. Şi, dacă te împaci cu toţi, dacă doreşti binele tuturor, 
nu va mai fi nimeni care să te muncească. Singuri ne muncim pe noi 
înşine cu gândurile. 
De aceea a şi spus Domnul să-i iubim pe vrăjmaşi, să ne lepădăm (de 
gânduri). Dacă ne lepădăm din inimă, atunci va fi ca şi cum nimic nu 
s'ar fi întâmplat — nimic nu ne mai munceşte. Şi atunci sântem paşnici. 


Altfel, ne necăjim la nesfârşit pe noi înşine şi ne tulburăm cu totul — nu 

numai fizic, ci adeseori şi psihic, ne tulburăm pe noi înşine. Atunci 
îţi este mult mai greu să-ţi vii în fire şi multe sânt bolile trupeşti de 
care numai noi sântem vinovaţi, pentru că nu avem gânduri bune. 


AM AVUT UN TATĂ BUN 

Părintele Tadei / Am avutun tată 
foarte bun. Era un om paşnic şi liniştit, blând, bun, smerit. Nu l-am 
văzut niciodată supărat, nici să ţipe. Adesea, dacă îl jignea cineva sau 
era grosolan cu el, tata se purta ca şi cum nu s'ar fi întâmplat nimic. 
Dar cum poţi, om bun, să fii aşa? Zicea: „Va trece şi asta. Totul trece, şi 
iarăşi va fi pace.” Dar, vedeţi, mulţumită păcii pe care o avea, el nu a 
fostbolnav niciodată în viaţă — până la sfârşitul vieţii a văzut să citească 
literele mărunte, ca un copil! Însă noi, bărbaţii, sântem mai apropiaţi 
de mame, iar fetele de taţi. Şi mama mea a fost o fire foarte simţitoare, 
de aceea eu am suferit. Mi-aş fi dorit să moştenesc trăsăturile de 
caracter ale tatălui meu, dar, vedeţi, nu le-am moştenit... 


FIRILE SIMŢITOARE 
SUFERĂ MULT 


Cum putem să-l ajutăm pe un om Părintele Tadei/ Soţia poate să-l 
grav bolnav, care spune în fiecare zi ajute cel mai mult. 


că vrea să moară? 


Nu, este vorba de o femeie! Părintele Tadei/ Bărbatul poate 


să o ajute. 


Nu e căsătorită! Părintele Tadei/ Bine, atunci pot 
rudele, cei apropiaţi, care sânt 


împreună cu ea. 

În ce fel? Părintele Tadei/ Este o fire prea 

simţitoare şi toate firile de felul 

acesta, foarte sensibile, suferă mult. Şi eu am păţit la fel, dar am 
învăţat să-mi odihnesc uşor cugetul. Trebuie să i se arate multă 
atenţie, multă dragoste, trebuie să i se liniştească gândurile, ca să 
scape de gânduri şi să iasă din depresie, să capete dorinţă de viaţă. 
Trebuie să iasă la aer. Oxigenul insuficient ne vatămă mult. Nici eu 
nu am ştiut asta. Mai apoi am auzit că creierul consumă 80% din 
oxigenul pe care îl avem în noi. Însuficienţa oxigenului în creier ne 


face să pierdem dorinţa de viaţă, de muncă, de tot. 


NEAJUNSUL DE OXIGEN 
ESTE PRIMEJDIOS PENTRU 
SĂNĂTATEA TRUPEASCĂ 
ŞI SUFLETEASCĂ 


Părintele Tadei/ Z. S., care a 
scris o carte (iar eu l-am rugat să nu scrie nimic...), a găsit fotografia 
mea şi a pus-o pe coperta. Şi, omule, m'a făcut în cartea aceea să 
par ca un ghicitor - au ajuns să vină oameni la mine ca să le ghicesc 
soarta. Prima oară când a venit era iarnă, în Postul Crăciunului; era 
deja frig. Zi de lucru, nu era nimeni, când văd un bărbat, cu capul 
plecat, că vine şi se apropie de biserică. Îl văd că e trist şi lăcrimează. 
Îl întreb: „Ce greutăţi te apasă, omule, de eşti atât de trist?” EI îmi 
zice: „Am doi fii. Cel mai mare studiază medicina. De doi ani nu 
a mai fost la cursuri, doar stă; nu se întâlneşte cu nimeni, nu iese 
nicăieri, nu citeşte nimic. M'am gândit de mai multe ori să-l duc la 
psihiatru, dar poate că asta îl va tulbura şi mai mult. Nu ştiu ce să 
fac! Trebuie să-l aduc aici, să vorbiţi puţin cu el.” Eu i-am zis: „larna, 
fratele meu mă cheamă tot timpul să-l vizitez la Belgrad, aşa că voi 


veni după Crăciun, când voi avea timp. lar când voi fi la Belgrad, 

să-l aduci la mine (i-am dat adresa) şi, când voi fi acolo, ne vom 
întâlni.” L-am întrebat dacă este un elev bun. Mi-a zis că este printre 
primii. Eu i-am zis: „S'a vlăguit pe sine cu totul. Studiul medicinii 
nu este pentru oricine. Mai cu seamă la autopsii. Asta îl munceşte, 
probabil. Îţi trebuie nervi tari pentru aşa ceva. El este foarte sensibil, 
e vlăguit cu totul. Ascultaţi-mă şi să îi spuneţi să se ducă în fiecare zi 
la Aval, şi nu trebuie să vorbească cu nimeni. Să alerge acolo. Atunci 
când omul aleargă, vrea-nu vrea, trebuie să respire adânc — şi aşa va 
inspira oxigen. Să exerseze să respire adânc. Te va asculta.” 

M-am dus la Belgrad abia după praznicul Sfântului Sava şi l-am 
sunat: „Am ajuns,” i-am zis, „lată, sânt aici, la fratele meu, să 
împlinesc ce ţi-am promis.” „Să trimit o maşină?” „Nu e nevoie. 
Pentru că mâine e duminică, eu voi fi la biserica Sfântului Gheorghe 
de pe dealul Banovo. lar dimineaţa, cum te trezeşti, voi fi acolo, în 
apropiere, şi ne vom întâlni la biserică.” L-am întrebat ce-i mai face 
fiul şi el mi-a zis că este ca şi cum nimic nu s'ar fi întâmplat. lată ce 


înseamnă neajunsul de oxigen! 


STUDENŢII TREBUIE 

SĂ SE ROAGE PENTRU 

PROFESORII LOR 
Părintele Tadei/ A venit mai 
demult la mine o studentă; mama ei era doctor, tatăl profesor. Mi 
s'a plâns despre o profesoară a ei. Nu voia cu nici un chip să îi dea 
notă la o materie din primul an. Eu i-am zis: „De ce te războieşti cu 
profesoara ta? Trebuie să o respecţi ca pe părinţii tăi. Ea se osteneşte 
pentru binele tău.” „Dar e aşa şi pe dincolo! Eu răspund la toate 
întrebările bine, şi ea îmi zice: «Rămâne pe altă dată!»” I-am zis: „Ea 
e neatentă, iar tu te lupţi în gândurile tale, nu o rabzi. Roagă-te lui 


Dumnezeu să îi dea profesoarei tale Îngerul cel bun şi să îţi dea şi 

ţie putere să o iubeşti ca pe părintele tău. Îţi va pune o întrebare 
uşoară şi imediat îţi va da notă. Nu te îngriji de nimic, vei vedea!” 
lar fata a crezut că îi spun poveşti! A trecut un an, prietenii care 
trebuiau să intervină pentru ea au plecat în străinătate, pentru un 
timp mai îndelungat, şi studenta şi-a pierdut nădejdea. A început 
să se roage la Dumnezeu pentru profesoara ei şi, bineînţeles, după 
aceea, când s'a dus la examen, a primit într'adevăr o întrebare 


uşoară şi a luat examenul. 


Părinte Tadei, la sfinţia voastră vin mulți oameni cu probleme psihologice, 
oameni care au fost la psihiatru şi la psiholog. Prin aceste convorbiri aţi 
pătruns în munca psihiatrilor şi psihologilor. Ne-aţi putea spune unde 
greşesc aceştia? 
Părintele Tadei/ Psihiatrii vin 
necontenit în contact cu oameni aşa-zis dezechilibraţi. Toate acestea 
îl influenţează pe om, de aceea psihiatrii sânt împovăraţi. Psihiatrii 
sânt foarte încărcaţi. Dacă ar veni în contact şi cu oameni cu 0 
cugetare normală, lucrurile ar sta altfel... 
Este interesant cazul Părintelui N. de la isposniţa Sfântului Sava." 
De la el am auzit multe. Fusese în obştea Mănăstirii N., la un 
stareţ care era atât de imoral încât chema tot timpul cântărețe de la 
Belgrad, cu care nu avea o purtare cuviincioasă. lar pe Părintele N. 
îl mâhneau toate acestea, căci era evlavios. „Şi, într'o zi,” zice el, 
„m'am întins pe prag, la ieşirea din trapeză. S'au împiedicat toţi de 
mine, iar stareţul mi-a îngăduit să plec la azil (spitalul psihiatric). lar 
eu mă gândeam: «Slavă Domnului! Bine este, Domnul lucrează!»” 
Când am ajuns acolo, şi am văzut eu, omule, cum toţi în jurul meu 


pr 


aiurau, am început şi eu să aiurez!” Atunci, slavă lui Dumnezeu, 


un părinte de la Mănăstirea Studeniţa care îl cunoştea bine pe Pă- 


10 Chilie unde s'a nevoit Sfântul Sava Nemania. (n.tr.) 

rintele N. amers şi a dat garanţie pentru el, şi s'a întors acela. „Îi sânt 
recunoscător,” zicea el, „altminteri aş fi rămas mult timp acolo şi aş 


pr 


fi ajuns ca aceia 


CUM SE POATE LĂSA 
OMUL DE FUMAT? 

Părintele Tadei/ Este nevoie de 
voinţă puternică pentru a lăsa ţigara din mână. Şi eu am fumat 
puţin când aveam vreo douăzeci şi ceva de ani. Eram pe atunci 
frate la Patriarhia din Peci. Aveam acolo o bătrână, Baba lovaniţa, 
muntenegreancă, care ne gătea. Fuma şi bea câte puţin. Eu locuiam 
într'o încăpere, chiar lângă biserică. Era o clădire din lemn, care 
fusese ridicată înainte de război ca trapeză. La parter era bucătăria. 
Din ea, stareţul a făcut afumătorie. Nu s'a avut grijă, au făcut foc 
înăuntru şi odată a luat foc. Starețul era plecat; la fel, cel ce purta 
grijă de bucătărie era plecat la Peci. Înaintea mea au văzut sătenii 
din Peci că arde clădirea. 

A ars totul. Şi lucrurile mele, şi ale Babei Ilovaniţa. Ea mi-a zis: „Hai 
să luăm o ţigară...” şi mie mi-a ars totul! Cel mai rău îmi pare de 
fotografia cu familia. Am pierdut toată familia, am numai un fiu, 
care, copil fiind, a plecat în America. Nici măcar nu ştiu dacă mai 
este viu. Nu îmi pare rău nici de bani, nici de altceva, decât de 
fotografie. Baba îmi povestea în fiecare zi şi fuma. Apoi am început 
şi eu să fumez şi să cumpăr ţigări. Erau „Morava.” Dar am văzut că 
nu-mi plac. Mai încolo, „Morava” a început să mi se pară slabă şi 
am început să fumez „Zeta.” Când am fost a doua oară la închisoare 
(în 1943) am înţeles că nu mai am mult de trăit, nu ştiam dacă voi 
mai ieşi viu din închisoare şi, dintr'odată, am încetat să mai fumez. 
Toţi cei ce mă cunoşteau m'au întrebat: „Cum te-ai lăsat de fumat? 


Cum ai izbutit?” „Slavă lui Dumnezeu, le-am lăsat!” 

Mai târziu, când m'au pus Stareţ la Patriarhia din Peci, aveam 
în obşte doi monahi care fumau. Am mers la oraş şi ei mi-au zis: 
„Niciodată nu-ţi aminteşti să ne cumperi ţigări!” Eu le-am răspuns: 
„Eu nu fumez, de aia nu-mi amintesc.” După ce am cumpărat tot 
ce trebuia, m'am întors la tutungerie, am luat câteva ţigări şi, pen- 
tru că nu aveau bani mărunți, mi-au dat o ţigară rest. Şi le-am adus 
pe acestea. Ei au comandat cafea şi şi-au aprins ţigările, de-a drep- 
tul: „Haide să vezi cum este tutunul acesta, doar ştii cât e de bun! 


pr 


Ştim că ai fumat, haide!” Atunci le-am zis: „Nu mă voi apuca iar de 
fumat!” „Dar cum să te apuci de fumat de la o singură ţigară?” Aşa 
că iau şi eu una... şi... am început iar să fumez. Dar m'au lăsat ner- 
vii, nicotina îmi făcea rău. M'am lăsat într'o lună-două. Apoi a ve- 
nit cineva la mine şi mi-a zis: „Ştiu că ai fumat. Haide, ia o ţigară.” 
Şi iarăşi am fumat. Când fumam, când nu fumam - şi atunci mi-am 
zis: „Cât o să dureze asta? Doar văd că îmi face rău!” 

Atunci am hotărât cu tărie: nu voi mai lua niciodată o ţigară în mâi- 


ni, orice s'ar întâmpla! Aşa a şi fost. Şi, de atunci, nu mai fumez. 


Pace și bucurie 
în DUHUL SFÂNT | 124 


CAPITOLUL 


VII 


TREBUIE SĂ 
ÎNCHINĂM 
DOMNULUI 
FIECARE CLIPĂ 

A VIEŢII NOASTRE 


SMERENIA 

ÎNSEAMNĂ MÂNTUIRE 
Părintele Tadei/ Dumnezeu îi 
va descoperi treptat omului multe taine, căci orice lucru cere omul 
cu credinţă, Dumnezeu îl împlineşte. Trebuie numai să ne smerim. 
Smerenia deplină este desăvârşirea vieţii Creştine. Desăvârşirea 
vieţii Creştine nu stă în învierea morţilor, nici în facerea de minuni, 
nici în vindecarea bolnavilor şi a celor neputincioşi — puterea 
deplină a credinţei stă în smerenia desăvârşită. Domnul spune: 
„Încotro voi privi, fără numai peste cei blânzi şi smeriţi?” Numai 
cei smeriţi şi blânzi vor intra în Împărăţia cerurilor. Smerenia şi 
blândeţea sânt însuşiri dumnezeieşti, iar Dumnezeu vrea ca fiii 
Săi să fie răsplătiți (cu însuşirile Sale). Şi de aceea trebuie, pentru 
binele nostru, să fim paşnici, liniştiţi, blânzi, trebuie să îndurăm 

multe dureri ale inimii. 


SĂ NU AŞTEPTĂM 
DE LA NIMENI 
PREA MULTE 
Părintele Tadei/ Nu trebuie să 
aşteptăm de la semenii noştri mai mult decât ne pot da, căci vom fi 


nemulţumiţi; ne facem iluzii şi ne tulburăm singuri. 

FĂRĂ DUMNEZEU, 

NICI PE NOI ÎNŞINE 

NU NE PUTEM IUBI 
Părintele Tadei/ Numai împre- 
ună cu Dumnezeu putem ierta, căci sântem fiinţe mărginite. lar 
dragostea este fără de margine şi singur Dumnezeu (Cel Nemărginit) 
o poate împlini. Toţi căutăm dragostea nesfârşită — dar şi Îngerii şi 
noi sântem fiinţe limitate, ne mişcăm în spaţiu şi timp; le putem 
face numai pe cele ce au sfârşit, nu şi pe cele fără de sfârşit. Numai 
Dumnezeu este fără de sfârşit; El este singurul care dă plinătate 
şi Îngerilor şi Sfinţilor şi nouă. Fără Dumnezeu, nu ne putem iubi 
nici pe noi înşine, cu atât mai puţin pe semenii noştri. Când cade 
în depresie, omul îşi ia adeseori viaţa — asta înseamnă că în el este o 
lipsă de dragoste dumnezeiască. Fără Dumnezeu nu ne putem iubi 


nici pe noi înşine. 


DESPRE ÎNTINAREA ZIDIRII 


Părintele Tadei / Se apropie deja 
vremea ca planeta noastră să-şi sfârşească menirea. Viaţa pe planetă 
este în primejdie, căci noi murdărim tot mai mult şi atmosfera şi viaţa 
noastră. Oamenii întinează Zidirea, iar Dumnezeu o aduce iarăşi la 


viaţă. Domnul dă ploaie des, zile cu vânt, care curăţă murdăria... 


CĂDEREA APUSULUI" 


Părintele Tadei / Nu se ştie asta, 
sânt numai părerile noastre. Al Treilea Război Mondial a început. Şi 
acum, în lume se vor ucide între ei. Ei (Apusul) s-au compromis. 

Acum se vor certa între ei (în Apus), iar pe noi ne vor uita. S-au com- 
promis înaintea propriilor popoare şi înaintea întregii lumi. O aşa 


11 Cuvânt rostit în timpul bombardamentelor NATO asupra Serbiei din 1999. 

putere s-a ridicat împotriva unui stat mic (Serbia) şi n-au realizat 
nimic! Au crezut că totul se va sfârşi în trei zile... şi n'au putut face 
nimic nici în trei luni! O cădere de închipuit — cumplită cădere a 


Apusului... 


STAREA DUHOVNICEASCĂ 
A LUMII DE ASTĂZI 
Părintele Tadei/ Tineretul este 
distrus, iar omenirea se sprijină pe tineret. Şi nu e nici o nădejde că 
va fi mai bine. În lume nimic nu se întâmplă spre bine, ci numai spre 
rău. Priviţi cât de duşmănoşi sânt copiii noştri cu părinţii lor... 
Un om care a trăit mult timp în America, s-a aflat cândva într'o 
împrejurare în care se vorbea că a venit vremea despre care prorocise 
Cuviosul Nil Athonitul: cum va fi înaintea sfârşitului lumii. Atunci 
va fi o situaţie atât de cumplită încât nu va mai fi cinstită legătura 
căsătoriei, nici nu se va mai şti cine cu cine trăieşte — frate cu soră 
şi mamă cu fiu, fiul îşi va ucide tatăl ca să trăiască cu mama lui, şi 
altele la fel. În Apus, acestea sânt deja un lucru obişnuit, acolo nu se 
mai ştie cine cu cine trăieşte... A venit o vreme în care nu mai este 
deloc bine. Oamenii îşi varsă sângele unii altora. Va fi canonadă de 
proiectile, şi atunci — s'a sfârşit cu viaţa! Am văzut că în Bosnia şi 
Krâina au folosit lucrurile astea cumplite (bombe radioactive). Au 
suferit copii şi animale... 


Părinte, vedem cum războiul acesta Părintele Tadei/ Pe noi numai 
a unit puțin familiile! - necazul poate să ne unească; când 
este pace, nu mai este unitate. 


12 Părintele vorbeşte de bombele cu material radioactiv sărăcit (uraniu), folosite de 
trupele NATO atât în Bosnia, Kraina (provincie majoritar sârbă din Croaţia), cât şi în 
bombardamentele asupra Serbiei din 1999. 

Cum să-i deprindem pe copii 
ascultarea? 


Dar ce facem cu cei nebotezaţi? 
Sânt încă mulți nebotezați!! 


Dar cu cei care nu vor să se boteze? 


Părintele Tadei/ E târziu; neas- 
cultarea s-a întins... Copiii nu 
vor să asculte de părinţi, soco- 


tesc că sântem bătrâni şi senili. 


Părintele Tadei/ Dacă au mi- 
losârdie, atunci este nădejde că 


va fi bine. 


Părintele Tadei / Dacă cineva nu 
vrea, nu-l puteţi băga cu sila în 


Rai. Trebuie să fim buni ca să ne fie bine. Cum sânt gândurile cu care 


ne îndeletnicim, aşa ne este şi viaţa. Acela care are gânduri bune, 


acela are simţirea lăuntrică a păcii şi liniştii; pe cel neliniştit poţi să-l 


pui şi în Rai, şi tot i se va părea că nici acolo nu îi este bine — va căuta 


să fie şi acolo cel dintâi, iar acolo nu este nimeni nici cel dintâi, nici 


cel din urmă, ci toţi sânt la fel. 


Părinte, oare smerenia se 
dobândeşte numai prin rugăciunea 


lui lisus? 


IUBIREA 
LUI DUMNEZEU 
SE ROAGĂ PENTRU TOŢI 


Părintele Tadei/ Da, trebuie să 


ne rugăm neîncetat! 


Părintele Tadei / Cel ce a dobân- 


dit dragostea lui Dumnezeu se roagă pentru toţi, nu face deosebire 


13 Este vorba de oamenii nebotezaţi în perioada comunismului din Iugoslavia, 
când foarte mulţi s'au îndepărtat de frică sau au fost lipsiţi din neştiinţă de lucrările 


sfinţitoare ale Bisericii. (n.red.) 

între oameni. Sfinţii Părinţi au ajuns la o măsură atât de înaltă a 


dragostei dumnezeieşti, încât să se roage şi pentru duhurile căzute. 


ALUNGAȚI 
RĂUL DIN VOI 
Părintele Tadei/ Trebuie să ne 
schimbăm-la-faţă, să alungăm răul din noi. Câtă vreme avem gânduri 
şi dorinţe rele, în noi domneşte răul. Trebuie să ne lepădăm de el 
înainte de sfârşitul vieţii noastre, dacă vrem să stăm în rând cu Îngerii 
şi Sfinţii. 


Citesc în Scriptură: „Roagă-te Părintele Tadei / Aceasta se în- 

pentru vrăjmaşul tău, este ca şi tâmplă deoarece potrivnicii sânt 

cum ai aduna cărbuni aprinşi  împovăraţi de răutate. Acest rău 

peste capul său.” este focul iadului care arde în om. 

Şi, când vine rugăciunea noastră, 

ei se împotrivesc, căci este lucru cumplit pentru ei. Dacă ne rugăm 

pentru vrăjmaşii noştri, fie vor pieri, fie se vor slobozi de rău. Domnul 

ne cere să ne rugăm pentru toţi vrăjmaşii noştri. Aşadar, când ne 

rugăm, să ne lepădăm de răutate şi să dorim binele vrăjmaşilor noştri, 
oricât ar fi de răi — atunci fie se vor slobozi de răutate, fie vor pieri. 


DESPRE SUFERINŢA 

DIN TIMPUL 

BOMBARDAMENTELOR 
Părintele Tadei/ La cum s'au 
ridicat toţi împotriva noastră, suferinţa noastră este încă mică faţă de 
ceea ce au sperat ei! Domnul nu a îngăduit să fie multă suferinţă. Dar 
este cumplit că mulţi copii au suferit, asta este greu! Materialiceşte ne 


vom reveni, dar vieţile pierdute nu se pot recupera. 

x 


Părintele Tadei / Să fie toate cum 
îngăduie Domnul. Va trebui să răbdăm până la capăt. Am îngăduit 
Naţiunilor Unite să se amestece în treburile noastre. Naţiunile Unite 


ar trebui să dispară. Nu sânt în stare să menţină pacea. 


xx 


Părintele Tadei / Vom vedea dacă 
Domnul se va milostivi să ne cruţe, pentru rugăciunile Sfinţilor. Dar, 
deşi am pătimit atât de cumplit, oamenii nu au pocăință. Pocăinţă nu 
înseamnă numai să te spovedeşti, ci şi să-ţi schimbi viaţa din temelii, 


iar aşa ceva nici cei credincioşi nu au, ce să mai vorbim de ceilalţi... 


Fă 


Părintele Tadei/ Va da Domnul 
să fie bine. Va fi mai bine decât credem noi. Trebuie să fim buni, să 


avem gânduri bune, pentru binele nostru. 


ROADELE LACRIMILOR 

Părintele Tadei/ Înlăuntrul ini- 
mii este pecetea Duhului Sfânt, din care se nasc toate roadele vieţii. 
Din lacrimi dă Hristos, ca roadă, blândeţea, pacea, inima milostivă, 
bunătatea, credinţa şi cumpătarea. Din lacrimi izvorăşte iubirea faţă 
de vrăjmaşi şi rugăciunea către Dumnezeu pentru ei. Din lacrimi 
omul se bucură în ispite şi mulţumeşte în suferinţe, socoteşte 
păcatele străine ca fiind ale sale şi plânge pentru ele, şi cu bucurie îşi 


dă viaţa pentru fratele său. 

MINTEA ÎNDUMNEZEITĂ 

SE MIŞCĂ ÎN DOMNUL 

CA PEŞTELE ÎN APĂ 
Părintele Tadei/ Nu ne putem 
câştiga mântuirea decât dacă ne schimbăm mintea şi dacă o primenim, 
prin lucrarea minunată a puterii lui Dumnezeu. Astfel, mintea se 
îndumnezeieşte, adică se face nepătimitoare şi sfântă. Îndumnezeită 
se face acea minte care are înlăuntru pe Dumnezeu şi pomenirea 
neîncetată a Domnului. Ştiind că El este în noi şi noi sântem în El, 
ne mişcăm în Domnul ca peştii în apă. El este pretutindenea şi astfel 
plutim în El, iar de îndată ce ieşim din El murim duhovniceşte. Sfântul 


pr 


Ioan din Kronstadt spunea: „Dacă nu slujesc Sfânta Liturghie, mor 


SUFLETUL MOARE 

CÂND SE DESPARTE 

DE DUHUL SFÂNT 
Părintele Tadei / Aşa cum trupul 
moare când sufletul se desparte de el, asemenea şi sufletul moare 
când Duhul Sfânt se desparte de el. Tristeţea morţii este păcat, căci 
moartea şi stricăciunea sânt rodul păcatului în suflet, iar sufletul 
moare prin păcat pentru viaţa veşnică, despărţindu-se de Duhul 
Sfânt şi Împărăţia Sa. Sufletul care s'a însoţit cu Dumnezeu este 
blând şi smerit când se roagă, cugetă că stă înaintea Feţei lui Dum- 


nezeu şi nu îngăduie la nimic să-l facă să rătăcească ici-colo. 


CUM SĂ BIRUIM 
NEDREPTIATEA 
Părintele Tadei/ Luaţi aminte 
ce spune Sfântul Apostol Pavel: „Acela este sluga Domnului, care 
poate răbda nedreptatea.” 

NU NI SE CADE 

SĂ JUDECĂM 
Părintele Tadei/ Nu este de 
căderea noastră să judecăm de ce un om face asta, de ce altul face 
alta. Această judecată este a Domnului. Unuia îi trebuie o palmă 


puternică ca să se trezească, altuia una mai slabă. 


PREASFÂNTA 
NĂSCĂTOARE 
-DE-DUMNEZEU 

A MÂNTUIT 

UN OM DIN MÂINILE 
DIAVOLULUI 


Părintele Tadei / Pe când eram în 
Vlaşko Dol a venit un om oarecare cu treabă. Mi-a zis că era la țarină 
şi căra ceva cu căruţa. Obosit, s'a aşezat pe scară să se odihnească, 
când, dintr'odată, cineva a intrat în vorbă cu el. A crezut că este 
vreun călător, când, dintr'odată, necunoscutul i-a cerut să meargă 
cu el. Şi a plecat cu acesta. Au mers aşa, au mers, neştiind încotro. 
„După o vreme,” zice el, „am văzut o femeie, toată în lumină, şi 
aceasta îi spune celui care mă conducea: «Unde îl duci?» - şi el a 
dispărut! lar pe mine m'a întrebat: «Ştii unde te afli?» Eu m'am 
întors şi i-am zis: «Nu ştiu!» Ea mă loveşte şi mă întreabă din nou: 
«Dar acum?» Mă întorc şi zic iarăşi: «Nu ştiu!» Mă loveşte din nou şi 
iarăşi mă întreabă: «Şi acum?» Eu m'am întors şi mi-am văzut țarina, 
casa, iar ea mi-a zis să mă duc acasă. Am vrut să-i mulţumesc, dar 
a dispărut. Ajuns aşa acasă, soţia mă întreabă unde am fost şi s'a 
mirat văzând o frânghie în jurul gâtului meu şi ma întrebat: «Ce e 
cu frânghia asta în jurul gâtului tău?» «Ce frânghie?» am întrebat 


eu.” Însă ce era? Necunoscutul acela l-a dus, de fapt, să-l spânzure. 

Mai târziu, acest om a venit la mine şi m'a întrebat dacă am să-i dau 
o icoană a Preasfintei Născătoare-de-Dumnezeu, căci ea fusese cea 
care l-a mântuit. 

Putem trage şi noi o învăţătură din această întâmplare: îngăduinţa 
să ni se arate Maica Preasfântă şi să ne izbăvească. 


DESPRE REÎNCARNARE 


Mă interesează părerea sfinţiei “ Părintele Tadei / Învățătura des- 
voastre despre reîncarnare. În ce pre reîncarnare este o învăţătură 
constă înşelarea ei diavolească, filosofică din Orient. Oamenii 
adică cum de li se întâmplă unor au îmbrăţişat-o în India şi China, 
persoane să îşi amintească unele însă este o învăţătură cu totul 
întâmplări dintr'o aşa-zisă viaţă greşită. Toate religiile orientale 
anterioară? sânt sub stăpânirea duhurilor 
rele şi toate se îndeletnicesc cu 
vrăjitoria. Duhurile rele au izbutit să convingă omul că reîncarnarea 
se întâmplă cu adevărat — naşterea din nou a oamenilor şi a 
dobitoacelor. Această învăţătură este greşită. 
Aşa i-au spus înţelepţii mincinoşi Împăratului David, însuflaţi de 
diavol, că va domni veşnic pe pământ, că împărăţia sa nu va avea 
sfârşit. Dar este cu neputinţă ca un om să domnească veşnic pe 
pământ. Diavolul a izbutit, în intenţia sa, să-i convingă pe Israiliţi că 
urmaşii lui David trebuie să fie pregătiţi pentru domnia viitoare, şi 
lucrurile au mers aşa din seminţie în seminţie, şi ei cred că va veni 
vremea să stăpânească lumea. Astfel a apărut acea organizaţie pentru 
pregătirea venirii mântuitorului mincinos al lumii (antihristul). 
Hristos Mântuitorul a venit, dar ei nu L-au recunoscut, căci au crezut 
că mai întâi EI trebuie să îi slobozească de jugul Roman. Nu au putut 


să creadă, căci L-au văzut în trup. Au cunoscut minunile Domnului 


Starețul TADEI 
mănăstirea Vitovniţa | 135 


precum învierea morţilor, întoarcerea vederii orbilor... dar totuşi nu 
L-au primit. Ei îl aşteaptă şi acum pe Mesia... 

Cu fiecare se întâmplă că în timpul somnului duhul nostru, într'o 
anumită măsură, se slobozeşte de trupul fizic. Şi, dacă te trezeşti brusc, 
simţi ca şi cum o putere vrea să iasă din tine. Duhul este netrupesc 
şi în neîncetată mişcare; astfel ajungem de îndată în atingere cu 
lumea gândurilor, cu oamenii, fie că sânt ei în trup fizic, fie în trup 
duhovnicesc, depăşim hotarele... Gândul este viteza medie a duhului. 
Când creştem mari şi ajungem în vreun oraş pe care l-am visat în 
copilărie, dar nu am fost niciodată în el, ne sânt cunoscute, de pildă, 
străzile acelui oraş, ca şi cum am fi trăit acolo de veacuri. Asta s'a 
întâmplat aproape cu orice om, dar ei (în Orient) socotesc că aceasta 
este reîncarnare, că omul ar fi trăit cu adevărat cândva acolo. 

Odată, un scriitor din Belgrad a luat un taxi şi a venit să mă vadă, 
căci auzise că sânt văzător cu duhul. A venit să afle dacă va avea 
succes în munca sa, în scrierea unei cărţi. Eu i-am spus că nu sânt 
ghicitor şi m'a întrebat ce cred despre reîncarnare. Eu i-am spus că 
este o filosofie neadevărată din Orient. El s'a enervat şi mi-a zis că 
cunoaşte pe cineva care l-a văzut pe tatăl său odinioară când trăia, 
ceea ce era imposibil, căci el însuşi era deja bătrân (aşa cum era şi 
tatăl său când era în viaţă). 

La sfârşit, scriitorul acesta a plecat, zicându-mi că a greşit venind 
la mine. El a venit din interese pur materiale, să ştie dacă va avea 


succes şi câştig material din lucrurile pe care le scrie. 


CREŞTINISMUL NU ESTE O 

RELIGIE, CI DESCOPERIREA 

VEŞNICIEI ŞI A VIEŢII 
Părintele Tadei/ Despre Creşti- 


nism nu se poate spune că este religie. Creştinismul este descoperirea 

veşniciei şi a vieţii. Mare este bucuria îngerilor că Dumnezeu în 
chip tainic, din veşnicie, i-a făcut descoperire zidirii Sale (omul) 
— şi îngerii sânt foarte bucuroşi din pricina aceasta! Firea noastră 
omenească a pătruns în taina Sfintei Treimi; este un dar nemăsurat, 
iar noi îl preţuim atât de puţin şi ne-am lipit de acest pământ. Aici ne 
este dat să ne pregătim pentru veşnicie, să biruim răul, ca niciodată 
să nu cădem din dragostea Părintelui Ceresc. 


DACĂ PENTRU NOI 
CUVÂNTUL PĂRINŢILOR 
ESTE SFÂNT, ATUNCI 
SÂNTEM COPII BUNI 


Părintele Tadei/ După ce vor 
cunoaşte părinţii că sântem cu adevărat copii buni ai lor şi avem 
dragoste faţă de ei? Dacă pentru noi cuvântul lor este sfânt — după 


aceasta o vor cunoaşte! 


CE TREBUIE ŞI CE NU 
TREBUIE SĂ SPUNEM? 
Părintele Tadei/ Domnul ne-a 
dat rațiune ca să cugetăm ce trebuie şi ce nu trebuie să spunem. 


FIII LUMINII SÂNT 
CHEMAŢI SĂ LUMINEZE ŞI 
MAI MULT PRIN VIAŢA LOR 


Părintele Tadei/ Omul trupesc 
nu-l poate înţelege pe omul duhovnicesc. Pentru omul trupesc tot 
ce vorbeşte şi spune omul duhovnicesc este plăsmuire, căci logica 
cerească este cu totul diferită de cea lumească. Dar, când vorbeşti 


cu un om trupesc, el poate ajunge treptat la concluzia că totuşi 

ceva mişcă lumea, că în cosmos este ordine şi pe pământ dezordine 
şi că nimic de pe pământ nu se poate întocmi cum trebuie. 

De aceea, fiii Luminii sânt chemaţi să lumineze şi mai mult prin 
viaţa lor, ca această Lumină să se răspândească pretutindeni, după 
cum spune Domnul: „Foc am venit să arunc pre pământ, şi ce voiesc 
dacă s'a şi aprins!” Focul acesta este, adică, dragostea dumnezeiască 
— „şi cât aş vrea ca acest foc să fie acum aprins!” 

Noi, Creştinii, sântem chemaţi să sporim pe pământ duhul Cerului, 
veşnicia, dragostea, dreptatea, pacea, adevărul şi liniştea. Dar ce 
vom face, dacă din copilărie sântem învăţaţi să ne împotrivim, să 
ne mâniem, să nu ascultăm şi să ne apropiem cu neîncredere şi 
îndoială? Multă viclenie a pătruns în noi, şi pe aceasta toată trebuie 
să o lepădăm. 

Părinţii îşi ceartă copiii pentru un lucru mărunt. Nu ştiu să-şi 
lecuiască copiii prin cuvinte blânde şi paşnice. Atunci când este 
nevoie de un cuvânt aspru, copilul trebuie să ţină minte că şi acela 
este din dragoste. De aceea, şi părintele greşeşte să pedepsească 
copilul când greşeşte, căci în felul acesta nu se atinge țelul. Ci, dacă 
ne smerim, copilul trebuie să spună cu dragoste curată că a greşit şi 
că trebuie să primească o pedeapsă. Dacă se repetă, atunci trebuie să 
primească o pedeapsă mai aspră — şi aşa copilul se vindecă. 


DESPRE PRIMIREA 

SFINTEI ÎMPĂRTĂŞANII 
Părintele Tadei/ Trebuie să ne 
pregătim pentru Sfânta Împărtăşanie: cu duhul şi inima să ne unim 
cu Domnul, căci noi sântem neamul Lui nu numai după duh, ci şi 
după trup văzut. El a luat asupra Sa omul întreg, pe noi toţi, şi toate 
grijile, nevoile, necazurile, pătimirile şi suferinţele noastre. El este 


singurul care poate purta această povară, El vrea să ne apropiem cu 

toată inima şi simţirea, cu întreaga noastră fiinţă — şi niciodată să nu 


cădem din dragostea Lui. 


DESPRE POST 

ŞI ADUNAREA MINŢII 
Părintele Tadei/ Sfinţii Părinţi 
au scris mult despre cum se posteşte. Cei slabi trupeşte şi bolnavi 
nu ţin post, ei se pot împărtăşi întotdeauna. Noi, cei ce sântem 
fizic sănătoşi, să ne pregătim pentru post, astfel încât să mâncăm 
mai puţină mâncare (de post) — aşa potolim şi trupul şi gândurile. 
Când trupul se linişteşte, atunci şi gândurile ne sânt mai liniştite. 
De aceea este recomandat postul, ca să se întărească în lăuntrul 
omului adunarea minţii. Căci Dumnezeu se odihneşte tainic în 
fiecare fiinţă, pretutindeni, şi mai cu seamă în centrul vieţii — în 
inimă. Este cu neputinţă să ne unim cu El cu stomacul plin; de 
acolo ne vin grijile, iar gândurile noastre, simţirile şi voinţa trebuie 
să fie unite. În noi, toate acestea sânt sfâşiate; din această pricina 


nu avem pace şi linişte. 


ŞCOALA VIEŢII 
Părintele Tadei/ ot ceea ce 
ni se întâmplă ne este spre folos, iar noi ne îngreunăm singuri cu 
întrebări: de ce-i asta aşa, căci poate fi mai bine, se poate şi mai 
uşor? Irebuie să trecem prin felurite zguduiri ale vieţii, prin biruirea 
tuturor necazurilor cu pace şi atunci este linişte — şcoala vieţii. 


PACEA ÎN CASĂ TREBUIE 
PĂSTRATĂ CU ORICE PREŢ 
Părintele Tadei/ O bunică pe 


nume M., în vârstă de 80 de ani, a venit la mine. Se plângea că fiul 

şi nora ei sânt deranjaţi de faptul că merge la biserică. Ea ar fi dorit 
să-şi boteze nepotul şi mă întreba ce să facă. „Trebuie să păzeşti 
pacea în casă cu orice preţ,” i-am zis eu. „Pe Domnul nu poate să 
ţi-L scoată nimeni din inimă. El este acolo, în inimă.” Omul poate 
să aibă înrâurire şi să vorbească mult mai mult prin viaţa sa, decât 


prin cuvinte. 


DE CE SE NAŞIE UN FIU 
ASCULTĂTOR ŞI ALTUL 
NEASCULTĂTOR? 

Părintele Tadei / Pentru că Dom- 
nul a dăruit fiecăruia voie slobodă. Domnul le cunoaşte pe toate. De 
ce le cunoaşte pe toate? Pentru că înaintea lui Dumnezeu nu există 
timp, El este veşnic şi pentru El toată veşnicia este întotdeauna astăzi. 
Acest lucru este de neînțeles pentru noi, căci noi sântem mărginiţi. 
Fiecare om care se naşte este deosebit şi îi este dată putinţa să-şi vină 
în sine. Deoarece ne este dat să lucrăm după voia noastră slobodă, 
adeseori călcăm această libertate. lată, de pildă, când mâncăm — unii 
oameni sânt cumpătaţi, alţii nu sânt. Cei ce sânt cumpătaţi în hrană 
sânt mai sănătoşi şi trăiesc mai mult. La fel, şi duhovniceşte — unii 
se folosesc de gândurile liniştite, paşnice şi blânde, iar alţii nu sânt 
mulţumiţi de acestea, şi încalcă şi se izbesc cu putere de zid, îşi sparg 
capul, şi apoi tot pe calea asta o ţin. 


LEGEA ASCULTĂRII ESTE 
DATĂ CA SĂ SE ÎNDREPTE 
VOIA NOASTRĂ SLOBODĂ 
Părintele Tadei/ Domnul cunoaș- 
te totul, chiar înainte ca noi să fim zămisliţi. De aceea a fost dată 


legea ascultării, chiar pe Sinai. A fost dată din pricina noastră, a celor 

neascultători; celor ce sânt smeriţi şi blânzi nu le este de trebuinţă. 
Legea ascultării este dată pentru îndreptarea voii noastre slobode, ca 
să fie îndreptată înspre dreptate, adevăr, bine şi dragoste. Ascultarea 
este de trebuinţă pentru armonie. Îngerii au ascultare desăvârşită, 
armonia şi dragostea lor sânt desăvârşite. Aşa trebuie să fim şi noi 
faţă de părinţi, întru totul ascultători, ca să nu îi mâhnim. Sfinţii 
Părinţi spun: „Ascultarea este mai mare decât postul şi rugăciunea.” 
În anii tinereţii nu am înţeles aceste cuvinte. 

Dacă nu este ascultare, în zadar postim. 

Ştim că toate sânt daruri ale Duhului Sfânt. Sfinţii Părinţi au 
dobândit aceste daruri prin post şi rugăciune, dar au avut înainte 


de toate ascultare. 


CUM SĂ LUCRĂM 
CA SĂ AVEM ASCULTARE? 

Părintele Tadei/ Să nu fie voia 
noastră, ci să ne supunem voii lui Dumnezeu. Voia Domnului se 
împlineşte prin cei mai bătrâni, prin părinţi, prin conducători, 
învăţători, profesori... Dacă sântem ascultători întru totul, atunci 
vom şi înțelege ce ni se cere. lată dacă ne mâhnim părinţii, de orice 
lucru ne-am apuca nu ne reuşeşte. Ne supărăm pe ei, dar ei vor 


răspunde înaintea lui Dumnezeu, nu tu! 


ASCULTAREA FEMEII 
DE BĂRBAT - LEGEA 
DOMNULUI 
Părintele Tadei/ Îi spuneam 
unei femei cum trebuie să fie soţia — ascultătoare de bărbat, căci, 
după cădere, Domnul i-a dat mare putere bărbatului asupra femeii. 


Aceasta este legea, precum şi Domnul grăieşte: „Spre bărbatul tău 

va fi întoarcerea ta; şi el te va stăpâni.” /Fac. 3:16 / Mamele noastre, 
în cea mai mare parte, încalcă această lege. Călcarea acestor legi 
(duhovniceşti) cade sub pedeapsă. De aceea suferim, este iad 
înlăuntrul nostru şi toţi cei ce trăiesc în jurul nostru nu au pace. 
Această lege nu ne-a fost dată ca femeia să fie supusă, ci ca să nu 
fie dezbinare în cuget între soţi. Ei trebuie să vieţuiască în unime de 
cuget, să fie într'un cuget. Strămoaşa noastră ar fi trebuit să-l aştepte 
pe Adam şi să se povăţuiască cu el atunci când şarpele a îndemnat- 
o să ia din rodul pomului oprit. 


RUGĂCIUNEA 

ESTE RĂSUFLAREA DE 

POCĂINŢĂ A SUFLETULUI 
Părintele Tadei/ De îndată ce 
încălcăm ceva, cugetul nu ne dă pace. Când se întâmplă aşa, trebuie 
să ne rugăm Domnului să ne înveţe cum să ne lipim cu toată inima 
şi fiinţa noastră de El. Uităm că vieţuim aici vremelnic, că trebuie 
să fim în neîntreruptă rugăciune, iar rugăciunea este respiraţia 
sufletului. Rugăciunea este adăpare cu energie de la izvorul vieţii, 
din Domnul, iar Domnul este şi mamă şi tată, Domnul pe toate le 

ocroteşte şi le păzeşte. 


TOT CE REALIZEAZĂ OMUL, 
TOT NU ESTE ÎNDEAJUNS 
Părintele Tadei/ Ne închipuim 
că ştim multe, când de fapt noi ştim mult mai puţin. Şi cei ce s'au 
ostenit toată viaţa să contribuie cu ceva bun la neamul omenesc, cei 
ce au o educaţie înaltă, văd că tot ce au ştiut este puţină cunoştinţă 
faţă de ceea ce pot încă cunoaşte. Tot ceea ce realizează omul, nu 


este îndeajuns. 

DESPRE CUM SÂNTEM 
NEMULŢUMITORI, 

DESPRE CUM NE-AM LIPIT 
DE ACEASTĂ STRICĂCIUNE 


Părintele Tadei/ Noi, neamul 
omenesc, am fost un întreg, şi de când păcatul ne-a dezbinat şi ne-a 
destrămat nu mai avem unitate. De aceea a venit Domnul, să adune 
cele destrămate. Îngerii şi Împărăţia cerurilor sânt uniţi într'un 
cuget, viețuiesc în unire, în negrăită apropiere, iar noi oamenii, aici 
pe pământ, sântem cu toţii dezbinaţi. 

Trăim în familie, cu părinţi, fraţi şi surori, şi tot nu sântem mulţumiţi, 
ne simţim singuri, căci fiecare este împovărat. Vrem să ne despărţim 
de familie, să fim cu cineva şi să ne dedicăm pe sine cuiva, să- 
i închinăm şi inima şi întreaga noastră fiinţă. Asta vrea inima 
omului. De aceea Domnul, când l-a zidit pe Adam, a zis că nu e 
bine să fie omul singur, de aceea i-a făcut tovarăşă de viaţă. Pentru 
Dumnezeu, ei (Adam şi Eva) erau una, nu era parte femeiască şi 
bărbătească. Dar, după Cădere, totul s'a tulburat. Dumnezeu a zis: 
„Creşteţi şi vă înmulţiţi şi umpleţi pământul.” /Fac. 1:28/ Cum era 
această creştere, adică naştere, înainte de Cădere e pentru noi ceva 
de neînțeles. Trebuia să se umple pământul, dar nu pământul ca un 
punct în univers, ci trebuia ca tot universul să se umple cu oameni. 
Protopărinţii noştri nu aveau atunci acest trup stricăcios, muritor, 
nu trebuiau să mănânce ca să-şi întreţină trupul fizic; acesta era din 
materie înduhovnicită. 

După Cădere, Însuşi Dumnezeu a trebuit să vină în firea căzută pe 
care EI a zidit-o, ca să o preschimbe şi să o învieze, să o aducă în 
starea dintru început. În ziua Înfricoşatei Judecăţi, când Domnul ne 
va chema la judecată, atunci vom dobândi cu toţii din nou trupul 


înduhovnicit. 

În protopărinţii noştri, care erau cununa Zidirii, a fost închisă 
întreaga lume materială şi duhovnicească. După Cădere, totul 
s'a tulburat, nici materia nu mai este aceeaşi. Domnul a dorit să 
preschimbe iarăşi şi să aducă la starea dintru început nu numai 
neamul omenesc, ci şi întreaga lume materială din cosmos — să fie 
iarăşi materie înduhovnicită. Apostolul Pavel spune într'un loc că 
tot ce există în univers trebuie adus în starea de nestricăciune, cele 
stricăcioase la nestricăciune. 

În ziua Înfricoşatei Judecăţi, Domnul va pune în mişcare toate 
stihiile lumii materiale, le va mişca cu o viteză mai mare decât viteza 
luminii. Va porunci şi aşa se va face. Şi toate cele vechi vor trece, se 
va naşte cer nou şi pământ nou, unde timpul nu va mai exista, nu va 
mai fi nici soarele acesta, ci va lumina Dumnezeu! 

Ce bucurie mare şi ce mare descoperire, şi pentru îngeri mare 
descoperire! Apostolul spune că îngerii ar voi să pătrundă în tainele 
Sfintei Biserici, în adâncurile ei. 

O, cât de puţin recunoscători şi prea nemulţumitori sântem, cum 


ne-am lipit de această stricăciune! 


TREBUIE SĂ NE ÎMPLINIM 
UNII PE ALŢII 
Părintele Tadei/ Când ne împăr- 
tăşim părerile cu cei de-un cuget cu noi, de îndată ne este mai uşor 
să trecem prin lumea aceasta. Trebuie să fim smeriţi şi blânzi, şi unii 
pe alţii să ne împlinim, să fim un întreg. 


DOMNUL ŞTIE 
CE VA FI CU NOI 
Părintele Tadei/ Domnul ştie ce 


va fi cu noi. Noi ne ivim la timpul nostru, cu scopul nostru: o, câtă 

măreție, câtă fericire, sântem în mintea lui Dumnezeu din veşnicie! 
Sântem copiii Lui, sântem ai Lui nu numai după duh, dar şi după 
trup, iar noi ne înstrăinăm de El... De aceea El ne conduce, şi nu 
putem înţelege întotdeauna scopurile Lui cu noi. Adeseori călcăm 
legea şi primim pedeapsă pe cap. 


NU POATE FI 

PACE-N LUME 

FĂRĂ PACE LĂUNTRICĂ 
Părintele Tadei/ Noi săvârşim 
neîncetat aceste călcări ale legilor duhovniceşti. Vedeţi, autorităţile 
statului pedepsesc infracțiunile civile, iar călcările legilor 
duhovniceşti au urmări asupra minţii şi a vieţii. De aceea şi în lume 
merge totul pe dos. Se vorbeşte neîncetat de pace, dar ea nu este cu 

putinţă fără pacea lăuntrică. 


ÎMPĂRĂȚIA CERURILOR 
- PACE ŞI BUCURIE ÎN 
DUHUL SFÂNT 
Părintele Tadei / Sfinţii Apostoli 
şi Sfinţii Părinţi au spus că Împărăţia Cerurilor este dreptate, pace 
şi bucurie în Duhul Sfânt. De aceea, pacea şi bucuria sânt cele mai 
mari bogății în lumea aceasta şi-n cealaltă. 


NU SE POATE SLUJI 
ŞI BOGĂŢIEI, ŞI LUI 
DUMNEZEU 

Părintele Tadei/ Noi ne legăm 

foarte mult de lucrurile lumeşti şi sărăcim duhovniceşte, căci nu se 


poate cu amândouă. Se spune în Evanghelie că nu putem bea din 


Starețul TADEI 
mănăstirea Vitovniţa | 145 


potirul Mântuitorului şi din potirul celui potrivnic. Trebuie să ne 

hotărâm: sau pentru Dumnezeu, sau pentru lucrurile lumeşti. Nu se 
pP pP Ş 

poate sluji şi bogăției, şi lui Dumnezeu. 


LUMEA ACEASTA NE ESTE 
DATĂ CA SĂ DEPRINDEM 
VIAŢA CEREASCĂ 
Părintele Tadei/ Viaţa aici pe 
pământ este aşa cum este deoarece ne înrobim de cele materiale, 
iar îngerii nu se înrobesc de acestea. Viaţa aceasta ne este dată ca 
să deprindem viaţa cerească, să fim liberi, să ne mişcăm liber şi cu 
cugetul curat, cu gânduri curate. Fiind sloboziţi de Domnul, nu 
mai este luptă şi război (al gândurilor), biruinţa este dobândită, 
căci ne-am predat Domnului, râvnim la EI din inimă, ne-am unit 
cu EI şi nu ne mai gândim la lume. El rânduieşte cum trebuie să fie 


viaţa noastră, iar noi primim totul din mâinile Domnului. 


ISPITIRILE - MUSTRAREA 
DOMNULUI 
Părintele Tadei/ De cum se 
iveşte vreo dorinţă, vreun gând lumesc, de îndată vine dintr'o parte 
mustrarea, iar noi, în loc să ne tragem înapoi şi să alungăm astfel 
de gânduri, tânjim după ele şi ne mirăm cum de s'a abătut aşa ceva 
asupra noastră. Aceste mustrări vin sub forma ispitirilor: sufletul 
merge din cădere în cădere şi nu poate să-şi vină în fire. 


ÎNGERUL PEDEPSIT 


Părinte, vreți să ne istorisiți ceva despre acel înger pe care Domnul l-a 


pedepsit şi l-a alungat în pustie pentru că (îngerul) a pedepsit poporul? 

Părintele Tadei/ În Egipt, într'o 
mănăstire aveau un nevoitor de-al lor, care se afla la vreo trei ceasuri 
depărtate, în pustie. Călugării au auzit că el vorbeşte cu îngerul şi 
l-au rugat pe igumen să îi lase să-l viziteze, să meargă la el şi să-l 
întrebe ce vorbeşte cu îngerul, ce-i spune îngerul, căci îi interesează. 
Pe când erau în apropierea chiliei lui, au văzut un monah pe stânci. 
EL i-a întrebat unde se duc. Aceia i-au răspuns că merg la un frate de- 
al lor. „Salutaţi-l din partea mea şi spuneţi-i că l-am rugat mult să 
facă rugăciune pentru ceea ce l-am rugat.” Când au ajuns la monah, 
nu i-au transmis numaidecât salutările şi rugămintea, ci l-au întrebat 
dacă mai este în apropiere vreun nevoitor, căci ar dori să-l cerceteze 
şi pe acela. EI le-a spus că nu este nici un suflet viu prin apropiere. 
„Bine,” au spus ei, „îţi vom istorisi ceva şi apoi să ne adevereşti. 
Acolo, la dealul acela înalt, am văzut un călugăr pe stânci care ne- 
a întrebat unde mergem, iar noi i-am spus că venim la tine. Ne-a 
cerut să-ţi spunem să te rogi cu osârdie pentru ceea ce te-a rugat el. 
lată, vezi că aici mai vieţuieşte încă cineva, iar tu ascunzi asta de 
noi!” Bătrânul a tăcut. Ei au stăruit să le spună şi, în cele din urmă, 
Starețul a consimţit. „Bine,” spuse, „vă zic dacă îmi făgăduiţi că nu 
veţi spune nimănui nimic cât sânt eu viu; după ce voi muri, puteţi 
povesti. Ce aţi văzut nu este monah, ci înger.” „Tocmai de asta am şi 
venit” au spus ei, „am venit, căci am auzit că vorbeşti cu un înger.” 
„Într'o zi mă rugam în chilia mea când văd că lângă mine se roagă 
cineva; mă închin eu, se închină şi el, şi drept. Când am sfârşit 
rugăciunea, îl întreb: «Cine eşti tu, de unde eşti, nu cumva eşti 
pustnic?» «Nu,» zice el . «Eu am venit la tine cu o rugăminte. Nu 
sânt om, ci înger.» «Dar cum de eşti înger şi-ai venit la mine?,» l-am 
întrebat eu. «lată, îţi voi spune. Domnul m'a trimis într'un oarecare 
ţinut pe pământ să pedepsesc cu blândeţe acel popor din pricina 


păcatelor lui. Eu am mers, am cercetat tot, şi când am văzut cât de 

cumplit Îl defaimă pe Domnul, m'am aprins de râvnă şi i-am pedepsit 
cu asprime. După ce am făcut asta, Domnul m'a întrebat de ce nu 
i-am pedepsit cu pedeapsă blândă -— aşa cum mi-a spus EI — şi din 
această pricină, că nu L-am ascultat, am fost alungat din ascultare. Şi 
iată, rătăcesc de foarte multă vreme (căci pentru îngeri anii nu există), 
şi am venit la tine să-L rogi pe Domnul să mă întoarcă în ascultarea 
în care am fost.» «Dar cum să mă rog eu, om muritor, pentru tine?,» 
am întrebat. lar el mi-a spus: «Dacă n'aş şti că Domnul ascultă fiecare 
suflet al Lui care i se adresează cu osârdie şi îi slujeşte cu credincioşie, 
nici n'aş fi venit la tine să te rog, dar ştiu că Domnul ascultă!».” 

Vedeţi, îngerul a călcat porunca lui Dumnezeu pe care acesta i-a 


dat-o şi a primit pedeapsă, iar acum rătăceşte! 


DUMNEZEU NU NE DĂ 
PUTEREA SA PÂNĂ CE NU 
NE CURĂŢIM DE RĂU 
Părintele Tadei/ Domnul are 
mari greutăţi cu noi în a ne curăţi de rău. El doreşte să ne dea putere 
dumnezeiască, dar această putere dumnezeiască pe care Domnul 
ne-ar da-o în plinătate, din pricină că încă nu sântem curăţiţi de rău, 
s'ar preschimba în noi, aşa cum sântem acum, în magie neagră — aşa 


cum a fost şi cu îngerii căzuţi. 


OAMENII SE APĂRĂ DE 
DUHURILE CĂZUTE CU 
PUTEREA LUI DUMNEZEU 
Părintele Tadei/ Şi pentru că 
Dumnezeu este pretutindenea, îngerii căzuţi nu pot să facă ce vor, ci 
pot să săvârşească rău numai prin oameni. Noi ne apărăm de ei cu 


puterea lui Dumnezeu. Noi, oamenii, avem o putere uriaşă, şi dacă 

am fi adunaţi în gânduri, duhurile căzute nu ar putea să ne facă rău, 
nici ceea ce nu-i este plăcut lui Dumnezeu. Acolo unde se slujeşte 


rugăciunea, îngerii care săvârşesc rău nu au putere. 


Ce putere are un om asupra Părintele Tadei/ Noi primim 
altui om? gânduri în preajma celui care ni 
le trimite, iar acestea sânt mai iuți 

decât undele radio; de cum te-ai gândit, îndată se intră în contact. 
Dacă nu avem rugăciune, ni se iveşte în gând o persoană care are 
sentimente faţă de noi, şi în cazul în care şi noi avem sentimente faţă 
de acea persoană, atunci sântem întru totul robiţi de gânduri, căci 


dragostea trupească te chinuieşte. Şi ce este atunci această dragoste? 


Fă 


Părintele Tadei/ Duhurile rele 
ne robesc în felurite chipuri. Noi credem că cutare lucru pe care-l 
facem este bun, iar apoi iese la iveală că ar fi fost mai bine dacă nici 
nu ne-am fi gândit la lucrul acela. 


x 


Părintele 'Tadei/ Pare-se că a 
venit deja vremea ca planeta noastră să îşi încheie menirea. Acum 
oameni deştepţi şi intelectuali se pregătesc să-l poată primi pe 
Antihrist. Intelectualii sânt o nucă tare, nu pot fi lesne stăpâniţi: 
vorbeşte poporului simplu, şi de îndată va înţelege ce i se spune. 


Au distrus intelectualii temelia Părintele Tadei/ Asta nu stă încă 


societății, familia? în puterea intelectualilor. 

TOATE RELIGIILE 
ORIENTALE SÂNT SUB 
STĂPÂNIREA DUHURILOR 
RĂUTĂŢII 


Părintele Tadei / Pretutindeni, şi 
în Răsărit şi în Apus, s'au răspândit diferite filosofii precum, de 
pildă, cea Indiană cu toate învăţăturile ei. Sub chipul unei pretinse 
eliberări de ritmul tot mai rapid de viaţă, oamenii îşi antrenează 
sistemul nervos, dar acesta este cult Indian pur.! Toate religiile 
orientale sânt sub stăpânirea duhurilor răutăţii, toată aceasta este 
magie, şi oamenii ajung să nu se mai poată lepăda de ea. 


De ce este această religie răspândită Părintele Tadei/ Neamul ome- 
în Orient?  nesca pierdut dreapta cunoaştere 
a lui Dumnezeu. Este cunoscut în 
istoria omenirii că şi la Asiro-babilonieni au intrat duhurile răutăţii, 
le-au dat filosofia lor în felurite chipuri şi aşa i-au luat în stăpânire. 
Apoi au intrat pe scenă Egiptenii. Şi lor le-au descoperit felurite 
direcţii de gândire, amăgindu-i şi ţinându-i în stăpânire. La fel şi 
Grecii, Romanii şi aşa mai departe. Şi pe noi, Creştinii, ne amăgesc. 
Mic este numărul celor ce slujesc drept şi cu credincioşie Domnului. 
Sfântul Isaac Sirul spunea la vremea sa: „Abia dacă se află într'o 
mie de oameni un om care să fie credincios lui Dumnezeu. Vedem 
că este plinirea vremii. Practicarea yogăi s'a răspândit în întreaga 
lume. Au îndepărtat religia din instituţiile de educaţie şi au introdus 
exerciţiile yoga ca practică. Când va veni vremea, intelectualii vor 
primi tot ceea ce li se va cere. 


14 Părintele Tadei se referă la yoga, practicată adesea ca un simplu exerciţiu psiho-so- 
matic, fără implicaţii duhovniceşti. (n.red.) 

DARURILE HARULUI LE 
DOBÂNDESC DOAR CEI CE 
AU LUCRARE LĂUNTRICĂ 
ŞI STAU DE STRAJĂ 
ASUPRA SUFLETELOR LOR 


Părintele Tadei/ După cuvintele 
Sfântului Serafim din Sarov, ca să ne păzim sufletul şi să avem pace 
sufletească trebuie să pătrundem cât mai des înlăuntrul nostru şi 
să ne întrebăm: „Unde sânt eu?” 

Pe lângă aceasta, trebuie să fim cu luare-aminte ca simţurile 
trupeşti, simţirea şi mai cu seamă văzul să slujească în folosul 
omului lăuntric, şi nu să târască trupul către felurite obiecte şi 
închipuiri. Căci daruri ale Duhului dobândesc numai cei ce au 


lucrare lăuntrică şi veghează asupra sufletelor lor. 


ÎNVĂȚĂTURI DESPRE 
SMERENIE ŞI CURĂŢIRE: 

Părintele Tadei/ Ca să se 
păzească pacea sufletească trebuie să alungăm de la noi negrijania 
(akedia), trebuie să ne ostenim a avea duh de bucurie şi nu de 
tristeţe, trebuie să ne păzim pacea sufletească prin neosândire şi 
tăcere. Când omul se află într'o astfel de stare, atunci dobândeşte 
descoperire dumnezeiască. 

Monahul trist nu ridică mintea către contemplare şi niciodată nu 
poate săvârşi rugăciune curată. 

Cel ce a biruit patimile, acela a biruit şi mâhnirea, iar cel ce s'a biruit 
de patimi nu poate scăpa din lanţurile întristării. Celui ce iubeşte 


lumea îi este cu neputinţă să nu se întristeze, iar cel ce a disprețuit 


15 În această înregistrare transcrisă, Starețul Tadei cel mai probabil citeşte din scrier- 
ile vreunuia din Sfinţii Părinţi, aflată la îndemână. (n.tr.) 

lumea totdeauna este bucuros. Cel ocupat a se cunoaşte pe sine nu 
are când să privească la ceilalţi. Osândeşte-te pe tine însuţi şi vei 
înceta să osândeşti pe ceilalţi. Ca să te izbăveşti de osândire trebuie 
să te păzeşti pe tine însuţi, şi de la nimeni să nu primeşti gânduri, şi 
să fii mort faţă de toţi. 

Când oamenii ne laudă, trebuie să fim sinceri că nu sântem vrednici 
de laude. Trebuie întotdeauna să ne umilim pe sine înaintea tuturor, 
precum spune Sfântul Isaac Sirul: „Umileşte pre sineţi şi vei vedea 
slava lui Dumnezeu în lăuntrul tău.” 

La rugăciunea Sfântului Paisie cel Mare să fie slobozit de mânie, 
Domnul i-a zis: „De vrei să biruieşti mânia şi ura, să nu doreşti nimic 


rău, nici să urăşti pe cineva, şi pre nimenea să umileşti.” 


SUFLETUL 

CARE S'A ÎNCREDINŢAT 
VOII LUI DUMNEZEU 
NU SE TEME DE NIMENI 


Părintele Tadei / Cum vom cu- 
noaşte dacă vieţuim sau nu după voia lui Dumnezeu? lată cum! Dacă 
eşti mâhnit pentru ceva anume, înseamnă că nu ţi-ai predat întru 
totul voia lui Dumnezeu, chiar dacă, privind din afară, ai făcut-o. 
Cel ce vieţuieşte după voia lui Dumnezeu, acela nu se îngrijorează 
pentru nimic. Când are trebuinţă de ceva, Îl roagă pe Dumnezeu să 
îi dea acel lucru. Dacă nu dobândeşte ce cere, rămâne liniştit, ca şi 
cum ar fi primit. 

Sufletul care s'a încredinţat voii lui Dumnezeu de nimic nu se teme, nici 
de primejdii, nici de ameninţări, nici de tâlhari, de nimic, şi despre tot 


ceea ce-l loveşte spune: „Aşa voit-a Dumnezeu!” De e vorba de boală, 
de gânduri — „boala îmi este de vreun folos, altminteri Dumnezeu nu 


mi-ar fi trimis-o.” Aşa se păzeşte pacea în suflet şi trup. 

CUMPĂRĂM VIAŢA 
VEŞNICĂ PRIN MOARTEA 
NOASTRĂ DE BUNĂ VOIE 
Părintele Tadei/ Cine simte pe 
Unul Dumnezeu, acela simte şi tot ceea ce este al lui Dumnezeu, 
căci, fiind în Dumnezeu, în EI le vede pe toate — şi sine şi pe ceilalţi. 
Cel ce are simţurile duhovniceşti deschise ştie să vadă, să tacă şi să 
simtă duhovniceşte, acela înţelege despre ce se vorbeşte aici. Iar cel 
ce nu înţelege are simţurile sufleteşti vătămate. 
Cel ce nu se dă pe sine ca un miel la tăiere pentru orice, fie şi pentru 
cea mai mică virtute, cel ce nu varsă sângele său pentru aceea, 
acela nu o va dobândi niciodată. Aşa Dumnezeu, în iconomia Sa, 
a rânduit să ne cumpărăm viaţa veşnică prin moartea noastră de 
bunăvoie. Dacă nu vrei să mori cu moarte de bunăvoie, nu poţi 
dobândi viaţa veşnică şi mort vei fi. Dacă nu vei muri cu moarte 
desăvârşită prin omorârea voii tale, niciodată nu vei intra în 
Împărăţie, nici nu o vei câştiga. 
Iar tu, cel ce te-ai învrednicit să fii un astfel de purtător de Dumnezeu 
şi să ai înlăuntrul tău pe Dumnezeul tău, păzeşte-te bine, ca nu cumva 
să faci ceva nevrednic de dragostea Sa sfântă, altminteri în clipa 
aceea El se va depărta de la tine şi vei pierde comoara cea ascunsă 
înlăuntrul tău. Cinsteşte-L cât poţi, nu lăsa să intre în lăcaşul Său 
nimic care să nu fie după voia Sa, ca El să nu se mânie faţă de tine şi 
să te părăsească. Să nu vorbeşti înaintea Lui şi să nu-l înalţi rugăciune 
fără adunare evlavioasă. Nu cugeta în sinea ta şi nu spune: „Am să-l 
dovedesc căldură peste măsură de fierbinte şi râvna dragostei, ca El 
să primească buna mea aşezare, ca să cunoască cât de mult Îl iubesc 
şi Îl cinstesc,” căci mai înainte chiar să cugeţi la acestea, El cunoaşte 
gândurile tale, pentru că nimic nu este ascuns de El. 


Dacă vei îndrăzni să-L ţii la tine, de îndată vei simţi deşertăciunea din 

tine, căci E este de necuprins. În clipa aceea se va îndepărta de la tine 
şi se va face de nesimţit pentru tine. Dacă în clipa aceea te vei zdrobi 
lăuntric şi te vei ridica, căindu-te şi plângând, nu vei avea din asta nici 
un folos. Într'adevăr aşa este, căci El este bucurie şi nu încuviinţează 
să intre în casa plângerii şi a întristării, aşa precum albina iubitoare 
de trudă nu rabdă locurile unde este mult fum. Dar dacă te pui în 
rânduială pe tine, încredinţându-te fără griji şi cu credincioşie voii 
Sale, El iarăşi se va afla înlăuntrul tău... Şi nu spune în sinea ta: „Dacă 
nu voi plânge, atunci El se va depărta de la mine ca de la un leneş.” 
Dacă Dumnezeu ar fi dorit ca tu să ajungi la desăvârşire prin plâns, 
aşa cum plânge cel ce se află pe treapta pocăinţei, atunci El te-ar 
privi de departe şi S'ar ascunde cu totul de tine... şi, în felul acesta, 
ar stârni în tine plânsul pentru curățirea şi bună-rânduiala casei tale. 
Dar acum, după pocăinţa şi curățirea la care ai ajuns, după lacrimi, El 
a venit la tine ca să-ţi dea odihnă de ostenelile şi suspinele tale, să te 
umple cu bucurie şi veselie în locul întristării. 

Stai drept, îndreptat nu trupeşte, ci în mişcările şi năzuinţele 
sufletului tău... Rânduieşte în lăuntrul tău tăcere, ca şi cum în casa 
ta vine Împăratul Împăraţilor. Spune cu asprime tuturor casnicilor 
casei tale, adică simţirilor tale: „Vine Împăratul, staţi bine la porţi, 
staţi cu pace şi cu frică, păziţi ca nu cumva să vină cineva şi să bată la 
porţi, şi să nu pătrundă glasul nimănui înăuntru, nici din apropiere, 
nici din depărtare. Păziţi bine, ca nu cumva să vă amăgească cineva 
şi să se strecoare într'ascuns înăuntru, şi atunci Împăratul să se 
depărteze şi să ne părăsească!” 

Minunează-te, veseleşte-te şi saltă duhovniceşte, fii cu luare-aminte 
la EI, ca să auzi ce va binevoi El să-ţi spună să faci. la aminte bine la 
asta. El nu are trebuinţă să ceară nimic de la sluga Sa, pentru plinirea 
lucrării Sale, aşa cum au trebuinţă împărații lumii, deoarece El nu 


are lipsă de nimic. 

Sfântul Isaac Sirul vorbeşte despre treapta a patra a rugăciunii, 
pe care o folosesc numai Îngerii, unde încetează tot gândul şi tot 
cuvântul. Îngerii doresc cu toată inima după Dumnezeu. 


Este acest dor al Îngerilor Părintele Tadei / Apropierea din- 
necontenit, necurmat? tre Îngeri este într'un fel cum nu 
este pe pământ. Aşa şi sufletul, 
când părăseşte trupul şi ajunge în atingere cu Îngerii, uită de toate. 
Simţim că trăim într'o altă lume. O astfel de apropiere nu poate fi 
rostită în cuvinte. 
Nimeni nu cunoaşte măsura gândurilor şi darul harului la care a 
ajuns un suflet, căci dacă s'ar putea vedea că un suflet are har prea- 
bogat acest lucru ar fi întristare pentru celelalte suflete. 
Cât de păgubitor este pentru cei ce viețuiesc în tăcere să privească 
chipurile oamenilor şi să vorbească cu ei, precum o grindină puternică 
care cade peste roadele plantelor, şi le nimiceşte şi le usucă! Asemenea 
şi întâlnirea cu oamenii - chiar şi pentru scurt timp îngăduită, sub 
chipul unui ţel bun — usucă florile virtuţilor care au înflorit în tăcere, 
care împodobesc cu delicateţe şi bogăţie tulpina sufletului său. 
Şi precum o brumă groasă pârjoleşte prin gheaţa ei verdeaţa care a 
răsărit din pământ, aşa şi întâlnirea cu oamenii pârjoleşte rădăcina 


minţii în care a început să odrăslească mugurii virtuţilor. 


DESPRE UIMIREA MINŢII 
ÎNAINTEA LUI DUMNEZEU 
Părintele Tadei/ Viaţa duhovni- 
cească este sârguinţa fără participarea simţurilor, descrisă de 
Sfinţii Părinţi. Minţile Sfinţilor se înalţă deasupra celor materiale şi 
deasupra grosolăniei trupului, şi încep să vadă, minunându-se de 


Dumnezeu. Aceasta este starea desfătării de bunurile viitoare, care 

se dau în libertatea vieţii fără de moarte, în viaţa după Înviere, când 
firea omenească nu va înceta a se minuna veşnic de Dumnezeu... 
Şi cum poate atunci mintea să se îndepărteze de frumuseţea lui 
Dumnezeu? Şi oare pe unul ca acesta îl va necăji moartea, sau nevoia 
trupească, sau sărăcia, sau piedicile, sau nedesăvârşirea firii, sau stihi- 
ile ce-l împresoară, sau întâlnirea cu alţii, sau negrijania (akedia), sau 
greutatea ostenelii trupeşti?... Căci nu este sfârşit al acestei virtuţi. 


FIECARE OM ESTE ZIDIT 
DUPĂ PLANUL OSEBIT AL 
LUI DUMNEZEU 
Părintele Tadei/ Domnul a zidit 
pe toţi şi pe toate cu un rost şi ţel anume, care trebuie să se împlinească. 
Fiecare, şi cea mai mică ierbuşoară, are rostul său — cu atât mai mult 
fiinţele cugetătoare, care sânt zidite după planul lui Dumnezeu. Dar 
noi de multe ori în viaţă, din pricina neascultării, stricăm planul lui 
Dumnezeu. Avem libertatea să ne împotrivim Lui, iar Dumnezeu este 
numai iubire şi este atât de iubitor încât nu vrea să ne tulbure deloc 
voia slobodă. Ne-a fost dată libertatea deplină de a alege singuri, iar 


noi adeseori alegem ceea ce dorim, în loc să ne supunem. 


Xăkă 


Părintele Tadei/ Voia lui Dum- 
nezeu se împlineşte prin părinţii noştri. 


x 


Părintele Tadei / Cineva are o do- 


rinţă bună de a se călugări. Dacă este după pronia lui Dumnezeu ca 

acela să fie monah, Dumnezeu îi va deschide calea şi va găsi chipul 
în care acesta să se călugărească fără piedici. Şi dacă nu este după 
pronia lui Dumnezeu, acela se va ruga şi nu va asculta, se va duce să 


se călugărească — şi prin aceasta nu va câştiga nimic. 


PATIMILE ÎL CĂLĂRESC 

PE OM CA PE UN CAL 
Părintele Tadei/ Sfinţii Părinţi 
spun: „Am întrebat odată pe un bătrân: «Cum trăieşti, părinte?» 
«Păi, iată cum — sânt ca un cal fără stăpân. Mă călăreşte fiecare cum 
vrea, după pofta inimii; unul descalecă, iar altul încalecă».” Este 


vorba de patimi. 


TREBUIE SĂ ÎNCHINĂM 
DOMNULUI FIECARE CLIPĂ 
A VIEŢII 
Părintele Tadei / Domnul ne iu- 
beşte cel mai mult atunci când Îi dăm fără rezerve dragostea noastră, 
ca un copil nevinovat. Dorinţa Lui este să îi închinăm fiecare clipă 
a vieţii. Asta înseamnă să fim întru totul şi în veci nedespărţiţi de 
EI; abia atunci putem fi părtaşi la bucuria şi pacea dumnezeiască; 
atunci putem fi cu EI pretutindeni. Domnul spune: „Dacă nu vă veţi 
lepăda de toate şi de sine, şi de sufletele voastre, şi dacă nu vă urâţi 


sufletul vostru, nu puteţi intra în Împărăţia cerurilor.” 


Cum să ne urâm sufletul, asta nu Părintele Tadei/ Toată atenţia 
îmi este foarte limpede? întregii noastre vieţi trebuie să 

fie îndreptată către Domnul, 

Izvorul vieţii; El este Părintele nostru. Trebuie să ne încredinţăm Lui 


întru totul, şi toată osteneala noastră este pentru EI); ai Lui sântem şi 

ale Lui sânt toate. Aşadar, astfel am disprețuit şi am uitat şi de sine 


şi de lumea aceasta, şi nu ne mai gândim la noi înşine. Cea mai mare 


piedică pentru noi înşine este că ne gândim la sine. 


COPILUL TREBUIE ÎNVĂŢAT 
DE MIC SĂ FIE SUPUS 
ŞI ASCULTĂTOR 


Am un copil în clasa a cincea; se 
mai întâmplă să-i dau o palmă şi 
după o jumătate de oră uită. Mă 
iubeşte ca şi cum nu l-aş fi pălmuit, 
iar cel din clasa a opta, dacă 
întâmplător îi dau vreo palmă, ține 
minte ani buni şi îmi reaminteşte 


de asta! 


Părintele Tadei/ Copiii trebuie 
învăţaţi de mici să fie supuşi şi 
ascultători; vor fi aşa şi mai târziu, 
când vor creşte, şi nu va fi nevoie 
de bătaie. Copilul care vrea ca 
toate să se facă după voia lui 
trebuie pedepsit. Trebuie bătut nu 


cu mânie, ci din dragoste, ca să fie 


bun. Şi când acest gând lăuntric 
se simte în tine, copilul te va respecta; dar dacă îl baţi cu mânie nu va 
fi de folos nici lui, nici ţie. Copiii trebuie pedepsiţi cu dragoste. 


TREBUIE SĂ NE RUGĂM CU 

POCĂINŢĂ STĂRUITOARE 
Părintele Tadei / Ca fiecare călu- 
găr, şi eu mă ostenesc şi mă rog la Dumnezeu; am făcut multe 
metanii şi multe rugăciuni, şi neîncetat mi-a fost frică ca nu cumva 
diavolul să mi se arate în chip de înger şi sfânt —, dar Domnul a 
îngăduit ca diavolul să mi se arate. Odată voiam să mă rog înaintea 
sfintelor icoane, iar el s'a arătat înaintea mea, ca să mă închin lui. Eu 
mi-am făcut semnul sfintei cruci şi l-am chemat pe Domnul, iar el 


mi-a zis: „Nu mă tem de cruce.” Am citit rugăciuni, iar el iarăşi îmi 

zice: „Nu mă tem nici de rugăciuni.” Mă ocăra neîncetat. M'am dus 
la Stareţ şi el mi-a zis că, probabil, nu mă rog stăruitor la Dumnezeu. 
„Ba mă rog,” i-am zis eu, „şi nu pot să scap nici noaptea, nici atunci 
nu-mi dă pace, rânjeşte la mine. Ce să fac?” Se părea totuşi că eu nu 
mă rugam cu stăruinţă. „Doamne, nu am la cine să mă întorc, nu 
ştiu cum să scap, nu am pace, nici linişte!” „Dar importantă este şi 
pocăinţa, să te rogi cu căinţă. Dacă nu te rogi din inimă, cu stăruinţă, 
va veni iarăşi,” mi-a spus Starețul. 

Avem nevoie de multă credinţă! Sfinţii Părinţi spun: „Orice doreşti 
cu credinţă, Domnul împlineşte. Învierea morţilor şi vindecarea 
bolnavilor nu este desăvârşirea vieţii, dar puterea credinţei este, căci 
şi păcătoşii pot face minuni; însă desăvârşirea vieţii Creştine este 
smerenia desăvârşită.” 


Cum să ne rugăm pentru o anumită Părintele Tadei/ Sântem datori 
persoană, pentru ca problemele ei să să ne rugăm unii pentru alţii, 
se rezolve? dar dacă vrem cu dinadinsul să 
ne rugăm pentru cineva, atunci 
luăm asupra noastră şi povara aceluia. Cuviosul Serafim din Sarov 
se ruga pentru o fecioară care i-a adus o lumânare ca să poată citi, 
căci vieţuia în pustie, dar din pricina aceasta s'a luptat mult cu 
vrăjmaşul — de aceea a purtat o rană deschisă pe spate întreaga lui 
viaţă. Unul este Domnul, Cel ce poate să le poarte pe toate, El este 
purtătorul tuturor poverilor noastre. 
Mie mi s'a întâmplat de două ori în viaţă să mă rog aşa pentru cineva 


şi la fel am pătimit, dar totuşi Domnul m'a păzit. 


CE ESTE SMERENIA 
Părintele Tadei/ Smerenia este 


virtute dumnezeiască, este desăvârşirea vieţii Creştine care se 


Starețul TADEI 
mănăstirea Vitovniţa | 159 


dobândeşte pe calea ascultării. Cel ce nu are ascultare nu poate nici 
câştiga, nici dobândi smerenia. Puţini sânt pe pământ aceia care au 
ascultare. Smerenia noastră este după măsura ascultării noastre. 
Fizic, smerenia exterioară se dobândeşte mai lesne decât smerita- 
cugetare, căci smerita-cugetare este un dar deosebit de la 
Dumnezeu. Sfântul Părintele nostru Simeon spune: „Cel înţelept 
este aşa încât nimic de pe pământ nu l-ar putea urni.” Orice sar 
întâmpla, el este smerit în cugetare, şi aceasta este desăvârşire, 
virtute dumnezeiască. 

Şi mândria are treptele sale, ca şi smerenia. Mândria vieţii se 
tămăduieşte mai uşor, pe când mândria minţii este grea şi cu 
neputinţă de vindecat. Nu are cine să îi arate unui om ca acesta că 
nu este pe calea cea dreaptă. lar mândria vieţii este vindecabilă, căci 
din bogat de îndată se face sărac şi atunci trebuie să se smerească, 


vrea — nu vrea. 


CE ESTE IUBIREA 

DE SLAVĂ DEŞARTĂ 
Părintele Tadei / Iubirea de slavă 
este o treaptă a mândriei. O dată, un filosof Grec a văzut pe cineva 
care avea o haină frumoasă. El i-a povestit şi i-a zis că o astfel de 
haină a purtat înaintea lui unul şi altul, şi i-a înşirat pe toţi cei ce o 
purtaseră — în felul acesta l-a smerit, căci acela se mândrea cu haina 
sa frumoasă, gândindu-se că numai el o are. Iubirea de slavă este 

atunci când ţi-este drag ca toţi să gândească frumos despre tine. 


CE ESTE BLÂNDEŢEA 
Părintele Tadei / Blândeţea în- 
seamnă inimă paşnică şi smerită. Copiii sânt blânzi şi de aceea 


spune Domnul: „Dacă nu veţi fi blânzi precum copiii, nu veţi intra 

în Împărăţia cerurilor.” Celui mândru nu îi este nimeni, niciodată, 
pe plac — toate îl supără şi le judecă pe toate după bunul său plac. 
Trebuie să ascultăm de Domnul şi să ne vindecăm pentru a putea 
dobândi blândeţea şi smerenia câtă vreme sântem încă aici, pe pământ, 
cât încă mai avem timp. Inima plină de iubire este jertfelnică, nu se 
gândeşte la sine, ci se roagă nu numai pentru făpturile vii, ci şi pentru 
tot ceea ce există. 


Veselia mea se preface uneori în Părintele Tadei / Sântem adeseori 
uşurătate?  uşuratici — şi bătrâni, şi copii 

sântem uneori pe aceeaşi treaptă. 

Deşi omul crede că este înţelept şi raţional, nu a ajuns prea departe de 
purtarea copiilor. A pierdut numai ceea ce a avut în copilărie (curăţia), 


iar apoi s'a încărcat cu răutate. 


BUCURIA ESTE CEA MAI 
MARE MULȚUMIRE ADUSĂ 
LUI DUMNEZEU 
Părintele Tadei/ Părinţii noştri 
vor să fie copiii lor totdeauna mulţumiţi, bucuroşi, recunoscători 
şi mulţumitori pentru toată osteneala şi jertfa lor. Şi când văd că 
copiii lor sânt trişti, nemulţumitori şi supăraţi, atunci le este greu. 
Asemenea şi Tatăl nostru cel ceresc: ne-a dat totul, iar noi sântem 
veşnic mâhniţi de ceva. Este ca atunci când o mamă îi face copilului 
toată voia, iar el este mereu nemulţumit şi îi reproşează. 
Aşa şi Domnul are necazuri cu noi. În loc să fim recunoscători şi 
mulţumitori Domnului, noi adeseori arătăm mulţumirea în cuvinte, 
iar inima ne este goală. Bucuria este cea mai mare mulţumire adusă 
lui Dumnezeu, căci El ne-a smuls din mâhniri şi păcate. 

CE ESTE LUCRAREA MINŢII 

Părintele Tadei/ În noi se 
formează lăuntric totul: fiecare gest, fiecare lucrare, fiecare plan. 
Fără un plan lăuntric, este cu neputinţă să săvârşeşti ceva în afară. 
Totul se încheagă mai întâi în mintea omului, toată energia omului 
se manifestă mai întâi în gânduri. Gândul este acea putere care 
încheagă toate în centrul fiinţei raţionale (în inimă), şi când sântem 
uniţi cu izvorul vieţii (Domnul) ca şi cu o centrală, atunci avem toată 
cunoaşterea şi totul ni se descoperă. 
Omul este cununa Zidirii, în noi este reprezentată întreaga lume 
materială şi duhovnicească. Strămoşii noştri nu au avut acest trup 
fizic stricăcios şi muritor, aşa cum avem noi acum. A devenit aşa 
după Cădere. În noi stăpâneşte neorânduiala şi nu rânduiala, căci 


ne-am rupt de Izvorul vieţii. 


OMUL NU POATE 
SĂ TRĂIASCĂ FĂRĂ 
DRAGOSTEA LUI 
DUMNEZEU 


Părintele Tadei/ Viaţa nu poate 
fi trăită fără dragoste, iar unde nu este dragoste, este chin. Noi 
sântem fiinţe care trebuie să-şi închine inima cuiva: dacă o închinăm 
cuiva aici pe pământ, vom fi totdeauna întristaţi şi nu vom agonisi, 
în schimb, ceea ce îi dăm. Ne trebuie un sprijin statornic. Dacă ne 
închinăm inima naturii vii sau moarte, aceasta iarăşi nu ne va dărui 
ceea ce căutăm, căci în toate acestea vedem neajunsuri şi domneşte 
oarecare deşertăciune. 

Ne-am despărţit de Izvorul vieţii, Domnul, şi ne-am întors spre 
noi înşine. Dacă sântem uniţi cu Izvorul Vieţii, avem toate: pace, 


bucurie, mângâiere şi negrăită iubire. 


Pace și bucurie 
în DUHUL SFÂNT | 162 


Aşa şi părinţii noştri, care ne-au dăruit iubire, ne cer cu îndreptăţire 
să le întoarcem dragostea. Dacă le întoarcem iubirea pe care ne- 
au dăruit-o, atunci nimic nu ne poate dezbina. Sântem atunci 
una, uniţi într'un cuget. Ceea ce ei doresc, doresc şi eu, şi invers. 
Este totdeauna armonie; pacea şi liniştea domnesc. Dar pentru că 
sântem în arena de luptă, atunci sântem totdeauna în nelinişte şi 
în conflicte. 

Şi Tatăl nostru cel ceresc vrea de la noi acelaşi lucru pe care îl doresc 
şi părinţii noştri pământeşti: copiii să fie mulţumiţi, în pace, liniştiţi 
şi buni. Dar Tatăl Ceresc aşteaptă şi mai mult: să fim părtaşi la 
bogăţia Lui — iubirea, căci El asta vrea. 

Aşa ne înălţăm mai presus de ocară şi jignirile nu ne mai afectează. 
Şi oricum am fi jigniţi, iertăm totul. 


DUMNEZEU 

A DAT PRILEJ TUTUROR 

SĂ-ŞI VINĂ ÎN FIRE 
Părintele Tadei/ Adam şi Eva, 
strămoşii noştri, au fost uniţi întru una. De îndată ce au păcătuit, 
călcând porunca lui Dumnezeu, totul s'a stricat, s'a tulburat 
echilibrul în toate, a pătruns stricăciunea şi moartea — nu numai în 
noi şi în materia firii, ci şi în întregul cosmos. Şi universul a trebuit 
umplut, căci Domnul a ştiut că toate fiinţele raţionale nu îşi vor 
păstra starea lor şi de aceea a dat vreme din ziua Zidirii până în ziua 
Înfricoşatei Judecăţi ca dreptatea să se plinească. Dumnezeu a dat 
prilej tuturor să-şi vină în fire (să se pocăiască); nu să creadă că le va 
da biruinţe şi că vor ajunge să stăpânească — trebuie să ştie că nu vor 


dobândi asta, căci cugetarea aceasta este duhurilor căzute. 

SINGUR DUMNEZEU 
ÎNTRUPAT A PUTUT 
SĂ NE MÂNTUIASCĂ 
Părintele Tadei/ Pe Dumnezeu 
nimeni, niciodată nu L-a văzut; El este taină. Din pricina căderii 
noastre a trebuit să vină Însuşi Dumnezeu, să schimbe firea noastră şi 
să o învieze, căci le-a făgăduit strămoşilor trimiterea unui Izbăvitor. Şi 
când l-au dobândit pe fiul lor Cain, aceştia au crezut că au dobândit 
mântuitorul. Dar au trecut multe veacuri până când a venit. 
Numai Dumnezeu ne poate întoarce la starea dintru început, aşa cum 
am fost. Cel ce ne-a zidit a luat asupra Sa firea noastră, a schimbat-o 
(a transfigurat-o) şi a înviat-o. 
În ziua Înfricoşatei Judecăţi, când dreptatea va trebui să se 
împlinească, omul va primi din nou trup din materie înduhovnicită, 
aşa cum a avut înainte de cădere. Noi tânjim după ce am pierdut, 
dorim în univers — dar cu aceste trupuri fizice nu putem, pentru 
că avem nevoie de mâncare şi apă ca să trăim, însă duhul poate să 
plece. De aceea trebuie să aşteptăm să se apropie vremea sfârşitului 
acestei vieţi pământeşti şi a cosmosului (lumii). 


NU PUTEM TRĂI 

FĂRĂ DOMNUL 
Părintele Tadei/ Foarte puţini 
sânt oamenii care îşi vin în fire, puţini sânt şi aceia care înţeleg; ce este 
viaţa. Ne rugăm lui Dumnezeu numai fizic, cu buzele, îndeplinim 
aceasta formal şi atunci pierdem Duhul. Mijloace precum rugăciunea 
şi postul ne slujesc la înălţarea sufletului, la întoarcerea lui către starea 
cea dintru început. Trebuie să ne ostenim, cu ajutorul lui Dumnezeu, 
ca în noi să se împlinească însuşirile de caracter ale Mântuitorului 


Hristos. Ştim că EI a fost blând, paşnic şi bun - şi noi trebuie să ne 

ostenim să fim aşa; dar nu avem putere pentru a face asta şi de aceea 
trebuie să o cerem de la Dumnezeu. Aşa cum este cu neputinţă ca becul 
să lumineze fără curent electric, aşa nici noi nu putem fără Dumnezeu, 


precum spune Domnul: „Fără de mine nu puteţi face nimic.” 


AVEM ÎNLĂUNTRUL 

NOSTRU JUDECATA LUI 

DUMNEZEU —- CONŞTIINŢA 
Părintele Tadei/ Viaţa pe care o 
avem nu este a noastră, ci ne-a fost dăruită; nu avem putere asupra 
vieţii. Ca persoane, ne este dată libertatea de decizie. Dacă nu am 
avea voie liberă, atunci am fi ca animalele — nu am fi răspunzători 
pentru faptele noastre. Trebuie să trăim aşa cum ne-a rânduit 
Dumnezeu dându-ne voie liberă, pentru că sântem fiinţe vii. Noi 
singuri trebuie să judecăm ce facem şi cum facem, dacă este bine sau 
nu ce facem... Avem judecata în lăuntrul nostru, avem judecata lui 
Dumnezeu -— este conştiinţa. Fiecare judecată pământească poate fi 
mituită, dar conştiinţa, judecata lui Dumnezeu înlăuntrul nostru, nu 
poate fi mituită cu nimic, ci poate fi numai primenită prin pocăință. 


POCĂINŢA - ÎNNOIREA 
VIEŢII 
Părintele Tadei / Pocăinţa înseam- 
nă înnoirea vieţii. Ne spovedim şi scăpăm din uneltirile gândurilor 
care ne muncesc, şi prin pocăință ne întoarcem către Binele deplin. 
Atunci se nasc în noi gânduri pline de pace şi linişte, nobile, pline de 
dragoste şi bunătate. Aceste gânduri ne dau pace şi linişte, şi atunci 
această pace lăuntrică răzbate din lăuntrul nostru şi în jurul nostru. 
Atunci se înnoieşte şi sufletul. Prin viaţă se vorbeşte mai mult decât 


prin cuvinte. 

BLÂND DUPĂ NAŞTERE 

ŞI BLÂND DUPĂ SMERENIE 
Părintele Tadei/ Sfinţii Părinţi 
spun că cel ce s'a născut paşnic, blând şi smerit îşi are deja răsplata, 
dar nu primeşte aceeaşi răsplată ca şi cel ce este iute din fire şi se 


smereşte. Unul ca acesta dobândeşte mare răsplată. 


DESPRE POCĂINŢA 

CELOR CE S'AU ÎNTORS 

DIN NECREDINŢĂ 
Părintele Tadei/ Adeseori putem 
găsi multe pilde de credinţă puternică tocmai la aceia care nu au fost 
credincioşi, decât la cei ce spun că au fost credincioşi toată viaţa. 
Aceia care nu au fost credincioşi, când îşi vin în fire şi încep să se 
roage la Dumnezeu, ştiu ce au fost şi cui sânt datori pentru sporirea 
lor, căci s'au întors către Izvorul vieţii, singura ieşire din această 


viaţă căzută. 


GÂNDURILE NOASTRE 
SĂVÂRŞESC MINUNI 
Părintele Tadei / Gândurile noas- 
tre săvârşesc minuni. Gândurile pline de linişte şi blândeţe îi schimbă 
şi pe ceilalţi oameni din jurul nostru. 


Fă 


Părintele Tadei/ Neîncetat cău- 
tăm în viaţă un reazem neclintit. La sfârşit, înţelegem unde este acest 
Sprijin şi după Cine trebuie să dorim. 

x 


Părintele Tadei / Când am răsfoit 
cărţile Sfinţilor Părinţi, am văzut că ei spun că sânt puţini aceia care 
au putut să-şi păstreze darul harului lui Dumnezeu până la sfârşitul 


vieţii. 


ÎMPACĂ-TE CU TINE ÎNSUŢI 

Părintele Tadei/ Sufletul trebuie 
să lepede răul conştient, să se întoarcă conştient spre bine, să se 
ostenească ca în el să nu apară niciodată săgețile gândurilor iadului. 
Sfinţii Părinţi tâlcuiesc că orice gând care tulbură pacea lăuntrică este 
de la diavol; trebuie să ne păzim pacea lăuntrică cu orice preţ. Împacă-te 
cu tine însuţi şi atunci cerul şi pământul se vor împăca cu tine. Trebuie 
să fii recunoscător lui Dumnezeu pentru situaţia pe care ţi-a dat-o. 


FIECARE ARE MENIREA SA, 

DATĂ DE DUMNEZEU 
Părintele Tadei/ Fiecare om se 
naşte cu o menire pe pământ. Fiecare ierbuşoară are menirea ei pe 
pământ. Fiecare făptură, cu atât mai mult cea raţională, are rostul 

său de la Dumnezeu. 

Sântem lucrători pe acest pământ, iar Dumnezeu poartă de grijă 
la ce se va întâmpla în vieţile noastre. Dacă sântem mulţumitori şi 
recunoscători pentru starea în care sântem, atunci ne va merge bine. 


TREBUIE SĂ NE ÎMPĂCĂM 
CU TOŢI 
Părintele Tadei / Trebuie să avem 


pace cu toată lumea. 

ASCULTARE ŞI IERTARE 

Părintele Tadei / Binecuvântarea 
lui Dumnezeu se dobândeşte mai întâi în casa părinţilor, apoi prin 
învăţători şi profesori; omul trebuie să fie întru totul ascultător, să 
ştie ce e bine şi să făptuiască binele. 
Ascultarea desăvârşită înseamnă împăcare, înseamnă să ne împăcăm 
cu toţi, să avem cuget curat înaintea tuturor. Dacă am păcătuit cu 
ceva faţă de cineva, trebuie de îndată să ne pocăim din inimă, să- 
i iertăm în inimă pe toţi. Trebuie să ne împăcăm şi cu cei ce sânt 
departe — şi asta mai întâi înlăuntru, în sine. Dacă am întristat pe 
cineva în viaţa aceasta — de pildă, dacă am jignit un om, cu voie 
sau fără voie — trebuie, mai întâi, să ne împăcăm cu el înăuntrul 
nostru. 


CREŞTINILOR NU LE ESTE 

ÎNGĂDUIT SĂ GÂNDEASCĂ 

RĂU DESPRE NIMENI 
Părintele Tadei/ Uciderea nu 
poate fi numai fizică, ci şi în cuget, iar ucidere în cuget săvârşim 
adeseori, dacă nu ne lepădăm de astfel de gânduri şi fapte faţă de 
ceilalţi, aici, pe pământ, şi adesea dorim moartea cuiva (din pricina 
vreunei nedreptăţi); şi aceasta se socoteşte înaintea lui Dumnezeu ca 
o faptă rea săvârşită. De aceea, nouă, Creştinilor, nu ne este îngăduit 

să cugetăm rău despre nimeni. 

Unul dintre Sfinţii Părinţi spune: „Dacă dorim să săvârşim ceva 
bun în viaţa aceasta şi nu avem putinţă să împlinim din pricina 
împrejurărilor, înaintea lui Dumnezeu şi aceasta se socoteşte ca o 


faptă bună săvârşită.” 

TREBUIE SĂ NE RUGĂM 
ŞI PENTRU VII ŞI PENTRU 
ADORMIŢI CA DOMNUL 
SĂ LE DEA PACE 


Părintele Tadei/ Trebuie să ne 
rugăm lui Dumnezeu să dea fiecărui suflet pace şi bucurie, mângâiere 
şi mântuire, dar mai cu seamă tuturor acelor cărora le-am făcut rău; 
dacă le ştim numele, să-i pomenim ca Dumnezeu să le dea Împărăţia 
Cerurilor dacă sânt răposaţi, iar celor ce nu au adormit să le dea 
Dumnezeu pace, bucurie şi mântuire. Trebuie să ne rugăm pentru 
cei ce ne prigonesc şi ne fac rău, să le dea Dumnezeu înger bun, să 
ne împăcăm. Atunci sântem uniţi cu Izvorul vieţii, Dumnezeu, care 
este dragoste şi care pretutindenea este. 


DUMNEZEU SE DESCOPERĂ 

NUMAI SUFLETELOR 

BLÂNDE ŞI SMERITE 

Părintele Tadei/ Sântem fiinţe 

mărginite, iar în jurul nostru sânt multe taine; şi noi înşine sântem o 
taină uriaşă, căci ne-a fost descoperită numai o mică parte din ceea 
ce trebuie să ştim despre adâncurile lumii. 
De ce este aceasta o taină? Pentru că Dumnezeu este taină pentru 
toată zidirea, chiar şi pentru îngeri. lar Dumnezeu se descoperă 
numai sufletelor blânde şi smerite. Când sufletul îşi vine în fire, 
când se împacă cu toţi, atunci se naşte în el pacea şi liniştea; şi dacă 
doreşte să afle ceva, i se descoperă. Adâncurile tainei vieţii nu pot fi 
grăite de nici o limbă, nici de cuvinte, şi dacă dorim să lămurim ceva 
despre acestea, totul pare o născocire. De aceea spune Apostolul că 
cei duhovniceşti îi înţeleg pe toţi, iar omul neduhovnicesc nu-l poate 
înţelege pe cel duhovnicesc. 

VIAŢA DUHOVNICEASCĂ 
Părintele Tadei/ Viaţa duhovni- 
cească este o viaţă a minţii, a cugetului; o astfel de viaţă este una 


nobilă, liniştită, bună şi plină de blândeţe. 


Părintele Tadei/ Deosebirea din- 


tre oamenii buni şi cei răi stă numai în gânduri. 


VIAŢA ESTE ŞCOALA 
SMERENIEI 
Părintele Tadei / Şi oamenii buni 
şi cei răi suferă. Pace din afară au şi unii şi alţii. Dar toate acestea sânt 
schimbătoare aici, pe pământ. Viaţa aceasta trebuie să ne fie şcoală, 
pentru a învăţa ca totdeauna să fim paşnici şi liniştiţi, buni şi blânzi, 
pentru a învăţa să biruim toate necazurile, piedicile şi greutăţile cu 
pace şi linişte lăuntrică. Singuri nu avem putere să împlinim asta şi 
de aceea trebuie să-L chemăm neîncetat pe Domnul în ajutor; El este 
aici în centrul vieţii, în inimă; El nu se desparte niciodată de noi, căci 


e Cel ce pune în mişcare viaţa noastră. 


CÂND NE UNIM CU 
DUMNEZEU, NI SE 
DESCOPERĂ TAINE 
Părintele Tadei/ Dumnezeu este 
taină; de aceea şi noi ne sântem nouă înşine taină. Am vrea să 
înţelegem cum lucrează inima noastră, dar nu putem. Acest lucru 
este cu putinţă numai când ne unim cu Dumnezeu; atunci ni se 


descoperă această taină. Nu am studiat nici medicina, nici fizica, dar 

ni s'a lămurit — aceasta este minunat. Şi lucrurile sânt aşa pentru că 


la Dumnezeu este toată cunoaşterea. 


CÂND SE UNEŞTE 

CU ÎNGERII ÎN 
ÎMPĂRĂȚIA CERURILOR, 
SUFLETUL UITĂ TOATE 
CELE PĂMÂNTEŞTI 


Părintele Tadei/ În Împărăţia 
cerurilor, când venim în atingere cu îngerii, simţim o apropiere negrăită, 
vedem că trăim unul în celălalt, că sântem una — este o apropiere care 
aici pe pământ nu poate fi simțită. De aceea uită sufletul totul când 
trece în veşnicie, căci atunci când vine în atingere cu îngerii, care 


răspândesc dragoste şi bunătate, dobândeşte o uşurime cerească. 


DUMNEZEU NE CONDUCE 
PRIN PĂTIMIRI, GREUTĂȚI 
ŞI NECAZURI, CA PRIN ELE 

SĂ DOBÂNDIM PACEA 


Părintele Tadei/ Pe pământ ne 
este dat ca prin pace şi linişte să biruim tot răul. Putem fi paşnici şi 
liniştiţi într'un mediu paşnic şi liniştit, dar această pace nu este atât de 
trainică şi statornică precum aceea care se dobândeşte într'un mediu 
plin de tulburare. Atunci când pleci dintr'un mediu liniştit într'unul 
plin de tulburare, de îndată îţi schimbi starea sufletească, nu poţi să 
rabzi nedreptatea şi se porneşte iadul, roiesc gândurile ucigaşe, şi 
atunci s'a isprăvit cu pacea noastră. De aceea Domnul ne duce prin 
pătimiri, greutăţi şi necazuri, ca prin ele să dobândim pacea. Noi nu 
avem putere să le biruim pe toate acestea singuri, fără Dânsul. Avem 
pilda Sfintei Muceniţe Ecaterina, care, fiind tânără de 18 ani, a pătimit. 

Rănită şi istovită, a fost aruncată de vrăjmaşi în temniţă şi Domnul i 
S'a arătat acolo. Ea L-a întrebat: „Doamne, unde ai fost până acum?” 
„Aici am fost, în inima ta.” „Cum ai fost în inima mea, când ea este 
rea, necurată şi plină de trufie?” „Da, aşa-i,” i-a spus EI, „însă ai lăsat 
loc şi pentru Mine, şi dacă nu aş fi fost cu tine nu ai fi putut duce 
această pătimire. Căci îţi voi da putere să poţi răbda până la capăt!” 
Sfinţii Părinţi spun: „Prin aceasta vom şti că sântem dragi Domnului, 
dacă ne duce prin mari necazuri, pătimiri şi suferinţe.” „Pace las 
vouă, pacea mea dau vouă; nu precum dă lumea dau eu vouă. Să nu 
se turbure inima voastră, nici să se spăimânteze,” /1o. 14:27 / spune 
Domnul, Cel ce este Adevărul, Calea şi Viaţa. 


TOATĂ ZIDIREA DOREŞTE 
DUPĂ DUMNEZEU 
Părintele Tadei/ Toţi caută dra- 
gostea: şi omul, şi lumea animalelor — toţi ÎL caută pe Dumnezeu şi 
toţi tânjesc după EI, indiferent dacă sântem credincioşi sau nu. Unul 
spune despre sine că este atheist şi nu ştie că în inima sa tânjeşte după 
Dumnezeu, căci dacă tânjeşte cu adevărat după dreptate şi iubire 
frăţească, lui îi este dor chiar de Dumnezeu. Toţi năzuiesc după iubirea 
adevărată: dacă este iubire, să nu se schimbe cu adevărat niciodată; 
dacă este dreptate, să fie împlinită şi niciodată să nu se schimbe. Toate 
făpturile doresc din inimă după Dumnezeu. Deosebirea stă numai în 
aceea că unii se împotrivesc lui Dumnezeu, iar alţii nu se împotrivesc; 
unii conştient doresc după Dumnezeu, iar alţii inconştient. 


IATĂ, NOUĂ PACE! 


Părintele Tadei/ Dacă am fi nu- 
mai conştienţi de puterile (gândurilor) pe care le-am dobândit să le 


folosim spre bine, iată, nouă pace! 

DESPRE FELURITELE 
DARURI ALE GÂNDURILOR 
ŞI ENERGIILOR 
Părintele Tadei/ Noi tânjim du- 
pă cei pe care i-am pierdut. Pe pământ ne naştem cu felurite daruri. 
Adeseori se întâmplă ca şi copiii să se nască cu daruri harice 
deosebite. Domnul a dat şi odinioară astfel de daruri ale harului. 
Astfel de oameni răspândesc energie şi putere. De pildă, un doctor 
psihiatru care are o mare putere de concentrare radiază bunătate şi 
dragoste, ce se transmit şi pacienţilor. Pacientul are încredere în el şi, 
în felul acesta, îşi linişteşte sistemul nervos. 


MAGIA NU LUCREAZĂ 
ASUPRA OMULUI CARE 
ESTE UNIT CU DUMNEZEU 
ÎN RUGĂCIUNE 


Părintele Tadei/ Avem şi pilda 
unui tânăr student la Drept, care a venit însoţit de cineva şi era cu 
totul împovărat în cuget. Însoţitorul mi-a povestit că prietenul său 
s'a căsătorit cu o femeie mai în vârstă decât el, care se ocupa cu 
vrăjitoria. Mi-a cerut să-i citesc rugăciuni de dezlegare; Domnul 
l-a dezlegat şi de îndată i-a fost mai uşor, ca şi când i s'ar fi luat 
o mare povară. Vedem, aşadar, că şi intelectualii sânt expuşi la 
vrăjitorie. Magia este, în fapt, filosofia duhurilor din văzduhuri, 
căci magia lucrează numai unde nu este unire puternică cu 
Dumnezeu, unde nu este rugăciune, unde oamenii sânt împrăştiţi 
şi tulburaţi. Asupra celui ce este unit cu Dumnezeu în rugăciune, 


magia nu lucrează. 

DACĂ NE ÎNTOARCEM 
CĂTRE DOMNUL 

DIN INIMĂ, 

DUHURILE RĂUTĂŢII SE 
ÎNDEPĂRTEAZĂ DE ÎNDATĂ 


Părintele Tadei/ Duhurile din 
văzduhuri nu doresc niciodată binele omului, şi dacă uneori fac şi 
ceva bun, o fac după un plan -— astfel omul cade în cursă, doar cu o 
mângâiere de scurtă durată, şi se face robul lor. Dacă ne întoarcem 
către Domnul din inimă, duhurile rele de îndată se îndepărtează. 
Trebuie să ne preschimbăm în dragoste, să fim paşnici, liniştiţi şi 
buni. Ce a fost până acum, a fost; de-acum să mergem pe calea cea 
dreaptă. 


PĂCATUL ESTE 

O CURSĂ A GÂNDURILOR 
ÎN CARE DIAVOLUL 

ÎL ŢINE PE OM 


Părintele Tadei/ Sfinţii Părinţi 
spun: „Păcatul nu este nimic; păcatul este cursa gândurilor în care 
diavolul îl ţine pe om — îl ţine în starea de iad, unde nu are pace şi 


linişte.” 


TREBUIE SĂ AVEM 
DISCIPLINĂ, CĂCI FĂRĂ EA 
NU VOM DOBÂNDI NICI 
CELE MATERIALE, NICI 
CELE DUHOVNICEŞTI 


Părintele Tadei/ Este deosebit 


de important să se dobândească pacea şi liniştea lăuntrice în sânul 

familiei. Trebuie să avem disciplină, căci fără ea nu vom dobândi nici 
cele materiale, nici cele duhovniceşti. Omul trebuie să ştie ce vrea să 
facă. Dar este important să nu se pripească, ca această disciplină 
să nu fie iute, peste măsură de aspră, căci dacă este aşa, atunci este 
şi diavolească — şi prin aceasta nu am realizat nimic. Disciplina 
dreaptă este când facem ceva din inimă, când ne supunem din 
dragoste. Astăzi oamenii, din pricina iuţelii ritmului vieţii, devin 
nervoşi, sistemul nervos le este împovărat; de aceea sânt tot mai 
mulţi bolnavi. 


ŞI COPIII 

SE ÎMBOLNĂVESC DE 
NERVI DIN PRICINA 
ÎNCĂRCĂRII PESTE 
MĂSURĂ DE LA ŞCOALĂ 


Părintele Tadei/ Şi copiii se 
îmbolnăvesc de nervi, căci programa şcolară este tot mai grea. Au 
ucis bucuria în copii... Ce fac acei funcţionari din învăţământ? Încă 
din şcoală, copiii sânt tot mai plictisiţi şi când cresc mai mari nu mai 
sânt capabili de viaţă. Nu toţi copiii au aceleaşi capacităţi ca să poată 
trece uşor peste acestea. 


VREMURILE DIN URMĂ 
Părintele Tadei/ Au venit vre- 
murile din urmă! În veacul al XX-lea au fost înregistrate cele mai mari 
cutremure. Însuşi Domnul a spus că înainte de sfârşitul vremurilor 
pământul se va cutremura, că se vor ivi multe semne pe pământ, că 


se va da oamenilor să vadă şi să înţeleagă. 


Starețul TADEI 
mănăstirea Vitovniţa | 175 


TOŢI VOM DA RĂSPUNS ÎN 
ZIUA JUDECĂȚII PENTRU 
GÂNDURILE CU CARE 
NE-AM ÎNDELETNICIT 


Părintele Tadei/ Oamenii de 
ştiinţă fac felurite cercetări şi se îngreuiază cu anii; se întâmplă 
ca atunci când se culcă visează formula şi rezolvarea problemei. 
Noi toţi, ca fiinţe înţelegătoare, vom da răspuns pentru cum am 
întrebuințat puterea pe care Dumnezeu ne-a dat-o în viaţa aceasta şi 


cu ce gânduri ne-am îndeletnicit. 


VENIREA LA MĂNĂSTIRE, 
PRIMELE ZILE DE 
CĂLUGĂRIE 
Părintele Tadei / Eu din copilărie, 
de mic, am băgat de seamă că există slujire. Părinţii slujesc copiilor, 
copiii slujesc părinţilor şi mie atunci mi-a venit gândul: „Dacă fiecare 
slujeşte cuiva, vreau şi eu să-l slujesc lui Dumnezeu, căci El este mai 
presus de toţi.” lată, aşa cheamă Domnul, din copilărie... Când eram 
mai tânăr, am scris la o mănăstire să mă primească. Am aşteptat 
răspuns şase luni încheiate. Am cumpănit în acest răstimp: „Dacă 
mă căsătoresc, voi avea o familie de care trebuie să mă îngrijesc — 
şi la sfârşit am hotărât să nu mă căsătoresc. După două luni m'am 


îmbolnăvit, am făcut pneumonie şi am zăcut în spitalul din Dedinle 


patruzeci şi şapte de zile. Un consiliu de doctori a hotărât să inhalez 
aer comprimat, dar eu nu am vrut asta. l-am întrebat cât voi trăi fără 
asta şi mi-au spus că în jur de cinci ani. Am ieşit singur din spital şi 
nu m'am dus nici la dispensar, nici tatălui meu nu i-am spus nimic. 
Am mers la Mănăstirea Gorniak şi am vorbit cu Starețul mănăstirii. 


Aici se afla şi un bătrân stareţ Rus din Mănăstirea Valaam, care m'a 

întrebat cum văd eu călugăria. l-am explicat, iar el mi-a spus că o 
călugărie, aşa cum înţeleg eu, nu voi putea afla nicăieri în mănăstirile 
noastre, decât numai în mănăstirea Rusească din Milkovo, lângă 
Svilainiţa. M'am dus acolo şi l-am căutat pe stareţul mănăstirii, 
Părintele Amvrosie. 

Aveam în mâini o mantie, pantaloni şi o bucată de pâine, şi călcam 
în noroi. „Llată,” spuse Părintele Amvrosie, „eu aici calc în pleavă, fac 
saună şi fraţii au alte treburi.” l-a spus unui frate să mă ducă într'o 
cameră ca să mă întăresc şi să mă odihnesc, căci nu eram obişnuit 
cu slujbele lungi. 

Aceasta se întâmpla sâmbăta, iar luni m'a întrebat dacă doresc să 
rămân la ei. Eu i-am spus că vreau. Am vorbit atunci cu Părintele 
Pavel, care m'a rânduit la paza viei. Aceasta a fost prima mea 
ascultare. 

M'au învăţat Rugăciunea lui lisus. Mă rugam neîncetat şi mi se 
întâmpla că, deşi vorbeam cu cineva, auzeam neîncetat Rugăciunea 
lui lisus care venea din inimă şi fără voia mea -— eu simţeam bucurie 
negrăită şi nu era nimic care să mă vatăme. Gândurile lumii acesteia 
nu mai au loc în inima noastră atunci când sântem sub har. Înţelegem 
în ce stare se afla Preasfânta Maică, căci ea întreaga viaţă n'a pierdut 
harul Duhului Sfânt. 

Din copilărie am iubit muzica, dar când eram sub har m'am ostenit 
să-mi amintesc vreun cântec sau vreo melodie, şi nu am putut să-mi 
amintesc absolut nimic. Rugăciunea curgea liniştit şi cu bucurie. Şi de 
îndată ce luarea-aminte se abătea spre ceva lumesc, râvna se pierdea. 
Îmi amintesc când a răposat Părintele Stareţ Amvrosie — trebuia să îi 
urmeze un Stareţ care fusese împreună cu el frate în pustia Optinei. 
Toţi se agitau pentru Părintele Antonie. Şi a venit într'o zi Părintele 
Antonie la mine şi m'a întrebat pe cine vor alege fraţii stareţ, iar 


eu îl întreb: „De ce mă întrebi pe mine, părinte Amvrosie, eu sânt 

frate?” A mai venit de încă câteva ori la mine şi aşa am început să mă 
gândesc la asta. Luarea-aminte la rugăciune m'a părăsit. 

Eu am crezut că starea de har rămâne neîncetat. Însă puţini sânt 
aceia care au izbutit să-şi păstreze starea de har întreaga viaţă. Când 
se pierde această stare, Dumnezeu ne trimite din nou, din când în 


când, harul ca o mângâiere. 


TREBUIE SĂ ÎNCREDINŢĂM 
TOTUL LUI DUMNEZEU, IAR 
NOI SĂ NE OSTENIM DUPĂ 
CONŞTIINŢĂ 


Părintele Tadei / Trebuie să în- 
credințăm totul lui Dumnezeu, să avem încredințare că El ne 
călăuzeşte, iar noi să ne ostenim după conştiinţă, căci Dumnezeu 
nu Îi iubeşte pe cei trândavi — EI este râvnitor spre binele tuturor. El 
ştie de ce îngăduie nedreptatea, iar noi, prin viaţa noastră, trebuie să 
adeverim că sântem fiii lui Dumnezeu. 


Părintele Tadei/ Fiecare suflet 
născut este Creştin prin naştere!“ şi tânjeşte după Viaţă - iar viaţa 
este Dumnezeu, căci El dă viaţă. 

Dacă împrejurările în care trăim sânt paşnice şi liniştite, noi înşine 
primim, prin aceasta, astfel de trăsături; atunci sufletul însuşi 


tânjeşte după veşnicie. 


16 Părintele Tadei se referă aici la chipul lui Dumnezeu din om, firea cea dintru în- 
ceput; astfel, fiecare om este al lui Hristos-Dumnezeu, Cel ce dă viaţă. Acelaşi lucru 
l-a exprimat şi Părintele Rafail (Noica) în cunoscuta sa formulă: „Ortodoxia (dreapta- 
slăvire) este însăşi firea omului.” (n.red.) 

ESTE NEVOIE DE O VIAŢĂ 
ÎNTREAGĂ PENTRU A 
DOBÂNDI EXPERIENŢA 
LEPĂDĂRII DE RĂU 


Părintele Tadei/ Cât timp sânt 
mici, copiii se roagă de obicei Domnului pentru părinţii lor, ca Domnul 
să le dea părinţilor să fie bine — astfel copiii dobândesc darul fără de 
plată al harului, căci sânt mici. lar când cresc, dacă dă Dumnezeu, vor 
simţi şi darul harului, vor simţi bucuria, starea de fericire, care este 
realitatea vieţii veşnice în care viiază îngerii şi sfinţii. Această primă 
trezire duhovnicească, ce se dobândeşte fără osteneală, Domnul o dă 
pentru ca mai târziu sufletul să dorească după această fericire veşnică 
— căci în starea aceasta sufletul, deşi este în lume, nu mai este din 
lumea aceasta; atunci nu mai sânt în el nici gânduri, nici dorinţe şi 
tânjiri din lumea aceasta. 

Sufletul este liniştit şi blând, nu ştie să se mânie în această stare, 
căci este sub har şi nu e chip să se mânie cumva. Mai târziu, când 
sufletul dobândeşte darul fără plată al harului, a dobândit Harul, 
de la el se aşteaptă să respingă conştient tot răul. Trebuie să biruim 
toţi vrăjmaşii aici, pe pământ. Vrăjmaşii noştri nu sânt trupeşti, 
căci de aceştia te poţi ascunde şi poţi fugi; vrăjmaşii cugetători sânt 
pretutindeni în jurul nostru. 

Acestea sânt puterile cugetătoare, sânt gândurile care nu sânt înte- 
meiate pe dragoste, adevăr, curăţie, nobleţe şi bunătate. Neîncetat, 
duhurile cugetătoare (persoane diferite, aşa cum şi noi, oamenii, 
sântem persoane diferite) ne silesc să primim unele gânduri: să 
ne desfătăm în patimile trupeşti, în furturi, în mânie, în pizmă, 
în răutate. Dacă săvârşim astfel de lucruri ani de-a rândul, atunci 
acestea devin o a doua fire. 


Precum spune Sfântul Apostol Pavel: „Că nu fac binele carele voiesc, 

ci răul carele nu-l voiesc, acela fac. Iar de fac aceasta carea nu voiesc 
eu, iată nu fac eu aceasta, ci păcatul cel ce lăcuieşte în mine.” / Rom 
7:19-20/ Aceasta este puterea rea a cugetului, care s'a ancorat în noi şi 
trăieşte în noi, în trupul acesta. Este nevoie de o viaţă întreagă pentru 
a dobândi experienţa lepădării de rău şi să ne întoarcem desăvârşit 
către bine, încât nimic de pe lumea aceasta să nu ne poată tulbura. 

De aceea, Sfântul Isaac Sirul spune: „Păzeşte-ţi cu orice preţ pacea 
lăuntrică, să nu o dai pentru nimic în lume.” EL a trăit în veacul al VI- 


lea; a vieţuit mulţi ani pentru bunătatea şi viaţa pe care a dus-o. 


CREŞTINII TREBUIE 

SĂ-ŞI REZOLVE 
NEÎNȚELEGERILE DINTRE 
EI ÎNAINTEA PREOTULUI 
SAU A EPISCOPULUI 


Părintele Tadei/ În vechime, 
când Creştinii aveau vreo dispută, mergeau de obicei la preot să o 
rezolve, căci judecătorii la vremea aceea erau politheişti. Dacă nici 
preoţii nu rezolvau problema, atunci Creştinii mergeau la episcop. 

Avem pilda unui om care era dator altuia şi nu a înapoiat datoria 
la vreme, atunci când a făgăduit. Când omul acela i-a cerut să-i 
înapoieze datoria, preoţii nu au putut face nimic şi au mers la episcop. 
Acela care cerea achitarea datoriei de bani nu primea sfaturi, ci voia 
banii; datornicul să se descurce cum o şti şi s'o pricepe. Datornicul 
dorea să înapoieze datoria, dar avea multe necazuri şi nu putea să 
înapoieze banii; a făgăduit că îşi va plăti datoria cu primul prilej. 
Episcopul îi spune omului care cerea înapoierea datoriei de bani: 
„lată, vezi, el vrea să ţi-i înapoieze, aşteaptă-l încă puţin.” Dar acela 
nu renunţa, ci voia pe loc banii — nimic nu-l interesa. „Dar sânteţi 


amândoi Creştini,” spuse episcopul, „şi însuşi Domnul spune: 

«Dacă dai cuiva ceva, nu cere să-ţi înapoieze».” „Pleacă de aici cu 
Evanghelia ta,” i-a spus acela, „mie îmi trebuie banii!” Episcopul 
zise atunci: „Creştini sânteţi amândoi, dar dacă nu vreţi să ascultați 


de Domnul, cine sânt eu să ascultați de mine?” — şi aşa a plecat. 


DESPRE PAZA INIMII 
ÎN PUSTIE 
Părintele Tadei / Un monah avea 
un prieten de şcoală care ajunsese ministru al Afacerilor Externe. 
Ministrul acesta i-a scris odată: „Iu trăieşti în pustie, iar eu sânt 
prins aici, sânt mereu în mişcare, pe drumuri; doresc însă să vorbesc 
cu tine. Vino la mine, voi fi foarte bucuros şi mulţumit.” 
Bătrânul, însă, i-a răspuns: „Tu nu pricepi ce pagubă duhovnicească 
aş îndura, ca monah care vieţuieşte în pustie şi care s'a rupt de 
lumea asta, dacă aş veni la tine. În drumul spre tine, câte lucruri nu 
aş vedea! Şi când m'aş întoarce în pustie, mi-ar trebui mult timp să 
uit toate acestea.” Astfel îşi păzeau monahii inima în pustie. 


DACĂ AI AFLAT PE UNUL 

DE-UN CUGET CU TINE, 

AI AFLAT MÂNTUIRE 
Părintele Tadei/ Sfinţii Părinţi 
spun: „De ai aflat pe cineva de-un cuget cu tine, ai aflat mântuire.” 
Anume la mănăstire, dar mai cu seamă în căsnicie. Pătimim cu 
cugetul, şi tot răul izvorăşte din gânduri, căci oamenii se războiesc 
în gânduri. Dacă aveţi în viaţa voastră pe cineva de-un cuget cu voi, 
apoi aceasta este o bună înţelegere de negrăit, căci şi Domnul Însuşi 
spune: „Unde sânt doi sau trei adunaţi întru numele meu, acolo sânt 
şi eu în mijlocul lor.” / Mat. 18:23 / Pildă de unire în cuget sânt soţul 


I. şi soţia lui M., despre care am vorbit mai demult. 

ŞI ÎN CĂSNICIE 

ŞI ÎN MĂNĂSTIRE, 

PESTE TOT ESTE LUPTĂ 
Părintele Tadei/ Când oamenii 
intră în căsnicie, cred că totul va fi bine, dar nu sânt toate aşa, căci 
viaţa este luptă. La fel este şi în mănăstire. Mergi la mănăstire şi 
crezi că acolo totul este paşnic şi liniştit, dar te înşeli: şi acolo este 

luptă! 


CEI CE-ŞI FAC VOIA LOR 
NU SÂNT PRIMIŢI 

NICI ÎN CER, 

NICI PE PĂMÂNT 


Părintele Tadei/ Trebuie să fim 
pregătiţi să primim voia lui Dumnezeu. Domnul îngăduie să vină 
multe asupra noastră, ca să nu fie voia noastră, căci dacă ni se face 
voia, atunci nu sântem vrednici de Împărăţia Cerească — pe cei ce 
fac voia lor nu îi primeşte nici cerul, nici pământul. Dumnezeu 
are un plan dumnezeiesc cu noi şi trebuie să ne supunem. Trebuie 
să primim viaţa aşa cum ni se dă, şi nu trebuie să cugetăm ce şi 
cum, ştiind că nimic, nici în cer, nici pe pământ nu se întâmplă fără 
purtarea de grijă şi îngăduinţa lui Dumnezeu. Nu trebuie să dăm 
atenţie feluritelor greutăţi materiale, ci trebuie să ne păzim pacea 
lăuntrică. Chiar şi când ne rugăm lui Dumnezeu pentru ceva, noi 
ne impunem voia proprie şi ne rugăm Domnului să fie aşa cum 
dorim. Toate aceste necazuri şi căderi sânt de trebuinţă, iar în 
tinereţe nu înţelegem asta, dar la anii bătrâneţii pricepem că aşa 


sântem iubiţi de Domnul. 

DACĂ NU SE SMEREŞTE, 
SUFLETUL NU POATE PRIMI 

HARUL LUI DUMNEZEU 

Părintele Tadei/ În viaţă am 

avut multe căderi, nenorociri şi greutăţi, dar nu se putea altfel. 
Sfinţii Părinţi spun: „Cum vom şti că sântem iubiţi de Domnul, dacă 
nu după aceea că ne poartă prin multe greutăţi, căderi şi lepădări, 
dispreţuiri şi dureri de inimă?” 
Sânt situaţii în care omul cade în deznădejde şi mâhnire -— şi 
aceasta este o formă de mândrie. Dacă omul primeşte desfătările 
lumii acesteia, atunci urmează iarăşi deznădejdea, căci aici nu 
este Dumnezeu şi omul caută mângâiere în lucruri. Fiecare om 
se simte însingurat, chiar dacă aici sânt şi părinţii, până ce nu se 
slobozeşte de lumea aceasta — abia atunci dobândeşte mângâiere de 
la Dumnezeu. 
Sufletul se simte singur pentru că puterea harului a scăzut, din 
pricina întoarcerii lui către lumea aceasta şi către sine. Şi nu se poate 
în amândouă părţile! Dacă nu se smereşte, sufletul nu poate să aibă 
harul deplin, pentru că ar întrebuința rău puterea dumnezeiască 
a harului şi sar preschimba în magie neagră - la fel cum puterea 
harului îngerilor care au căzut s'a preschimbat în rău. 


HARUL SE DĂ NUMAI 
SUFLETULUI LOVIT 
Părintele Tadei/ Sfinţii Părinţi 
spun că puterea harică nu o poate primi sufletul care nu a trecut 
prin multe pătimiri şi necazuri. De ce? Pentru că atunci sufletul 
l-ar întrebuința spre rău, căci nu ar şti să preţuiască acest dar, 
şi în plinătatea harului gândul nostru este nespus de puternic — 


pentru că în noi lucrează puterea lui Dumnezeu. Dar dacă ne- 

am îndepărtat cu inima şi simţămintele de Domnul, atunci gândul 
poate fi cumplit şi ucigător pentru aproapele. Dacă sântem legaţi de 
Domnul din inimă, cu credinţă deplină, puterea Harului lucrează 
în noi. Dacă încă nu ne-am curăţat de rău şi încă sântem răniţi, 
jigniţi când cineva ne înjoseşte, atunci puterea lui Dumnezeu în noi 
slăbeşte. Trebuie să ne ostenim să dobândim însuşirile lui Hristos 
Mântuitorul. 


„CHIRIAŞII” CUGETULUI 

Părintele Tadei / Odată, o maică 
tunsă în monahism de un părinte înduhovnicit, răposat în anul 1976, 
a venit la mine şi m'a întrebat: „Părinte, l-am visat pe duhovnicul 
meu; în jurul lui era mulţime de copii, care îl necăjeau neîncetat şi 
nu-i dădeau pace. lar el îmi spunea să alung mulţimea aceea de 
copii.” l-am spus: „Vrea să te rogi pentru el, căci copiii aceştia sânt 
«chiriaşii», puterile necurate. Sânt însuşirile noastre rele la care nu 
luăm aminte în viaţă.” 


Fă 


Părintele Tadei/ Domnul ne dă 


putinţa să ne aducem mângâiere unii altora. 


Părintele Tadei/ Dumnezeu este 
putere de neatins, el ne dă gânduri liniştite şi cu pace, dar noi adeseori 
nu putem primi aceste gânduri pentru că sântem sub înrâurirea 
mediului în care trăim. 

x 


Părintele Tadei/ Trebuie să 
ne rugăm Domnului să nu ne uite, să fim neîncetat uniţi cu El în 


gânduri şi inimă. 


SCĂPAREA DE 
ÎMPRĂŞTIEREA 
GÂNDURILOR ESTE 
RUGĂCIUNEA 


Părintele Tadei/ Tot ceea ce ve- 
dem am vrea de îndată să avem; ne legăm imediat cu inima, simţirea 
şi întreaga fiinţă de lucrul acela; ne plictisim repede şi atunci ne legăm 
de altul, şi aşa mai departe. În nimic nu sântem statornici, de aceea 
Domnul a venit să ne adune la un loc, să fim o turmă şi un păstor. 
Când ne adună la Sine, atunci ne este mai uşor. Gândurile noastre 
sânt acum împrăştiate — una facem şi alta gândim. Scăparea este în 
rugăciune. Pentru fiecare lucrare este de nevoie de concentrare; şi în 
rugăciune ne trebuie luare-aminte şi concentrare. 

Trebuie să ne ostenim din inimă să punem în lucrare tot ceea ce Sfinţii 
Părinţi spun despre rugăciunea minţii. Sânt multe pravile despre cum 
trebuie făcută Rugăciunea lui lisus şi cum trebuie adusă mintea în 
inimă, dar totuşi trebuie să avem un îndrumător iscusit şi în viaţa 


duhovnicească, ca să le poată înţelege drept inima pe toate acestea. 


FIECARE ASCULTARE DATĂ 

TREBUIE ÎMPLINITĂ CU 

DRAGOSTE DEPLINĂ 
Părintele Tadei / Trebuie ştiut că 


fiecare lucrare pe pământ este lucrarea lui Dumnezeu, indiferent 

cine ne dă această lucrare, cine conduce, dacă omul acela este bun 
sau rău, dacă este credincios sau nu. Trebuie să împlinim fiecare 
lucrare a noastră ca pentru Dumnezeu. Eu însumi am fost mustrat 
odată pentru aceasta de Domnul. 

Când l-am necăjit a cincea oară pe episcop, rugându-l să mă 
slobozească din slujba stăreţiei (trebuia a şasea oară să fiu pus stareţ 
la Mănăstirea Pocainiţa, iar eu ştiam că voi avea necazuri mari la 
Pocainiţa, iar atunci mă aflam în parohia din Vlaşko Dol), am visat 
că stăteam înaintea Domnului. 

Văd un epitrahil peste Domnul, peste epitrahil un omofor lat, şi 
peste acel omofor încă un epitrahil. Şi-mi spune Domnul: „Pentru 
ce te războieşti, dacă nu ai ascultare?” Atunci mi-a spus în ce constă 
neascultarea mea pe pământ. Peste tot pe unde am fost pus stareţ, 
mereu am necăjit, am rugat să fiu slobozit, căci întotdeauna mi-a 
fost grea această îndatorire a stăreţiei — fraţii nu puteau să trăiască 
în bună înţelegere între ei şi atunci stăreţia mi-era foarte anevoioasă. 
(De două ori am fost pus stareţ la Patriarhia din Peci). „Fiecare 
ascultare trebuie împlinită cu dragoste deplină, râvnă şi credincioşie. 
Nu trebuie să luăm aminte la pizma şi răutatea care ne înconjoară 
şi ne loveşte.” Şi, spunându-mi toate acestea, Domnul a făcut cruce 
asupra mea, de la cap până la picioare. A luat epitrahilul, pe care-l 


avea peste EI, şi mi l-a pus pe cap. 


FIECARE LUCRARE 
TREBUIE FĂCUTĂ 

DIN INIMĂ, 

PENTRU DUMNEZEU 

ŞI NU PENTRU OAMENI 


Părintele Tadei/ Pretutindeni 


este nedreptate pe pământ, fie că este vorba de ordinea socială sau 

de cea bisericească. Toate cad asupra celui ce lucrează, iar cel ce 
nu lucrează întotdeauna câştigă. Omul trebuie să lucreze şi pentru 
acele iscoade ale directorului general sau ale şefului de personal, 
care nu fac nimic şi au un salariu mai mare. Însă, omul nu trebuie 
să ia aminte la lucrul acesta, căci cineva poate să aibă un salariu 
mai mare şi să nu-i folosească la nimic, iar dacă lucrează după 
binecuvântare, este pe placul lui Dumnezeu şi nu al oamenilor. 
Dacă salariul este mic, Dumnezeu îi va da să aibă şi să strângă; 
dacă omul lucrează cu gândul, să ştie că totul izvorăşte din inimă. 
Şi atunci când se roagă se deprinde aşa, şi fiecare lucru îl face 
din inimă. Trebuie să facem fiecare lucru din inimă, ca pentru 


Dumnezeu şi nu ca pentru oameni. 


Cum să lucrăm, părinte, Părintele Tadei/ Cu inima se 

din inimă? simte, nu cu capul. Nu poţi simţi 

cu capul, cu el gândeşti; cu inima 

se simte. Când lucrezi cu voinţa, atunci nu lucrezi cu gândurile, ci cu 
inima. Trebuie să te antrenezi să faci din inimă fiecare lucru. 

Când te rogi, roagă-te din inimă; când vorbeşti, vorbeşte din inimă; 

tot ce faci, fă din inimă. Trebuie să ai îndrumători duhovniceşti în 

această lucrare, căci spun Sfinţii Părinţi: inima şi mintea trebuie 

unite, simţirea inimii şi voinţa să fie una în inimă. Atunci se naşte 

rugăciunea în inimă. 

Dar mintea noastră este rătăcitoare... Când eşti la serviciu, greutăţile 

şi nedreptatea sânt pretutindeni, iar tu iei aminte la asta şi nu ai pace 

lăuntrică. Când omul se deprinde să lucreze din inimă, să îi izvorască 

toate din inimă, atunci nu mai trebuie să se îmboldească, căci totul 


se săvârşeşte din inimă; voia şi simţirea sânt unite în inimă. 

DESPRE POGORÂREA 
MINŢII ÎN INIMĂ — 

SĂ NU VĂ ÎNDELETNICIŢI 
CU ACEASTA, 

FĂRĂ UN DUHOVNIC 
ISCUSIT 


Părinte, încerc să-mi pogor Părintele Tadei / Aceasta se în- 
mintea în inimă prin respirație, tâmplă pentru că tu nu ai pogo- 
precum învață Părinții  rât nicidecum cu mintea în ini- 
duhovniceşti. Se întâmplă ca în mă, ci ai cugetat cu mintea, iar 
inima mea să nu fie loc, simt o lucru acesta este primejdios, căci 
oarecare apăsare uşoară, o neplăcere omul poate să înnebunească. 
în trup. Ce să fac atunci? Aşa şi elevii înnebunesc uneori, 
datorită vaselor de sânge prea 
încărcate din creier. Acest lucru este primejdios, deoarece omul 
trebuie să se deprindă să săvârşească totul din inimă, să se roage 
din inimă; trebuie să aibă un îndrumător duhovnicesc, care să ştie 
să-i explice în ce chip trebuie să coboare mintea în inimă. Astăzi 
este anevoie să afli un om încercat în viaţa duhovnicească, care să 
te călăuzească. 
De bună seamă, trebuie să te deprinzi să ştii că fiecare lucrare pe 
pământ este a lui Dumnezeu şi că nu muncim pentru oameni, ci 
pentru Dumnezeu. Când te deprinzi să faci totul din inimă, atunci 
nu îţi mai trebuie să exersezi ca să-ţi pogori mintea în inimă. 
Căci tu cugeţi că ţi-ai pogorât mintea în inimă, dar de fapt mintea ta 
este mai departe în cap, apoi nu mai poţi să prinzi gândul, aluneci 
de la calea cea dreaptă... Mulţi au greşit aşa. 

CUM Îl ÎNŞEALĂ 
DUHURILE RĂUTĂŢII 
PE OAMENI PRIN VISE 


Adeseori mi se întâmplă ca ceea ce 
visez să mi se întâmple în realitate. 
Cu mintea mea slabă, izbutesc să 
înțeleg că asta nu este de la 
Dumnezeu, ci lucrarea celui rău 
Dar mi se întâmplă ca după un timp 
să visez un lucru, şi mă sperii ca 

nu cumva acel lucru să se întâmple, 
ținând seama că unele din lucrurile 


pe care le-am visat s'au întâmplat... 


Părintele Tadei/ Duhurile rele 
caută să vadă dacă omul dă 
atenţie viselor. Ele ştiu ce fel de 
înrâurire are asupra omului ceea 
ce visează şi ştiu ce se poate face 
prin intermediul acestora: să 
pricinuiască, de pildă, necazuri 
familiei lui — atunci ele văd că 
omul acela a început să creadă 
în vise. Apoi îl năpădesc şi acele 


întâmplări (din vis), iar omul 


ajunge visător şi incapabil de viaţă, şi aşteaptă neîncetat să viseze 


ce va fi în viitor. 


TOŢI VOR ATENŢIA 
ŞI DRAGOSTEA NOASTRĂ 


trecem neîncetat în rugăciune, 


Părintele Tadei / Trebuie să pe- 
căci sântem aparat cugetător. 


Aparatele cugetătoare au înrâurire unul asupra celuilalt — şi asta nu 


numai la oameni, ci şi la dobitoace, şi la plante. Toţi vor atenţia şi 


dragostea noastră. 


DUHURILE RĂUTĂŢII Îl 
STĂPÂNESC PE CEI CE SE 
PREDAU LOR 


tere cugetătoare fără trup, iar 


Starețul TADEI 
mănăstirea Vitovniţa 


Părintele Tadei / Satana este pu- 


noi sântem puteri cugetătoare 

cu trup. El nu are putere mai presus de fire asupra omului, nu 
are dreptul să săvârşească silnicii asupra omului; poate numai 
să sugereze. Dar, dacă omul i se predă, atunci diavolul îl ţine în 
puterea sa, făcându-i multe lucruri după voie. Sânt mulţi astfel 
de oameni, care se îndeletnicesc cu magia. Se predau duhurilor 
răutăţii şi acestea îi stăpânesc. 


STAREA DIN FAMILIE 
DEPINDE DE FAPTUL DACĂ 
ESTE SAU NU 
BUNĂ-ÎNŢELEGERE ÎN 
CUGET, ÎN SÂNUL EI 


Părintele Tadei/ Dacă trăieşti 
împreună cu părinţii, atunci trebuie să te supui lor. lată, în sat e o 
familie foarte credincioasă, merg des la biserică, se împărtăşesc — 
dar nu este pace, nici spor în acea familie. Altă familie nu este atât de 
credincioasă, merge rar la biserică, dar are spor; în tot ce face, creşte 
— şi ne mirăm de ce. Aceasta înseamnă că în cea de-a doua familie 
este bună-înţelegere în gânduri. 


NU ESTE POCĂINŢĂ 

ÎN NOI, DE ACEEA NU ESTE 

PACE ÎN ŢARĂ 
Părintele Tadei / Oamenii nu cu- 
getă şi nu ştiu de ce toate sânt aşa, dar totul porneşte de la gândurile 
şi dorinţele noastre. Şi iată, acum, în ţara noastră, adunăm roadele 
gândurilor şi dorințelor noastre. Ce este ţara? Este o mare familie, cu 
mulţi membri. Şi, în loc să ne păzim, noi nu ne gândim suficient la ea 
— nu are cum să ne fie bine! Nu este pocăință, nu este întoarcere către 


Binele desăvârşit! Dacă ne vom osteni să lepădăm toate însuşirile 

noastre rele şi să mergem către Binele desăvârşit, către Dumnezeu, 
atunci vom avea binecuvântarea lui Dumnezeu şi toate vor merge 
cum trebuie. 


SĂ NU VĂ RĂZBOIŢI ÎN 

GÂNDURI CU VECINII! 
Părintele Tadei/ O bătrână mi 
s'a plâns că nu are pace din partea unei vecine. Aceasta îi aruncă tot 
felul de lucruri în curte şi găseşte fel de fel de lucruri pe poteci, şi nu 
ştie ce să facă. Eu i-am zis: „De ce intri în contact mereu şi te cerţi 
necontenit cu ea?” Ea îmi spune că nici nu vorbeşte cu cealaltă, iar eu 
îi spun din nou că, totuşi, se ceartă în fiecare zi. „Le gândeşti neîncetat 
că ea îţi face rău. Las'o să-şi facă treaba ei, iar tu întoarce-te spre 


Domnul — şi vei vedea că nu-i va fi de nici un folos ceea ce face.” 


DESPRE RUGĂCIUNE 
Părintele Tadei/ Rugăciunea tre- 
trebuie lucrată neîntrerupt; fiecare mişcare să fie din inimă, să fim 
necontenit în rugăciune. Sfinţii Părinţi spun că, aşa cum cel mai mic 
fir de praf stinghereşte vederea, aşa şi cea mai mică grijă tulbură 
rugăciunea. Pentru o rugăciune curată, este trebuinţă de o viaţă 


absolut fără griji. 


COPIII SÂNT ÎNCĂRCAŢI 
DE PĂCATELE PĂRINTEŞTI 


Fiul meu are epilepsie, iar eu sânt necăjit din pricina asta, se mai 
întâmplă să mă şi îmbăt. Cum să fiu fără grijă, când ştiu că fiul meu 
boleşte aşa? Am citit în Biblie că această boală se tămăduieşte prin post şi 


rugăciune, iar eu aşa cum sânt, nu ştiu cum s'o scot la capăt... 

Părintele Tadei/ Să te osteneşti 
ca fiecare rugăciune a ta să vină din inimă. Dacă viaţa părinţilor se 
îndreaptă, atunci şi copiilor le va fi bine, căci copiii sânt împovăraţi 
de păcatele părinţilor. Când te rogi, roagă-te din inimă şi cu mintea 
adunată; atunci totul ţi se va face rugăciune, şi munca va merge 


bine. 


Fă 


Părintele Tadei/ Nu trebuie să 
dăm vina niciodată pe alţii pentru problemele care apar în familia 


noastră: trebuie să ne îndreptăm pe noi înşine. 


X kk 


Părintele Tadei/ Un sfânt spu- 
nea: dacă omul nu-şi face sieşi rău, nimeni nu-l poate vătăma -— nici 


măcar diavolul. 


ISCUSINŢA 
DUHOVNICEASCĂ 

Părintele Tadei/ Oricine dorește 

binele, va suferi mult în viaţă ca să dobândească iscusinţa duhovni- 


cească de mare preţ. 


Xăkă 


Părintele Tadei/ Trebuie să ne 
schimbăm pe noi înşine, şi totul se va preschimba în jurul nostru pe 


temelia gândurilor. 

x 


Părintele Tadei/ Trebuie să ne 
rugăm Domnului ca să ne dea răbdare desăvârşită şi să iertăm toate; 
de îndată ce avem aceasta înlăuntru, vine şi armonia înlăuntrul 


nostru şi în jurul nostru. 


Fă 


Părintele Tadei / Adeseori, cei cu 
care vorbim ne strică dispoziţia sufletească. Nu trebuie să ne spună 
dacă ne respectă sau nu, dacă ne iubesc sau nu, această trăsătură o 
poartă fiecare persoană în cuget şi noi o simţim. 


Xăkă 


Părintele Tadei/ Nu trebuie să 
ne îndeletnicim cu telepatia (citirea gândurilor străine). 
Gândurile sânt o putere şi o forţă uriaşă. Vedeţi ce fac gândurile nu 


numai în statul nostru, ci în lumea întreagă! 


NUMĂRUL 666 - NUMELE 
ANTIHRISTULUI 
Părintele Tadei/ Numărul sau 
codul 666 este cu adevărat numele antihristului, aşa precum 
numele lui lisus Hristos Mântuitorul este numărul 888. Toţi vor 
trebui să fie înscrişi cu numărul acesta (al lui Antihrist), în cărţile 


de identitate. 

FII PAŞNIC, BLÂND 
ŞI BUN, ŞI VEI AVEA PACE 
ÎN FAMILIA TA 


Dumnezeu a dat omului o soție, dar Părintele Tadei/ Dacă cineva a 
musulmanii au mai multe femei! trăit aşa cum a vrut, acesta a 
fost Împăratul Solomon, fiul lui 
David. Pe el, Domnul l-a răsplătit cu înţelepciune şi toţi veneau să- 
i asculte cuvintele înțelepte; însuşi spune: „ot ce mi-a dorit inima, 
am avut. Am vrut să văd dacă este pe pământ vreo mulţumire 
desăvârşită. Am avut vii, palate, aur, femei, am dus o viaţă în 
toate felurile aici, pe pământ, numai să văd de este vreo mângâiere 
deplină; şi am văzut că aici, pe pământ, totul este deşertăciunea 
deşertăciunilor şi mare chin!” 
Iată, a avut de toate, dar totul este vremelnic şi trecător! De aceea, fii 
paşnic, blând şi bun, şi vei avea pace în familia ta. Sufletul blând nu 
ştie să cugete rău şi de aceea ne simţim atât de bine în preajma lui. 


Xăkă 


Părintele Tadei / Trebuie să cău- 


tăm centrul vieţii. 


Părintele Tadei/ Trebuie să dăm 
pildă de viaţă copiilor noştri, iar noi nu facem asta — şi atunci degeaba 
nădăjduim ceva bun, copiii noştri pot fi încă şi mai rău decât noi. 
Tineretul din lumea întreagă este aproape distrus, iar lumea rămâne a 


celor tineri. Din părinţi Creştini evlavioşi, copiii au ajuns satanişti... 

Părintele Tadei / Pocăinţa nu în- 
seamnă numai să mergi la preot să spovedeşti păcatele. Este necesară 
o lepădare de toate gândurile şi relele şi de toată depresia, căci 


pocăinţa este înnoirea vieţii, întoarcerea către Binele desăvârşit. 


x 


Părintele Tadei/ Pentru cei 
blânzi şi smeriţi, Dumnezeu a blagoslovit să avem pâine şi şi să ne 
hrănim cu ea. 


Fă 


Părintele Tadei/ Nu există fiinţă 
raţională care nu crede în Dumnezeu şi nu tânjeşte cu inima după EL. 
Nu există necredincioşi, ci numai potrivnici lui Dumnezeu. Diavolul 
crede şi se cutremură, dar se împotriveşte — aşa şi oamenii. 


ŢARA NOASTRĂ A FOST 
ÎNTEMEIATĂ DE OAMENI 
SFINŢI, IAR NOI NE-AM 
ABĂTUT NECONTENIT 
DE LA CALE 


Părintele Tadei/ Poporul nostru 
este popor ales, de aceea şi pătimim mult. Sfinţii Părinţi spun: „Cum 
vom şti dacă sântem iubiţi de Dumnezeu? După aceea, că El ne duce 
prin multe suferinţe, pătimiri şi multe dureri de inimă.” 


Statul nostru a fost întemeiat de oameni sfinţi, iar noi, ca urmaşi ai lor, 

ar fi trebuit să luăm pildă de la ei; noi însă ne-am abătut necontenit 
de la cale. Iar noi, preoţii, sântem foarte vinovaţi, căci între Primul şi 
al Doilea Război Mondial nu am lucrat îndeajuns. 

CAPITOLUL 


TREBUIE 
VI | ] SĂ PURTĂM 
CRUCEA CE NE 
ESTE DATĂ 


Convorbire cu Starețul Tadei 

purtată la Mănăstirea Kovili, 

cu prilejul praznicului Sfinţilor 

Chiril şi Methodie, la 11/24 Mai 1998. 
Textul a fost publicat iniţial în „Istina,” 
nr. 5-6/2001, pag.189-200. 


Zi 


Părintele Tadei/ Când am înce- 
put să mă gândesc pe cine să punem la stăreţia mănăstirii,” de 
îndată am simţit cum inima mi s'a oprit din rugăciune. Mai rămăsese 
bucurie, linişte, dar în lăuntru nu mai era acea bucurie şi acea pace 
de odinioară. Am înţeles ce se întâmplase — dar ce să fac? Nu îmi 
puteam reveni! Voiam, dar nu puteam. Şi au pornit grijile — cine va 
fi stareţ? 


CRUCEA CE NE ESTE DATĂ 
TREBUIE PURTATĂ 
Părintele Tadei/ Gândeam că 
acea bucurie şi pace a Rugăciunii inimii mă va însoţi până la sfârşitul 
vieţii, dar a durat puţin, poate şapte-opt luni. Mai târziu a venit 
bucuria, dar mângâ:ierea ei a fost tot de scurtă durată. Inima se ruga, 
dar puţin, căci au început grijile. De aceea, dintotdeauna mi-a fost 
grea stăreţia, ca o povară. De nu aş fi fost simţitor la aceste griji, nu 
mi-ar fi fost grea stăreţia: fraţilor le rânduiam ascultările din inimă... 
dar mie întotdeauna mi-a fost grea această slujire. 
Şi mi-a venit mustrare de la Domnul, dar iarăşi nu am fost în stare 
să fiu cum s'ar fi cuvenit. Am cerut de cinci ori să mă dezlege de 
ascultarea stăreţiei, iar când au trebuit să mă pună a şasea oară stareţ, 


am visat că mă aflu înaintea Domnului, iar Domnul mi-a spus: „De 


17 Referire la Mănăstirea Milkovo, în vremea când, după adormirea Stareţului Amv- 
rosie din 1933, s'a ajuns la tulburări între fraţi în privinţa urmaşului acestuia. (n.tr.) 

ce te războieşti, cât timp nu vei mai face ascultare?” Aşa mi s'a arătat 
în vis unde îmi era neascultarea. 

Oriunde am fost pus igumen, întotdeauna m-am necăjit cu cereri 
să fiu dezlegat de aceasta, iar Domnul mi-a spus: „Fiecare ascultare 
primită trebuie împlinită cu multă dragoste, râvnă şi însufleţire.” 
Apoi, m'a însemnat de trei ori cu semnul crucii, din cap până în 
picioare. El purta epitrahilul, peste epitrahil omoforul, iar peste 
omofor paramanul şi încă un epitrahil. Şi-a scos epitrahilul de pe 
El şi mi l-a dat mie. Adică acea cruce pe care trebuie să o purtăm, 
trebuie să o purtăm. Ea ne este dată. Şi, bineînţeles, de atunci mă 
străduiesc să-mi fie plăcută ascultarea stăreţiei — dar, în orice caz, tot 
grea mi-a fost. 

Şi apoi, după mustrarea aceea, încă de trei ori am mai cerut să fiu 
slobozit din stăreţie, iar acum nu ştiu ce să mă fac, tare mi-e frică! 
Dumnezeu mă ajută pentru că EI este bun, dar într'o zi îmi va spune: 
„Mă întristezi, omule, mergi în pace!” 

Asta e, nu-i uşor să trăieşti pe pământ... Şi mi-e tare greu, fiindcă 
nu sânt plin de dragoste, plin de bucurie pentru slujbele mănăstirii 
— deşi lucrez pentru Dumnezeu, nu pentru altcineva, dar, vezi, 


întotdeauna mi-e greu! 


CÂND TE LUPŢI NEÎNCETAT, 
DOMNUL NU TRECE 
CU VEDEREA 
Părintele Tadei/ Vedeţi, nu e 
lesne să te întorci. Întotdeauna doresc să mă întorc la acea stare în care 
mă aflam ca ucenic şi niciodată nu reuşesc. Mă trudesc din inimă, 
mă lupt, dar vine câte o zi, vine câte un gând -— şi iar griji, şi iar de 
la capăt, luptă neîncetată. Dar când te lupţi neîncetat, Domnul nu 


trece cu vederea. Într'o zi îţi va da putere şi te vei putea slobozi de 

grijile tale. Lasă grijile tale lui Dumnezeu, lasă-te şi pe tine, şi pe cei 


apropiaţi ţie, lasă toate în seama lui Dumnezeu! 


ŞI CREŞTINII DIN LUME 

SE POT ÎNDELETNICI CU 

RUGĂCIUNEA LUI IISUS 

Părintele Tadei/ Uite, de pildă, 

la mine venea des un tânăr din Bania Luka. El se îndeletnicea cu 
Rugăciunea lui lisus, se ruga tot timpul cu Rugăciunea lui lisus. Şi 
avea un prieten, care era căsătorit şi avea copii- nu era prea credincios, 
dar era om bun. Într'o zi, îi spune: „Omule, de ce nu te rogi şi tu 
puţin cu Rugăciunea lui lisus, cu rugăciunea minţii?” „Dar cum?” 
„Păi, aşa: «Doamne lisuse Hristoase, Fiul lui Dumnezeu, miluieşte- 
mă pre mine, păcătosul!» — şi repet-o întotdeauna, neîncetat.” „Dar 
cum?” „Din inimă.” 
Acela a deprins Rugăciunea lui lisus, cu inima, deşi are femeie 
şi copii. A lăsat totul — pe el, femeia, copiii şi munca în seama lui 
Dumnezeu. Şi a lucrat Rugăciunea cu o râvnă de necrezut. 
Şi cel ce se ruga de mai mulţi ani cu Rugăciunea lui lisus, nu luase 
încă har fără plată -— iar celălalt de îndată dobândise Rugăciunea! 
Veni acesta şi îmi spuse: „Părinte, vreau să vă spun ceva: prietenul 
meu mi-a spus cum să mă rog cu Rugăciunea lui lisus, iar eu am 
dobândit-o şi văd cum inima se roagă neîncetat, o bucurie mă 
luminează, am dragoste pentru toţi şi nimic nu mă poate răni...” 
„Păi,” i-am spus, „bine este! Asta va dura până ce nu se va prinde 
de tine vreun gând ori vreo grijă. Tu te-ai lăsat pe tine, şi familia, şi 
munca în grija lui Dumnezeu, şi lucrezi din inimă. lar acestea vor 
dura câtă vreme grija îţi va fi îndreptată spre Dumnezeu şi spre 
Rugăciunea lui lisus, cât vei lucra Rugăciunea din inimă şi cât te vei 


putea apăra, cu ajutorul lui Dumnezeu, de grijile acestei lumi. Până 

la sfârşitul vieţii va fi aşa. lată, acum e binecuvântare!” lar el îmi 


spuse: „Părinte, acum mă simt foarte bine!” 


DORINŢELE NOASTRE 
NE DĂRÂMĂ, DIN PRICINA 
LOR ÎMBĂTRÂNIM 
DUHOVNICEŞTE 


Părintele Tadei / Vedeţi, acel om 
din lume a dobândit Rugăciunea lui lisus, de îndată, din inimă, 
dând totul lui Dumnezeu, iar Domnul i-a dat harul fără plată. Mai 
cu seamă noi, monahii, aşa trebuie să lucrăm rugăciunea - dar, iată, 
grijile noastre, dorinţele noastre ne împiedică. Se spune în popor: 
„Nu-i bătrân omul de la mulţi ani, ci de la multe dorinţe.” Dorinţele 
noastre ne dărâmă. lată, osteneşte-te, nu e vreo mare greutate a 
se ruga omul la Dumnezeu, dar trebuie să se deprindă din inimă. 
Din inimă trebuie să se facă tot lucrul, atunci e Dumnezeu prezent 
— şi, când vă veţi fi lăsat cu totul în grija Domnului, veţi vedea 
cum Domnul vă va răsplăti. Dintr'o dată veţi auzi în lăuntru — 
rugăciunea va merge de la sine, îşi va urma cursul, şi va aduce 
bucurie şi pace de negrăit.... 

Mi-aş dori mult ca Domnul să-mi întoarcă ce mi-a dat în copilărie, 
să mă elibereze de griji, să mă elibereze de greutăţi — dar acum am 
îmbătrânit cu grijile, acum trebuie multă osârdie! 


TOT CE SE FACE PE 
PĂMÂNT ESTE LUCRUL 
LUI DUMNEZEU 


Când vorbim de harul lui Dumnezeu, ne-ați putea spune dacă bucuria 


simțită înainte de începerea unei lucrări este vestirea că ea se va sfârşi 

cu bine? Se poate oare simți aceasta înaintea lucrării pe care vrem să o 
săvârşim, astfel încât inima să se tresalte de bucurie? 
Părintele Tadei / Se cade să întă- 
rim gândul că toată lucrarea de pe faţa pământului este lucrare 
dumnezeiască. Se cuvine ca, mai întâi, să întărim în noi acest 
gând, căci, de ne va fi lămurit acest gând, poate vom dobândi 
puţină bucurie de pe urma lucrării noastre, o bucurie mai mult 
în plan material — care îţi foloseşte pentru a îndepărta alte griji, 
pentru că îţi va acoperi nevoile vieţii tale şi ale familiei. Trebuie 
să întărim gândul că toată lucrarea de pe faţa pământului este 
lucrare dumnezeiască, fără a ţine seama de cine dă ascultările şi 
cine le împlineşte. Totul se trage de la gând, şi binele şi răul. Şi 
lucrul este tot gând - fiece lucru se închipuie mai întâi gândit în 
noi, apoi, cu ajutorul materiei, se săvârşeşte, bunăoară, un obiect 
ori un mecanism. 
Înseamnă că ce gândim noi şi ce gândeşte Dumnezeu se împlineşte 
în timp şi în spaţiu. Şi vedem pe faţa pământului, ba şi în cosmos ce 
mult ne-a dat Dumnezeu, fiindcă putem vedea de aici cu telescopul 
măreţia acestuia. Totul este împlinirea gândului dumnezeiesc în 
timp şi în spaţiu — aşa lucrează şi gândurile noastre, de vreme ce 
în noi sălăşluieşte o putere dumnezeiască şi o viaţă dumnezeiască, 
dar nu ne dăm seama de acestea. Puterea dumnezeiască ce se află 
în noi lucrează, şi vedem cum se împlineşte gândul nostru. Multe 
ni se descoperă, însă adesea dăm o rea folosinţă celor dăruite nouă 
de Domnul. Vedem cât de grele sânt vremurile, din pricină că am 
întrebuințat rău gândurile ce ar fi trebuit să le folosim spre bine: 
unii împotriva celorlalţi. Aşadar, se cade să avem bucurie în ceea ce 
lucrăm şi gândul întărit în faptul că toată lucrarea este a Domnului; 
să cunoaştem că lucrăm Lui şi nu oamenilor. Ale Sale sânt toate; 


noi sântem lucrul mâinilor Sale şi întru noi este puterea Sa, 


Starețul TADEI 
mănăstirea Vitovniţa | 203 


putere lucrătoare. Dar noi întrebuinţăm nechibzuit această putere 
dumnezeiască ce sălăşluieşte în noi, precum odinioară duhurile 
căzute din pricina zavistiei, care-au pizmuit pe Dumnezeu. 


SÂNTEM MICI, 

DAR PUTEM AJUNGE 
FOARTE BUNI ORI FOARTE 
RĂI - TOTUL ŢINE DE 
GÂNDURILE NOASTRE 


Părintele Tadei / Fiinţa limitată 
nu este nesfârşită, ea e mărginită; mărginite sânt şi gândurile 
noastre, totul este mărginit; şi îngerii şi sfinţii sânt fiinţe mărginite 
- singur Dumnezeu este fără de sfârşit; singur Dumnezeu este 
atotputernic şi harul Lui, care ocroteşte îngerii şi sfinţii de lucrarea 
duhurilor rele. Vedeţi, gândurile noastre au o putere uriaşă, dar 
noi nu pricepem asta! Gândurile noastre sânt o uriaşă putere, ce 
înrâureşte toate, nu numai cele ce se află pe faţa pământului, ci şi tot 
cosmosul! Sântem fiinţe mici, dar putem ajunge să fim foarte buni 
ori foarte răi — totul ţine de gândurile şi voile noastre. Vedeţi ce au 
făcut gândurile şi dorinţele noastre pe faţa pământului? Atât de greu 
este, încât nimeni nu află pace şi tihnă, nici în familiile lor nu află 
pace... Prin gândurile şi vrerile noastre rele am adus această stare 
de neîndurat pe faţa pământului. Această stare trebuie schimbată 
acum, deoarece avem în noi putere dumnezeiască — trebuie să ne 
schimbăm, să ne slobozim de gândurile rele, de voinţele rele, să se 
răspândească din noi binele. lată, totul se schimbă în jurul nostru, 
însăşi natura se schimbă, nu numai oamenii (prin gândurile 


noastre), este de necrezut... 


Pace și bucurie 
în DUHUL SFÂNT | 204 


CINE ESTE CU DUMNEZEU, 
ŞI DUMNEZEU ESTE CU EL 

Părintele Tadei/ Vedeţi, aflăm 
în istoria poporului Israilitean din Vechiul Testament cum Domnul 
a biruit cu puţin norod oştiri covârşitoare. Au fost douăzeci şi cinci 
de mii oşteni ce s'au ridicat împotriva Egiptului, dar au trecut prin 
Israil. lar când Israilitenii se pregăteau să se împotrivească acestora 
şi strânseseră destulă oştire, Domnul îi spune lui Samuil: „Pre mulţi 
aţi strâns. Dupre ce vor mânca, trimite-i să bea apă; cei ce vor bea 
apă din căuşul palmelor, osebiţi-i, iar cei ce vor bea apă, aplecându- 
se asemenea dobitoacelor, nu-i luaţi în seamă.” Astfel, au rămas abia 
trei sute. Şi Domnul a spus: „Cu aceştia mergeţi la luptă!” „Dar cum 
ne vom putea împotrivi cu trei sute celor douăzeci şi cinci de mii?” 
„Cu uşurinţă, doar mergeţi...” 
Şi, deşi doar au fost trei sute de ostaşi, au biruit. 
La fel a fost şi cu Israilitenii care luptau: ori de câte ori se depărtau de 
Dumnezeu, erau nimiciţi de Filisteni. Filistenii au fost întotdeauna 
ca biciul pentru ei. Când Domnul i-a scos din Egipt spre Pământul 
Făgăduinţei, le-a poruncit să prigonească toate neamurile, să nu se 
unească cu ei şi să nu se întoarcă la slujirea idolilor — dar Domnul nu 
a lăsat să se piardă Filistenii! Însă Filistenii nu sânt neam de Arabi, 


ci sânt din Caucaz. 


MUSULMANII SÂNT 
BICIUL LUI DUMNEZEU 
PENTRU CREŞTINI 
Părintele Tadei/ Arabii sânt din 
neamul Israilitenilor. Ei sânt copiii lui Isăv, fratele lui lac6v. Copiii lui 
Lât sânt nepoţii strămoşului Avraâm. Agâr i-a născut fiu strămoşului 


Avraâm pe Ismail — de aceea îi numim Ismailiţi (sau Agareni). În 

veacul al VI-lea, Domnului i-a ajuns nevolnicia Creştinilor şi a vrut 
să scurteze vremea, ca tot ce e scris să se întâmple în scurt timp şi 
să vină Înfricoşata Judecată, dar, pentru rugăciunile Preasfintei Mai- 
ci şi a trei suflete curate ce vieţuiau în acea vreme, Domnul a pre- 
lungit veacul acestei lumi. Dar pe noi nu ne-a lăsat fără pedeapsă: 
a îngăduit ca fiul nelegiuit să-l prigonească pe cel legiuit. Noi, 
Creştinii, sântem Noul Israfl, iar vechii Israiliteni sânt Vechiul Isral 
- adică sântem toţi fii legiuiţi. Arabii sânt fiii nelegiuiţi ai Agarei, cei 
din seminţia lui Ismail. 

Domnul a îngăduit ca tocmai în secolul al VI-lea să se ivească 
Mohamed. Şi acum musulmanii sânt un bici împotriva Creştinilor, 
precum sânt Filistenii până astăzi bici împotriva Evreilor. Yasser 
Arafat nu e Arab, ci Filistean — dar Filistenii de multă vreme şi- 
au pierdut limba şi azi vorbesc Araba. Mic este acest neam, dar au 
aceleaşi drepturi cu Israilitenii! Încă înainte să fie chemat strămoşul 
Avraâm, ei se aflau în Palestina... 


TREBUIE SĂ NE OSTENIM 
A FI ÎNDUHOVNICIŢI ŞI 
LUCRĂTORI Al FAPTELOR 
BUNE 


Părintele Tadei/ Slavă Domnu- 
lui că Dumnezeul nostru dragoste este, desăvârşită dragoste, neho- 
tărnicită dragoste! Noi, toţi cei de pe pământ, vedem că fără dragoste 
nu e viaţă; toţi aşteptăm de la semenii noştri să ne arate atenţie şi 
dragoste, dar ne purtăm cu răutate chiar şi cu cei mai apropiaţi ai 
noştri. Trebuie să cugetăm, pentru că viaţa e prea scurtă; trebuie să ne 
ostenim ca însuşirea caracteristică să ne fie înălţimea duhovnicească 
şi lucrarea faptelor bune. 

GÂNDURILE NOASTRE 
SÂNT O MARE PUTERE 

Părintele Tadei/ Desăvârşirea 
vieţii creştineşti, după cum glăsuiesc toţi Sfinţii Părinţi, este 
nemărginita smerenie. Smerenia nemărginită înseamnă desăvârşirea 
vieţii Creştineşti. Fiecare suflet smerit şi supus are gânduri paşnice 
şi liniştite, blânde şi pline de dragoste şi bunătate; el luminează nu 
numai făpturile vii, ci şi lucrurile. Gândurile noastre sânt o mare 
putere ce se află în noi — de aceea, cu ce gânduri petrecem, astfel ne 
este viaţa! 
Gândurile noastre înrâuresc nu numai asupra noastră, ci asupra 
tuturor: dacă avem gânduridepaceşi delinişte, elesântbinefăcătoare 
sistemului nervos al tuturor vieţuitoarelor înţelegătoare, dar şi al 
animalelor şi plantelor. Şi lumea plantelor simte gândurile noastre! 
Eu m'am minunat că acum mulţi au descoperit acest fapt, că şi 
plantele simt gândurile noastre şi aşteaptă de la noi purtare de 
grijă şi dragoste. 
Dar dragostea e Dumnezeul nostru! Dacă ne folosim cu dragoste în 
viaţă, ne folosim de însuşi Domnul. El este putere şi tărie; numai El 
hrăneşte simţirile îngerilor, sfinţilor şi ale noastre, ale tuturor celor 
de pe pământ care-L căutăm din inimă. Numai El hrăneşte dragostea 


noastră. Fără Dumnezeu — iar El este dragostea — nu am putea trăi! 


SINGUR DUMNEZEU, 
CE HRĂNEŞTE INIMILE 
ÎNGERILOR ŞI ALE 
SFINŢILOR, HRĂNEŞTE ŞI 
SIMŢIRILE INIMII NOASTRE 


Părintele Tadei/ Priviţi cum ara- 


tă viaţa noastră pe pământ! Dacă nu ne unim cu Izvorul Vieţii, nu 

putem avea viaţă, măcar de am avea mângâierea lumii acesteia, 
măcar de am avea condiţii de viaţă prielnice — toate acestea sânt chin 
pentru suflet! Numai dragostea împărtăşeşte bucurie şi mângâiere 
tuturor. Trebuie să oferim cuiva inima noastră, pentru că fără 
dragoste nu există viaţă. Dar oricui vom oferi viaţa noastră aici pe 
pământ, fie tatălui după trup, fie mamei, fratelui, soţiei, soţului — 
toţi ne pot dispreţui şi părăsi. De ce? Pentru că toţi sânt mărginiţi 
de timp şi spaţiu. Cel ce este mărginit de timp şi de spaţiu nu poate 
da ce este fără de sfârşit, ci numai ce este mărginit. Dar noi căutăm 
nesfârşitul — dacă e dragoste, să nu se schimbe, ci întotdeauna să 
dăinuiască! lar aşa ceva nu putem dobândi de la făpturi mărginite, 
ci numai de la Dumnezeu. Singur Dumnezeu este nemărginit şi 
cuprinde toate; numai El are puterea şi forţa să ne dea ceea ce îi este 
de trebuinţă şi nevoie sufletului nostru. Noi toţi căutăm viaţa, adică 
dragostea — căutăm dragostea, iar dragostea pământească, dragostea 
ce se află pe pământ e mărginită. Tot ce e mărginit nu ne poate hrăni, 
dar noi, chiar de sântem făpturi mărunte, căutăm ce-i fără sfârşit şi 
fără schimbare. Singur Dumnezeu, ce hrăneşte inimile Îngerilor şi 
ale Sfinţilor, hrăneşte şi simţirile inimii noastre. Nu contează dacă ÎL 
cinstim sau nu, El nu se depărtează de viaţă; E este întemeietorul 
vieţii şi trăieşte în lăuntrul fiecărei făpturi, în inimă. 


AICI, PE PĂMÂNT, 

NE PUTEM SCHIMBA, 
DACĂ NE POCĂIM 
DE TOATE FAPTELE 
ŞI GÂNDURILE RELE 


Părintele Tadei/ Vom avea de 
dat răspuns pentru cum ne purtăm şi cum sânt gândurile noastre 


aici, pe pământ, de vreme ce Însuşi Dumnezeu a spus că fiecare 

se va îndreptăţi după cuvintele lui. Cuvântul nostru este gândul 
nostru. Înainte, când eram mai tânăr, nu ştiam că nu se vorbeşte cu 
îngerii şi cu sfinţii în acelaşi fel cum vorbim unii cu alţii. Îngerii sânt 
puteri cugetătoare şi ei ne vorbesc prin gânduri. Nouă ne pare că ei 
ne vorbesc în acelaşi fel cum ne vorbesc oamenii, dar noi nu-i auzim 
cu urechile trupeşti, ci gândurile îngerilor şi sfinţilor ce ne îndrumă 
răsună în mintea noastră. Ne este limpede ce ne zic, deoarece 
sântem şi făpturi gânditoare, nu numai trupeşti — de aceea trebuie 
să fim cu luare-aminte la gânduri, la „aparatul nostru cugetător,” ca 


întotdeauna să răspândim pace, linişte, dragoste şi bine. 


„SĂ ÎNDREPTĂM TOT, 
CÂT MALE VREME 
DE POCĂINŢĂ” 

Părintele Tadei/ Vedeţi, noi, aici 
pe pământ, culegem roadele gândurilor şi dorințelor noastre. 
Dorinţele noastre sânt rele şi gândurile noastre sânt gânduri rele 
— bineînţeles, nu pot fi roade bune din asemenea gânduri. lată, tot 
neamul omenesc culege roadele gândurilor şi dorințelor. Domnul a 
spus despre a Doua Sa Venire: „Afla-voiă oare credinţă?” De aceea 
se cuvine, pentru că viaţa pe pământ este scurtă, să ne ostenim a ne 
înnobila trăsătura caracterului, deoarece cu trăsătura caracterului 
vom trece în veşnicie. 

Aici ne putem schimba, dacă ne pocăim de toate faptele rele, de 
gândurile rele — dar, din clipa trecerii la cele veşnice, sufletul nu se 
mai poate îndreptăţi a se ruga pentru sine. Nici eu nu am ştiut aceasta, 
dar mi s'a întâmplat odată că am simţit apropierea sfârşitului vieţii 
şi vedem că nu mă mai pot îndreptăţi a mă ruga pentru mine; alţii se 
pot ruga pentru mine, dar eu pentru mine nu mai am îndreptăţire a 


mă ruga, pentru că s'a sfârşit vremea de a aduce pocăință. 
t "a sfârşit d d 

Vedeţi cât de grea e trecerea la cele veşnice... Când se trece la cele 
veşnice, ne rugăm fără încetare, dar în veşnicie nu mai putem face 
nimic pentru noi, doar semenii noştri mai pot face ceva pentru 
noi. Când sântem aproape de sfârşitul vieţii şi când trecem la cele 
veşnice, rugăciunile noastre, chiar dacă sânt făcute pe pământ, sânt 
primite de Dumnezeu. Dacă dorim binele semenilor şi ne rugăm, 
ele se primesc — dar pentru mine nu mai am vreme, s'a sfârşit 
vremea de a aduce pocăință. Şi în ce stare m'a găsit Dumnezeu, în 
aceea voi fi judecat! 

De aceea, cei dragi ai noştri care trec la cele veşnice aşteaptă neîncetat 
de la noi milostenie, aşteaptă să ne rugăm pentru ei — pentru că 
Dumnezeu ascultă rugăciunile noastre, când ne rugăm Lui din 
inimă, deşi sântem oameni păcătoşi, foarte păcătoşi. Domnul caută 
la inimă, iar dacă ne rugăm din inimă, căci El e Dumnezeul inimii, 
EI este acolo. Şi, de bună seamă, voieşte să asculte fiecare rugăciune, 
chiar dacă sântem păcătoşi - dar El aşteaptă să ne îndreptăm în 
vremea ce ne este dată spre pocăință. 


CÂT SÂNTEM AICI, 

ÎN VIAŢĂ, TREBUIE 

SĂ NE RUGĂM DOMNULUI 
CA SĂ NE UNIM CU INIMA 
DE DÂNSUL 


Părintele 'Iadei/ De aceea, vai 
mie!, trebuie să fim bucuroşi că Domnul nostru este Dumnezeul 
dragostei. Însă, numai cel ce a dobândit harul lui Dumnezeu în dar 
încă de pe pământ poate simţi dragostea adevărată. Cel ce a primit 
milostenie fără de plată de la Dumnezeu poate înţelege starea 
îngerilor şi a sfinţilor — pentru că pe cel ce a primit harul fără de 


plată de la Domnul, Duhul Sfânt îl conduce, precum îi conduce pe 

îngeri şi pe sfinţi. Acel om dobândeşte milostenie negrăită şi bucurie 
negrăită. Ce mare bucurie se face sufletului! Nu mai sânt gândurile 
şi dorinţele lumii acesteia, minunată e această stare a omului — pace 
de necrezut, bucurie mare de necrezut şi dragoste de negrăit, nu se 
află pe faţa pământului om care să te rănească. Vedeţi în ce chip e 
această stare, stare de har, marea milă a Domului către noi... 

Drept aceea, cât mai sântem în viaţă, trebuie să ne rugăm Domnului 
ca să ne unim cu inima de Dânsul, să-L căutăm neîncetat cu inima. 
Mulţi Sfinţi Părinţi au învăţat cum trebuie să ne rugăm, cum se cade 
să ne sârguim —, dar noi avem nevoie de pildă de vieţuire, pentru a 
vedea cum se roagă altul, ca să căpătăm îndrumare, pentru că pilda 


de vieţuire este mai grăitoare decât cuvintele. 


TOATE SÂNT 

ALE LUI DUMNEZEU, 

DE ACEEA TREBUIE 

SĂ NE ÎNCREDINŢĂM 

CU TOTUL LUI DUMNEZEU 


Părintele Tadei / Orice lucru pe 
faţa pământului şi în veşnicie e lucru dumnezeiesc, lucrare 
dumnezeiască, dar noi îndeobşte nu ne apucăm cu toată inima de 
lucru. Însă îndată ce ne apucăm de lucru şovăitori, înseamnă că nu 
ne-am încredinţat întru totul lui Dumnezeu, pentru a-l sluji ca şi 
îngerii şi sfinţii. 

Devreme ce sântem mărginiţi, înseamnă că nu ne-am unit cu 
veşnicia, care e nehotărnicită, şi bineînţeles că nu ne simţim bine — 
dar trebuie să ne ostenim şi să cunoaştem că orice lucru aici, pe faţa 
pământului, şi în veşnicie e lucru dumnezeiesc. 

Dar omul care ne încredinţează lucrul acela şi îl conduce va da 


singur răspuns în faţa lui Dumnezeu, dacă a fost cu luare-aminte 

la îndatorirea sa. Trebuie să ascultăm ce ne spune el şi acel lucru 
să-l facem cum trebuie şi din inimă, ca şi cum am săvârşi lucrul 
Domnului. Astfel ne deprindem ca fiecare lucru să-l facem din 
inimă. Fiecare lucrare trebuie să fie din inimă, fiecare gând din 
inimă, fiecare cuvânt din inimă! Atunci când se lucrează din 
inimă, înseamnă că lucrăm Domnului, că nu sântem şovăitori faţă 
de nimic — căci ştim că Dumnezeu este pretutindeni, şi înlăuntrul 
nostru. Toate sânt ale Lui, de aceea e potrivit să ne încredinţăm Lui 
întru totul, din inimă. 

Când ne deprindem a lucra din inimă, atunci nu avem nevoie a ne 
deprinde cum să ne rugăm - pentru că atunci facem lucrurile din 
inimă, şi gândurile sânt din inimă, şi rugăciunea este din inimă. 
lată, vedeţi cum fiecare dintre noi poate să ajungă la aceste măsuri 
şi să dea de la sine! Nu avem trebuinţă de nici o nevoinţă: doar să 
ne deprindem cu gândul că Dumnezeu este pretutindenea şi în 
inima noastră, pentru că e Dumnezeul inimii, Dătător-de-viaţă, Se 
sălăşluieşte întotdeauna în mijlocul vieţii şi trebuie să-L căutăm 
din inimă. 

Când ne deprindem astfel, gândurile noastre vor fi întotdeauna 
paşnice, liniştite, blânde, smerite, binefăcătoare sistemului nervos 
al tuturor vieţuitoarelor înţelegătoare, al animalelor şi plantelor. 
Gândurile de pace şi liniştite sânt totdeauna pline de dragoste şi 
bunătate. 

Iată, vedeţi, astfel trebuie să ne ostenim, pentru că Dumnezeul nostru 
este Domnul dragostei — să ne unim cu inima de EI şi atunci El va fi 
Cel ce ne va împărtăşi dragoste, şi nouă şi semenilor noştri. Aşadar, 
cu Dumnezeu vom răspândi pace, linişte, dragoste şi bunătate şi 
toţi ne vor îndrăgi. De ce? Pentru că gândurile noastre sânt pline de 
dragoste. Acele raze gânditoare sânt la toţi binefăcătoare. 


Nimic altceva nu mai trebuie spus sau afirmat, pentru că simţim 

cât ne este de plăcut în prezenţa unei astfel de făpturi înţelegătoare 
- smerită, blândă, plină de dragoste şi de bunătate. Nici măcar un 
cuvânt nu trebuie rostit, căci întotdeauna ea radiază ceva; e ca şi cum 
am tremura de frig şi am ajunge într'un loc cald care răspândeşte 
căldură şi ne încălzeşte. 

lată, vedeţi ce înseamnă gândurile bune, dorinţele bune, pline de 
dragoste şi bunătate! Pentru aceea, vă doresc tuturor pace şi bucurie 
de la Dumnezeu. Eu mi-am dat silinţa, şi acum altcineva va vorbi 


mai mult... 


CÂND SUFLETUL 
SE SMEREŞTE... 

Părintele Tadei/ Socoteam în ti- 
nereţe că Sfinţii Părinţi, o dată ce dobândesc darul harului, îl 
păstrează întreaga lor viaţă. Însă, după ce am răsfoit lucrările 
Sfinţilor Părinţi, am văzut că acolo scrie să nu ne aşteptăm ca acest 
lucru să se întâmple, pentru că puţini sânt cei ce au păstrat harul 
întreaga lor viaţă — bunăoară, Sfântul Apostol Pâvel şi Cuvioasa 
Maria Eghipteanca, care mult au păcătuit în viaţa lor. Când şi-au dat 
seama cât de mult păcătuiseră Domnului, au socotit că nu se află om 
pe faţa pământului care să fi păcătuit mai mult ca ei. 

Astfel ajunge omul la starea de smerenie. Sfinţii Părinţi spun adesea 
că se consideră mai păcătoşi şi decât duhurile căzute. Aceasta este 
nemărginita smerenie, iar smerenia nemărginită este desăvârşirea 
vieţii Creştineşti. Când sufletul se smereşte, când se încredinţează 
întru totul Domnului, se slobozeşte de grijile pământeşti, deoarece 
rugăciunea are nevoie de o viaţă cu totul lipsită de griji. Când omul 
se slobozeşte cu totul din grijile pământeşti şi se încredinţează pe 
deplin lui Dumnezeu, abia atunci Domnul dă harul fără de plată. 


Dar, fără acestea, nu este cu putinţă! 

STAREA CELOR CE 
DOBÂNDESC HARUL 
ÎN DAR ESTE STAREA 
ÎNGERILOR ŞI A SFINŢILOR 


Părintele Tadei/ În anul 1932, 
am plecat la mănăstire, pentru că am crezut că nu voi trăi mai mult 
de cinci ani, cum îmi spuseseră doctorii. Slavă Domnului, am fost 
îndrumat spre Mănăstirea Milkovo, unde se aflau 30 de Ruşi. 

Erau multe suflete evlavioase acolo şi m'au deprins cum să mă rog 
cu Rugăciunea lui lisus. Mi-au dat mătănii şi m'au îndrumat să 
spun: „Doamne lisuse Hristoase, Fiul lui Dumnezeu, miluieşte-mă 
pre mine, păcătosul!” 

Pentru că am crezut că nu voi trăi mai mult de cinci ani, mam ru- 
gat neîncetat. Şi, într'o bună zi, am auzit în lăuntrul meu cum se 
rosteşte de la sine rugăciunea neîncetată, Rugăciunea lui lisus — lu- 
crez, mănânc şi aud în lăuntru neîncetat rugăciunea! Şi o bucurie 
m'a luminat, o bucurie negrăită şi o pace de necrezut! M'am minun- 
at cum am ajuns un alt om. Nu ştiam ce mi se întâmplase. Totul era 
paşnic, liniştit, bine, cu o bucurie de necrezut. Şi vedeam că nimeni 
nu mă putea jigni, iar mai înainte, îndată ce mi se făcea un reproş, pe 
dată mă tulburam. Acum vedeam că nimeni nu mă putea jigni, nici 
măcar stârni să-i spun: „Mi-a ajuns, am să te încing acum!” Ce stare 
aleasă, pe care numai Domnul o poate dărui! Aşa e starea îngerilor 
şi a sfinţilor. 

Starea celor ce dobândesc harul fără de plată este starea îngerilor 
şi a sfinţilor, pentru că atunci sufletul e călăuzit prin Duhul Sfânt şi 
nu mai are gânduri lumeşti. Dar nici nu poţi să gândeşti — ştii cum 
se gândeşte, tot ce trebuie, dar nu poţi; vrei, dar nu se poate, de-a 
dreptul cu neputinţă! Adică Duhul Sfânt luminează atunci şi nu mai 


sânt în el lucruri rele. 

MINUNATUL 
PĂRINTE AMVROSIE 
ERA ÎNTRU TOTUL 
DRAGOSTE, ASEMENEA 
DOMNULUI SĂU 


Părintele Tadei / Totul a ţinut aşa 
până la fericita adormire a Părintelui Arhimandrit (Amvrosie). Fiind 
noi 36, treizeci de Ruşi şi şase Sârbi, în obşte s'a iscat întrebarea cine 
va fi pus la stăreţie. Trebuia să fie Părintele Isăchie. Părintele Isăchie 
şi Părintele Arhimandrit Amvrosie erau ucenici ai Sihăstriei Optinei 
din Rusia, şi pe atunci Părintele Arhimandrit Amvrosie a primit de 
la stareţii Sihăstriei Optinei cel mai de seamă lucru. Era atât de plin 
de dragoste, de bunătate şi de pace, dar avea şi greutăţi, pentru că 
era igumen — deoarece erau şi caractere necioplite, care adesea îl 
defăimau. Observam că uneori, câte două săptămâni întregi, venea la 
biserică plin de pace, liniştit, dar foarte întristat — amarnic de întristat, 
nu putea scăpa de tristeţe. Abia mai apoi a început să mai scape de 
tristeţe — pentru că Domnul este întru totul dragoste şi bunătate, şi 
el (Părintele Arhimandrit) era de o necrezută bunătate. Niciodată nu 
am văzut în mănăstire să fi pedepsit pe cineva; ierta orice, măcar că 
erau şi unii cărora ar fi trebuit să li se spună ceva, chiar şi să li dea o 
pedeapsă — dar el, nimic, ca şi cum nimic nu s'ar fi întâmplat. 
Părintele Maxim, care a murit, ce venea de la Ravaniţa, era şi el 
un astfel de suflet bun, deosebit de bun - l-a visat pe Părintele 
Arhimandrit (Amvrosie) după moartea acestuia. El ne-a povestit: 
„L-am văzut într'o poiană minunată şezând pe un tron. Am venit 
către dânsul şi i-am spus: «Părinte, blagosloveşte!,» iar el mi-a spus: 
«Vezi tu, Părinte Maxim, în acest loc vin cei ce au pătimit mult în 
viaţă — multe necazuri, multe nevoinţe, multe suferinţe şi strângeri 
de inimă. Nevoieşte-te şi tu!” 

Părintele Maxim a trecut la Domnul cu câţiva ani în urmă. Făcea parte 
din mişcarea bogomoliţilor; avea întotdeauna duh de pace, era liniştit, 
se vedea pe chipul lui că primise harul fără plată. Întotdeauna avea 
duh de pace, chiar dacă de multe ori avea parte de răutăţi dinspre 
alţii; nicicând nu se mâhnea, harul acoperea toate aceste neajunsuri. 
Care va să zică, foarte puţine sânt acele sufletele ce primesc harul fără 
de plată — pentru că mai întâi e nevoie să scăpăm de grijile noastre 
şi de toate greutăţile ce le avem, toate să le încredinţăm Domnului, 
ca să le curețe şi pe cele ale noastre. Abia atunci, când am lăsat toate, 
putem nădăjdui că Domnul ne va milui, ne va ţine şi ne va da harul 
Său fără de plată şi îndrumarea Sfântului Duh. Şi atunci vine pace şi 
bucuria de negrăit... 

Asta s-a întâmplat cu mine, până când am început şi eu să gândesc 
ca obştea (cine va fi noul stareţ)! 

Pe Părintele Antonie l-am cunoscut pe când era călugăr la Milkovo 
— era necrezut de râvnitor; părintele Luca, apoi bătrânul Marcu, 
cel cu schima mare; Theofan, care era iconom, şi Părinţii Serafim 
şi Roman. 

Peste puţină vreme, toată obştea s'a risipit! Din 35-36 de călugări, 
doar noi cinci am mai rămas şi încă şase Ruşi. 

CAPITOLUL 


LX 


DUMNEZEU 
NE VA IZBĂVI 


Prima publicare a textului în revista 
Svetigora, nr. 85-86, 

Pogorârea Sfântului Duh 1999, 

pag. 54-55. Convorbire 

cu Jelico Simonovici. 


Preacuvioase Părinte, pentru Părintele Tadei/ Dumnezeu să 
început, blagosloviți convorbirea ne blagoslovească pe toţi! În 
noastră spre a fi de povaţă şi întărire aceste vremi, noi, întregul nostru 
duhovnicească tuturor celor ce vor popor, culegem roadele gându- 
asculta în aceste vremuri groaznice, rilor şi dorințelor noastre. În 
de război. Cum percepeţi ce se aceşti 50 de ani din urmă am 
petrece pe pământul nostru de  pătimit mai multe rele decât în 
aproape două luni încoace? 500 de ani sub Turci, pentru că 
ne-am pus spre făptuirea celor 
rele. Toţi se îndreaptă mai degrabă spre reaua lucrare a gândurilor 
şi dorințelor lor. Şi, acum, iată rodul răutăţii, pe care toţi trebuie 
să-l rabde! Nu putem învinovăţi pe nimeni în afară de noi înşine. 
Nu ne-am gândit la ce am lucrat, la ce am gândit, la ce am făptuit 
— şi, iată! 
Gândurile noastre au nemăsurată putere şi tărie. Dar oamenii la asta 
nu se gândesc. Toate îşi au obârşia, cele bune şi cele rele, în gânduri. 
Cum ne sânt gândurile, aşa ne este şi viaţa. Neamul ce s'a ridicat 
împotriva noastră a făcut-o cu îngăduinţa Domnului. Pentru că nimic 
nu se întâmplă, nici pe pământ, nici în ceruri, în veşnicie, fără Pronia 
şi fără îngăduinţa Domnului. Pentru toate necazurile, mai degrabă 
noi înşine sântem vinovaţi. Toţi întâmpină greutăţi, toate popoarele 
lumii, şi mai cu seamă Americanii... 
Un American, care a murit cu mai bine de 50 de ani în urmă, a făcut 


nişte prevestiri. El avea o sănătate şubredă şi deseori cădea în transă; 

atunci vorbea ceva şi cei apropiaţi notau cele spuse. Când îşi revenea, 
vedea în note cea vorbit. Puțin înainte de moarte, tot aşais'a întâmplat 
- să cadă în transă şi, în această stare, să înceapă a vorbi. Când şi-a 
revenit, apropiații săi i-au arătat ce spusese. Acesta a hotărât, prin 
testament, ca aceste lucruri din urmă să nu fie dezvăluite înainte 
de moartea lui, ci abia după 50 de ani. Acum doi ani s'au deschis 
acele scrieri şi s'a văzut că prevestirile se împliniseră. Au văzut că 
el vorbise, chiar dacă nu era conştient, despre cum Americanii înşişi 
se vor ruina şi se vor distruge în plan economic. Aceste scrieri au 
încăput pe mâinile unui ziarist, care a început să le publice. Apoi 
Americanii au muşamalizat repede chestiunea, ca să nu izbucnească 
revoltă în popor, dar poporul e conştient şi vede lucrurile acestea. 
Şi, chiar dacă ne aflăm într'o situaţie grea, Americanii sânt într'o 
situaţie şi mai grea decât noi. lar acum preşedintele Americii vrea să 
rezolve aici, la noi, situaţia. 

Există o veche scriere, unde se spune că în ţara noastră, în Kosovo, 
a căzut un meteorit din material de preţ ce s'a îngropat în pământ — 
aşa că pe Americani nu îi interesează nici de Sârbi, nici de Albanezi, 
ci Kosovo-ul, pentru a folosi bogăţiile ce se află într 'însul. Cei de 
dinaintea noastră, din vechiul Regat al Iugoslaviei, nu s'au putut 
folosi de aceste bogății. Şi tot aşa nici în vremea Comunismului, 
din cauza înțelegerilor internaţionale. Doar industria Americanilor 
poate exploata aceste resurse. Şi acum ei au nevoie de resursele 
acestea, pentru a scăpa de problemele lor de acasă, căci se află 
într'o situaţie foarte dificilă. Aşa au început să ne bombardeze şi 
se gândesc că ne pot împresura şi pe uscat pentru a ne ocupa. Dar 
s'au înspăimântat, au crezut că în trei zile vor termina totul. Au 
trecut 40 de zile şi nimic — chiar dacă toate marile puteri ale lumii 
s'au ridicat împotriva unui stat mic, noi, Sârbii şi Muntenegrenii, o 


mică parte din ce a fost Iugoslavia. Poate că Domnul ne va mântui şi 

dintr'acestea... Chiar dacă ne-am îndepărtat mult de Domnul, totuşi 
avem mulţime de sfinţi lângă Dumnezeu care mijlocesc pentru noi 
şi se roagă neîncetat Domnului să ne mântuiască din aceste grele 
încercări. Pentru că toată lumea s'a ridicat împotriva noastră şi nu 
avem prieteni în lume, atunci Dumnezeu ne este prieten şi ajutător. 
După cum băgăm de seamă, nu avem prieteni în lume. Rusia, de 
când mă ştiu — nici puterea Ţaristă, nici cea Comunistă -, nu a fost 
alături, Serbia, niciodată. În vremea lui Obrenovici, când Serbia 
Mică s'a eliberat de sub Turci, nu aveam şcoli, nici oameni care să 
rânduiască administraţia statului şi a Bisericii. Ne aşteptam ca Rusia 
să ne vină în ajutor, fiind o ţară ortodoxă. Miloş Obrenovici a trimis 
o delegaţie, Biserica — alta. Aceste delegaţii au plecat cu intenţia de 
a cere ca tineretul nostru să fie primit spre a-şi desăvârşi studiile 
militare şi administrative, precum şi cele theologice, ca să avem 
preoţi învăţaţi. Când au ajuns acolo, nici măcar nu au fost luaţi în 
seamă — nimeni nu i-a primit, nimeni nu a vrut să vorbească cu ei. lar 
statul a împiedicat Biserica să primească delegaţia şi ai noştri s'au 
întors plini de tristeţe. De la Miloş Obrenovici încoace, niciodată nu 
am avut ajutor de la Ruşii ortodocşi. 

Atunci ne-am întors spre Apus. Şi pentru că cel mai aproape ne 
era Budapesta, am trimis tineretul nostru la Academia Militară din 
Pesta. Ungurii sânt cunoscuţi ca peste măsură de suduitori. Astfel, 
tineretul nostru s'a învăţat să înjure, dar în limba noastră nu se aflau 
înjurături! Şi prima înjurătură şi-a aflat obârşia în garnizoană. Şi iată 
că, în mai puţin de 100 de ani, îi întrecem şi pe maghiari la înjurături. 
Intelighenţia noastră, omule, nu poate scoate un cuvânt fără să înjure 
— înjură şi de cele sfinte! Acum au ajuns oamenii să fie fără de minte, 
nu ştiu ce vorbesc. Dacă le atragi atenţia, ei îţi spun că nu înjură, nu 
recunosc. Din această pricină pătimim noi acum. 


Aşadar, să ne venim în fire, să ne înţelepţim, să ne întoarcem la 

vechea noastră tradiţie. Acest pământ, această ţară a fost întemeiată 
de oameni sfinţi. Pentru că noi sântem urmaşii lor, se cuvine să-i 
avem drept pildă pe bătrânii noştri. Să ne întoarcem la drumul drept 
şi adevărat, şi Dumnezeu ne va ocroti. Şi Dumnezeu ne poate ocroti. 
Dumnezeu poate face ca acele mari puteri să se să certe între ele şi 
să aibă probleme, şi apoi nu se vor mai interesa de noi. Astfel ne va 
izbăvi Domnul. 


Părinte Arhimandrit, credeți că ce Părintele Tadei/ Organizaţia 
ne apasă acum - cu tot iadul mondială secretă plănuieşte ca, 
acesta din lume şi cu aceste crize până în anul 2000, să se unească 
economice — este în acelaşi timp şi lumea. Ţelul e ca omul lor să 
lupta duhovnicească de care ajungă în fruntea tuturor statelor 
vorbea Sfântul Apostol Pavel, că lumii şi să le conducă. Organiza- 
noi, Creştinii, ne luptăm cu ţia secretă gândeşte şi lucrează 
duhurile din văzduh?... neîncetat la acest plan. Eu m'am 
minunat cum Statele Unite, cu a- 
devărat, slujesc satanei. Adică şi ei se roagă — au o întreagă rânduială 
- lui satan, şi slujesc lui. Satana are putere şi îşi dă silinţa ca 
lumea să se unească. Dar se plânge că nu poate îndeplini planul 
din pricina ortodocşilor! Asta e pricina pentru care sânt prigoniţi 
ortodocşii. Pravoslavnicii nu împiedică prin puterea fizică, ci prin 
mintea, gândurile şi duhovnicia lor. Chiar dacă ne-am îndepărtat 
de lucrarea binelui, cu toate acestea avem printre dreptslăvitori 
suflete smerite şi blânde, care se roagă Domnului neîncetat să 
oprească răul. De aceea duhurile de sub ceruri nu pot reuşi să facă 
lumea a se uni. Ele socotesc că, atunci când lumea se va uni, vor 
înscăuna pe domnul lor, de fapt pe antihrist. 
Înainte de război a existat Societatea Naţiunilor la Geneva, după al 


Doilea Război Mondial s-au mutat în America. Şi înainte de război, 

aici, în Geneva, şi după război, acolo în America, nu se alege un 
preşedinte al O.N.U. ci un secretar general. Locul preşedintelui e 
liber, ca să fie ales primul şi ultimul. El va fi ales când va veni vremea 
pentru a fi domn al întregii lumi. 

Pentru aceasta se întâmplă toate; de aceea e prigoană împotri- 
va ortodocşilor şi Ortodoxiei. Sufletele dreptslăvitoare smeri- 
te şi blânde se roagă neîncetat lui Dumnezeu, ca Dumnezeu să 
stăvilească răul. De aceea e prigonită Ortodoxia, iar noi nu sântem 
conştienţi de asta. 


Care e viitorul ortodocșilor şi al Părintele Tadei / SlavăDomnului 
Ortodoxiei în lume? că EI va păstra Ortodoxia până 
în vremurile cele din urmă. Ea 
va fi mult prigonită, dar Domnul ne va izbăvi. Domnul Însuşi spune 
că porţile iadului nu vor birui Sfânta Sa Biserică. Biserica e cârmuită 
de Domnul, Duhul Sfânt, dar noi credem că oamenii o conduc. Fără 
de vlagă şi de nimic este această cugetare a noastră! Dumnezeu e Cel 
ce îndrumă Sfânta Sa Biserică. Dacă ar fi condus-o oamenii, nimic 
n'ar mai fi rămas din Sfânta Sa Biserică — pentru că toţi am păcătuit, 
toţi sântem păcătoşi, toţi rătăcim pe o cale greşită. 
Vedem cum, în Biserică, dintotdeauna au fost greutăţi din partea 
oamenilor învăţaţi, şcoliţi, care au condus Biserica şi au rătăcit de 
la calea cea dreaptă; pentru acesta s'au strâns Soboarele A-toată- 
lumea, ca să îndrepte gândurile rătăcite ale theologilor cărturari, 
înalt-cugetători. Cel dintâi care a rătăcit calea cea dreaptă a fost un 
preot, mare cărturar, din Alexandria — Arie. În cele din urmă, a fost 
nevoie de un Sobor A-toată-lumea ca să îndrepte părerea sa greşită. 
Au fost multe astfel de cazuri în Biserică. 
În veacul al şaselea, Domnul, nemaisuferind această sfadă şi 


neorânduială în Biserică, a vrut să scurteze veacul acestei lumi. Dar, 

pentru rugăciunile Preasfintei Maici şi a trei suflete curate ce vieţuiau 
în acea vreme, Domnul a prelungit veacul acestei lumi. Dar nu ne-a 
lăsat fără pedeapsă — a îngăduit ca în veacul al şaselea să se ivească 
Mohamed, ca fiul nelegiuit să-l prigonească pe fiul legiuit. Noi 
sântem Creştini, Noul Israil. Arabii sânt şi ei neam Israilitean. Ei sânt 
urmaşii lui Agar, fiii lui Ismail şi nepoţii sfântului strămoş Avraăm; 
sânt neîncetat în război cu Israilitenii. Şi Domnul a îngăduit ca ei să 
fie precum un bici, întotdeauna, până în zilele noastre. Palestinienii — 
ei nu sânt neam arab. Palestinienii sânt de fel din Caucaz. Au venit în 
Europa cu Ginghis Han, în secolul al XIII-lea, prin nordul Indiei. 
Când i-a scos Dumnezeu pe Israiliteni din Egipt, le-a poruncit să 
alunge toate neamurile din Palestina, să nu se împreuneze cu vechii 
locuitori şi să ajungă astfel închinători la idoli. Dar Dumnezeu nu 
a îngăduit Israilitenilor să-i nimicească pe Filisteni. Filistenii sânt, 
până în ziua de azi, ca un bici pentru Israiliteni. Noi, Creştinii, îi 
avem ca bici pe musulmani. Ne războim între noi înşine — marile 
puteri s'au ridicat, ca să ne vrăjmăşim între noi. Noi ne luptăm cu 
cei ce au primit Islamul — Sârbi cu Sârbi, ne luptăm în Kosovo. Şi în 
Croaţia tot cu Sârbii ne luptăm... ne luptăm între noi, cu Sârbii ne 
luptăm. Nici un Croat nu a fost călău, numai Sârbi au fost — Sârbii 
pe care Austro-Ungarii i-au alipit bisericii Apusene (Catolice). În 
vremea migraţiei, o mare massă de Sârbi a fugit în Austro-Ungaria 
iar ei, sub apăsarea Austro-Ungariei şi sub dictatul Papei, au trebuit 
să recunoască biserica Apuseană. Poporul nostru s'a împotrivit cu 
tărie, şi mulţi au plecat în Rusia şi au devenit Ruşi. 

Aşa şi Sfântul loan Maximovici. Eu îl ştiu îndeaproape. A fost 
monah în Milkovo, apoi a fost la Seminarul din Bitolia. Era Sârb 
de neam. Ştia că e Sârb de neam. Austro-Ungaria a plănuit, după 
multe încercări şi nereuşite, ca statul să răscumpere toate produsele 


agricole ale antreprizelor firmelor şi ale ţăranilor — şi astfel statul a 

început să împartă mâncarea. În acest chip au silit poporul nostru, 
prin înfometare, să primească biserica Apuseană. Hrana a fost dată 
numai celor ce îl recunoşteau pe Papă. Şi aşa s'a arătat că Turcitul e 
mai rău decât Turcul — uite, cu Sârbii, îi recunoşti după nume şi după 
prenume. Şi până în ziua de azi sânt Croaţi în Croaţia ce prăznuiesc 


Slava. Şi e cunoscut în lume că numai Sârbii prăznuiesc Slava! 


Părinte, ce credeți, cum va fi sfârşitul acestui război şi când se va încheia? 

Părintele Tadei / Vlădica Nicolae 
(Velimirovici) spune că în cel de-al Treilea Război Mondial nimeni 
nu va fi învingător, afară de un mic stat. Poate că Vlădica Nicolae 
vorbeşte despre noi... Tesla a lăsat multe însemnări ştiinţifice. EL a 
ajuns la o descoperire şi a văzut că e o armă groaznică, pe care a spus 
că o va lăsa ţării sale, adică Serbiei, pentru a se putea apăra de întreaga 
lume. Unul dintre oamenii noştri de ştiinţă, un anume S., profesor la 
facultate, a venit la mine în mai multe rânduri. Tesla nu a vrut să ducă 
la capăt această descoperire pentru că a văzut că e o armă groaznică 
şi a lăsat-o aşa. Acest profesor a continuat cercetarea încă 20 de ani. 
A ajuns la concluzia că se poate folosi acea energie de care vorbea 
Tesla. Dacă vom folosi acea energie în scopuri paşnice, nu vom avea 
nevoie de mijloace de transport — nici pe pământ, nici în aer. E vorba 
de o viteză neînchipuită. Dacă ar fi folosită în cantităţi mici, totul ar 
fi bine. Dar acel domn S. a fost atenţionat să nu facă aceste lucruri 
cunoscute oamenilor, pentru că experţii militari vor lua invenţia şi 
o vor folosi în interes militar — este o energie nemaipomenită. Acest 


profesor a fost atenţionat să nu spună nimănui despre ea. 

CAPITOLUL 
X CUM SĂ SE 
MÂNTUIASCĂ 
CREŞTINUL 


ÎN VEACUL 
AL XXI-LEA 


Prima apariţia a textului sub titlul 
Creştinii — războinicii cugetători ai veacului 
XXI, în Revista Crkveni Zivot, nr.2 /2002, 
pag. 25. Convorbire de Vesna Nikcevici 
şi Miroslav Paripovici în Bacika Palanka. 


Părinte Staret, cum să se Părintele Tadei/ Omul, când e 
mântuiască Creştinul în veacul al la anii tinereţii, doreşte să vadă 
douăzeci şi unulea? şi să audă multe lucruri, dar 
când îmbătrâneşte nu mai e atât 
de interesat ca atunci când era tânăr. În anii tinereţii, omul trăieşte 
căutând să afle cât mai multe, dar când îmbătrâneşte vede că toată 
această căutare e obositoare. Cel mai bine e ca omul să se păzească 
din tinereţile sale ca să nu supere pe nimeni, dacă e cu putinţă — 
pentru că atunci când supără pe cineva nu mai are linişte din pricina 
gândurilor. Mai bine este a trăi în pace decât a trăi zbuciumat! 
De aceea, toţi Sfinţii Părinţi, care au avut viaţă îmbunătăţită, cu pace 
şi linişte, toţi spun că desăvârşirea vieţii Creştine este nemărginita 
smerenie. Înseamnă că răbdarea ne este cel mai de trebuinţă lucru 
în viaţă: a răbda şi a ierta tot, a nu primi nici o jignire în inimă... 
Dacă cineva a jignit pe cineva, a spus un cuvânt tăios cuiva, trebuie 
să aducă pocăință în faţa lui Dumnezeu şi să se împace. Când se 
împacă, în inimă i se vor sălăşlui gânduri de pace şi nu va mai fi 
luptat de gânduri. Şi, atunci când omul are gânduri de pace, însăşi 
mintea sa se păzeşte a nu fi luptată de nici un fel de gânduri faţă de 
nimeni în această viaţă, pentru că întotdeauna împărtăşeşte altora 
gânduri de pace. Când nimeni nu e supărat pe mine, atunci simt 
şi eu pace... 
„„„Ce mică a ajuns să fie pentru oameni faţa pământului! Odinioară, 


pe când nu erau mijloace de transport atât de rapide, era mare faţa 

pământului! Acum e mică, şi veştile se aud de la un capăt la altul al 
lumii. În curând şi cosmosul va ajunge mic pentru oameni! Da, da, 
şi asta pentru că omul este fiinţă gânditoare, cugetătoare. El nu ştie 
asta, dar, în timpul somnului, noi petrecem în multe locuri, spaţii — 
nu numai de pe faţa pământului, ci trecem şi prin cele ale veşniciei; 
doar că nu putem fi atât de cu luare-aminte ca, atunci când ne trezim, 
să ne aducem aminte pe unde am petrecut. Dar Domnul le dă putere 
şi tărie sufletelor alese ca să vadă şi lucruri minunate în vremea 
somnului — şi, când se trezesc, pur şi simplu le pare rău că s'au trezit, 
pentru că au văzut lucruri foarte frumoase, iar viaţa le pare strâmtă! 
În vremea somnului, Dumnezeu îi descoperă omului veşnicia, 
fericirea veşnică — de aceea, trebuie să fim bucuroşi pentru că de 
fapt moartea nu există. Domnul a biruit moartea şi ne-a dăruit viaţă 
veşnică! Trecem din această viaţă trecătoare, vremelnică, la viaţa 
veşnică, în veşnicia cea fără de sfârşit. De aceea, trebuie ca din viaţa 
aceasta, de pe pământ, să trecem în veşnicie cu trăsătura noastră 
de caracter înduhovnicită şi lucrătoare de fapte bune, pentru că 
numai cu trăsătura de caracter trecem în veşnicie. Şi se cuvine a 
avea o trăsătură de caracter plină de pace, linişte, blândeţe, plină 
de dragoste şi bunătate — să strălucească din noi! Pentru că ştim că 
aici pe pământ astfel de gânduri ne dau pace, linişte şi blândeţe, dar 
când sântem împovăraţi de gânduri nu avem pace în această viaţă. 
De aceea se cade să ne ostenim, cu ajutorul Domnului, să-L rugăm 
pe Dumnezeu să ne curăţească de rele, de gândurile rele — căci cu 
ce gânduri ne îndeletnicim, aşa ne este viaţa. Vedem cu oamenii de 
aici, din lume, că precum cum le sânt gândurile, aşa le este viaţa: 
de sânt cu pace, linişte, blândeţe, duioşie — înseamnă că astfel le 
este şi caracterul. Ei întotdeauna au într înşii gânduri bune, dorinţe 
bune, şi din ei răzbat astfel de gânduri, omul fiind o fiinţă cu 


putere cugetătoare. Noi nu pătrundem cu mintea faptul că trăim 

prin energiile dumnezeieşti, că Dumnezeu este pretutindeni şi că 
EI dă viaţă la toţi şi la toate. De aceea, cât ne aflăm în această viaţă, 
să ne ostenim să fim liniştiţi, cu pace, blânzi, plini de dragoste şi 
bunătate; să ne ostenim a păstra în noi mereu gânduri bune, dorinţe 
bune, pentru că ele ne dau pace şi linişte. Cu aceste gânduri, cu 
acest caracteristici intrăm în cele veşnice... şi vom rămâne cu ele: 
trecem din putere în putere, din cunoaştere în cunoaştere, în acelaşi 
fel cum şi îngerii şi sfinţii trec din putere în putere şi se desăvârşesc 
în bine. Dar, legat de trăsătura de caracter, unii pot, din păcate, să 
se desăvârşească şi în rău... pentru că omul e fiinţă ce niciodată 
nu rămâne pe loc: întotdeauna e aşa — ori ne îmbunătăţim ori ne 


înrăutăţim, în funcţie de trăsătura de caracter pe care o desăvârşim. 


Părinte Stareţ, cum pot creştinii Părintele Tadei/ Oricât de mare 
îndura toate greutățile ispitelor în ar fi necazul ce ne cuprinde, să 
viața de zi cu zi? nu deznădăjduim: totul va trece, 
Slavă Domnului... 

Vremurile de azi sânt din ce în ce mai grele, iar oamenii nu se 
îndreaptă, nu se îmbunează, le e din ce în ce mai greu — pentru 
că nu ştiu că noi, oamenii, sântem fiinţe cu putere cugetătoare şi, 
prin gândurile cu care ne îndeletnicim pe pământ, în fapt stârnim 
neorânduială; din aceste gânduri rele, nu avem pace nici noi, nici 
ceilalţi. Pe această lume pot trăi încă pe atâţi oameni câţi trăiesc 
acum, dar oamenii nu au pace, pentru că prin gândurile lor stârnesc 

neorânduială, care nu este bună — toţi o simţim, şi nu avem pace... 
De ne îndeletnicim cu gânduri şi dorinţe bune, aceste gânduri ne dau 
pace şi bucurie, încă din această viaţă, dar mai cu seamă în veşnicie; 
înţelegem că moartea nu este, că moartea e biruită. Domnul a biruit 

moartea şi ne-a dăruit viaţa cea veşnică. 

CAPITOLUL 
X] SĂ NE ADUNĂM 
GÂNDURILE ÎN PACE 


ŞI LINIŞTE 


„Totul, în viaţa noastră pămân- 
tească, de aici, ţine de gânduri — fiecare lucrare, fiecare trudă, fiecare 
mişcare. Omul vorbeşte prin gânduri, nu prin cuvinte, şi noi sântem 
neîncetat într'o luptă a gândurilor,” spune Igumenul Tadei, marele 
duhovnic şi stareţ al Mănăstirii Vitovniţa din răsăritul Serbiei. El 
mai adaugă: „Cum ne sânt gândurile cu care ne îndeletnicim, aşa 
ne este viaţa.” 


LA POALELE 
DEALULUI HOMOLIA 
Nu este uşor de ajuns la Mănăs- 
tirea Vitovniţa de la poalele dealului Homolia. În unele cazuri este o 
nevoinţă chiar şi în ziua de astăzi. Mănăstirea se află la 12 kilometri 
depărtare de Petrovaţ pe Mlava, în direcţia localităţii Kucevo şi, 
chiar dacă drumul e bun, nu sânt legături. Autobuzul circulă de trei 
ori pe zi, în zilele lucrătoare, până la satul ce poartă acelaşi nume, 
pentru a duce copiii la şcoală şi înapoi. Ţinutul este locuit mai cu 
seamă de Vlahi. 
Popasul la mănăstire reprezintă astăzi un prilej rar de a simţi pacea 
dintru începuturi a monahismului ortodox. Ţinutul pitoresc este 
bogat în păduri şi ape, şi totul respiră pace şi linişte! 
Ziua începe în această ctitorie domnească din veacurile XI-XII a 
Craiului Milutin cu Sfânta Liturghie, săvârşită în zori de Părintele 


Ştefan şi Părintele Dosithei, împreună-slujitori. Şi tămâia are aici o 

mireasmă specifică, pentru că igumenul pune în ea uleiuri eterice. 
Părintele Tadei amână dialogul cu oaspeţii până după micul dejun, 
pregătit cu râvnă de fraţii S. şi T. În timpul prânzului se citesc pasaje 
din cărţile sfinte. Când este vreme frumoasă, Stareţului — cum 
îl numesc, cu dragoste, fraţii pe Igumenul Tadei, de loc chiar din 
acel sat — îi place să se aşeze sub via de lângă biserica mănăstirii, ce 
poartă hramul Adormirii Maicii Domnului. Despre istoria încercată 
şi furtunoasă a mănăstirii, de altminteri, în afară de părinte, mai 
vorbeşte şi scrie loakim Vuici, la începutul veacului trecut, al XX- 
lea... Dacă vremea se răceşte, cuvântul se ţine la căldura trapezei. 
Încă dela prima întâlnire, la întrebarea cum se simte, acest bătrân de 
80 de ani cu mişcări agere şi minte ascuţită răspunde: „Bătrânii sânt 
întotdeauna osteniţi.” Fiecare cuvânt al său este scânteie, fiecare 
gând — putere. Pur şi simplu, omul, după ce vorbeşte cu el, nu mai 
este acelaşi. 


„TOTUL ESTE GÂND” 

În cei 60 de ani ai săi de viaţă 
călugărească, Părintele Tadei îşi aminteşte că a slujit în două 
rânduri la Patriarhia din Peci. Întâia dată a fost înainte de cel de 
al Doilea Război Mondial, iar a doua oară s'a întors acolo în anul 
1949, la dorinţa patriarhului Gavriil Dojici, rămânând acolo vicar 
până în 1955. 

„Iotul este gând, şi simţirea e gând,” învaţă igumenul în cuvântul 
său. „Noi sântem neîncetat în gânduri. Gândurile noastre, totuşi, 
nu sânt ascunse. Sânt vădite. Ele se arată prin viaţa noastră. De 
îndată ce se gândeşte cineva la noi, vedem ce gândeşte, ce doreşte, 
ce gânduri are faţă de noi. Înţelegem singuri, nu trebuie să ne 
spună nimeni dacă cineva ne iubeşte şi ne respectă sau nu. Acest 


lucru se simte, răzbate din om. Aşadar, şi trăsăturile de caracter ale 

omului se construiesc pe calea gândurilor. Sântem aşa precum ne 
sânt gândurile cu care ne îndeletnicim. 

Pentru aceasta, să ne ostenim ca în această viaţă scurtă, cu ajutorul 
lui Dumnezeu, să ne clădim trăsăturile de caracter spre desăvârşire. 
Domnul spune: «Împărăţia cerurilor nu se va arăta aici sau acolo. Ea 
este în lăuntrul vostru şi în mijlocul vostru, şi aceasta este dreptatea, 
pacea şi bucuria.» 

Norodul Vechiului Legământ nu a putut înţelege dragostea 
nemărginită a lui Dumnezeu. De aceea nu a putut să primească nici 
poruncile Lui, de unde a izvorât şi răul obştesc: «Dinte pentru dinte, 
ochi pentru ochi.» Chiar şi astăzi, în Creştinism, ca să nu mai vorbim 
de celelalte religii, se ţine această pravilă a Vechiului Legământ, 
din pricina căreia sântem în continuare înconjurați de rău. Sântem 
împrejmuiţi de mulţimea necazurilor vieţii, care ne năruiesc pacea 
lăuntrică. Nu putem să-l iertăm nici pe fratele nostru de sânge, cu 
atât mai puţin pe ceilalţi! 

lată, vedeţi ce facem noi? De îndată ce ne îndeletnicim cu gânduri 
rele, noi înşine devenim răi. Nu ne este de nici un folos că ne 
socotim buni, dacă în noi rămâne răul. lar noi, Creştinii, nu avem 
dreptul să cugetăm răul nici măcar în lăuntrul nostru — cu atât mai 
puţin să-l prefacem în faptă. Asta înseamnă că nu avem putere să 
i ne împotrivim! 

În noi, însă, sălăşluieşte puterea lui Dumnezeu, viaţă şi energie 
dumnezeiască. În ziua Înfricoşatei Judecăţi, înaintea lui Dumnezeu, 
va trebui să dăm socoteală şi de felul în care am folosit această 
putere, energie şi viaţă care ne-au fost dăruite — dacă am contribuit 
la înţelegerea sau la neorânduiala din univers. 

Gândurile pe care le avem au înrâurire nu numai asupra noastră 
şi asupra făpturilor înţelegătoare, asupra lumii animalelor şi 


plantelor, ci şi în veşnicie. Prin gândurile noastre, nu numai că 

tulburăm pacea pe faţa pământului, ci înmulţim răul şi în univers. 
Întregul neam omenesc culege roada gândurilor şi dorințelor sale. 
Astfel, neamul omenesc a trebuit dintru început să fie înecat în 
apă, din pricina dorințelor şi gândurilor sale rele. Dar iată că şi noi 
sântem iarăşi atât de cufundaţi în rău şi nu ne putem slobozi, căci 
se apropie iarăşi vremea aceea! 

Singura scăpare, cu ajutorul lui Dumnezeu, este schimbarea 
lăuntrică, din inimă. 

Deoarece în lăuntrul nostru este energie dumnezeiască, trebuie să 
ne legăm cu întreaga noastră fiinţă la Centrala Vieţii, la Domnul, 
pentru ca această energie să dobândească putere dumnezeiască 
- nu să ne legăm la rău. Să ne îndreptăm către acest Bine, ca şi 
în noi şi în jurul nostru să fie bine. Dacă avem gânduri bune, 
dumnezeieşti, vom avea pace lăuntrică. Această pace va răzbate 
apoi din noi şi împrejurul nostru - şi aşa apar schimbările. Tot cel 
ce nu este conectat la rău, la vreo ambiţie lumească care-i tulbură 
viaţa şi-l împovărează, va simţi această pace. 

Un singur suflet, în orice mediu, poate să contribuie mult prin asta 
— mai cu seamă stăpânul casei. Lui i se cuvine să se străduiască să-şi 
concentreze gândurile sale spre pace, spre linişte; grijile şi necazurile 
trebuie să i le încredinţeze Domnului. 

Domnul a luat asupra Sa toate grijile şi necazurile noastre şi ne-a 
spus că se va îngriji de ce vom mânca, ce vom bea şi ce vom încălţa, 
iar noi, în schimb, ne ţinem atât de înverşunaţi şi facem tulburare 
înlăuntrul nostru, în familia noastră şi printre cei din jurul nostru.” 


„SĂ AŞEZĂM MAI ÎNTÂI 
PACEA ÎN NOI ÎNŞINE” 
„Când sânt împovărat de griji şi 


vreau să duc singur grijile mănăstirii, ale casei, şi nu le încredinţez 

Domnului, vin necazuri asupra mea şi asupra obştii — cea mai lesne 
treabă merge greu. Dar când Îi încredinţez Domnului toate grijile 
mele şi ale obştii, chiar şi cea mai anevoioasă lucrare se face lesne. 
Nu este împovărare, iar obştea este liniştită şi în pace. 

Vedeţi ce putere înfricoşătoare au gândurile noastre, o putere care 
tulbură sau dă pace? Dacă este aşa, să ne străduim atunci să punem 
mai întâi pace în casa, în familia, în ţara noastră — căci ţara este o 
familie. 

Trebuie mai întâi să punem pace în lăuntrul nostru şi apoi vom 
putea fi în pace şi-n afară. Cât timp nu instaurăm pacea în noi înşine, 
nu va fi pace nici în preajma noastră. Dacă stăpânul nu are pace, 
nici familia nu are pace -— şi toate acestea din pricina gândurilor 
stăpânului. Din această pricină, atunci, trebuie să ne încredinţăm 
pe sine şi pe semenii noştri lui Dumnezeu şi să ne rugăm neîncetat. 
Dumnezeu este energie, tărie şi putere, bucurie şi mângâiere; atunci 
când Îl căutăm, El ne dă pacea Sa dumnezeiască. Prin rugăciune ne 
adăpăm din puterea lui Dumnezeu. 

Domnul este pretutindeni, şi fără Pronia şi îngăduinţa Sa nu se 
întâmplă nimic - nici pe faţa pământului, nici în veşnicie. Dacă 
întărim acest gând în lăuntrul nostru, atunci ne va fi uşor. Dacă 
Dumnezeu ne-ar îngădui să facem ce vrem şi cum vrem, S'ar întâmpla 
o catastrofă. Ar fi un haos atât de înfricoşător în cosmos, încât nici nu 
ne-am putea închipui. El ne atrage atenţia la prezenţa Sa în felurite 
chipuri. Noi, însă, uităm atât de grabnic de El, mai cu seamă dacă ne 
este bine! Uităm că sântem aici vremelnic, credem că vom fi veşnic 
aici, şi abia când vin necazurile strigăm: „Doamne, mântuieşte!” De 
aceea, să ne străduim a ne schimba însuşirile noastre de caracter în 
bine. Ni s'a poruncit să ne rugăm şi pentru vrăjmaşul nostru; şi asta 
nu-i în folosul lui, ci în folosul nostru. 


Atâta timp cât păstrăm gânduri despre jignirea adusă nouă de 

vrăjmaşi, de prieteni, de cei de-un neam cu noi, nu vom avea 
niciodată pace şi linişte. Şi dacă nu le avem pe acestea, stăpâni ai 
casei fiind, nici cei din familia noastră nu le vor avea. Prin aceste 
gânduri ale noastre, ne tiranizăm pe noi înşine. De aceea, să învăţăm 
şi noi şi ceilalţi să fie pretutindeni pacea lui Dumnezeu. Toate din 
jurul nostru, nu doar oamenii, ci şi animalele şi plantele, cer de la 
noi atenţie şi dragoste. Toate în lume sânt legate între ele. Nici noi 
nu putem vieţui fără lumea plantelor, nici lumea plantelor fără noi, 
din moment ce noi toţi sântem un neam (0 zidire). 

Să ne rugăm pentru aceasta Domnului, să ne dea putere şi tărie să 
fim buni, plini de virtuţi, plini de pace, liniştii, plini de dragoste şi 
bunătate. Vă doresc pace şi bucurie de la Domnul, în casa voastră, 
în țara noastră şi tuturor oamenilor din lume!,” a încheiat Părintele 


Tadei de la Mănăstirea Vitovniţa. 

CAPITOLUL 


XII 


SCURTĂ 

ISTORISIRE 

DESPRE VIAŢA 
STAREŢULUI TADEI 
DE LA MĂNĂSTIREA 
VITOVNIŢA 


Părintele Tadei s'a născut în anul 
1914, în satul Vitovniţa,! din părinți evlavioși, țărani, de praznicul 
Sfântului Apostol Toma, și a primit numele de Toma. 
După ce a terminat școala primară, tânărul Toma a urmat și absolvit 
Școala de Comerţ și Meserii din Petrovaț pe Mlava. 
Deoarece s'a îmbolnăvit grav, a hotărât ca ultimii ani din viaţă să îi 
închine slujirii lui Dumnezeu. 
Începuturile vieţii sale călugărești sânt legate de Mănăstirea 
Milkovo” de lângă Svilainţa și de Părintele Amvrosie de la Mil- 
kovo,% ucenic al Cuviosului Amvrosie de la Optina, care, după 
cuvintele Stareţului Tadei, avea nemărginită dragoste și iertare. 
A fost închinoviat în 1935 la mănăstirea Gorniak,? pe 10 Martie,? 
spre a fi tuns în cinul monahicesc la 14 Iulie, același an, ca frate în 
obștea mănăstirii Gorniak. Îndată după închinoviere, în 1935, a fost 
îndrumat spre Școala de Iconografie de la Mănăstirea Rakoviţa.* 


18 Sat Românesc din partea răsăriteană a Serbiei. 

19 Mănăstire ridicată înainte de jumătatea secolului al XV-lea. Nu se cunosc ctitorii. 
20 Arhimandritul Amvrosie (Kurganov) - s-a născut la 1 Ianuarie 1894 în gubernia 
Rusă Riazan din neam de preoți. L-a tuns în monahism pe Arhiepiscopul Antonie 
(Medvedev) al San Francisco-ului. 

21 Ctitorie a Sfântului țar Lazăr, ridicată în 1378. Poartă hramul Intrarea Maicii Dom- 
nului în Biserică. Într'o nișă din peretele de apus al bisericii se află o raclă cu moaștele 
Sfântului Grigorie Sinaitul (cel Tânăr), numit și Grigorie din Gorniak și ale Sfântului 
Grigorie cel Tăcut. 

22 Toate datele sânt pe stil vechi, potrivit calendarului Bisericii Ortodoxe Sârbe 

23 Biserica Sfinţii Mihail și Gavriil, construită de Radu I, domnul țării Românești (cca. 
1377 - 1383). Mănăstirea a fost ajutată de domni ai țării Românești, între care și Sfântul 
Constantin Brâncoveanu (+1714). 

La dorința Patriarhului Bisericii Ortodoxe Sârbe de la acea vreme, 
Varnava, Episcopul Veniamin i-a dat monahului Tadei dezlegare 
canonică să meargă în eparhia Belgradului și Karlovițului, iar acesta 
a intrat în obștea mănăstirii de la Rakovița. 

A fost hirotonit în cinul de ieromonah la 3 Februarie 1938, la 
Mănăstirea Rakoviţa, de către Episcopul Mitrofan al Harkovului.”* 
A fost ridicat la treapta de egumen în 1949, în catedrala din Belgrad, 
de către vicarul patriarhal Visarion, fost episcop al Banatului. În 
Octombrie 1938 ieromonahul Tadei a fost mutat, pentru nevoile 
slujirii, la Patriarhia din Peci.” După încheierea celui de-al Doilea 
Război Mondial, ieromonahul Tadei a părăsit Peciul și s'a întors la 
Mănăstirea Rakoviţa. În Aprilie 1947, ieromonahul Tadei s'a reîntors 
în eparhia Branicevo cu dezlegare canonică și a intrat în obștea 
mănăstirii Gorniak. 

La dorința Patriarhului Gavriil, ieromonahul Tadei se reîntoarce la 
Patriarhia din Peci, în anul 1949, și devine vicar al acesteia. În 1955, 
din motive de sănătate, având dezlegarea Patriarhului Vichentie, 
egumenul Tadei se întoarce pentru a doua oară în eparhia Branicevo. 
În această eparhie, a fost o vreme preot paroh în satele Peci și Klenovaţ 
Și în parohia Șapinska, iar apoi, din 1957, stareț al mănăstirii Gorniak. 
La începutul lui Noiembrie 1959, egumenul ladei a primit dezlegare 
canonică pentru a pleca în mănăstirea athonită Hilandar, aflată sub 
jurisdicția Patriarhului Ecumenic de la Constantinopol. După patru 
luni încheiate, cu acordul autorităților Grecești, egumenul Tadei a 
părăsit Hilandarul și Sfântul Munte, întorcându-se în patrie. Aici a 


24 Arhiereu al Bisericii Ortodoxe Ruse de peste Graniţe. 

25 Întemeiată în 1346. După căderea Serbiei sub Turci, în 1459, a trecut sub jurisdicția 
Constantinopolului, devenind parte a arhiepiscopiei de Ohrida. În 1557, în vremea 
patriarhului Makarie Sokolovici ea a fost restaurată. La 11 Septembrie 1766 autorităţile 
Turce au promulgat decretul prin care aceasta era desființată din nou. În urma 
războaielor balcanice a devenit stavropighie a patriarhiei Belgradului. 

a fost, o vreme, paroh în satul Bistriţa, apoi stareț al mănăstirii Tu- 
man.” La dorința sa, în 1962, a fost rânduit la stăreția mănăstirii 
Vitovniţa. A petrecut în această slujire vreme de zece ani, pentru ca, 
în cele din urmă, slujind ca paroh în Vlașki Dol, să fie pensionat, iar 
apoi așezat la stăreția mănăstirii Pokainița” de lângă Velike Plane 
și ca duhovnic al mănăstirii Tuman, iar apoi, pentru a doua oară, la 
stăreția mănăstirii Vitovnița.% 

Arhimandritul Tadei, starețul mănăstirii Vitovniţa, a trecut la Dom- 
nul pe 13 Aprilie 2003, în satul Bacika Palanka din Voievodina, în 
casa credincioșilor ce s'au îngrijit de el în ultimii ani ai vieții sale pe 


pământ printre noi, păcătoșii. 


Belgrad, 
Praznicul Sfintei Cruci 
Anul Domnului 2003 


26 Ctitorirea ei este legată de numele lui Miloș Obilici, eroul care l-a ucis pe sultanul 
Murad în bătălia de la Kosovo. Biserica are hramul Sfântul Arhanghel Mihail, iar în 
naos se află un chivot cu moaște ale Sfântului Zosima Sinaitul. 

27 Poartă hramul Aducerea moaștelor Sfântului Nicolae. Ridicată în 1818. 

28 A doua mănăstire ca mărime din eparhia Branicevo. Ridicată în 1218 de țarul 
Milutin. Are hramul Adormirea Maicii Domnului. 

